je 
BE“ O Prečnik Alefa iznosi oko dva-tri santimetra, 


ali kosmički prostor bio je tamo u nesma- 
njenoj veličini. 

REČ UREDNIKA 


DOLAZI LI VREME IREALNOG SF-A? 


Početak svake godine predstavlja period u kome se, pored ostalog, analizira 
prethodna godina. Najpotpuniji i najtačniji uvid u SF zbivanja u svojoj zemlji imaju 
Amerikanci. Njihov časopis LOCUS donosi apsolutno sve podatke: koliko romana 
(razdvojeno SF, fantazi i horor), antologija, kolekcija, novelizacija, teorijskih knjiga, 
omnibu-sa, koliko tvrdokoričenih, koliko džepnih, koliko novih, koliko reprinta, koji 
izdavač koliko čega i sve druge moguće i nemoguće permutacije. 

LOCUS-ov izveštaj za 1988. godinu deluje onespokojavajuće na svakog ljubitelja 
fantastike koji živi izvan SAD - prestonice svetskog SF-a, bez ikakve sumnje. Svakih 
270 minuta u SAD je izlazila po jedna SF ili F knjiga - ukupno 1936, što je apsolutni 
rekord svih vremena i prostora. Ova silovita ekspanzija SF-a u SAD započela je pre 
četiri godine, kada je prvi put nadmašen rekord iz 1979. godine i ne vidi joj se kraj - 
svake godine imaju po petnaest posto više izdanja nego prethodne. 

Ono što prvo pada u oči kada se pogleda američka lista, jeste prevlast čiste 
fantastike i horora. Posebno je izraženo veliko prisustvo horora koji, do 1986. 
godine nikada nije imao vise od 20 knjiga godišnje, a sada čak 182 romana. Nekima 
je ova tendencija ofantastičavanja SF žanra draga, dok mnogi i dalje negoduju, 
prizivajući osvedočene klasike SF žanra. 

Ova dilema (diskusija, rasprava, ubedivanje...) prenesena je i na naše područje. 
Česti su uplivi čiste fantastike u SF izdanja, sve češće i glasnije čuju se glasovi za i 
protiv. Stižu zahtevi SF čistunaca da, ako hoćemo da objavljujemo fantantastiku, 
činimo to u zasebnim izdanjima, a ALEF poštedimo magije i duhova. Stav ALEF-a 
vam je dobro poznat: pretežno SF, ali redovno i pomalo fantastike. 

Međutim, problem leži na sasvim drugoj strani: nemogućnost određenja 
granica SF žanra, a cela stvar pomalo liči na Ajnštajnovu definiciju svemira: konačan 
ali bez granica. Upravo to. ,Enderova igra" Karda sasvim je sigurno SF, Ursulino 
»Zemljomore" sasvim sigurno fantazija, a Herbertov ,,Preživeli" horor. Ali stvari 
uglavnom nisu ovako jednostavne. Bredberi je dobar primer preplitanja sva tri ova 
žanra, mada je kod nas manje poznat kao horor pisac. Teško je razgraničiti 
fantastiku i SF u većini Zelaznijevih dela. Stiven King je priča za sebe.Pokušajte 
žanrovski da definišete Lafertijevo „Četrdeset sedmo ostrvo“ iz ovog ALEF-a ili 
Žerarov , Terminal" iz prošlog broja. 

Ono što posebno otežava stvar jeste činjenica da pisci sami, posebno mladi, 
nima-lo ne haju za granice žanrova što, na kraju krajeva i ne bi trebalo mnogo da 
nas brine. Primaran cilj književnog dela treba da bude kvalitet a ne stroga pri- 
padnost odredenim žanrovskim okvirima. Uostalom, zar naša današnja civilizacija 
Egipćanima ne bi delovala kao magija? Kako su dostignuća visokotehnološke 
civilizacije bliska magiji, najbolje možemo uočiti u ,Gospodaru svetlosti" Rodžera 
Želaznija. 

Ovakvih primera ima neprebrojivo mnogo, a ovde nam je samo namera da vam 
ukažemo na glavne pravce kretanja svetskog SF-a i da vas, koliko je to u našim 

moćima, pripremimo za to. U drugoj polovini sedamdesetih čitali smo SF knjige iz 
američkih pedesetih i mislili smo da se SF jedino tako može pisati. Deset godina 
kasnije počeli smo da otkrivamo pisce Novog talasa i najbolje romane 
sedamdesetih, odškrinuli smo vrata svetske fantastike, nisu više bila retka ni 
posezanja u sasvim nova ostvarenja. Ali svet izmiče dalje: najnoviji pokret, 
pretapanje SF-a sa fantastikom i hororom već traje i to je tendencija koja će, 
najverovatnije, obeležiti narednih desetak godina. Šta će biti posle ne možemo 
predvideti, ali u ovakvoj situaciji ostati konzervativan u našim okvirima, kada je 
Jugoslavija bliža svetskim SF tokovima nego ikad, predstavljalo bi metastazu 
dogmatizma. 

Naše mišljenje je, dakle, da bi ljubitelji SF-a trebalo da se, u skladu sa svojim 
mogućnostima, opredele za područje irealne književnosti koja se bavi irealnim 
oblastima i pristupima, upravo onako kako je to učinio LOCUS (u svom podnaslovu 
SF novine), koji u svojim prikazima ima i osvrt na ,Hazarski rečnik“ našeg Pavića. Šta 
ćemo čitati moramo određivati prema kvalitetu a ne prema žanrovskoj pripadnosti. 
Vreme SF geta je prošlo, SF je preplavio sve medije i žanrove tragajući za svojim 
izrazom i prikupljajući snage, udružuje se sa sličnim žanrovima u zajedničkom 
konačnom pohodu ka bedemima književnosti glavnog toka. 

Da li ćemo, u svemu tome, mi biti samo posmatrači sa petnaestogodišnjim 
zaostatkom ili savremenici, zavisi isključivo od nas samih - koliko brzo možemo da 
se prilagođavamo paklenoj dinamici SF žanra, u svim njegovim vidovima i svim 
obličjima. 

Boban KNEŽEVIĆ 


Rog Ke 
TSG 
2, 
4 

Samuel R. Delany 
THE JEWELS OF 
APTOR, 1962 

S engleskog preveo 


s Konstantina Malić 


Jedna mala životinja presekla im je put i Zmija zgrabi oštar kamen i hitnu ga životinji u 
glavu. Potom su je isekli na četiri dela i ispekli na vatri koju su zapalili pomoću dragulja. 
Po podne, sledeći svoje senke, nastavili su ćutke uz reku. 

— Pogledaj tamo dole — rekao je Urson, pokazujući rukom na drugu obalu. 

Reka je ovde bila šira i tok joj je postao sporiji. Preko su mogli da razaznaju nasip. 

Nekoliko stotina metara dalje, limi je spazio tornjeve iznad drveća. Nisu morali da 
traže objašnienje, jer se drveće na drugoj obali proredilo i ugledali su ubrzo zgrade i 
kule velikog grada. Mnoge kule su bile srušene ili oštećene. Tamo gde su zgrade bile 
srušene, viđali su sada spletove debelih greda. Uzdignuti putevi prolazili su između 
kula, većina je bila takođe oštećena, završavajući se kolosalno u ulicama. Dokovi su bili 
pusti. 

Geo je prvi predložio: 

— Možda je Hamin hram tamo. Konačno i Argoin najveći hram je u najvećem 

gradu Leptara. 

— A koji grad u Leptaru je ovako velik? — upitao je Urson zajedljivo. 

— Kako da pređemo na drugu obalu? — upitao je limi. 

Ali Zmija se već uputio prema vodi. 

— Idemo za njim — rekao je Geo, spuštajući se dole niz strme stene. Zmija je ušao 
u vodu. limi, Geo i Urson učiniše isto. Samo što je dvaput zaplivao, Geo je osetio one 
poznate ruke koje su ga odozdo uhvatile. Ovoga puta nije se opirao; bio je to iznenadan 
osećaj brzine i tonjenja u podsvesti. 

A onda je izronio na površinu hladne reke. Sa jedne strane se dizao kameni nasip, 
a sa druge široko rečno korito. Zatresao je glavom da skloni kosu sa očiju i zaplivao 
prema kamenju. Zmija i Urson izroniše desno od njega, a nekoliko sekundi kasnije, levo 
od njega, izroni i limi. Prestao je da pliva i radio rukama u mestu, pitajući se kako da se 
uspne na kamenje kad u vodi spazi zarđale metalne lestvice. Uhvatio se za lestvice i 
podigao. 

Prva prečka je pukla pod njegovom težinom i on pade u vodu. Ali ponovo se 
podigao, stavljajući nogu na slomljenu prečagu koja je izdržala pod njegovim teretom. 
Popevši se gore, okrenuo se i doviknuo ostalima. 

— Nemojte se penjati sredinom lestvica. — Zmija se uspeo, zatim Urson. Kad su 
se svi popeli na nasip, krenuli su prema gradu. 

Pred njima se ukazaše ruševine. Zgrade duž obale izgledale su kao da su pale sa 
neba i razbile se na ulicama. 

Zašli su u ulicu i išli uzanom avenijom između gomila ruševina... ostataka dve veće 
zgrade. Posle nekoliko blokova, zidovi zgrada su imali visinu kanjona. 

— Kako ćeš naći hram? — upitao je Urson. 

— Možda bismo mogli da se popnemo i pogledamo sa vrha jedne od ovih zgrada 
— predložio je Geo. Pogledali su gore i videli nebo puno žutih oblaka. 

Uputili su se prema zgradi nepravilnog oblika. Jedna metalna ploča bila je očupana 
sa zida. Ušli su unutra i našli se u visokoj, praznoj prostoriji. Iz belih cevi na zidu 
prodirala je prigušena svetlost. U sredini prostorije visio je ogroman metalni natpis: 

NOVA EDISONOVA ELEKTRIČNA KOMPANIJA 

Ispod toga, sitnijim slovima: 

Osvetlimo vekove 

Veliki cilindri, četiri ili pet puta veći od čoveka, nalazili su se na podu ispod cevi, 
žica i uzanog prolaza. Četiri cilindra išla su dužinom jednog prolaza prema spiralnom 
stepeništu koje je vodilo do sledećeg sprata. 

— Slušaj! — rekao je Urson odjednom. 

— Šta je to? — upitao je Geo. 

Jedan od velikih cilindara je zujao. 

— Onaj — pokazao je Urson. Oslušnuli su, zatim nastavili. Popeli su se uz stepe- 
nice i ušli konačno u jedan mračan hodnik. Na kraju hodnika je sijala crvena svetlost: 


IZLAZ 


Crvena svetlost osvetljavala je vrata celom dužinom hodnika. Geo je probao jedna 
i ona su se otvorila. Zaslepila ih je prirodna svetlost.Ušli su u prostoriju čiji je spoljni zid 
bio porušen. Pod se ugibao pod njihovim nogama. 

— Šta se ovde dogodilo? — upitao je Urson. 

— Vidiš — objasnio je limi — onaj put mora da je udario u zid i srušio ga. 

Traka puta, dužine dva metra, probila je u prostoriju pod nemogućim uglom. 


— Šta mislite da li bismo mogli da se popnemo uz ovo? — upitao je Geo. — Ne 
izgleda mi i suviše strmo. 

— Strmo za šta? — Urson je hteo da zna. 

— Da se popnemo dovoljno visoko i pogledamo vidi li se gde onaj hram. 

— Oh — promrmljao je Urson, nimalo oduševljen. 

Kad su krenuli preko poda prema putu, Geo je odjednom uzviknuo: 

— Bežite! — Kad su skočili na strmu, betonsku plocu, ogromna pukotina se 
otvorila u podu preko kojeg su upravo prešli. Malter i pločice su popucali i sa treskom 
pali na ulicu, tri sprata niže. Traka puta na kojoj su sada stajali, klatila se stravično gore- 
dole. Kad se umirila, Geo je mogao ponovo da diše i pogledao je dole na ulicu. Oblak 
prašine se polako razilazio. 

— Put vodi gore — podsetio ga je Urson i oni su krenuli. Put je uglavnom bio u 
prilično dobrom stanju. Na pojedinim mestima ograda je bila slomljena, ali sam put se 
uspinjao sigurno izmedu zgrada i kroz ulice. 

Na jednom mestu se račvao i oni su krenuli levo. Ponovo su stigli do raskrsnice i 
opet krenuli levo. Na jednoj polusrušenoj zgradi ugledaše ogroman natpis: 


VMTH 
Sedište obaveštenja, Komunikacije, 
Razonode 


Kad su zamakli za ugao zgrade, Zmija je odjednom stao i stavio ruku na glavu. 

— Šta je? — upitao ga je Geo. 

Zmija je koraknuo unazad. Tada je rukom pokazao na VMTH. 

— ... Boli... 

— Šta boli? — insistirao je Geo. Zmija je ponovo pokazao na zgradu. 

— Jeli tamo neko ko misli i suviše glasno? 

— ... Mašina... koja... misli.. rekao je Zmija.... radio... 

— Radio je mašina koja razmišlja i tamo ima jedna koja ti stvara bol u glavi? — 
prekinuo ga je Geo, gledajući ga upitno. 

Zmija je klimnuo glavom. 

— Da, šta? — Urson će nestrpljivo. 

— Tamo je radio i izaziva mu bol u glavi — objasnio je Geo. 

— Kako to da mu onaj, koji nam je pre pokazao, nije izazivao glavobolju? — 
Ursona je interesovalo. 

limi je pogledao u impozantnu zgradu VMTH-a. 

— Možda je ovaj mnogo veći — sugerisao je. 

— Slušaj — rekao je Geo Zmiji — ostani ovde, a ako mi nešto nađemo, vratićemo 
se da ti kažemo, u redu? 

— Možda ga prođe — promrmljao je Urson. 

Zmija je pogledao u VMTH, ugrizao se za usnu i odjednom krenuo odlučno napred. 
Gledali su za njim. Posle deset koraka, Zmija je stao, uhvatio se rukama za glavu i 
zabatrgao unazad. Geo i limi su potrčali da mu pomognu. Kad su se vratili i bili van 
uticaja VMTH-a, Zmijino lice je izgledalo iscrpljeno i bledo. 

— Ostani ovde — rekao mu je Geo. — Vratićemo se... ne brini. 

— Možda kasnije prestane — promrmljao je Urson. — Ko će nas spasti iz nevolje 
ako tamo naiđemo na nešto opasno? 

— Neka Zmija sam odluči — rekao je Geo. — Da li smatraš da možeš? 

Zmija je ćutao, potom zavrteo glavom. 


— Idemo — obratio se Geo ostalima. 

Jedno iznenadno klik i svetla se celom dužinom puta upališe. 
— Idemo — ponovio je Geo. 

Stigli su do sledećeg ugla i spazili visoku rampu. 


— Nadam se da će neko od nas zapamtiti kako smo išli — rekao je Geo nakon 
nekoliko stotina metara. 
— Mogao bih sve da vas vratim do Novog Edisona — nasmejao se limi. — Ako 


zatreba — dodao je značajno. 

— Pamti samo koliko puta smo skrenuli — upozorio ga je Geo. 

— Pamtim — uveravao ga je limi. 

— Kad se popnemo na vrh — gundao je Urson, — nećemo moći ništa da vidimo. 
Biće i suviše mračno. 

— Onda požurimo — odvratio je Geo. 

Sunce je zalazilo polako iza visokih tornjeva dok su se na nebu javljale tamne 
senke. Manji putevi su se račvali prema zgradama koje su ih okruživale. Pomoću 
stepeništa, prekrivenog nekom plastikom, popeli su se sedamdeset metara više na 
jedan širi put. Zgrade Novog Edisona i VMTH-a bile su sada iza i ispod njih. Pogledom su 
tražili niže krovove. 

Na ovom putu gorelo je samo nekoliko svetiljki. Put je bio čas osvetljen, čas 
potpuno u mraku. Išli su polako i oprezno. Sa početka neosvetljene deonice puta, 
ugledaše neku siluetu na njenom drugom kraju i stadoše. 

Silueta je nestala. 

Ubeđeni da im se samo privida, krenuli su ponovo, naprežući se da vide u 
totalnom mraku. Malo dalje, Geo je odjednom stao. 

— Tamo... 

— Misliš da beži od nas? — upitao je limi. Urson je dotakao dragulj na limijevim 
grudima. 

— Voleo bih da ovde ima više svetla. 

— Ija — složio se limi. Nastavili su dalje. 

Jedan kostur je ležao na početku sledeće osvetljene deonice puta. Ruke su mu bile 
iznad glave, a jedna noga izvrnuta pod neverovatnim uglom. 

— Do vraga, šta je ovo? — upitao je Urson. — | kako je dospelo tu? 

— Izgleda da dosta dugo leži ovde — rekao je limi. 

— Hoćemo li sada natrag? — upitao je Urson. 

— Kostur ti neće ništa — odgovorio je Geo. 

— A ono živo što smo malopre videli? — insistirao je Urson. —... Evo... dolazi sada 
— prošaputao je Geo. 

U stvari, dve siluete su im se približavale. Kad su Urson, Geo i limi prišli bliže jedan 
drugom, one su stale, jedna nekoliko koraka ispred one druge. A onda su se skljokale. 
Geo nije znao da li su pale ili legle brzo na put. 

— Idemo li dalje? — upitao je Urson šapatom. 

— Idemo. 

Dva kostura su ležala na putu... na istom onom mestu gde su se pojavile one dve 
siluete. 

— Ne izgledaju mi opasno — rekao je Geo. — Ali šta to rade? Umiru kad god nas 
ugledaju? 

— Hej — rekao je limi. — Šta je to? Slušaj. 

Čuli su neki tup udar... kao da je neko blato palo odozgo. Nešto je padalo sa neba. 

Ne, ne sa neba, već sa onog višeg puta. Na pločniku, deset metara iza sebe, videli su 
gomilu koja je počela da raste. 

— Idemo — rekao je Geo i oni su produžili putem. Prošli su pored još četiri 
kostura. Ono padanje »blata« prešlo je u bljuzgavicu. 

Nastalo je pod mlečnom svetlošću svetiljki. Prozirne unutrašnjosti su se 
naduvavale i podrhtavale. Klizilo je napred, preko puta, prema kosturima. Žitka, tečnost 
je kružila oko njih, prekrivala ih, oblikovala. Bezoblična masa pretvarala se u ruke; 
glavu, noge. Golo stvorenje slično čoveku, podiglo se na kolena, potom stalo na noge. 
Telo je bilo sada neprozirno. Na licu su se otvorile očne duplje. Pojavila su se i usta i 
grudi su počele da se miču. Vlažna para je izlazila iz usne duplje. 

Počelo je da se kreće prema njima, podižući ruke. A onda, u tami iza ovoga, 
ugledali su i druge. 

— Do vraga — rekao je Urson. — Šta to...? 

Geo je počeo da uzmiče. 

— Ami! — rekao je limi. — Pogledajte iza! 

Iza njih bilo je još sedam dok su oni ispred napredovali prema njima. Urson je 
izvukao svoj mač. Svetlosti svetiljke su se presijavale na njegovoj oštrici. Odjednom on 
je zamahnuo mačem i udario njime po podignutoj ruci koja odskoči. 

Ruka pade na put. Podrhtavajući, želatinasta masa poče da izbija iz kosti. Dok je 
Urson uzmicao, jedna utvara iza one ranjene, stala je okomito na grudvu blata i blato ju 
je apsorbovalo. 

Ovde se nalazilo pokriveno stepenište koje je vodilo do sledećeg nivoa puta. 
Pojurili su prema stepeništu i penjali se grozničavom brzinom. Geo se osvrnuo jednom: 
jedna od utvara stigla je do stepeništa i počela da se penje uz njega. Bili su dovoljno 
visoko da mogu da vide odozgo ceo grad. Geovu pažnju su privukle dve sjajne tačke: 
bledocrvena izmaglica treperila je iza džungle i presijavala na površini reke. Druga je 
bila u samom gradu, bledonarandžasta, smeštena izmedu zgrada. 

Video je sve to dok je trčao uz stepenice. Mumlanje iza njih pretvorilo se sada u 
urlanje. Samo što je izašao sa stepeništa, Geo je viknuo: 

— Bežite! 

Ogromna, želatinasta masa sjuri se prema ulazu. Brzo su se pomakli u stranu i zurili 
zaprepašćeno u masu koja se širila i pulsirala. Jedna lobanja se pojavila na površini, 
zatim potonula. 

— Tako mi boginje Argo... — opsovao je Urson. 

— Ostavi mač, Ursone! Ne diraj je! — naredio je Geo. — Udaviće nas. 

Želatinasta masa je kuljala sa ulaza i podrhtavala užasno. Nešto se dešavalo kod 
ulaza. Šest-sedam utvara bilo je odvojeno od svog roditelja i uputilo se sada za njim. 

— Ne mogu brzo da se kreću... — rekao je Geo. 

— Do đavola, izađimo odavde — negodovao je Urson. 

Pojurili su putem i našli se odjednom u potpunom mraku. Ispred su videli neku 
svetlost. 

— Gledaj! — proderao se odjednom Urson. 

Iznenada, put je naglo skrenuo. Stali su i prilazili polako ivici. Gornji sloj puta bio je 
potpuno strgnut i nepoduprte grede su se pružale do jedne polusrušene zgrade iz koje 
je dopirala ona narandžasta svetlost. Svetlost je dopirala iz samog srca ruševine. 

— Šta mislite šta je to? — upitao je Geo. 

— Ne znam — odgovorio je limi. Želatinasta masa se širila putem iza njih. 
Okrenuli su se i gledali je. Bezbroj onih utvara išlo je kroz tamu prema njima. 

Odjednom, utvare su popadale, meso se odvojilo od kostiju, skupilo i podrhtavajući 
podiglo i utopilo se u svetlosti. 

Geo je prvi krenuo preko njihajućih greda koje su vodile do one narandžaste 
svetlosti. 

— Ti si lud — rekao je limi. Greda se opasno zaljuljala. — Požuri — dodao je. 
Kretali su se oprezno po uzanoj gredi. Pošto je svetlost dopirala odozdo, tela su im bila 
uglavnom u senci. Samo su im ruke, raširene zbog ravnoteže, bile obasjane 
bledonarandžastom svetlošću. 

Ispred njih, na srušenom zidu stajalo je čitko: 


ATOMSKA ENERGIJA U SLUŽBI ČOVEKA 


Geo je, oslanjajući se na kolena i ruke, počeo da se spušta na jednu malu betonsku 
ploču. Silazeći, spazio je nešto i zazviždao prigušeno, ali je produžio da se spušta na 
jednu uspravljenu gredu. Urson je bio sledeći, potom limi. Kada je Urson video isto što i 
Geo, ruka mu je poletela do limijevih grudi i ščepala dragulj. limi ga uhvati za ruku. 

— To nam neće sada pomoći — rekao je. — Šta je to? 

Urson je udahnuo duboko i nastavio polako i ćuteći da se spušta dole. 

Greda, preko koje su upravo prešli, bila je prevučena onom drhtavom, 
želatinastom masom. Tu i tamo, nešto poluljudsko se dizalo da pogleda okolo, a onda bi 
ponovo padalo i utapalo se u žitkoj masi. Gusto i bešumno širila se između greda i 
kuljala napred. Geo je pošao napred, a onda uzviknuo: 

— Čekajte. 

Masa nije prodirala dalje. Skupljala se, u stvari, na jednom mestu i otromboljivši 
se, dimila i padala. 

— Ne može dalje? — upitao je Urson. 

— Izgleda tako — odgovorio je Geo. 

Jedan kostur se digao, meso se utapalo u narandžastoj svetlosti. Zateturao se, 
pušeći se, i pao u mračnu dubinu. Geo se držao čvrsto za gredu ispred sebe. 

Narandžasta svetlost mu je obasjala glavu, sake i širila se prema podlaktici. 

To što se dogodilo primoralo ga je da se grči sve dok ga znoj nije oblio. Želatinasta 
masa je pulsirala i kuljala prema njima. Počeli su da uzmiču. 

A onda je stala. 

Počela je da ključa, da gori... da se grči. | pušeći se, počela je da nestaje u 
šupljinama golih greda. Pokušala je da se vrati. Utvare su pojurile prema ivici puta i 
nestajale u gustom dimu. 

Geo je pustio gredu. 

— Ruka me užasno boli — promrmljao je. 

Popeli su se ponovo na put. 

— Šta se to desilo? — upitao je limi. 

— Ma šta da se desilo, drago mi je — odgovorio je Urson. 

Nešto je zazveketalo u tami. 

— Šta se to čulo? — upitao je Urson, zastajući. 

— Nogom sam udario u nešto — odgovorio je Geo. 

— Ušta? — Urson je hteo da zna. 

— Nije važno — promrmljao je Geo. — Hajdemo. 


Petnaest minuta kasnije bili su kod stepeništa kojim se spuštalo na niži nivo puta. 
Pokazalo se da je limi dobro zapamtio put, jer in je sledećih sat vremena vodio sigurno, 

bez oklevanja i zastajanja. 

— Gospode — rekao je Geo, trljajući se po ruci. — Mora da sam vraški stezao onu 
gredu. Boli me užasno. 

Urson je pogledao u šake i protrljao ih. 

— Imam neki čudan osećaj u šakama — rekao je limi. — Kao da su mi oprljene. 

— Nije to ništa — promrmljao je Geo. — Da znaš samo kako ovo boli. 

Dvadeset minuta kasnije, limi je rekao: 

— Pa, trebalo bi da je ovde. 

— Hej — rekao je Urson. — Eno Zmije! — Potrčali su prema dečaku koji je skočio 
sa ograde. Zmija ih je uhvatio za ramena i osmehnuo se. Zatim je počeo da ih gurka 
napred. 

— Imali smo sreće —- rekao je Urson. — Voleo bih da si bio sa nama. 

— Verovatno je i bio... duhom ako ne i telom — nasmejao se Geo. Zmija je 
klimnuo glavom. 

— Kuda nas sada vodiš? — upitao je Urson. — Čuj, ako ćeš opet imati migrene, 
bolje nas nauči kako da upotrebimo one dragulje. — Pokazao je na dragulj oko 
limijevog i Geovog vrata. 

Ali Zmija ih je samo gurao napred. 

— Hoće da požurimo — objasnio je Geo. — Bolje da krenemo. 

Zbog srušenog poda nisu mogli da se spuste kroz zgradu Novi Edison. Ali put se još 
uvek spuštao, pa su krenuli njime. Dva puta su naišli na ogromnu pukotinu i morali su 
da se provlače pored same ograde. Sve svetiljke su ovde bile pogašene, ali su mogli da 
vide reku koja se presijavala na sjajnoj mesečini. Na kraju su došli do mesta gde je put 
bio potpuno srušen i četiri stope niže, preko izlomljene ograde, video se početak ulice 
koja je vodila do dokova. Zmija, limi, potom Urson prebacili su se preko ograde. Urson 
je otresao ruke bolno kad se spustio. 

— Daj mi ruku, hoćeš li? — zamolio ga je Geo. — Ruka mi je potpuno 
paralizovana. — Urson mu je pomogao da se prebaci preko ograde. 

A onda, kao da je samo čekala na taj trenutak, gusta tečnost je zaklokotala iza njih. 
Jedna ranjena utvara pojavila se na mestu gde se put prekidao i počela da raste i diže se 
prema svetlosti koja je treperila na njenoj namreškanoj koži. 

— Bežimo! — uzviknuo je Urson i oni pojuriše niz ulicu. Srušeni dokovi su se 
prostirali celom dužinom nasipa. 

Videli su kako ta gusta tečnost prodire u ulicu, širi se njome i presipa preko 
oštećenih pločnika i curi dole na srušene zgrade. 

Na rubu nasipa okrenuli su se. Sada se tečnost račvala levo i desno. Iz struje koja 
se odvajala levo formirao se jedan čovek. Stojeći na početku ove nadiruće mase, 
podigao je ruku i dao im znak da mu priđu. 

Geo je skočio u vodu i odmah postao svestan dve činjenice. Prvo, ogrlica mu je bila 
otrgnuta sa vrata. Drugo, užasan bol mu je parao ruku kao da su mu nervi i ligamenti 
presečeni nekim usijanim, oštrim metalom. I sve vreme, ruke su ga vukle prema dnu. 

Prošlo je dugo vremena pre nego što je došao svesti. Kad su ga podigli, on je 
otvorio usta očekujući vodu. Ali osetio je samo hladan vazduh. I kad je otvorio oči, beli 
mesec iznad njega se kretao brzo prema tamnom lišću i iščeznuo u njemu. Da li su ga 
nosili? A njegova ruka... Osetio je ponovo užasari bol i opet se onesvestio. 

... Kalem bakarne žice se odmotavao po crnom popločanom podu. Brzo ga iskopaj. 
Do vraga, pusti me da izađem odavde. Trčeći su prošli pored crnih stubova, spazivši 
načas prostoriju sličnu pećini i crnu statuu na drugom kraju. Ljudi u crnom išli su okolo. 

Jednostavno, nisam danas raspoložen za molitvu. Nalazim se pred vratima; iznad njih je 
crna, okrugla ploča sa tri bela oka. Prolazim sada kroz vrata i penjem se uz crne, 
kamene stepenice. Pitam se da li će iko biti tamo gore. Ako budem imao sreće, zateći ću 
tamo samog Starca. Još jedna vrata i još jedna okrugla ploča iznad njih. Otvaram ih 
polako i osećam hladan vazduh na ruci. Jedan čovek stoji unutra i gleda u velik ekran. 
Nešto se kreće po ekranu. Ne mogu da vidim; čovek mi zaklanja pogled. O, tu je još 
jedan. Jepers. 

— Ne znam da li da to nazovem uspehom ili neuspehom — kaže jedan. 

— Dragulji su spaseni... ili izgubljeni? 

— Šta ti misliš? — pita prvi. — Ja ne znam više ništa. Uzdiše. Gledam u ovo više od 
dva sata... od kako su stigli na obalu. Svaka milja koju su prešli ledila mi je krv u žilama. 

— Šta da kažemo Haminoj inkarnaciji? 

— Bilo bi glupo reći sada bilo šta. Ne znamo. 

— Pa — kaže drugi — barem možemo da učinimo nešto sa gradom Nove Nade... 
pošto su se otarasili one super-amebe. 

— Jesi li siguran da su je se otarasili? 

— Pošto je izgorela, prešla je u golu Atomsku hrpu? Jedino je to mogla da učini da 
bi stigla do rečne obale. 

— A koliko su oni sigurni... po tvom mišljenju? — upita drugi. 

— Trenutno? Ne znam... 

— Nešto treperi na stolu pored vrata. Da, tamo je. U hrpi rashodovane opreme 
nalazi se i jedan metalni otpadak u obliku slova »U«. Baš ono što mi treba. Do vraga, 
vrelo je! Brzo ovamo pre nego što nas vide. Odlično. A sada polako zatvorimo vrata. 
Opa. Brava je škljocnula. A sada pretvarajte se kao da ste nedužni, u slučaju da se oni 
pojave napolju. Nadam se da nas Starac ne posmatra. Odlično, ne idu za nama. | 
ponovo niz stepenice, pa kroz vrata napolje u vrt. Svuda okolo tamno cveće i velike 
kamene urne. O, sveštenici nam stazom idu u susret. Opa, opet, eno Danderheda. 
Tražiće da uđem unutra i da se molim. Sagnite se iza one urne. Tako. Šta ću ako me 
uhvati? Zaista, gospodine, nemam ništa ispod odeće. Pogledajte. 

— Mali, veoma mali uzdah olakšanja. Otišli su. Hajde da pogledamo naš plen. 
Crna, kamena urna ima jednu dršku. Visoka je oko osam stopa. Jedan, dva, tri: skoči i... i 
uhvati je... i vuci. | pokušaj da se popneš na vrh... Tako, pod nožnim prstima osećam 
hladan kamen. 

— Treba da je ovde... ako se dobro sećam. Kopaj, kopaj, kopaj. Vlažna zemlja godi 
tvojim rukama. Oou! Moj prst. Tu je. Smeđa, papirna vreća ispod crne zemlje. Izvadi je 
napolje. Je li sve tu? Otvori je i proveri. Na dnu, uvijeno u papiru: majušni otpaci bakra, 
nekoliko dugačkih komada gvožđa, parče daske, nekoliko ekserčića. Ovome ćemo 
dodati još i kalem bakarne žice i onaj metalni otpadak u obliku slova »U«. Gurni to pod 
odeću kad se vratiš... do vraga, kako si sišao? Uvek zaboravljam. Okreni se, popni i pređi 
preko ivice, ovako, i skoči... Do vraga, odeća mi se zakačila za dršku. 

— | skoči dole. 

— Opet poderah odeću. Jednog dana ću naučiti, Ho, ho, Danderhed će se dobro 
zamisliti kad vidi poderanu odeću. Pa, kako ono kažu: Sic vita est. 

— A sada da vidimo možemo li nešto da uradimo sa onim. Sedi i daj se na posao. 
Otvori vreću i istresi u krilo njen sadržaj. Gramzivi prsti rade neumorno. 

— Metal u obliku slova »U«, bakarna žica, odlično. Nasloni kraj žice na metal i 
okreći kalem oko drške. Okolo. I okolo i okolo. 

— Oštar glas: — Šta to radiš? 

— Opet Danderhed. Ništa, gospodine, i izbezumljeno trpaš sve te stvari nazad u 
vreću. 

— Opet onaj isti glas: Sve novajlije ispod dvadeset godina moraju se neizostavno 
pojaviti na popodnevnoj službi! 

— Da, gospodine. Odmah dolazim, gospodine. Papirna vreća poskakuje ludački u 
naborima moje odeće. Nemaš ni trenutka mira. Ni trenutka! Pognute glave kroz vrt, 
pored strogog sveštenika sa malim trbuhom. Duž predvorja nalaze se ogledala i u 
jednom vidim strogog sveštenika ispred kojeg ide jedna manja osoba sa pegama na 
pljosnatom nosu i kratke, riđe kose. 

Geo se probudio i gotovo sve je bilo belo. 


VIII 


Bieda žena sitnih očiju stajala je nagnuta nad njim. Kosa joj je poput bele svile 
popadala po ramenima. 

— Probudio si se? — upitala je. — Da li me razumeš? 

— Jesam li u hramu boga Hama? — upitao je, još uvek pod snažnim utiskom tog 
neobičnog sna. — Moji drugovi... gde su oni...? 

Žena se nasmejala. 

— Tvoji drugovi su dobro. Ti si najgore prošao. — Ponovo se nasmejala. — Pitaš 
da li je ovo Hamin hram? Ali ti možeš da vidiš. Ti imaš oči. Zar ne prepoznaješ boju bele 
boginje Argo? 

Geo je kružio pogledom po sobi. Soba je bila u belom mermeru i nije imala 
direktan izvor svetlosti. Jednostavno, iz zidova je zračila svetlost. 

— Moji drugovi... — rekao je Geo ponovo. 

— Dobro su. Uspeli smo potpuno da im vratimo život u tkiva. Mora da su im ruke 
bile nekoliko sekundi izložene direktnoj radijaciji. Ali tvoja podlaktica mora da je bila 
nekoliko minuta izložena radioaktivnom zračenju. Nisi imao sreće kao oni. 

Jedna druga pomisao prostruja sada kroz Geovu glavu. Dragulji... hteo je da kaže, 
ali umesto toga obema rukama se uhvatio za vrat. Jedna ruka mu pade na gole grudi. 
Nešto čudno, strašno čudno dešavalo se sa drugom rukom. Brzo se podigao u sedeći 
položaj i pogledao dole. 

— Moja ruka... — rekao je. 

Umesto cele ruke, spazio je samo patrljak u zavojima. 

— Moja ruka...? — upitao je ponovo sa detinjim zaprepašćenjem. — Šta se desilo 
sa mojom rukom? ' 

— Pokušala sam da ti kažem — odgovorila je žena tiho. — Morali smo da ti 
amputiramo celu podlakticu. Umro bi da to nismo učinili. 

— Moja ruka... rekao je Geo ponovo. Ponovo je spustio glavu na jastuk. 

— Znam da ti je teško — rekla je žena. — Znam da je to mala uteha, ali svi mi 
ovde smo slepi. Ono što je tebi spalilo ruku, nama je oduzelo vid... onda kad je to 
zračenje bilo mnogo jače, pre nekoliko generacija. Naučili smo kako da se borimo protiv 
njegovih efekata i da te nismo spasli iz reke, tamo bi te zatekla smrt. Vi ste ljudi koji 
poznajete religiju boginje Argo i odani ste joj. Budite onda zahvalni što ste se našli 
ponovo pod krilom majke boginje. Ovo je neprijateljska zemlja. — Napravila je malu 
pauzu. — Želiš li da pričaš? 

Geo je zavrteo glavom. 

— Čujem šuštanje jastuka — rekla je žena, osmehujući se — što znači da si ili 
zavrteo ili klimnuo glavom. Proučavajući stare običaje, naučila sam da jedno znači »da«, 
a drugo »ne«. Moraš imati strpljenja sa nama koji ne možemo da vidimo. Nismo navikli 
na vaš narod. Da li želiš da pričaš? — ponovila je tiho. 

— Ne, ne želim — odgovorio je Geo. 

— Dobro. — Ustala je, osmehujući se i dalje. — Vratiću se kasnije. — Otišla je do 
zida. Klizeći, vrata u zidu su se otvorila i polako zatvorila za njom. 

Dugo vremena ležao je nepomično. A onda je ustao i seo na kraj kreveta. 
Pogledom je kružio po sobi. Soba je bila potpuno gola, bez ijednog prozora i vidljivih 
vrata. Otišao je do mesta kroz koje je žena izašla, ali nije mogao da napipa nikakvu 
pukotinu u zidu. Video je da mu je tunika bila oprana, ispeglana i prebačena preko 
zaglavlja kreveta. Navukao ju je preko glave, petljajući samo jednom rukom. Uz pomoć 
patrljka uspeo je nekako da veže pojas i okači za njega svoju kožnu torbicu koja je sada 
bila prazna. 

I mač mu je nestao. 

Kružio je pored zida po celoj sobi i tražio neku pukotinu... nešto nalik na prolaz. 
Čuo je iza sebe neki šum i naglo se okrenuo. Žena sitnih očiju i sva u belom stajala je u 
trouglastom prolazu. 

— Obukao si se — osmehnula se. — Fino. Da li si i suviše umoran da podeš sa 
mnom? Ješćeš i videćeš se sa tvojim drugovima ako se osećaš dovoljno dobro da pođeš 
sa mnom. Ili možda želiš da jedeš u sobi...? 

— Idem sa tobom — odgovorio je Geo. 

Pošao je za njom u hol koji je bio takođe sav u belom mermeru. Izgledalo je kao da 
se njegove bose noge jače čuju od nogu žene koja je išla ispred njega. Odjednom se 
našao u jednoj većoj prostoriji sa klupama. Bila je to kapela boginje Argo. Na dnu 
prostorije nalazio se oltar sa čudnim detaljima. Seo je na jednu klupu. 

— Sačekaj tu. — Udaljavala se jednim drugim hodnikom. 

Vratila se sa Zmijom. Geo i Zmija su gledali u tišini jedan drugog kad je žena 
ponovo iščeznula. Geo je od sveg srca poželeo da mu dečak nešto kaže... nešto... bilo 
šta. On sam nije bio u stanju. 

Ponovo se vratila, ovoga puta sa Ursonom. Velik mornar je ušao u kapelu, ugledao 
Gea i uzviknuo: 

— Prijatelju... šta... — Brzo je prišao Geu i spustio svoje tople ruke na njegova 
ramena. — Kako... — počeo je i zavrteo glavom. 

Geo se osmehnuo tužno i zdravom rukom se potapšao po patrljku. 

— Izgleda da su se ribice dobro nahranile... 

Urson je uzeo Geovu zdravu ruku i zagledao je. Učinila mu se nekako bleda. 
Naslonio je svoju ruku uz Geovu i uporedio ih. Obe su bile blede. 

— Mislim da nijedan od nas nije prošao lako. Probudio sam se jednom dok su nam 
skidali kraste. Bilo je prilično gadno i brzo sam ponovo zaspao. 

Sada je limi ušao u kapelu. 

— Baš sam se pitao... — Zastao je i zazviždao prigušeno. — Izgleda da te je zaista 
dobro pogodilo, brate. — Njegove ruke su bile crvene do lakata, kao da ih je umočio u 
ružičastu boju. 

— Kako se to dogodilo? — upitao je Urson. 

— Kad smo se vraćali puzeći po onim prokletim gredama — objasnio je limi, — 
tela su nam bila u senci tako da su nam zraci ozračili samo ruke. Radi se očito o jakom 
obliku radijacije, ali... 

— 0 jakom obliku... čega? — upitao je Urson. 

— Ija sam prilično ozračen — osmehnuo se limi. — Osim toga, imam nešto što će 
te zanimati, Geo. 

— Recite mi samo gde se, do vraga, nalazimo — iritirano će Urson. 

— Nalazimo se u konventu posvećenom boginji Argo — rekao mu je limi. — 
Konvent je na drugoj obali reke, prekoputa grada Nova Nada u kojem smo bili. 


— To mi ime zvuči poznato, u gradu... — počeo je Urson. Zmija ga je brzo 
pogledao i on je ućutao, zatim se namrštio. 
— Znamo da ste bili u gradu Nova Nada — objasnila je slepa sveštenica — i našli 


smo vas na obali kad ste preplivali reku. Mislile smo da ćete umreti, ali vi ste očito jače 
konstitucije nego stanovnici Aptora. Odneli smo vas u konvent gde smo primenili svo 
naše znanje da vas izlečimo od opekotina izazvanih smrtnom vatrom. 

Ni limi nije imao dragulj oko vrata. limi mora da je došao do istog otkrića, kad je 
pogledao u Gea, jer se svojom bledom rukom opipao po grudima. 

— Gospodo, pođite sada sa mnom — rekla je slepa sveštenica. —Poslednja dva 
dana dobijali ste samo infuziju. Morate sada jesti. — Pošla je drugim hodnikom i oni su 
je sledili. 

Stigli su u još veću prostoriju u kojoj su se nalazile klupe i dugački stolovi od belog 
mermera. 

— Ovo je glavna trpezarija — objasnila im je. — Jedan sto je postavljen za vas. 
Nećete, naravno jesti, sa ostalim sveštenicama. 

— Zašto? — upitao je limi. 

Na slepom licu se pojavilo iznenadenje. 

— Vi ste muškarci — rekla im je ležerno. Zatim ih je odvela do stola na kojem je 
bilo vino, meso i činija puna neobičnog voća. Kad su posedali za sto, ponovo je nekud 
nestala. 

Geo je pružio ruku da uzme nož. Onaj patrljak mu se klatio nad stolom. 

— Izgleda da ću morati da učim — rekao je nakon kraće pauze. Zdravom rukom je 
uzeo nož. 

— Šta je sa draguljima? — upitao je Urson dok su jeli. — Da li vam ih je uzela ova 
sveštenica? 

— Ostali smo bez njih još dok smo preplivavali reku — odgovorio je limi. 

Geo je klimnuo glavom. 

— Sada stvarno imamo velik problem — promrmljao je Urson. — Sada kada su 
nam dragulji najpotrebniji, ostali smo bez njih. 

— To samo znači da naši rečni prijatelji rade za Hama — rekao je Geo. 

— A nas su samo iskoristili da vratimo dragulje u Hamin hram — dodao je Urson. 
— Kad su ustanovili da smo skoro mrtvi, uzeli su dragulje i ostavili nas na obali. 

— Verovatno je tako — složio se limi. 

— Pa — rekao je Geo. — Hama je dobio onda svoje dragulje, a mi smo izbačeni iz 
igre. Možda nas je on isporučio boginji Argo za nagradu što smo mu vratili dragulje. 

— Pošto bismo ionako umrli — rekao je limi, — pretpostavljam da nam je učinio 
uslugu. 

— Ati znaš šta to znači — rekao je Geo, gledajući sada u Zmiju. 

— Ha? — upitao je Urson. Zatim je dodao. — Pusti dečaka da sam govori. U redu, 
Zmijo, jesi li ili nisi Hamin špijun? 

Geo nije mogao da shvati izraz koji se pojavio na Zmijinom lieu. Dečak je zavrteo 
glavom, poričući, ali lice mu je bilo neobično zbunjeno. Digao se odjednom od stola i 

istrčao iz trpezarije. Urson je pogledao u ostale. 

— Nemojte mi reći da sam ga uvredio zato što sam ga to pitao. 

— Nisi ga uvredio — odgovorio je Geo — ali ja možda jesam. Ne zaboravi da on 
može da čita tuđe misli. 

— Šta hoćeš da kažeš? — upitao je Urson. 

— Kad si ga to pitao, u glavi su mi se složile neke stvari koje bi mogle da budu 
prilično opasne za njega ako su tačne. 

— Šta? — Urson je bio zbunjen. 

— Mislim da znam šta hoćeš da kažeš — rekao je limi. 

— Meni još uvek... 

— To znači da je on špijun — prekinuo ga je Geo — i između ostalog, ono sa 
radiom je slagao. A to me je stajalo ruke. 

Više im nije bilo do jela. Kad su ustali od stola, Ursonu se prispavalo i sveštenica ga 
je odvela u njegovu sobu. 

— Mogu li da pokažem mom drugu ono što ste vi meni pokazali? — upitao je limi 
sveštenicu kad se vratila. — | on studira stare rituale. 

— Naravno da možete — osmehnula se sveštenica. — Međutim, kao studenti 
rituala Argo pokazujete iznenadujuće neznanje. 

— Kao što sam pokušao da objasnim — rekao je limi, — mi smo iz zemlje u kojoj 
su ti rituali vremenom mnogo izmenjeni. 

— Sigurno nisu toliko mnogo — rekla je sveštenica, osmehujući se. — Ali vi tome 
pridajete i suviše velik značaj. To su samo naše uobičajene molitve. One nemaju 
nikakve veze sa mađijom. — Povela ih je holom. — Oduševljava me vaše ushićenje. Vaš 
narod mora da je mlad i pun entuzijazma. 

Vrata su se otvorila i ušli su u sobu sličnu onoj u kojoj se Geo probudio. Kad je 
htela da krene, limi je rekao: 

— Čekajte. Možete li nam objasniti kako sami da izademo iz ove sobe? 

— Žašto biste izlazili? — upitala je mirno. 

— Radi šetnje — snašao se Geo — i da vidimo kako se živi i radi u ovom konventu. 
Verujte nam... mi smo zaista studenti religije Argo. 

— Samo pritisnite rukom zid u visini vašeg ramena i vrata će se otvoriti. Ali ne 
smete šetati po konventu. Ovde se izvode rituali koji nisu za vaše oči... Nisu za vaše oči 
— ponovila je. — Prišla je zidu, dotakla ga rukom i vrata su se otvorila. Čim je izašla, 
vrata su se bešumno zatvorila. 

— Evo šta sam hteo da ti pokažem — rekao je limi, pokazujući rukom na krevet. 
Na krevetu je bila hrpa knjiga, starih ali očuvanih. Geo je uzeo jednu knjigu i počeo da je 
lista. Odjednom je pogledao u limija. 

— Hej, šta će njima te knjige? 

— Pitanje broj jedan — rekao je limi. — A sad, pitanje broj dva. — Ispružio je ruku 
preko Geovog ramena i počeo brzo da lista stranice. Zatim se zaustavio na jednoj. 

— Pa to je... — počeo je Geo zaprepašćeno. 

— U pravu si — rekao je limi. 

— Himna boginji Argo — pročitao je Geo naglas i nastavio: 

Iz sivog pepela 
rodi se srce boginje Argo 
čija plemenita ruka 
uništi plamen i dim. 

Spali zrno u ruci 
i pevajući uništi zvezde. V 
eličaj slavu muškarca, 
kao i slavu žene. 


Od mora uzmi 
so i alge i zlato. 
Vizija i teror stari, 
prožimaju mozak, smenjujući se. 


So da se očisti jezik, 
i pospe pod hrama, 
algama da vežem kosu 
i još jednom potražim zlato. 


OČI su zarobile viziju, 
krv kaplje iz ugljenisanog drveta. 
Blatom su umrljane 
zatvorske kapije. 


— Ovo mora da je prava verzija te pesme koju sam našao u biblioteci u Leptaru. 

— Kao što sam rekao — značajno će limi, — pitanje broj dva: kakva veza postoji 
izmedu Haminih rituala i starih rituala boginje Argo? Očito je da je taj deo religije 
boginje Argo izbegao procesu čišćenja. 

— Kad bi bibliotekar u Olkse Olunu mogao ovo da vidi — rekao je Geo ushićeno — 
verovatno bi rukom pokrio oči i bacio to u vatru. 

— Zašto? — limi je bio zbunjen. 

— Zar se ne sećaš? To je zabranjeno. Jedan od razloga zbog čega su uništeni bio je 
taj da niko nije smeo da zna za njih. 

— Pitam se zašto? 

— To je pitanje broj tri: kako si ti došao do ovoga? 

— Pa... — oklevao je limi. — Sumnjao sam da bi mogli da budu ovde. Pa sam 
jednostavno pitao za njih. 

— Aja mislim da znam odgovore na ta pitanja. 

— Odlično. Da čujem. 

— Krenuću od broja tri, vratiti se na pitanje broj jedan, a onda na dva. Zašto niko 
nije trebalo da sazna za te rituale? Jednostavno zato što su oni bili slični ritualima boga 
Hama. Sećaš se onih drugih koje smo našli u napuštenom hramu? Ta dva rituala se 
izvode gotovo paralelno. Stihovi su skoro identični, sem što je promenjeno ime i boje... 
crno je prešlo u belo. Kad su Hamine snage osvojile Leptar pre pet stotina godina, 
Leptaru nije trebalo dugo da otkrije tu sličilost. Sudeći po izgledu grada Nova Nada, 
zaključujem da je aptorska civilizacija bila daleko razvijemia od leptarske i verovatno bi 
oni veoma lako i brzo potukli i osvojili Leptar. | tako, kad se Leptar domogao prvog 
dragulja i odbio nekako napad Aptora, sveštenici Leptara su zaključili da će se 
najbezbednije rešiti Hama i Aptora ako izmene što je moguće više i bolje svoje rituale 
boginje Argo. Možda je bilo pristalica Hama u Leptaru pre te invazije, ali svi tragovi tog 
sledbeništva su uništeni zajedno sa ritualima. 

— Kako to znaš? 

— Zato što i ovde u Aptoru ima malo sledbeništva boginje Argo. Možda su čak i 
trgovali izmedu sebe, jer samo tako mogle su sve one priče o Aptoru da kruže i danas 

među mornarima. Nije slučajno što se u svim tim pričama pojavljuju vukodlaci i neke 
leteće nemani. Koliko je ljudi, po tvom mišljenju, koji su doživeli brodolom na obalama 
Aptora i otišlo toliko daleko da su mogli da vide ono što smo i mi videli, a potom se 
vratilo i ispričali to i drugima? 

— Mislim samo dvojica — odgovorio je limi. 

— Koja dvojica? 

— Zmija i Jorde — odgovorio je limi. — Sećaš se da je Argo rekla da je i ranije bilo 
špijuna sa Aptora. Jorde je sigurno jedan od njih, a mislim da je Zmija drugi. 

— To je u skladu sa pravilom broj jedan — Geo je ustao sa kreveta. — Hajde da se 


prošetamo. Željan sam dnevne svetlosti. — Prišli su zidu. Geo je rukom pritisnuo zid i 
vrata su se otvorila. 
Kad su po peti put zamakli za ugao hodnika, Geo je rekao: — Nadam se da si 


zapamtio gde smo bili. 

— Imam dobru memoriju po pitanju orijentacije — nasmejao se limi. 

Odjednom, našli su se na vrhu stepeništa i odatle su mogli da vide ogromnu, belu 
prostoriju. U njoj su bile sveštenice čije su glave bile slepo fiksirane prema napred. Ruka 
svake žene bila je na ramenu one ispred nje. Bilo ih je preko stotinu, ali redovi im se 
nisu nijednom sudarali. Tišina kojom su se kretale i belilo podsećalo je na san. 

Na dnu prostorije, na podijumu nalazila se ogromna statua žene u klečećem 
položaju. 

— Odakle su te žene? — prošaputao je limi. — | gde drže muškarce? 

— Geo je slegnuo ramenima. 

Jedna sveštenica išla je sada sama preko poda hrama. Stigla je do početka 
stepeništa i počela da se penje. Geo ju je odmah prepoznao. Popela se, stala pred njih i 
rekla skoro nečujnim glasom: 

— Gospodo, ometate čas meditacije. Zamolila sam vas da ne tumarate hramom. 
Molim vas, vratite se sa mnom. 

Kad je prošla pored njih, Geo i limi su se namrštili jedan drugome. Posle nekoliko 
zaokreta, Geo je rekao: 

— Izvinite, gospođo, nismo mislili da vas ometamo, ali mi smo navikli na prirodan 
dan i noć. Potreban nam je svež vazduh i zelenilo. Ova podzemna belina nam teško 
pada i čini nas nervoznim. Da li biste mogli da nam pokažete kako se izlazi napolje? 

— Ne bih — odgovorila je tiho slepa sveštenica. — Osim toga, smrkava se, a vi 
niste bića koja uživaju u noći. 

— Nas osvežava noćni vazduh i tišina — limi je bio uporan. 

— Šta vi znate o noći? — odgovorila je sveštenica sa blagim cinizmom u svom 
prigušenom glasu. Sada su stigli do kapele gde su se drugovi prvi put videli nakon što su 
bili spaseni. 

— Možda biste mogli — predložio je Geo — da pričate malo sa nama. Ima puno 
stvari koje nas interesuju. 

Sveštenica se okrenula, uzdahnula blago i rekla: 

— U redu. O čemu biste želeli da razgovaramo? 

— Na primer — rekao je Geo oprezno — šta nam možete reći o tamnom bogu 
Hama? 

Slepa sveštenica je slegnula ramenima i sela na jednu od mnogobrojnih klupa. — 
Tu nema puno da se kaže. On je danas fikcija... on ne postoji. Postoji samo Argo, bela 
boginja 

— Ali čuli smo... 

— Bili ste u napuštenom hramu — prekinula ga je sveštenica. — Videli ste i sami. 
To je sve što je ostalo od Hama. Nemani vrebaju u prahu njegovih mrtvih svetaca. 

limi i Geo se pogledaše zbunjeno. 

— Jeste li sigurni? — upitao je Geo. 

— Možda — razmišljala je glasno — negde iza one plamteće planine postoji 
nekoliko njegovih sledbenika. Ali u Aptoru Hama je mrtav. Videli ste ostatke njegovog 
grada, grad Nove Nade. | vi ste bili prvi koji su ušli i izašli iz njega posle skoro pet stotina 
godina. 

— Od tada je grad u ruševinama? — upitao jfe Geo. 

— Da. 

— Šta nam možete ispričati o tom gradu? 

Sveštenica je ponovo uzdahnula. 

— Nekada — počela je — pre mnogo generacija, Hama je bio glavni bog Aptora. 
Imao je mnogo hramova, manastira i konventa odanih njemu. Mi smo imali samo 
nekoliko. Sem tih religioznih ustanova, zemlja je bila varvarska, divlja i uglavnom 
nenaseljena. Nekada je bilo gradova u Aptoru, ali oni su razoreni još pre Velikog požara. 
Sve ono što smo mi imali predstavljalo je fantastično svedočanstvo jednog 
neverovatnog vremena pre one plamene kiše, neverovatne moći, nauke i nadmoćne, 
iako degenerisane, civilizacije. Ta svedočanstva su ogromna i gotovo potpuno sklonjena 
u manastirima. Napolju, bio je samo haos; deca su se rađala ili mrtva ili deformisana. 
Zbog tih monstruoznih zbivanja koja se danas dešavaju na ostrvu, odlučili smo da je 
mađija, sadržana u tim hronikama, zla i ne sme se više nikada pokazati svetu. Međutim, 
sveštenici Hama nisu doneli tu istu odluku. Oni su odlučili da iskoriste podatke iz tih 
hronika, da ih rašire među ljudima. Bili su sigurni da neće napraviti one iste greške koje 
su dovele do Velikog požara. Otvorili su knjige i san se materijalizovao sa njihovih 
stranica. Taj san je bio grad Nove Nade koji sada leži u ruševinama na drugoj obali reke. 
Napravili su gigantske mašine koje su mogle da lete. Konstruisali su ogromne brodove 
koji su mogli da plove pod morem i izrone u nekoj drugoj luci neke druge zemlje. Čak su 
i zloupotrebili onaj plameni metal, uranijum, koji je svetu ranije doneo takav teror... 

— Ali napravili su onu istu grešku koju su napravili i ljudi pre Velikog požara? — 
sugerisao je limi. 

— Ne baš istu — odgovorila je sveštenica. — To jest, nisu bili toliko glupi da 
zloupotrebe plameni metal koji je pre toga razorio svet. Istorija predstavlja ciklične 
krugove... ona se ne ponavlja. Otkrivena je jedna nova moć koja je umanjila značaj 
plamenog metala. Imala je snagu plamenog metala, ali bila je efikasnija... mogla je da 
razori gradove, ali mogla je i da deluje na ljudski um. 

— Geo, limi, možete li da zamislite kako bi to bilo užasno kad biste, dok šetate 
ulicom, posredstvom neke sile ostali odjednom bez mozga? Samo tri takva instrumenta 
su konstruisana. Ali čim je to obelodanjeno, izvedeno je nekoliko fantastičnih 
demonstracija, grad Nove Nade krenuo je putem samouništenja. To je trajalo godinu 
dana i okončalo se pustošenjem koje ste sinoć izbegli. Tokom te godine usledile su 
invazije preko mora... napadi na narode sa kojima su do juče bili u prijateljskim 
odnosima i trgovali međusobno. Došlo je do građanskih ratova, pa su osvajači, zbog 
unutrašnjih nemira i borbi, morali da se povuku. Oni instrumenti su izgubljeni, ali tek 
nakon što je leteća mašina uništila sam grad Nove Nade. Kuća plamenog metala je 
srušena i iz nje je još jednom pokuljala smrt. Sto godina nakon tog paklenog kraja, tako 
tvrde naša svedočanstva, grad je plamteo pod svetlošću razorenog izvora radijacije. 
Naši instrumenti nam govore da se svetiljke na razorenim putevima pale u sumrak kao 

da njima upravljaju neke mrtve ruke. Tokom prvih sto godina, pa i više, rađali smo se 
slepi zbog te jenjavajuće vatre u gradu. Na kraju smo se preselili ispod zemlje, ali bilo je 
i suviše kasno. — Ustala je sa klupe. — I tako, vidite, Hama je sam sebe uništio. Danas 
su sva stvorenja u vazduhu i na zemlji odana boginji Argo. 

— I stvorenja koja žive u vodi — zaključio je limi. 

Osmehnula se ponovo. 

— Opet, ne baš sasvim. Imali smo nevolja sa izvesnom rasom vodenih bića, kao i 
sa glupim vukodlacima. Odmah nakon Velikog požara, evolucioni procesi su bili užasno 
poremećeni i verujemo da su ta stvorenja njihovi produkti. Iz nekog razloga nismo u 
stanju da ih kontrolišemo. Možda je njihova inteligencija i suviše elementarna da 
odgovori čak i na bol. Ali sva ostala bića su lojalna — rekla je. — Sva. 

— Ašta je... sa ona tri instrumenta? — upitao je Geo. — Šta se desilo sa njima? 

— Tvoja pretpostavka je dobra koliko i moja. — Okrenula se i bešumno izašla iz 
prostorije. 

Kad je otišla, Geo je rekao: 

— Nešto je tu sumnjivo. 

— Šta? — zainteresovano će limi. 

— Kao prvo — rekao je Geo — mi znamo da se nalazimo u hramu boga Hama. 
Sudeći po onom snu, rekao bih da je iste veličine i isto organizovan. 

— Koliko je, u stvari, velik ovaj hram? 

— Hoćeš li da pogledamo? 

— Hoću. Da li misliš da ona zna za Hama i da se samo pretvarala? 

— Mogućno je — odgovorio je Geo. Krenuli su drugim hodnikom. — Ono kako 
dragulji deluju na čovekov um... 

— Naježim se kad na to pomislim. 

— A tek kako bi se naježio da to vidiš — rekao je Geo. — Argo ga je primenila na 
Zmiji kad smo je prvi put videli. Jednostavno te pretvori u automat. 

— Onda je ona u stvari pričala o našim draguljima. 

Stepenište se nastavljalo u beli tunel kroz koji su prošli i našli se u drugom 
hodniku. Sada su prvi put videli vrata na zidovima. 

— Hej — rekao je Geo, — možda jedna od ovih vrata vode napolje. 

— Odlično — promrmljao je limi. — Ovo mesto počinje da me nervira. — Otvorio 
je jedna vrata i ušao unutra. Izuzev belih zidova, prostorija je bila, u stvari, minijaturan 
duplikat prizemlja zgrade Novi Edison. Zidovi su bili prekriveni cevima i čulo se zujanje iz 
dve dinamo-mašine. 

— Nema ničeg ovde — rekao je limi. 

Otvorili su vrata na drugoj strani hodnika. U ovoj prostoriji mogli su da vide beli, 
porculanski sto i visoke vitrine sa sjajnim instrumentima. 

— Kladim se dati je ovde odsečena ruka — rekao je limi. 


— Verovatno. 
Sledeća prostorija bila je drugačija. Svetlost je bila prigušena, a zidovi prašnjavi. 
— Pogledaj ono! — uzviknuo je limi, pokazujući rukom na suprotan zid. Dva 


ekrana su se videla na velikoj metalnoj mašini. Ispod svakog tog pravougaonog ekrana 
bio je niz tastera i nekih mernih uređaja. A ispred se nalazilo postolje sa nečim nalik na 
dvogled i parom slušalica. 

— Kladim se da se ovde nije ulazilo od kako su one devojke oslepele. 

— Tako izgleda — složio se limi. 

Geo je prišao jednom od ekrana, onom sa manjim brojem tastera, i uključio ga. 

— Zašto si ga uključio? 

— A zašto da ga ne uključim? — Odjednom se na ekranu pojaviše živopisne boje: 
nekoliko nijansi plave, zatim zelena i crvena. — Prvi put da vidim i neke druge boje sem 
bele. 

Boje su posivele, izbledele i počele da dobijaju neke konture. Već u sledećem 
trenutku mogli su da vide praznu, belu prostoriju u kojoj su stajala dva bosonoga 
mladića. Jedan je bio Crnac, a drugi je imao kovrdžavu, crnu kosu i jednu ruku. 

— Hej! — limi je pokazao rukom na ekran. — Pa, to smo mi! 

Geo je pritisnuo jedan taster i figure su prešle u boje, potom u potpuno belilo. 

— Šta je to? — upitao je limi začuđeno. 

— Mora da posmatramo prostoriju u kojoj nema nikog. — Geo je ponovo 
pritisnuo jedan taster. Na ekranu se pojavila velika trpezanja. Preko stotinu žena je 
sedelo za dugačkim stolovima i u tišini jelo neku crvenu supu. — Kladim se da odavde 
možemo da posmatramo svaku prostoriju. — Ponovo je pritisnuo taster. — Možda 
ćemo moći da nademo Ursona i Zmiju. — Na ekranu su se pojavile još dve prostorije, 
zatim velika dvorana sa statuom boginje Argo. Kad se pojavila sledeća prostorija, Geo je 
uzviknuo. - Čekaj! 

— Šta je to? 

U ovoj prostoriji bile su tri slepe žene. Na jednom zidu se nalazio ekran nešto 
manji od onog u koji su njih dvojica gledala. Ono što je šokiralo Gea bilo je lice koje je 
ugledao na ekranu. 

Jedna od žena je imala slušalice na ušima i govorila je u malu, metalnu šipku koju 
je drzala u ruci dok je išla po sobi. 

Ali to lice! 

— Zar ga ne prepoznaješ? — upitao je Geo. 

— Pa to je Jorde! — zaprepastio se limi. 

— Mora da su stupile u kontakt sa našim brodom i sada se dogovaraju oko našeg 
povratka. 

— Voleo bih da čujem šta govore — rekao je limi. 

Geo je uzeo metalne slušalice i stavio ih na uši. 

— Čuješ li išta? — upitao je limi nestrpljivo. 

Geo je slušao. 

— ... Da, naravno — rekla je sveštenica. 

— Odlučila je da ostane u luci još tri dana — izveštavao je Jorde. — Siguran sam 
da neće duže ostati. Još uvek je zbunjena zbog mene i ljudi su postali uznemireni tako 
da ne verujem da će duže ostati. 

— Večeras ćemo se rešiti onih zatvorenika. Nema šanse da se vrate na brod — 
izjavila je sveštenica. 

— Zadržite ih još tri dana i ne marim šta ćete uraditi sa njima — rekao je Jorde. — 
Ona nema dragulje i ne zna za moju... moć. Sigurno će isploviti do kraja nedelje. 

— Šteta je što nemamo nijedan dragulj — rekla je sveštenica. — Ali barem su sva 
tri u Aptoru i postoji mogućnost da ih se dočepamo. 

Jorde se nasmejao: 

— Izgleda da Hama neće nikada moći da ih ima duže od deset minuta. 

— Tebe se ne tiču ni Hama ni Argo — naglasila je sveštenica. — Ti treba samo da 
radiš svoj posao. Izveštavaj nas i ne dosađuj nam sa svojim mišijenjem. Ono nas ne 
interesuje. 

— Razumem, gospodarice — odgovorio je Jorde skrušeno. 

— Onda, zbogom do sledećeg raporta. — Isključila je prekidač i slika se izgubila na 
ekranu. 

Geo se okrenuo od ekrana i taman je hteo da skine slušalice kad je čuo kako 
sveštenica kaže: 

— Idite; pripremite zatvorenike za obred žrtvovanja. Videli su i suviše. — Žena je 
izašla iz prostorije. Geo je skinuo slušalice i limi ga je pogledao upitno. 

— Šta je bilo? 

Geo je pritisnuo taster kojim je isključio ekran. 

— Kada dolaze po nas? — upitao je limi uzbuđeno. 

— Verovatno odmah — Odgovorio je Geo. Zatim je, što je mogao bolje, ponovio 
razgovor koji je čuo. 

— Ali zašto? — zapitao se limi. — Zašto treba da budemo žrtvovani? Šta smo to 
videli i šta to znamo? 

— Treba da pronađemo Ursona i bežimo odavde! 

— Hej, šta ti je? 

Geo je stajao sa zatvorenim očima i napetim licem. Odjednom se opustio. 

— Mislima sam preneo poruku Zmiji da dode ovamo i povede sa sobom Ursona. 

— Ali Zmija je špijun koji radi za... 

— ... za Hama — rekao je Geo. — | znaš šta? Baš me briga. — Ponovo je zatvorio 
oči. Otvorio ih je nakon nekoliko minuta. — Pa, ako dolazi, doći će. Idemo! 

— Ali zašto...? — počeo je limi, izlazeći sa Geom iz sobe. 

Pohitali su hodnikom, našli stepenice, spustili se niz njih i stali da trče drugim 
hodnikom. Nakon drugog zaokreta, ušli su u malu kapelu i skoro se sudarili sa Ursonom 
i Zmijom. 

— Kuda treba da idemo? — upitao je Geo obraćajući se Zmiji. 

— Gospodo, gospodo — Čuo se jedan glas iza njih. 

Zmija se uputio jednim hodnikom i oni za njim. Sveštenica je išla za njima i 
dovikivala im prigušeno: 

— Prijatelji, vratite se, molim vas. Vratite se sa mnom. 

— Saznaj od nje kako da izađemo odavde — podviknuo je Geo Zmiji. Zmija se u 
trku popeo uz stepenice, zatim skrenuo u pojurio uz druge. Ubrzo su bili u jednom 
uzanom hodniku. Zmija je grozničavo uhvatio kvaku na vratima i počeo da je cima gore 
— dole. 

Sekunde su prolazile. 

Geo se okrenuo i spazio sveštenicu kako ide prema njima. 

Vrata su se otvorila i u momentu oni su se našli u velikom polju, okruženom 
šumom. Mesec je visoko odskočio na tamnom nebu. 

Napolju, na oko sto i pedeset stopa od njih, stajala je bela statua boginje Argo. Dok 
su trčali preko srebrne trave, sva vrata u prizemlju su se otvorila i pojavila se grupa 
sveštenica koje su hitale prema njima. Geo se osvrnuo. Slepa sveštenica je usporila 
korake i podigla lice prema mesecu. Ruke su joj pošle prema vratu, odvezale beli ogrtač 
i on je pao na zemlju. Zatim je usledio užasan krik i ona se podigla uvis, mašući belim 
krilima. 

Tamne senke zakloniše mesec. Sveštenice koje su išle preko polja, pridružile su joj 
se, podižući se prema srebrnom mesecu. Zveri belih krila kružile su sada nad glavama 
begunaca. 

Zmija je promenio pravac i pojurio prema šumi. 

Sa samo jednom rukom, Geu je bilo teško da održi ravnotežu. Skoro dva puta je 

pao pre nego što se bacio u gusto žbunje gde ova krilata stvorenja nisu mogla da dopru. 
Granje ga je šibalo po licu dok je sledio svoje drugove. U jednom momentu je pomislio 
da ih je izgubio, ali samo trenutak kasnije naleteo je na limija koji je stao iza Ursona i 
Zmije. Iznad drveća se čulo lupanje krila, udaljavalo se i vraćalo ponovo, 

— Do vraga... — uzdahnuo je limi nakon nekoliko minuta hodanja. 

— Počinjem polako da shvatam — rekao je Geo, spuštajući ruku na limijevo rame. 
— Sećaš se onog vukodlaka koga smo sreli kod srušene kasarne... i onog čuda u gradu? 
Jedino što smo ovde sreli, a što nije menjalo svoj oblik, bile su krilate nemani. Mislim da 
je većina stvorenja na ovom ostrvu podložna nekoj vrsti metamorfoze. 

— A šta je sa ovim krilatim zverima? — upitao je Urson. 

— One su verovatno ženke te iste vrste — odgovorio je Geo. 

— Hoćeš da kažeš da se one druge mogu preobraziti u muškarce ako to žele? — 
Urson je bio zbunjen. 

— Ako žele — odgovorio je Geo. — Ali bilo im je verovatno zgodnije da žive van 
konventa. Vrlo je verovatno da se sastaju samo radi parenja. 

Pet minuta kasnije izašli su iz šume i našli se na kamenitoj obali reke. 

— Hoćemo li u vodu? — upitao je Geo. 

Zmija je zavrteo glavom. »Čekaj...« mislima im je preneo tu poruku. Jedna ruka 
izroni iz vode. Na vlažnoj i zelenoj ruci visila su dva lančića sa po jednim belim 
kamenom. 

limi i Geo se slediše od straha. 

— Dragulji... — prošaputa Urson. 

Odjednom, veliki mornar skoči na stenu i sjuri se dole prema rečnoj obali. 

Tri senke, jedna bela i dve crne, usmerile su se na njega, zaklanjajući mesec svojim 
velikim krilima. I da ih je video, Urson ne bi stao. 

limi i Geo poskakaše na noge. 

Urson je stigao do obale, bacio se na stenu i posegnuo za rukom koja je virila iz 
vode. Ogromna krila ga pokriše u momentu. Krila su lupala po vodi, usledili su krici i 
jedno belo krilo izvilo se uvis, potom ponovo palo. Dve sekunde kasnije, Urson je 
izmigoljio ispod stvorenja koja su se još uvek borila delimično na zemlji, a delimično u 
vodi. Urson se uspravio i posrćući krenuo prema stenama. 

— Dragulji... — rekao je Urson zadihano. 

Borba se nastavila na vodi. Odjednom, krilata stvorenja su se umirila. Poput 
ogromnih listova, tri oblika su se odvojila i otplovila, nošena strujom. 

Potom su se na površini pojavila još dva oblika i njihala se blago, licima okrenutim 
nadole. Mesečevi zraci su treperili na njihovim vlažnim, zelenim leđima... 

— Ali to su bili oni koji... — počeo je Geo iznenadeno. — Jesu li mrtvi? 

Zmija je klimnuo glavom. 

— Jesi li siguran? — upitao je limi. Glas mu je bio prigušen. 

— ... Misli... su... im... prestale... — zašištao je Zmija. 

Koračajući ispred njih, Urson otvori svoju dragocenu šaku. Dragulji zasijaše na 
njegovom dlanu. 

— Imam ih... — prošaputao je. — Imam dragulje! 


IX 


Zmija je uzeo dragulje i stavio jedan oko Geovog, a drugi oko limijevog vrata. Urson je 

tužno zurio u svoj prazan dlan. 

Zatim su krenuli u sumu. Udaranje krila nije se više čulo. 

— Kuda sada idemo? — upitao je Urson. 

— Mi sledimo pravilo broj jedan — odgovorio je Geo. — Pošto znamo da tu negde 
Hama ima zaista svoj hram, pokušaćemo da ga pronađemo, domognemo se trećeg 
dragulja i spasemo inkarnaciju boginje Argo. A onda se vraćamo na brod. 

— Sve to za tri dana? — zabezeknuo se Urson. — Odakle počinjemo da tražimo? 

— Sveštenica je spomenula grupu Haminih pristalica za koje se pretpostavlja da 
žive iza one plamene planine. To mora da je onaj vulkan koji smo videli kad smo se 
popeli navrh grada Nova Nada. — Geo se obrati Zmiji. — Da li si joj pročitao misli da 
znaš da je govorila istinu? 

Zmija je klimnuo glavom. 

limi se malo zamislio. 

— Pošto reka teče tamo... trebalo bi da idemo — okrenuo se i pokazao rukom — 
u onom pravcu. 

Krenuli su sada odlučnijim koracima kroz gusto rastinje. 

— Još uvek mi nije jasno šta se to odigravalo u konventu — rekao je limi. — Da li 
su one stvarno sveštenice boginje Argo? I kakve veze ima Jorde sa njima? 

— Rekao bih »da« na prvo pitanje, a kao odgovor na drugo, pretpostavljam da je 
Jorde njihov špijun. 

— Ali šta je sa Argo... mislim na onu Argo koja je ostala na brodu? — upitao je 
limi. — I šta je sa Zmijom? 

— Ona Argo na brodu očigledno ne zna za Argo na Aptoru — odgovorio je Geo. — 
To je ono što je Jorde mislio kad je rekao da je sveštenica zbunjena. Ona verovatno 
misli ono što smo i mi mislili... da je Jorde Hamin špijun. A što se tiče ovog ovde... — 
pokazao je glavom na Zmiju. — Ne znam. Jednostavno ne znam. 

Kad je nastao potpun mrak, legli su jedan pored drugog i pokušali da spavaju. Ali 
samo što su polegali i mesec iščeznuo sa horizonta, Geo ih je pozvao da ponovo ustanu. 
U crvenom sjaju u daljini mogli su da prepoznaju vulkanski krater. 

Zmija je pomoću dragulja osvetljavao put i oni su išli po tlu gde je vegetacija bila 
sve ređa i ređa. Zemlja je postepeno prelazila u pepeo. 

Iznad njih video se ubrzo i crveni rub kratera. 

— Koliko smo blizu njega? — upitao je Urson. 

— Mislim da smo stigli već do podnožja — odgovorio je Geo. 

— Možda bi trebalo da se zaustavimo ovde i sačekamo da svane. 

— Ovde ne možemo spavati — promrmljao je Urson, razgrćući nogom pepeo. 
Proteglio se. — Osim toga, nemamo vremena za spavanje. 

Geo se zagledao gore u crvenu izmaglicu. 

— Kako bi bilo da ga pogledamo usred noći? — Krenuo je ponovo i oni za njim. 
Dvadeset stopa dalje, Zmija je draguljem osvetlio vulkansku stenu koja je strcala u tami. 
Obilazeci je, naišli su na izbočimi koja se poput staze uspinjala prema gore. 

— Nećemo se po mraku uz to penjati, zar ne? — upitao je limi. 

— Bolje po mraku nego po danu — rekao je Urson. — Tako barem nećemo videti 
sa koje visine ćemo pasti dole. 

limi je počeo da se penje torn Uzanom izbočinom. Trideset stopa dalje, izbočina se 
odjednom proširila i sada su mogli sigurnije da napreduju prema vrhu. 

— Ovo je promenljiva zemlja — promrmljao je Urson. 

— Muškarci se pretvaraju u životinje — rekao je limi — džungla se pretvara u 


24 


planine. 

Geo se uhvati za svoj patrljak od ruke. 

— Ija sam se promenio. 

»Promena nije ni milostiva ni pravedna«. Počeo je da recituje: 

»Kažu da je Leonardo da Vinči verovao svojim lažnim slikama: I Isusova večera se 
pretvorila u pepeo.« 

— Odakle su ti stihovi? — upitao je limi. 

— Iz jedne pesme koja je nastala pre Velikog požara — objasnio je Geo. — 
Pronašao sam je dok sam proučavao stare grobnice. 

— Koje bio taj Leonardo da Vinči? — interesovao se limi. 

— Umetnik...možda pesnik ili slikar — rekao je Geo. — Nisam siguran. 

— Ataj Isus? — upitao je Urson. 

— Još jedan bog. 


Sada je bilo sve više stena i Geo se sa mukom penjao, pridržavajući se zdravom rukom. 
Oštre stene parale su mu dlan koji je brideo od bola. 

Stigavši do jednog, prilično zaravnjenog mesta, okrenuli su se da pogledaju iza 
sebe. Stajali su na rubu tame. Nebo je bilo zvezdano i svetlije od vegetacije koja ih je 
okružavala. Okrenuli su se i nastavili dalje. 

Onaj usijan prsten je pao niže, a vetar koji je dunuo napunio im je nozdrve 
sumpornim pepelom. 

— Možda bi trebalo da ga zaobiđemo i pridemo mu sa druge strane — predložio 
je Urson. — Tako bismo izbegli ovaj neprijatan vetar. 

Nastavili su da se penju pod uglom i vetar je uskoro prestao tako da su mogli 
ponovo da produže prečicom. 

Tle je propadalo pod njihovim nogama. Obuzimao ih je polako umor i penjali su se 
sve sporije. 

— Nisam znao da je krater toliko velik — rekao je limi zadihano. Bili su veoma 
blizu kratera koji je podsećao na ogromnu, užarenu kuglu na nebu. 

— Možda će eruptirati na nas — promrmljao je Urson, zatim dodao. — Žedan 
sam. Ako Hama treba da je iza vulkana, zar nismo mogli da zaobiđemo krater umesto 
što idemo preko njega? 

— Već smo sasvim blizu — rekao je limi. — Zašto bismo se sada vraćali? 

— Nadam se da pamtiš kako smo se penjali — rekao je Urson. 

— Ne brini — odgovorio je limi. 

limi i Zmija su prvi stigli do ruba kratera. Urson i Geo su im se pridružili na malom 
uzvišenju. Zajedno su zavirili u vulkan dok im je crvena i žuta svetlost obasjavala lica i 
grudi. 

Unutrašnja padina imala je zlatan odsjaj. Duboko dole, izbijali su plameni jezičci i 
kuljao je gust, smeđi dim. 

Bele eksplozije su tutnjale među belim stenama. Piloni plavičastog plamena su 
poskakivali, zatim se povlačili. 

Vetar je mrsio kose posmatrača. 

Geo ju je prvi spazio, dve stotine stopa od ruba kratera. Njen veo, crven od 
plamena, vijorio se dok im se približavala. Geo je prstom pokazao na nju. | ostali su 
pogledali. 

Stajala je veoma uspravljeno. Vetar je mrsio njenu belu kosu. Plamen i senke su se 

ocrtavale na njenom izboranom licu. Kad im je prišla, osmehnula se i pružila ruku. 

— Ko ste vi? — upitao je Geo odjednorri. 

»Senke se stopiše u svetlosti uzvišenog smeha«, recitovala je žena sigurnim, 
prigušenim glasom. 

Napravila je kratku pauzu. 

— Ja sam inkarnacija boginje Argo. 

— Alija sam mislio... — počeo je limi. 

— Šta si mislio? — upitala je blago ta starija žena. 

— Ništa — odgovorio je limi. 

— Mislio je da ste puno mlađi — rekao je Urson. — Od nas se očekuje da vas 
vratimo kući. — Odjednom je uperio prstom u vulkan. — Recite, ovo nije kao ona 
svetlost u gradu koja nam je opalila ruke? 

Pogledala je dole u zid kratera. 

— To je prirodna vatra — uveravala ih je. — Pobesnela arterija zemljine goruće 
krvi. Ali rane su dovoljno prirodne. 

Geo se premesti sa noge na nogu i počešao se po patrljku. 

— Mi treba da otnemo kćerku sadašnje inkarnacije boginje Argo i vratimo se sa 
njom u Leptar — objasnio je limi. 

— Ima više boginja Argo — osmehnula se žena. — Ta boginja ima mnogo lica. 
Videli ste nekoliko od kako ste došli u ovu zemlju. 

— Izgleda da jesmo — rekao je Urson. 

— Jeste li vi Hamina zarobljenica? — upitao je limi. 

— Ja sam sa Hamom. 

— Od nas se očekuje da ukrademo onaj treći dragulj i odnesemo ga na brod. 
Nemamo mnogo vremena... 

— Da — potvrdila je Argo. 

— A šta je sa onim gnezdom vampira tamo dole? — upitao je Urson, pokazujući 
rukom iza sebe. — Rekli su nam da obožavaju Argo. U kakvoj ste vezi vi sa njima? 

— Boginjina priroda se menja. — Pogledala je tužno niz padinu. — Od rođenja, 
kroz život, do smrti — ponovo je pogledala u njih —... i do ponovnog rođenja. Kao što 
rekoh, Argo ima mnogo lica. Mora da ste jako umorni. 

— Jesmo — rekao je Geo. 

— Onda podite za mnom, molim vas. — Okrenula se i počela da se vraća natrag. 
Zmija i limi su krenuli za njom, potom i Geo i Urson. 

— Ništa od ovoga mi se ne dopada — šapnuo je Urson Geu dok su išli za ženom. 
— Argo u ovoj zemlji ne znači ono isto što i u Leptaru. Iz ovoga će se i izroditi samo još 
više nevolja. Ona nas vodi u neku zamku, kažem ti. Najbolje je da uzmemo dragulje koje 
imamo, okrenemo se i pobegnemo što pre odavde. Kažem ti, Geo... 

— Ursone... 

— Hm? 

— Ursone, strašno sam umoran. 

Išli su ćutke još nekoliko stopa. Onda je Urson duboko uzdahnuo i prebacio ruku 
preko Geovih ramena. 

— Hajde — progundao je, pridržavajući Gea dok su se penjali kamenitom stazom. 

Argo je skrenula na puteljak koji se spuštao u krater. 

— Ovde koračajte oprezno — rekla je kad ih je uvela u ogromnu pećinu. 

— Nešto ne valja — rekao je Urson prigušeno. — Ovo je zamka, kažem ti. Kako se 
radi sa ovim? Mogao bih sada da ga upotrebim. 

— Smiri se, brate medvede... Smiri se u zimskom snu — nastavio je Geo — Vatra 
ti neće nauditi... 
— Ko to kaže — progunđao je Urson, pogledajući u plamen. Geo je nastavio: 


Voda te neće probuditi. 
Dok vodena struja raste, 
smeđi med teče, 

a zlatna ribica se praćaka. 


— Kao što sam ranije već rekao — promrmljao je Urson, — u jednom ovakvom... 

— Ovamo — izjavila je Argo. Ušli su u jednu od pećina koje su se nalazile na 
unutrašnjem zidu. — Ne — rekla je Zmiji koji je hteo draguljem da osvetli pećinu. — Već 
su mnogo korišćeni. 

Malim štapom je dodirnula stenu i on se zapalio. Zatim je prinela plamen velikom 
lusteru koji je visio na mesinganim lancima. Plamen je liznuo prvo iz demonove ruke, 
zatim uz usta majmuna, pa iz stomaka nimfe i na kraju iz glave satira. Svaki plamen je 
bio drugačije boje: crvena, zelena, plava i narandžasta svetlost je ispunila tu malu 
kapelu i treperila na uglačanim klupama. Na oltaru su bile dve statue podjednake 
visine: muškarac koji sedi i žena koja kleči. Geo i Urson su zurili u veliki luster., 

— Šta je? — upitao je limi kad ih je video kako zure u luster. 

— Video sam ovakav isti luster u svešteničinoj kabini na brodu — odgovorio je 
Geo. — | pogledaj tamo. Gde smo to isto videli? — Ekran u koji su gledali bio je 
identičan onome u konventu. 

— Sedite — rekla je Argo. — Molim vas, sedite. 

Posedali su na klupe. 

— Hama vam je dozvolio da se služite kapelom čak i u ropstvu — pro- 
komentarisao je Geo, — ali vidim da morate sa njim i oltar da delite. 

— Alija sam Hamina majka — osmehnula se Argo. 

Geo i Urson se namrštiše. 

— | sami znate da je Argo majka svega, stvarateljka života. Ja sam i majka svih 
bogova. 

— One slepe žene — rekao je Urson. — One u stvari nisu vaše sveštenice, zar ne? 
Htele su da nas ubiju. Kladim se da ih je Hama nasamario... 

— To baš nije tako jednostavno — odgovorila je Argo. — One su zaista odane 
boginji Argo, ali kao što sam rekla, ja imam više lica. Smrt je, kao i život, moje područje. 
Stanovnice onog konventa iz kojeg ste pobegli su... kako da kažem... degenerisana 
grana te religije. Oslepele su nakon pada grada Nova Nada. Za njih je Argo samo smrt, 
dominator ljudi. Argo nije samo Hamina majka, ona je njegova žena i kći. 

— Onda je onako kako smo pretpostavljali — rekao je Geo. — Jorde nije Hamin 
špijun. On radi za te otpadnice... sveštenice boginje Argo. 

— Da — potvrdila je Argo — ali ta reč »otpadnice« nije možda adekvatna, One 
veruju da je ono što čine ispravno. 

— Onda moraju biti odgovorne za sve ono što se dešavalo u Leptaru — rekao je 
Geo. — Ne može se sva krivica svaliti na Hama. | verovatno su htele da se domognu 
dragulja. Vi ne izgledate kao zarobljenica. U savezu ste sa Hamom da biste onemogućili 
sveštenice Argo da zavladaju Leptarom. 

— Ništa ne bi moglo biti jednostavnije — rekla je Boginja. — Na žalost, grešite 
skoro u svemu. 

— Zašto je onda Jorde bacio dragulj za nama kad ga je otrgnuo sa svešteničinog 

vrata... mislim sa vrata one Argo na brodu. 

— Kada je otrgnuo dragulj sa vrata moje kćerke — objašnjavala je Argo — bacio 
ga je vodenim stvorenjima zato što je znao da će ga ona vratiti na Aptor. Sa draguljem 
ponovo na ostrvu, sveštenica bi imala veće šanse da ga se domogne; moja kći, budući u 
odsustvu svoje kćerke inkarnacija boginje Argo, ne zna da se, u stvari, bori sa još jednim 
licem boginje Argo. Što se nje tiče, svi njeni napori su usmereni protiv Hama i njegovih 
nedela na Leptaru. Ali iza tih slepih bića stoji jedan veći neprijatelj koga mora pobediti. 

— Hama...? — počeo je limi. 

— Močćniji od Hama — rekla je stara Argo. — To je ona sama. Teško mi je da je 
gledam i da joj povremeno ne uputim koju reč poduke. S obzirom na razvijenu nauku 
ovde u Aptoru, to ne bi predstavljalo nikakvu teškoću. Ali moram se uzdržavati. U stvari, 
napravila je dobar potez time što vas je uzela i vi ste do sada dobro izvršavali svoj 
zadatak. 

— Rekla je da treba da ukrademo poslednji dragulj od Hame i vratimo se sa vama 
na brod — rekao je Geo. — Možete li nam pomoći da to realizujemo? 

— Čim sam vas pohvalila — nasmejala se Argo — vi ste potpuno zbrkali vašu 
misiju. Kad ukradete taj dragulj, kome treba da ga predate u Leptaru? 

— Inkarnaciji boginje Argo — odgovorio je Urson. 

— Rekli ste da je ona Argo na brodu vaša kći — rekao je Geo — a ona je rekla da 
ste vi njena kći... 

Argo se nasmejala. 

— Kada je moja unuka bila oteta i dovedena na Aptor, ja sam je već čekala. 
Pogledajte. 

Pritisnula je taster ispod ekrana i svetlo se pojavilo na staklu: devojčica koja je 
spavala imala je kratku, riđu kosu i prćast, pegav nos. Na stolu pored njenog kreveta 
nalazili su se parče metala u obliku slova »U«, pola kalema žice i još nekoliko metalnih 
parčića pored zgužvane papirne kese. 

— To je moja unuka — rekla je Argo, isključujući ekran. — Nju treba da vratite na 
brod. 

— Kako ćemo ukrasti dragulj? — upitao je Geo. 

Argo se obratila Zmiji: 

— Ako se ne varam, to je tvoj zadatak. — Zatim je pogledala u ostalu trojicu. — 
Treba da se odmorite. Tek nakon dobrog odmora, moći ćete da razmišljate o dragulju i 
mojoj unuci. Pođite sada sa mnom. Postelje u zadnjoj sobi su nameštene za vas. — 
Ustala je i povela ih u jednu udaljenu sobu. Argo je pokazala na mlaz vode koji je tekao 
iz zida stene. — Ova voda je čista. Možete da je pijete. — Potom je pokazala na džak u 
uglu. — Tamo vam je voće ako ogladnite. 

— San! — Urson se proteglio i zevnuo umorno. Kad su se smestili, Argo je rekla: 

— Pesniče? 

— Da? — odgovorio je Geo. 

— Znam da si ti najumorniji, ali moram minut-dva da razgovaram nasamo sa 
tobom. 

Kad se Geo digao sa kreveta i Urson je učinio isto. 

— Čujte — obratio se staroj ženi — njemu je odmor najpotrebniji. Ako vas 
interesuju rituali i mađije, povedite limija. On zna koliko i Geo. 

— Treba mi pesnik — osmehnula se Argo — a ne student. Treba mi neko ko je 
propatio koliko i on. Dođi. 

— Čekaj — zaustavio ga je Urson. Uhvatio je dragulj koji je visio oko Geovog vrata. 

— Bolje neka ostane kod mene. 

Geo se namrštio. 

— Možda je ipak u pitanju neka zamka — objasnio je Urson. 

— Neka ga uzme — rekla je Argo — ako će biti mirniji. 

Geo je pustio da mu Urson skine lančić sa vrata. 

— Sada pođi sa mnom. 

Izašli su iz sobe i prošli ponovo kroz kapelu. Argo je prišla jednim vratima, otvorila 
ih i zagledala se dole u stene. Ne okrećući se, počela je da govori: 

— Vatra je veličanstven simbol života, zar ne? 

— I smrti. Jedna od aptorskih vatri mi je spalila ruku. 

Okrenula se prema njemu. 

— Ti i Zmija ste najgore prošli: Obojica ste ostavili deo sebe da istrune u Aptoru. 
— Zamislila se malo. — Znaš da je on pretrpeo mnogo veći bol od tebe. Znaš da je ostao 
bez jezika? Gledala sam sve to na onom ekranu u kapeli i nisam mogla da mu 
pomognem. Jorde mu je gurnuo ruku u usta, uhvatio ga za jezik i izviikao ga što je 
mogao više napolje. Zatim mu je tankom žicom omotao jezik i uključio prekidač. Ne 
znaš šta je to struja, zar ne? 

— Čuo sam za tu reč. 

— Kad mnogo struje prolazi kroz tanku žicu, žica se usija... postane gotovo bela. 
Tako se i ta žica oko njegovog jezika usijala i presekla mu već ispečen jezik. Ali dečak se 
već bio onesvestio. 

— To su mu učinili Jorde i slepe sveštenice? 

— Jorde i neki ljudi na brodu koji su pokupili njih dvojicu sa splava kojim su 
napustili Aptor. 

— Koje, u stvari, Jorde? — upitao je Geo. — Urson ga poznaje od ranije... kad još 
nije bio prvi oficir. Ali Ursonova priča ništa mi ne govori. 

— Znam tu priču — rekla je Argo. — Nešto ti govori, ali nešto što ne bi možda 
želeo da čuješ. — Uzdahnula je. — Pesniče, koliko dobro sebe poznaješ? 

— Kako to mislite? 

— Koliko dobro poznaješ čovekov mehanizam... kako čovek upravlja svojim 
funkcijama? O tome ćeš pevati ako ti pesme postanu slavne. 

— Još uvek ne shvatam... 

— Imam jedno pitanje za tebe, jednu pesničku zagonetku. Hoćeš li pokušati da 
odgovoriš na nju? 

— Ako vi meni odgovorite na jedno pitanje. 

— Hoćeš li pošteno odgovoriti na moje? — upitala je Argo. 

— Hoću. 

— Onda ćui ja tebi. Da čujem tvoje pitanje. 

— Koje Jorde i zašto čini to što radi? 

— Jednom je bio — objašnjavala je Argo — perspektivni novajlija u redu 
sveštenstva odanog boginji Argo u Leptaru. Proučavao je mitove i rituale kao ti i limi. 
Otisnuo se morem da prouči svet. Ali doživeo je brodolom i on i još nekoliko drugih 
našli su se na obali Aptora. Borili su se sa aptorskim terorom, kao što si i ti, i mnogi su 
izginuli. Dvojica, međutim, mali stjuard sa četiri ruke, koga zovete Zmija, i Jorde, bila su 
izložena silama Argo i Hama, kao što si i ti bio. Jedan od njih je bio u stanju da čita tuđe 
misli dok drugi nije. Jedan se zakleo jednoj sili, a drugi drugoj. Zatim sledi drugi deo 
tvog pitanja, zašto? Ako možeš možda da odgovoriš na moju zagonetku, sam ćeš dobiti 
odgovor na taj deo pitanja. Znam sigurno da su oni bili jedini koji su uspeli da pobegnu 

sa Aptora. Znam da Zmija nije hteo da kaže Jordu za koju silu se opredelio i da je Jorde 
pokušao da ga ubedi da priđe njemu. Kad su bili spašeni, znam da je to ubeđivanje 
nastavljeno i da je Zmija tvrdoglavo krio svoju odluku i sposobnost da čita tuđe misli. 
Svoju tajnu nije odao ni pod onim strašnim mukama. Tu električnu žicu Jorde je uzeo od 
slepe sveštenice, tvrdeći da će time pokušati da pomogne narodu Leptara. Moglo je da 
bude od velike koristi. Ali sa tim elektricitetom on je iskonstruisao samo još veće i 
opasnije oružje. Jorde je za godinu dana postao prvi oficir na brodu, a Zmija lučki lopov. 
Obojica su čekala._A onda, kad se prilika stvorila, obojica su stupila u akciju. Zašto? 
Možda mi ti možeš to reći, pesniče. 

— Hvala vam što ste mi toliko mnogo rekli — izjavio je Geo. — Koje je vaše 
pitanje? 

Pogledala je ponovo dole u plamen i počela da recituje: 


Kraj mračne komore blizanac njegov sedi, 
tamo gde izvire ljudska krv; 
izlazeći i vraćajući se ponovo unutra, 
to dvoje postaju ponovo blizanci. 


Kroz svetlu komoru, čista kao srebro, 
proteže se deobna linija, 
gubeći se u žilama uspomena na unutrašnji zavet. 


Strah preplavi povratnu komoru. 
Ljubav se rađa u plamtećoj kupoli. 


Tu pesmu nisam još čuo do sada — rekao je Geo. — Nisam čak ni siguran da ću moći 
da odgovorim na vaše pitanje. Nije mi poznata ni ta dikcija, ni taj stil. 

— Sumnjala sam da ćeš je prepoznati — osmehnula se Argo. 

— Dali potiče iz vremena pre perioda čišćenja rituala boginje, Argo? 

— Napisala ju je moja unuka — odgovorila je Argo. Pitanje glasi: možeš li mi je 
objasniti? 

— O — rekao je Geo. — Ne shvatam.....— ućutao je načas. — Kraj mračne komore 
blizanac njegov sedi, ulazi i izlazi; a to je mesto gde čovekova krv izvire. | tamo se 
ponovo spajaju. Srce? — sugerirao je. — Ljudsko srce sa četiri komore? Tu čovečija krv 
nastaje. 

— Mislim da je to delimičan odgovor na moje pitanje. 

— Svetla komora — razmišljao je Geo glasno. — Plamteća kupola. Pretpostavljam 
da se to odnosi na ljudski um. 

— Odlično. 

— Deobna linija, gubeći se u žilama uspomena... To ne razumem... 

— Mene zbunjuju poslednja dva stiha — rekla je Argo. 

— Strah preplavi povratnu komoru — ponovio je Geo. — Ljubav se rađa u 
plamtećoj kupoli. Mislim da se to ponovo odnosi na um i srce. Kad se govori o ljubavi, 
obično se to povezuje sa srcem, a strah sa ljudskim umom. Možda je htela da kaže da i 
srce i um imaju kontrolu nad ljubavlju i strahom. 

— Možda je tako mislila — osmehnula se Argo. — Moraš je pitati... kad je iščupaš 
iz Haminih kandži. 

— Dali vaša unuka želi da postane pesnikinja? — upitao je Geo. 

— Nisam sigurna šta želi da postane — prizhala je Argo. — Možda je ovo samo 

njen pokušaj. Ali sada pođi na spavanje. Sutra ćeš morati da izvršiš tvoju misiju. 
— Hvala — rekao je Geo sa velikim olakšanjem. — Strašno sam umoran... jedva 
čekam da legnem. 


Bieda zora je obasjavala kraterski prsten. Argo je pokazala rukom na suprotnu padinu. 
U podnožju se video crni hram, smešten između drveća i leja sa travom. 

— To je Hamin hram — rekla je Argo. — Znate svoj zadatak. Srećno. 

Silazili su niz pepelom pokrivenu padinu. Trebalo im je trideset minuta da stignu 
do prvih stabala koja su okružavala to tamno zdanje i prostran vrt. Dok su išli preko 
travnjaka sa drveta se čulo ptičije cvrkutanje. 

— Ptica — ushitio se limi. — Nisam čuo ptičiju pesmu od kako sam napustio 
Leptar. 

Svetloplavi gušter pretrčao je preko kore drveta. Njegov safirnoplavi stomak 
izgledao je kao da podrhtava na ranom jutarnjem suncu. Otvorio je svoja crvena usta, 
grlo mu je zadrhtalo, ispuštajući prijatnu pesmu. 

— Pa, dobro — rekao je limi. — Skoro sam pogodio. 

Produžili su i Geo je razmišljao glasno: 

— Pitam se zašto ti uvek misliš da će stvari biti onakve kakve očekuješ? 

— Zato što kad nešto tako peva — izjavio je Urson — pretpostavlja se da je to 
ptica — Stresao se. — Gušteri. 

— To je bio lep gušter — rekao je Geo. 

— Ihh — Urson je napravio ružnu grimasu. 

Iz luga pored njih čuo je još jedan neobičan zvuk i oni pogledaše u tom pravcu. 
Čovek koji je stajao nasred luga podigao je ruku i rekao oštro: 

— Stanite! 

Oni su stali. 

Čovek je bio sav u crnom. Kosa mu je bila bela i odudarala je od njegovog smeđeg 
lica. 

Ursonova ruka bila je na maču. Zmijine ruke su bile razmaknute. 

— Koste vi? — izjavio je čovek. 

— Akoste vi? — parirao mu je Urson. 

— Ja sam inkarnacija boga Hama. Ćutali su. Konačno, Geo je rekao: 

— Mi smo na proputovanju i namere su nam poštene. 

— Pođite sa mnom — rekao je Hama, zatim se okrenuo i poveo ih između drveća. 

Ušli su u vrt hrama. Bilo je još prilično rano tako da je sunce ružičastom svetlošću 
obasjavalo gigantske urne duž obe strane staze. Stigli su do hrama. 

Iza stubova od oniksa prostirao se blistavi pod hrama. Na ogromnom oltaru 
nalazila se neverovatno velika statua čoveka u sedećem položaju i sa prekrštenim 
nogama. U jednoj monstruozno crnoj ruci imao je kosu, a u drugoj ogromno klasje žita 
koje je dosezalo gotovo do tavanice. Od tri oka u glavi, samo je srednje bilo otvoreno. 

Dok su prolazili, Hama je pogledao u dragulj oko limijevog i Geovog vrata, zatim 
gore u to zureće oko. 

— Jutarnji rituali nisu još počeli — rekao je. — Počeće za pola sata Dotle, nadam 
se, saznaću svrhu vašeg dolaska ovamo. 

— Na drugom kraju sale popeli su se uz stepenice. Iznad vrata stajao je jedan crni 
krug sa tri oka. Pre nego što će ući unutra, Geo se osvrnuo, namrštio i sreo sa limijevim 

pogledom. 

— Gde je Zmija? — upitao je šapatom. 

limi se osvrnuo i slegnuo ramenima. Dečak nije bio sa njima. 

Prostorija u koju su ušli bila je opremljena ekranima sličnim onima koje su videli u 
vulkanskoj kapeli i u konventu slepih sveštenica. Osim ekrana, nalazio se tu i ogroman 
radni sto, a na jednom zidu veliki prozor kroz koji su mogli da vide vrt hrama. 

Hama ih je posmatrao, očito ne primećujući Zmijino odsustvo. Kad je zatvorio 
vrata, rekao im je: 

— Došli ste da se suprotstavite silama Aptora, jesam li u pravu? Došli ste da 
ukradete Hamin dragulj. Došli ste da otmete inkarnaciju boginje Argo. To je svrha vašeg 
dolaska, zar ne? Skloni ruku sa mača, Ursone...! Mogu te ubiti u momentu. 


Proteglila je ruke, stežući oči i rekla: 

— Jahhhhvašangnnn, do vraga! — Potom ponovo. Do vraga! Spava mi se. — 
Prevrnula se na drugu stranu i zagrlila jastuk. Zatim je otvorila oči, jedno po jedno, i 
zagledala se u skoro kompletan motor na stočiću po red svog kreveta. Zatvorila je oči. 

I otvorila ih ponovo. 

— Ne mogu priuštiti sebi to zadovoljstvo da nastavim da spavam — rekla je tiho. 


— Jedan, dva, tri! — Zatim je podigla pokrivač, uspravila se u sedeći položaj i spustila 
noge na hladan pod. Stresla se, stegla zube i rekla. — Gnnnnnnn — i vratila noge pod 
pokrivač. 


Pomoću mesingane cevi, dužine trideset stopa i debljine pola inča, razmišljala je 
sanjivo, mogla bih da sprovedem toplu vodu ispod poda i zagrejem ovaj hladan kamen. 
Da razmislim, takva cev ima površinu od 22/7 puta 3/2 puta 30, a to je 990 podeljeno sa 
7, što je... Do vraga, razmišlja o tome da ne bi ustala iz kreveta. Ponovo je otvorila oči, 
spustila noge na kamen i proteglila se lenjo. 

Potom je otišla da se odene. 

Obukla je belu tuniku i vezala je kožnom vrpcom oko svog vitkog pasa. Tada je 
pogledala u sat. 

— Juhuuu! — rekla je tiho, pritrčala vratima i gotovo ih zalupila za sobom. U 
poslednjem momentu ih je dlanom zadržala i zatvorila nečujno. Hoćeš li da te uhvate? 
pomislila je dok je na prstima išla do susednih vrata. 

Otvorila ih je i zavirila unutra. Danberhed izgleda lepo kad spava, pomislila je. 
Kanap na podu išao je ispod stola pored sveštenikovog kreveta, preko kamenja, prateći 
pažljivo cik-cak pukotine. Kraj mu se nalazio u uglu praga. Bio je zaista teško uočljiv, što 
joj je i bila namera kada ga je sinoć postavila pre nego što se sveštenik vratio sa 
večernje molitve. Drugi kraj je bio vezan za električni osigurač njegovog budilnika. 
Danderhed je imao dosadnu naviku da svake večeri namešta svoj sat da bi bio siguran 
da kazaljka koja pokazuje sekunde ide ispred one koja pokazuje minute. 

Cimnula je uže i ono je spalo sa pukotine i zateglo se. Kad ga je jače povukla, kanap 
se digao sa poda. Osigurač je kucao tiho na podu i kanap se olabavio. 

Vukla je ponovo kanap sve dok se nije zategao i podigla mu je kraj nekoliko inči od 
poda. Slobodnom rukom povukla je uže i posmatrala kako vibrira gore-dole. Ovaj izum 
sa klupkom bio je genijalan. Klupko se otkotrljalo i ona je brzo namotala kanap oko 
ruke. Ustala je i zatvorila vrata. 

Vratila se u svoju sobu. Kroz visok prozor sunce je svojim zracima osvetljavalo 
sobu. Pogledavši u svoj sat, videla je da je još uvek bilo veoma rano. Uzela je delove 

svog motora. 

— Misliš da ćemo te danas isprobati? Ne? — Osmehnula se. — Da! — Stavila je 
delove u papirnu kesu, izašla iz sobe i zalupila... Dlanom ih je zadržala u poslednjem 
momentu, zatim tiho zatvorila. — Gnnnnn — rekla je. — Zar hoćeš da te uhvate? — 
Sada se namrštila. — Da. I to imaj na umu. ili nećeš nikada uspeti. 

Dok je išla hodnikom, kroz jedan od prozora čula je cvrkut plavog guštera iz vrta. 
— To je upravo ono što sam htela da čujem. — Osmeh joj ponovo zatreperi na usnama. 
— Dobar znak. 

Ušavši u hram, krenula je dole izmedu redova klupa. Prolazila je mimo velikih, 
crnih stubova. Odjednom je zastala. Nešto se mrdnulo tamo izmedu stubova. Nešto 
brzo poput ptičije senke. Tako je barem mislila. 

— Ne zaboravi — podsetila je sebe — da te zbog svega ovoga grize savest. — 
Prošla je još pored dva stuba. I ponovo spazila onu senku. 

Neko, bez odeće, šunjao se između stubova. | imao je četiri ruke. Zurio je pravo u 
nju i bio je uplašen. 

Ako krene prema meni, pomislila je, umreću od straha. Prema tome, bolje da ja 
krenem prema njemu. Osim toga, interesuje me da vidim kako izgleda. Osvrnuvši se 
oko sebe, videla je da je hram prazan. 

On je dete, pomislila je dok je išla lagano prema stubovima. Mojih je godina, 
dodala je. On joj je sada išao u susret. Konačno se zaustavio pred njom. Pramenovi crne 
kose popadali su mu po čelu, a oči su mu se sijale ispod gustih, crnih obrva. 

Progutala je knedlu. 

— Šta tražiš ovde? Znaš da bi neko mogao da te uhvati i opasno kazni? Ako neko 
naiđe, mogao bi da pomisli da hoćeš da ukradeš Hamino oko. 

Nije trebalo to da mu kažem, jer se sada jako uplašio, pomisli ona. — Beži bolje 
odavde jer će za pola sata doći ovamo na jutarnju molitvu. 

Čuvši to, okrenuo se naglo i pojurio prema oltaru. 

— Hej! — Doviknula je i pojurila za njim. 

Zmija je preskočio mesinganu ogradu oko oltara. 

— Stani! — Viknula je, sustižući ga. — Čekaj! 

Zmija se okrenuo kad je ona prebacila nogu preko ograde. 

— Čuj, neću ti ništa. Nemoj bežati od mene. 

Zmija se namrštio, nakrivio glavu, zatim osmehnuo. 

— Pomoći ćemo jedno drugom, važi? | ti ga želiš, zar ne? — Pokazala je rukom na 
glavu statue koja se uzdizala nad njima. — Prema tome, sarađujmo. Biće kod mene 
jedno kratko vreme, a onda ga možeš imati. — Vide la je da ju je slušao i pretpostavljala 
je da joj je strategija dobro krenula. — Pomoći ćemo jedno drugome. Evo ti ruke. — 
Pružila mu je desnu ruku. 

On ispruži sve četiri ruke. 

Auhhh, pomislila je, nadam se da ga nisam uvredila... 

Četiri ruke uhvatiše njenu jednu i stegoše je čvrsto. 

— Dobro — klimnula je glavom. — Hajdemo. Sinoć sam sve to isplanirala. 
Nemamo mnogo vremena. Krenimo oko... - Ali on je pružio ruku i uzeo klupče kanapa 
koje je ona bila zadenula za pojas. Uputio se prema mestu odakle se klasje žita iz 
Hamine pesnice uspinjalo prema tavanici. Sa kanapom u jednoj ruci, ostalim trima 
rukama ščepao je jedan klas i počeo da se penje, pridržavajući se za široke, metalne 
listove. Puzao se uz stabljiku i uspeo konačno do ogromne, crne pesnice. Tada je 
pogledao dole u nju. 


33 


— Jane mogu tamo da se popnem — rekla je. — Nisam tako spretna kao ti. 

Zmija je slegnuo ramenima. 

— Do vraga — promrmljala je. — Ja ću onako kako ja umem. — Pretrčala je preko 
oltara i zaustavila se pred nogom velike statue. Pošto je sedeo sa prekrštenim nogama, 
Hamino stopalo je bilo uspravno. Služeći se njego vim prstima kao stepenicama, popela 
se do nožnog palca i nastavila preko članka uz cevanicu prema crnoj natkolenici. Stigla 
je konačno do prepone odakle je počinjalo telo. 

Zmija ju je posmatrao stojeći na velikom, žutom listu. Bili su sada na istoj visini. 

— Juj—huu. — Mahnula mu je rukom. — Srešćemo se kod ključne kosti — 
izbekeljila mu se. Stilizovani nabori na Haminoj suknjici omogućili su joj da se popne još 
stigla do pupka. Njene ruke su ostavljale vlažne tragove na crnom kamenu. Osvrnuvši 
se, videla je da je Zmija stigao do sledećeg bokora lišća. 

Sa ove intimne razdaljine, pupak boga je otkrivao u sebi kružna vrata, prečnika od 
oko pet stopa. Obrisala je ruke o tuniku, otpuzala do vrata i počela da okreće 
kombinaciju brojeva. Dva puta je propustila prvi broj, obrisala ruke i pokušala ponovo. 
Prema planu, u glavnom sefu hrama (na kojem je prvo uvežbavala tu kombinaciju) iza 
tih vrata postojale su lestvice kojima se moglo popeti na vrh statue. 

Kada je dobila treći broj kombinacije, povukla je ručicu... i vrata su je skoro srušila 
kad su se naglo otvorila. Uhvatila se grčevito za ručicu dok je kamen klizio pod njenim 
nogama. 

Visila je u vazduhu, klateći se nad opasnim ponorom. 

Prvo što je pokušala, nakon što je zatvorila oči i promrmljala nekoliko zakona 
kretanja, bilo je da se zanjiše prema vratima. Ali to svoje njihanje nije nikako mogla da 
uskladi sa otvaranjem i zatvaranjem vrata. Posle izvesnog vremena, ostala je 
jednostavno da visi u vazduhu. Zahvaljivala je bogu što je bilato liko pametna da obriše 
ruke. Ali kad su ruke počele da je bole, poželela je da to nije učinila, jer do sada bi bilo 
već gotovo. 

A onda su se vrata zatvorila i neko ju je ščepao oko pasa. Nije otvarala oči, ali je 
osećala da joj je telo priljubljeno uz hladan kamen. Ruke su joj nemoćno visile niz telo. 
Ligamenti su joj pucali od bola. Bol je počeo da jenjava i otvorila je oči. 

— Kako si, do vraga, sišao dovde? — upitala je Zmiju. Zmija joj je pomogao da 
prode kroz otvorena vrata. Zastala je načas da protrlja svoje mišiće. — Kako si znao za 
lestvice? 

Stajali su u dnu rova. Pored njih, u tami, dizale su se lestvice. 

Zmija ju je pogledao sa zbunjenim izrazom na lieu. 

— Šta je? — upitala je. — Ne brini, moći ću da se popnem do gore. Hej, zar ne 
umeš da govoriš? 

Zmija je zavrteo glavom. 

— Oh — promrmljala je. Nešto se pokrenulo u njenoj glavi, nešto neprijatno. 
Zmija je krenuo uz lestvice, kojima se tako brzo spustio pre nekoliko minuta. Provirila je 
kroz vrata, videla da je hram prazan, zatvorila vrata i krenula za njim. 

Penjali su se u potpunom mraku. Izgubila je predstavu o vremenu i nije bila 
sigurna da li se penjala deset minuta, ili dva, ili dvadeset. Ruke su počele ponovo da je 
bole, ali bol je bio podnošljiv. 

Brojala je prečage dok se penjala. Kad je stigla do sedamdeset i šeste, krenula je 
rukom da uhvati sledeću prečagu, ali nje nije bilo. 

— Hej, ti! — prošaputala je u tami. Nešto ju je dotaklo po boku. 

— Gnnnnnnngggggggg - rekla je. - Ne čini to. - Nešto je dodirnulo po nozi, uhvatilo 
za članak i povuklo. — Pazi — kriknula je uplašeno. 

Ponovo ju je povukao. Podigla je stopalo i nakon nekoliko sekundi dotakla njime 
čvrsto tlo. Tada ju je jedna ruka uhvatila za mišicu, a druga obujmila oko pasa i povukla. 
Ukrutila se načas pre nego što se setila koliko ruku ima njen kompanjon. 

Držeći je za ruku, Zmija ju je poveo kroz tunel. Treba da idemo kroz rame, 
pomislila je, setivši se plana. 

Stigli su do strme kosine. A sada, dole niz nadlakticu, prisećala se. Vrtelo joj se 
malo u glavi od te kosine. Pružila je ruku i prstima dodirivala zid. To joj je malo 
pomoglo. 

— Osećam se kao Euridika — rekla je glasno. 

— Ti... si... čudna... — eho je odjeknuo u njenoj glavi. 

— Hej — rekla je. — Šta je to bilo? — Ali taj glas je ućutao. Sada su bili u nekom 
prolazu koji je odgovarao statuinoj radijalnoj arteriji. Popeli su se stepenicama, izašli 
kroz vrata na podu i našli se visoko gore u hramu. Ispod njih se prostirala velika 
dvorana... duboka i prazna. 

— Sada ti sledi mene — rekla je. Krenula je preko crne mišice i popela se preko 
izraženih mišića. Stigli su do ramena i zaustavili se ispred ušne školjke. 

— Imaš li još onaj kanap? — upitala ga je. 

Zmija joj je pružio kanap. 

— Pretpostavljam da mi je kesa dovoljno teška. — Izvadila je iz pojasa papirnu 
kesu i vezala jedan kraj kanapa za njen vrh. Zatim, držeći drugi kraj, hitnula je kanap i 
prebacila ga preko uha. Uhvatila je drugi kraj kanapa, vezala ga u čvor i cimnula. 

— Nadam se da sam uspela — rekla je. — Sve sam isplanirala još juče. Vučna 
snaga ovoga je oko osamdeset kilograma, što je otprilike moja i tvoja težina zajedno. — 
Stavila je nogu na omču, zaljuljala se nekoliko puta i uspela da doskoči na ušnu školjku. 
Puzeći prema ušnom kanalu, pogledala je dole u Zmiju. — Hajde — doviknula mu je. — 
Požuri. 

Zmija joj se pridružio nekoliko minuta kasnije. 

Uho je bilo šuplje. Vodilo je pozadi u cilindričnu šupljinu koja je prolazila kroz glavu 
boga. Popeli su se lestvicama i našli usred spleta cevi koje su predstavljale kosu. Tamo 
gde je čelo počinjalo opasno da se spušta, mogli su da vide kratak nos i gustu obrvu. 

— Sada možeš zaista biti od neke pomoći — rekla mu je. — Uhvati me za ruku i 
spusti dole. Polako sada. Ja ću uzeti dragulj. 

Polako se spuštala niz čelo sve dok nije bila iznad nosa statue. Oko se otvorilo pred 
njom. Na metalnom držaču, u sredini zenice stajao je dragulj. 

Zaljuljala se i ispružila slobodnu ruku. 

Odnekud se začuo udarac gonga. Odjednom svetlost ju je preplavila. Uspaničena, 
skoro je pustila Zmijinu ruku. Ali jedan glas zaorio joj se u glavi: 

—... Drži se... do vraga... drži se... 

Zgrabila je dragulj. Metalni držač na kojem je stajao dragulj nije bio čvrst i nakrivio 
se kad je povukla ruku. To mora da je pokrenulo neki satni mehanizam, jer je veliki 
kapak počeo polako da se spušta preko oka od ebonosa. Poluzaslepljena svetlošću, 
pogledala je preko ramena dole u hram. Čula je pesmu koja je označavala početak 
procesije. 

Jutarnji ritual je počeo. 

Ljudi su ulazili u hram i izgledali su minijaturno sa te velike visine. Videće je. 

Zmija ju je vukao gore. Osećala je kamen na ruci... kamen na obrazu. Čvrsto je 

stegla pesnicu. Još jedna ruka se spustila da joj pomogne. Potom još jedna. A onda je 
ležala usred metalnih cevi i on je odvajao njene prste od svoje ruke. Povukao ju je da 
ustane i ona je za trenutak pogledala dole u punu dvoranu. 

Nervoza se u vidu hladnih drhtaja širila njenim telom. Zanela se odjednom. Zmija 
ju je pridržavao i pomogao joj da ode do lestvica. 

— Imamo ga — rekla mu je pre nego što su počeli da se spuštaju niz lestvice. 
Disala je duboko. A onda je otvorila šaku da proveri da li je dragulj još uvek tamo. Bio 
je. Ponovo je pogledala u one ljude dole. Te osvetljene, podignute glave ličile su na 
bisere rasute po tamnom podu. Držeći ruku na njenom ramenu, Zmija se osmehivao 
zadovoljno. — Imamo ga — ponovila je. 

Spustili su se niz lestvice u statuinu glavu. Zmija je prvi izašao iz uha. Sagnuo se, 
uhvatio kanap i spustio se dole na rame. 

Ona je oklevala, potom stavila dragulj u usta i krenula za njim. Kad se spustila, 
izvadila ga je iz usta i protrljala ramena. 

— Sutra ću imati upalu mišića — rekla je. — Učini mi uslugu i odveži tu kesu 
umesto mene? 

Zmija je odvezao kesu i onda su se zajedno spustili niz mišicu, pa niz podlakticu i 
stigli do vrata u zglavku ruke. Pogledala je dole u vernike. 

— Pitam se koji od njih je stari Danderhed? — Ali Zmija je uzimao dragulj iz njene 
ruke. Pustila je da ga uzme i posmatrala kako ga diže iznad svoje glave. 

Podigao je dragulj i biseri su nestali kako su se glave u hramu spuštale. 

— Odlično — osmehnula se Argo. — Hajdemo. — Ali Zmija nije ušao u tunel. 
Umesto toga obišao je oko pesnice, uhvatio se za bronzanu stabljiku i spustio se kroz 
otvor izmedu palca i kažiprsta. 

— Tim putem? — upitala je Argo. — Pa, dobro. Znaš šta, napisaću jednu epsku 
pesmu o tome. U alternativnom stihu. Znaš šta je alternativni stih...? 

Ali Zmija je već bio nestao. Krenula je za njim, hvatajući se kolenima za veliku 
stabljiku. On ju je čekao u lišću. Sćućurivši se među lišćem, pogledali su još jednom u tu 
fasciniranu kongregaciju. 

Zmija je ponovo podigao dragulj i glave su se opet spustile. Himna je počela sama 
da se ponavlja, individualne reči su se gubile u akustičnoj dvorani. 

Sada su se brzo spuštali niz poslednji deo stabljike. Kad su bili konačno dole, ona je 
stavila ruku na njegovo rame i pogledala preko ograde oltara. Vernici su se primakli 
jedni drugima, mada nije mogla da razazna nijedno lice. Kad je Zmija krenuo sa 
podignutim draguljem, vernici su popadali na kolena. Zmija je preskočio ogradu oltara, 
a onda i njoj pomogao da učini isto. 

Osećala je bol u ramenima i ježila se pri pomisli šta je učinila. Stepenice na oltaru 
su bile užasno hladne kad in je nogom dotakla. 

Išli su ponovo dok su se završni stihovi himne orili dvoranom. Istovremeno, ona i 
Zmija su osetili potrebu da se osvrnu i pogledaju ogromnu statuu boga Hama. Sva tri 
oka bila su čvrsto zatvorena. Stotinu tamnih odora šuštalo je oko njih dok su išli prema 
izlazu. Vernici su se polako razmicali praveći im prolaz. 

Razmakao se i poslednji red vernika kod vrata hrama i ona je mogla napolju da vidi 
svetlost sunca. Zastali su načas. Zmija je visoko podigao dragulj. A onda su pojurili kroz 
vrata i preko osvetljenih stepenica. 

Ponovo se zaorila himna. Kad su stigli do podnožja stepeništa, osvrnuli su se 
izbezumljeno, očekujući da vide kako ceo skup juri za njima. Ali čula se samo muzika. 
Suncem obasjan vrt orio se pesmom: 

Sledi kapljicu u ruci, 
i pesmom osvoji svet. 
Veličaj slavu muškarca, 
kao i slavu žene. 


Paralizovanim od straha, oči su im bile prikovane za vrata hrama. Niko se nije 
pojavljivao na vratima. Zmija je koraknuo unazad i osmehnuo se. 

Ona je provukla prste kroz svoju ridu kosu i pogledala u Zmiju. 

— Ne idu za nama. — Glas joj je zvučao skoro razočarano. A onda se zakikotala. — 
Mislim da je dragulj naš. 


Ne miči se — ponovio je Hama. 

— Čujte... — počeo je Urson. 

— Ništa ti se neće desiti — nastavio je bog — ako ne napraviš neku glupost. 
Pokazali ste veliku mudrost. Nastavite tako. Treba puno toga da vam objasnim. 

— Kao na primer, šta? — upitao je Geo. 

— Krenuću od guštera — osmehnuo se bog. 

— Od čega? — upitao je limi. 

— Od guštera koji pevaju — objasnio je Hama. — Prošli ste malopre kroz onaj 
šumarak. Prošli ste kroz najstrašniji period svojih života. Odjednom ste čuli neku pesmu 
sa drveta. Šta je to bilo? 

— Ja sam mislio da je to bila ptica — odgovorio je limi. 

— Zašto baš ptica? — upitao je Hama. 

— Zato što je zvučalo kao ptica — odgovorio je Urson nestrpljivo. — Ko očekuje 
da gušter peva u tako divno jutro? 

— Ovaj tvoj drugi zaključak je mnogo bolji od prvog — Hama je značajno klimnuo 
glavom. — Gušter ti ne treba, ali ptica ti treba. Ptica znači proleće, život, sreću i veselje. 
Misliš na ptičiju pesmu, odnosno na ono na što su ljudi mislili hiljadama i hiljadama 
godina. Pesnici su pisali o njoj na svim jezicima, Katalus na latinskom, Kits na 
engleskom, Li Po na kineskom, Darnel na novoengleskom. Očekivao si pticu, jer posle 
svega onoga što si doživeo, potrebno ti je da čuješ pticu. Gušteri jure ispod vlažnog 
kamenja... preko nadgrobnih spomenika. Gušter nije ono što ti je bilo potrebno u tom 
trenutku. 

— | kakve veze imaju gušteri sa nama? — insistirao je Urson. — Sa nama i sa tim 
zašto smo ovde? 

— Zašto ste ovde? — ponovio je bog, menjajući suptilno Ursonovo pitanje. — 
Siguran sam da ima mnogo razloga. Vi ćete mi reći neke od njih. 

— Naneli ste zla boginji Argo... barem onoj boginji Argo na Leptaru — objasnio je 
Geo. — Oteli ste mladu Argo, kao i njenu baku. Došli smo da je vratimo kući. 
Zloupotrebili ste moć dragulja. Došli smo da vam uzmemo poslednji. 

Hama se osmehnuo: 

— Samo pesnik može da vidi mudrost u takvoj iskrenosti. Mislio sam da ću morati 
lukavstvom da saznam sve to od tebe. 

— Aja sam bio siguran da to već znate — rekao je Geo. 

— Tačno. — Tada mu se ton promenio. — Da li znaš kako dragulji rade? 

Sva trojica su zavrtela glavama. 

— Oni su u suštini vrlo jednostavna mehanička naprava... u koncepciji 
jednostavna, a za rukovanje komplikovana. Objasniću vam. Ljudske misli, to je 

otkriveno posle Velikog požara, ne proizvode iste talase kao što su radio-talasi, već 
električne sinapse koji mogu da deluju na radio-talase, na onaj isti način na koji 
detektor reaguje na postojanje nekog metala. 

— Radio? — upitao je Geo. 

— Tako je — potvrdio je Hama. — Oh, zaboravio sam. Vi ništa ne znate o tome. 
Ne mogu vam sada sve to objasniti. Dovoljno je da vam kažem da svaki dragulj sadrži po 
jedan kristal koji konstantno emituje talase koji mogu da otkriju te misaone klišee. 
Osim toga, kristal ima i sposobnost uveličavajućeg stakla i ogledala i reflektuje i uvećava 
moždanu energiju, pretvarajući je u toplotu ili svetlost ili bilo koju drugu vrstu 
elektromagnetske radijacije... 

— Ali ta njihova sposobnost je od drugorazrednog značaja — nastavio je Hama. — 
Njihov primaran značaj je u tome što mogu da prodru u mozak. Sada se ponovo 
vraćamo na guštere... 

— Samo trenutak — prekinuo ga je Geo. — Pre nego što se vratimo na guštere, da 
li to znači da oni prodiru u mozak onako kao što točini Zmija? 

— Da kao što Zmija radi — nastavio je bog. — Ali ipak drugačije. Zmija ima 
urođenu sposobnost da drugima prenosi svoje moždane klišee misli. Ta njegova moć 
slična je moći dragulja, ali nije ni blizu toliko snažna. Ali sa draguljima mogu se pobrkati 
nečije misli... 

— Prodreti u nečiji mozak i onemogućiti da misli? — upitao je limi. 

— Ne — Hama je zavrteo glavom. — Podsvesna misao je i suviše moćna. Da nije 
tako, prestali biste da mislite kad god vam se Zmija obrati. Funkcioniše na drugi način. 
Koliko razloga ima jedan čovek za neku određenu radnju? 

Gledali su ga zbunjeno. 

— Zašto, na primer, čovek povlači ruku iz vatre? 

— Zato što ga peče — odgovorio je Urson. — Zbog čega drugog bi povlačio ruku? 

— Da, zbog čega bi drugog to činio? — upitao je Hama. 

— Mislim da znam šta hoćete da kažete — rekao je Geo. — On je povlači i zato što 
zna da ga ruka neće peći ako je skloni iz vatre. Isto je i sa pticom, odnosno gušterom. 
Jedan od razloga zbog kojeg smo onako reagovali bio je zato što je to zvučalo kao ptica. 
Drugi razlog bio je zato što smo mi želeli u tom momentu da čujemo pticu. Čovek 
povlači ruku iz vatre zato što ga vatra peče i zato što ne želi da ga ruka peče. 

— Drugim rečima — sumirao je Geo — za sve postoje najmanje dva razloga. 

— Tačno — potvrdio je Hama. — Ne zaboravite da je jedan od tih razloga 
nesvestan. Ali sa draguljem, možete zbuniti taj nesvesni razlog-, prema tome, ako čovek 
drži ruku u vatri, možete zbuniti njegov nesvestan razlog da ruka prestane da ga peče. 
Potpuno zbunjen i sa ništa manjim bolom, on će držati ruku u vatri sve dotle dok mu se 
ona ne ugljeniše. 

— Tokom cele istorije ove planete diktatori su se služili sličnim tehnikama. Ne 
dozvoljavajući svom narodu da sazna kakvi uslovi postoje izvan njihovih granica, 
uspevali su da nateraju ljude da se bore da bi očuvali takve životne uslove. Postojala je 
jedna stara izreka: Ubedi roba da je Slobodan i on će se boriti da zadrži svoje ropstvo. 
Zašto pesnik peva? Zato što voli muziku i zato što ga tišina plaši. Zašto lopov krade? Da 
otima od svoje žrtve i da dokaže žrtvi da ga ne može uhvatiti... 

— Tako je i Argo vratila Zmiju — rekao je Geo Ursonu. — Sada mi je jasno. On je 
mislio o tome kako će pobeći, a ona je pobrkala tu njegovu želju da ne bude uhvaćen, 
tako da on nije više znao u kojem pravcu da beži. Pa je trčao tamo gde mu je ona rekla, 
pravo ka njoj. 

— Tako je — rekao je Hama. — Ali nešto drugo se saznalo kad su ti dragulji 
napravljeni. Niko ne može imati apsolutnu moć nad drugim čovekom i u isto vreme 
zadržati potpunu kontrolu nad svojim umom. Čovek ko ji priželjkuje da ima takvu moć, 
plaši se, u suštini, slobode, kako slobode drugih ljudi, tako i svoje lične. | taj strah od 
slobode učiniće ga robom te moći. Zbog tog razloga, dragulji predstavljaju zlo. Zato smo 
odredili vas da ih ukradete od nas. 


— Da ih ukrademo od vas? — zgranuo se Geo. — Zasto ih niste jednostavno 
uništili kad su bili kod vas? 
— Već smo bili zaraženi — osmehnuo se bog. — Ima nas malo ovde na Aptoru. 


Dostići ovaj stepen organizacije, sakupiti rasuta naučna saznanja iz perioda pre Velikog 
požara, nije bilo nimalo lako. Dragulji su bili I suviše korišćeni i zloupotrebljavani i sada 
ih ne možemo uništiti. Trebalo bi prvo da uništimo sebe. Oteli smo Argo i ostavili vam 
drugi dragulj, nadajući se da ćete doći po treći i poslednji. Sada ste došli i dragulj je sada 
ukraden. 

— Zmija? — upitao je Geo. 

— Da — odgovorio je Hama. 

— Alija sam mislio da je on vaš špijun — zbunio se Geo. 

— To što je on naš špijun predstavlja podsvestan razlog za ovu njegovu akciju — 
objasnio je Hama. — On je svestan jedino da radi protiv zla koje vidi u Jordu. Špijun je i 
suviše jaka reč za njega. Bolje je reći, mali lopov. Postao je sasvim slučajno naš špijun 
kad je kao dete bio na ostrvu sa Jordom. Objasnio sam vam malo kako mozak 
funkcioniše. Mi imamo uređaje koji mogu da kopiraju to što Zmija čini na sličan način 
na koji dragulji funkcionišu. Na takav način su i slepe sveštenice uspostavile kontakt sa 
Jordom i primorale ga da postane njihov špijun. Na taj način smo i mi došli do Zmije. Ali 
on nas nije nikada video, nikada nije razgovarao sa nama. Uglavnom zbog toga što je 
nešto video... nešto je video onda kad je prvi put došao ovamo. 

— Trenutak samo — rekao je limi. — Jorde je hteo da me ubije i zaista je ubio 
Vajtija zbog nečega što je video ovde. Mora da je u pitanju ista stvar. Ali šta je to? 

Hama se osmehnuo: 

— Ne bi valjalo da vam to kažem. Možda ćete saznati to od Zmije, ili moje kćerke, 
inkarnacije boginje Argo. 

— Ali šta sada da radimo? — prekinuo ga je Geo. — Da vratimo dragulj boginji 
Argo? Mislim na onu Argo na brodu. Ona je već koristila dragulje da kontroliše misli, 
barem Zmijine, prema tome i ona je »zaražena«. 

— Jednom prilikom ste pogodili razlog njene »infekcije« — rekao je Hama. — 
Posmatramo vas na našim ekranima od kako ste se iskrcali na ostrvo. Da li se sećate koji 
je to razlog bio? 

— Dali mislite na to što je ona ljubomorna na svoju kćerku? — upitao je Geo. 

— Da. S jedne strane, njeni motivi su zaista patriotski u odnosu na Leptar. S druge 
strane, oni su sebični jer se radi o borbi za prevlast. Ali da nema tih sebičnih razloga, 
ona ne bi nikada postigla ono što jeste. Morate vratiti mladu Argo i dati šansu infekciji 
da se sama suzbije. 

— Ašta će biti sa draguljima? — upitao je Geo. — Sva tri će biti zajedno. Nije li to 
preveliko iskušenje? 

— Neko mora da se suoči sa tim iskušenjem i da ga savlada — odgovorio je Hama. 
— Nemate pojma koliku opasnost predstavljaju dok su ovde na Aptoru. 

Hama se okrenuo prema ekranu i uključio ga. Na ekranu se pojavila slika velike 
kapele u hramu. Po statuinom ramenu su se kretale dve majušne figure. 

Hama je povećao sliku. Te dve figure su se spuštale nadlakticom prema klasju koje 
je bog držao u ruci. Kad su se spustili do podnožja ogromne statue, preskočili su ogradu 
oltara. Slika se ponovo povećala. 

— Pa to je Zmija! — rekao je Geo. 

— lima dragulj — dodao je Urson. 

— To je Argo sa njim — dodao je limi. — Hoću reći... jedna od boginja Argo. — 
Okupili su se ispred ekrana i posmatrali kako se vernici razmiču, praveći prolaz 
uplašenoj deci. Argo se držala za Zmijino rame. 

Odjednom, Hama je isključio ekran. Oni ga pogledaše zbunjeno. 

— Kao što vidite — rekao je Hama — dragulj je ukraden. Radi Argo i radi Hama, 
odnesite te dragulje u Leptar. Mlada Argo će vam pomoći. Mada će nam biti teško da 
gledamo kako je odvodite, ona je spremna za taj put koliko i vi, ako ne i više. Hoćete li 
to uraditi? 

— Ja hoću — rekao je limi. 

— Ija — odgovorio je Geo. 

— Ondaćuija — promrmljao je Urson. 

— Odlično — osmehnuo se Hama. — Onda pođite sa mnom. — Odmakao se od 
ekrana i krenuo prema vratima. Išli su za njim niz dugačko stepenište, kroz hodnik, pa 
pored kapele i napolje. 

— Pitam se gde su deca — rekao je Urson. 

Hama ih je poveo kroz vrt. Sa blagim osmehom, stara Argo im se pridružila na 
raskrsnici. Skrenuli su sa staze i nastavili izmedu crnih urni. 


Spretnim rukama, Argo je uvrnula zajedno dva kraja žice. Zmija je postavio dragulj na 


improvizovani termo-spoj. Sada su svu svoju pažnju usredsredili na dragulj. Termo-spoj 
je zasijao: struja je jurnula u bakarne žile, metalno srce je postalo magnet i armatura se 
okrenula jedanput oko svog stožera, potom još jednom. Četkice su šuštale na 
rotirajućim prstenovima. 

— Hej! — rekla je šapatom. — Pripazi da ne prestane da radi, hoćeš li. Samo 
pripazi da radi. — Nesvesni starijih bogova koji su stajali pored kamene urne i gledali ih 
sa osmehom, ta dva mala lopova su zurila u motor koji je zujao. 

U hladu drveća, podigla se na prste i poljubila ćelavog sveštenika u čelo. 

— Danderhede — rekla je — mislim da si sladak. — Tada je zatreptala, 
zadržavajući suze koje su pretile da joj navru u oči. — Oh — dodala je, setivši se — juče 
sam pravila jogurt u biološkoj laboratoriji. Ispod tarantulinog kaveza su dva galona koje 
sam ostavila da se fermentišu. Nemoj zaboraviti da ih izvadiš. | ne zaboravi, molim te, 
na hrčke! 

Ovo je bio poslednji od nekih dvadesetak oproštaja. Najpre je poklonjena zbirka 
školjaka, zatim je izmenjeno nekoliko pesama i nekoliko šala i još jednom odato 
poštovanje staroj Argo i Hamu. 

Krenuli su niz vulkansku padinu. Hram se izgubio u gustom drveću. 

— Treba nam dva dana da stignemo do brda. — Geo se zagledao u bledo nebo. 

— Možda bi bilo bolje da držimo dragulje zajedno — rekao je Urson. 

— Tako bi bilo sigurnije, s obzirom da znamo njihovu moć. 

— Kako to misliš? — upitao ga je limi. Urson je uzeo kožnu torbicu sa Geovog 
pojasa. 

— Daj mi tvoj dragulj. 

Geo je najpre oklevao, potom je skinuo dragulj sa vrata i Urson ga je stavio u 
torbicu. 

I limi je skinuo svoj lančić sa vrata i stavio ga u torbicu. 

— Evo i moj — rekla je mlada Argo. Ona je nosila treći dragulj. 

Urson je zatvorio torbicu i zadenuo je oko svog pasa. 

— Pretpostavljam — rekao je Geo — da idemo prema reci, prema tome, vraćamo 
se tvojoj majci i Jordu. 

— Jordu? — iznenadila se Argo. — Ko je on? 

— Onje špijun slepih sveštenica. To je čovek koji je Zmiji odsekao jezik. 

— Odsekao mu...? — Stala je u pola rečenice. — Tako je: četiri ruke, jezik... sećam 
se sada... videla sam to na filmu. 

— Na čemu? — upitao je limi. — Čega se to sećaš? 

Argo se obratila Zmiji: 

— Sećam se gde sam te ranije videla. 

— Znaš Zmiju? — upitao je Urson zainteresovano. 

— Ne. Nisam ga nikada srela. Ali pre nekih mesec dana na filmu sam gledala šta se 
dogodilo. To što su mu uradili bilo je užasno. 

— Šta je to film? — upitao je limi. 

— Hmm? — rekla je Argo. — To je neka vrsta vizuelnih ekrana, ali na njima se 
može videti samo ono što se dogodilo u prošlosti. Bilo kako bilo, Danderhed mi je 
pokazao pre mesec dana taj film. Posle toga me je odveo na obalu i rekao da bi trebalo 
tamo nešto da vidim... nešto od onog što sam sazhala. 

— Nešto da vidiš. Šta je to bilo? — limi ju je uhvatio za rame i prodrmao. — Šta je 
bilo to što je trebalo da vidiš? 

— Zašto...? — počela je devojčica uplašeno. 

— Jedan moj prijatelj je ubijen, a skoro sam i ja stradao, zbog nečega što smo 
navodno videli na obali. Jedino što ne znam šta je bilo to što smo videli. 

— Ali... — počela je Argo. — Ni ja ne znam. Nisam mogla da vidim, pa me je 
Danderhed vratio nazad u hram. 

— Znali Zmija? — upitao je Geo. — Da li možda znaš šta je trebalo da vide? 

Devojčica je zavrtela glavom. 

Geo se sada obratio Zmiji: 

— Da li znaš zašto su odveli Argo da to vidi nakon što su joj pokazali šta se sa 
tobom dogodilo? 

Dečak je slegnuo ramenima. 

— Da li stvarno ne znaš ili jednostavno nećeš da kažeš? — upitao je limi, 
obraćajući se Zmiji. — Reci sada. Hoću da znam šta se događa. 

Zmija je zavrteo glavom. 

— Hoću da znam zašto sam skoro nastradao! — insistirao je mladi Crnac. — Ti to 
znaš i hoću da mi kažeš. — limi je podigao ruku. 

Zmija je vrisnuo uplašeno, zatim se naglo okrenuo i počeo da beži. 

Urson ga je uhvatio i vratio, bacivši ga gnevno dole u lišće. 

— Nećeš, boga mi — zagrmeo je preteći. — Ovoga puta nećeš mi pobeći. 

— Pusti ga, Ursone — viknula je Argo. — Povredićeš ga... pusti ga. 

— Smiri se, Ursone — rekao je Geo. — Zmijo, duguješ nam nekoliko objašnjenja. 

Pusti ga, Ursone. 

Urson je pustio dečaka da ustane i promrmljao nešto sebi u bradu. Geo je prišao 
dečaku. 

— Čuj, Zmijo, da li znaš šta je na obali bilo tako značajno? Zmija je klimnuo 
glavom. 

— Možeš li da nam kažeš? 

Sada je dečak zavrteo glavom i pogledao brzo u Ursona. 

— Ne treba da ga se bojiš — uveravao ga je Geo i sam prilično zbunjen. — Urson 
ti neće ništa uraditi. 

Ali Zmija je ponovo zavrteo glavom. 

— Pa — uzdahnuo je Geo — ne možemo ga naterati da nam kaže. Bolje da 
krenemo dalje. 

— Ja bih mogao da ga nateram — promrmljao je Urson zlovoljno. 

— Ne — rekla je Argo otresito. — Mislim da ne bi mogao. Gledala sam kad je neko 
to pokušao da učini. | zato ne verujem da bi mogao da ga nateraš. 

Sunce se iskosilo na horizontu i uskoro je nastupilo popodne. Vazduh u džungli 
postao je vlažan. Insekti su izletali iz gustog lišća i ujedali ih i peckali nemilosrdno. 
Vlažno lišće trljalo im je grudi, lica i ramena. 

Na rubu jedne kamenite čistine, Urson je odjednom izvukao svoj mač i udario 
njime po senci koja se pretvorila u mačkoliku životinju srednje veličine. Krv je potekla 
niz stenu i pomešala se sa trulim lišćem i zemljom. 

Niko nije predložio da se pomoću dragulja zapali vatra. Dok je limi kresao kamen o 
kamen, pokušavajući da zapali vatru, upitao je neočekivano: 

— Zašto su ti prikazali taj užasan film pre nego što su te odveli na obalu? 

— Možda zato da bih bolje shvatila ono što sam videla — odgovorila je mlada 
Argor 

— Ako se užasom bolje shvata — primetio je limi — onda bi meni trebalo sve da 
je jasno. 

— Kako to misliš? — upitao ga je Geo. 

— Sećaš se da sam svojim očima posmatrao masakr one desetorice na obali? — 
Plamen je kresnuo izmedu dva kamena i vatra se zapalila. 

Dok su jeli, Argo je iz tunike izvadila kesicu soli, zatim otišla sa Zmijom u šumu i 
vratila se nakon dva minuta, noseći u ruci purpurnu lozu. Lozom je istrljala pečeno 
meso, uveravajući ih da će meso imati bolji ukus. 

Kad su jeli, nastavili su put kroz šumu. Vlaga je postajala sve veća, a svetlost sve 
manja. 

— Jesi li siguran da idemo u dobrom pravcu? — upitao je Urson. 

— Trebalo bi da je tako — odgovorio je limi. 

— Idemo u dobrom pravcu — rekla je Argo. — Izaći ćemo kod ušća reke... 
odnosno kod velike močvare koja otiče u glavni kanal. 

Brzo se smrkavalo. 

— Razmišljao sam o nečemu — rekao je Geo posle izvesnog vremena. 

— Očemu? — upitala je Argo. 

— Hama je rekao da, kad se dragulji upotrebe za kontrolu mozga, osoba koja ih 
upotrebi postaje zaražena... 

— Tamo je već došlo do zaraze — primetila je Argo značajno. 

— Da — složio se Geo zamišljeno. — Hama je rekao da je i on zaražen. Kada je 
morao da upotrebi te dragulje? 

— Mnogo puta — odgovorila je Argo. — | suviše nmogo. Poslednji put ih je 
upotrebio onda kad su mene bili oteli. Upotrebio je dragulj da bi stavio pod kontrolu 
ono što ste vi ubili u gradu Nove Nade i da bi došao i mene oteo, a potom ostavio 
dragulj u Leptaru. 

— Misliš na ono čudovište? — uzviknuo je Geo. 

— Da — potvrdila je Argo. 

— Huh! — stresao se limi. 

— Argo... odnosno tvoja majka — nastavio je Geo — rekla mi je da su uspeli da 
ubiju jednog od otmičara i da se on istopio u momentu kad je umro. 

— Nismo mogli da kontrolišemo celu tu masu — objasnila je. — Ta masa, U stvari, 
nema mozga. Ali, kao i sve živo, ona ima, ill je imala dvostruki impuls. 

— Ištaje, u stvari, postignuto tvojom otmicom? — upitao je limi. 

Argo se osmehnula. 

— To vas je dovelo ovamo. | sada odnosite dragulje sa Aptora. 

— Jeli to sve? — upitao je limi. 

— Zar nije dovoljno? — upitala je Argo, podižući obrve. — Znate, napisala sam 
jednom jednu pesmu i u njoj sve to opisala. 

Geo je počeo da recituje: 


Kraj mračne komore blizanac njegov sedi, 
tamo gde izvire ljudska krv, 
izlazeći i vraćajući se ponovo unutra, 
to dvoje postaju ponovo blizanci. 


— Otkuda je znaš? — iznenadila se Argo. 

— Mračna komora predstavlja Hamin hram — rekao je Geo. — Jesam li u pravu? 

— A blizanac mu je Argo — nastavila je. — Stvarno bi trebalo da su blizanci. | tada 
su blizanci ponovo deca. Snaga starosti svakog od njih suprotstavlja se sili mladosti. 
Shvataš li? 

— Shvatam — osmehnuo se Geo. — A ljudska krv koja izlazi i vraća se ponovo? 

— To je nešto što se dešava u životu svakog čoveka... njegovi odlasci i dolasci, 
njegove velike zamisli i dostignuća i njegove male želje. Sve to proizilazi iz one četiri sile. 

— Četiri? — rekao je Urson. — Mislio sam da ih ima samo dve. 

— Ima ih na hiljade! — uzviknula je Argo. 

— To je i suviše komplikovano za mene — Urson je odmahnuo rukom. — Koliko 
još treba da idemo da bismo stigli do reke? 

— Bićemo tamo do mraka — računao je limi. 

— lidemo u dobrom pravcu — ponovo ih je uveravala Argo. — Mislim da idemo... 

— Još nešto — rekao je Geo. — Kako je tvoja baka dospela na Aptor? 

— Helikopterom — odgovorila je Argo. 

— Čime? — zaprepastio se limi. 

— To ti je nešto kao mali brod koji leti kroz vazduh, ali se kreće brže od broda. 

— Nisam mislio na način transportovanja — rekao je Geo. 

— Kad je bila sigurna da joj kći čvrsto vlada Leptarom, otišla je jednostavno na 
Aptor za stalno. Sve dok me nisu oteli, nisam za to znala. Mnogo toga sam naučila od 
kako sam došla ovamo. 

— Mislim da smo i mi — rekao je Geo. — Ali još uvek mi nije jasno šta se to desilo 
na obali. 

— Onda požurimo da stignemo do obale — rekao je Urson. — Usporili smo, a 

nemamo mnogo vremena. 

Vazduh je postao toliko vlažan da su jedva disali. Sa lišća, koje je do malopre bilo 
sjajno, kapala je voda. Zemlja se pretvorila u blato. 

Dva puta su čuli šljapkanje šapa životinja koju nisu mogli da vide. 

— Nadam se da neću nagaziti na nešto što će poželeti da mi odgrize parče noge 
— našalio se Geo. 

— Prilično sam spretna u pružanju prve pomoći — rekla je Argo. — Postaje mi 
hladno — dodala je, stresajući se. 

Muljevita šuma kupala se u vodi koja je postala ogledalo za drveće koje je raslo u 
njoj. 

— Pazite da ne nagazite na živi pesak — upozorio ih je Geo. Sada su išli mnogo 
opreznije. — Držite se što bliže drveća. 

— Stabla više nisu blizu jedno drugom — primetila je Argo. 

I tada Geo, koji je bio malo ispred njih, povika. Kad su stigli do njega, on je bio već 
do kolena u blatu. Nagnuo se u stranu i zdravom rukom obujmio stablo tankog, crnog 
drveta. 

— Drži se čvrsto — doviknuo mu je Urson. Obišao je živo blato i jednom rukom se 
uhvatio za drvo, a drugom obujmio Gea. Iščupao je Gea iz živog blata, i dok mu je 
pomagao da stane na čvrsto tle, drvo za koje su se držali odjednom se nakrivilo i 
pljesnulo u blato. Neka nepoznata životinja izjuri iz korenja. A onda je drvo potonulo, 
ostavljajući za sobom nekoliko velikih mehura. 

— Jeli sve u redu? — Urson ga je još uvek pridržavao. 

Geo je klimnuo glavom i zdravom rukom protrljao onaj patrljak. 

— Nije mi ništa — odgovorio je. Kad su se malo pribrali, krenuli su ponovo kroz 
močvaru. 

Geo je odjednom video da mu cela močvara igra pred očima. Koraknuo je unazad, 
ali ga je Urson uhvatio za rame. Blagi talasi pojavili su se na površini vode, širili se i 
sužavali naizmenično. Cela površina se pretvorila u gustu mrežu majušnih talasa. 

I oni su počeli da se dižu: zelena leđa podizala su se iz vode. Sada su stajali 
uspravljeno, voda im se slivala niz njihova zelena lica i zelene grudi. Troje njih, sada i 
četvrti. Još četvoro, potom mnogo više. Njihova naga tela bila su šareno zelena. 

Geo je odjednom osetio neko lupanje u glavi... u mozgu. Osvrnuvši se, video je da i 
ostali osećaju isto. 


— Njih... — počeo je Urson. 

— To su oni koji su nas... doneli dovde... — počeo je Geo da objašnjava. Osetili su 
ponovo udaranje u glavama i krenuli su napred. Geo je stavio ruku na glavu. — Žele... 
da pođemo sa njima... — | krenuo je instinktivno napred, padajući u ono poznato 


polusvesno stanje u koje je zapao onda kad je prešao preko reke u grad Nove Nade, ili 
onda kad je prvi put pao u more. 

Vlažne ruke su se spustile na njihova tela i povela ih kroz močvaru. Nošeni su kroz 
sve dublju vodu. Sada su išli preko suve zemlje gde je vegetacija bila gušća. 

Lijane sa kojih je kapala voda, otromboljeno su visile sa grana. Voda im je dopirala 
do kolena, stomaka, vratova. Vazduh je bio beo, statičan i naelektrisan. A onda je 
prešao u plavo, pa u crno. Crvene oči su se nazirale u tami. Kroz bujno rastinje, mogli su 
da vide mesec kako se probija kroz oblake, bojeći ih srebrnom bojom. Mesec obasja 
visoku stenu na kojoj je stajao nag čovek i zurio u nebo. Dok su prolazili pored stene, on 
je viknuo (ili barem otvorio usta i zabacio glavu unazad. Ali njihove uši je pritiskala noć i 
nisu mogli da čuju) i spustio se na sve četiri. Povetarac mu zanjiha dugačak rep i 

svetlost obasja njegove sve šiljatije uši i sve dužu gubicu. Okrenuo je jednom glavu, 
potom se sjurio niz stenu i nestao u tami. Plamteće oči i dalje su svetlucale ispred njih. 
Voda im je ponovo dopirala do kolena, a onda se povukla. Pod nogama su osećali pesak 
dok su išli mračnom obalom. 

Svetlost je treperila na vlažnim stenama kad su ušli u najveću pećinu. Peščano tle 
bilo je pokriveno belom penom koja je ulazila i izlazila iz pećine. Zelene ruke pustiše ih 
odjednom. 

Smeđe stene su se dizale svuda oko njih. Podigli su oči i pogledali u kameni presto 
na kome je sedeo Starac. Njegove sive i zamagljene oči bile su i suviše blizu njegovog 
širokog nosa. Voda je zapljuskivala kamen na kome je sedeo. Ostali su stajali oko njega. 

Pogledali su jedno drugo. Napolju, izvan pećine, pljuštala je kiša. 

Glas koji im se obratio, zaorio se pećinom: 

— Nosioci dragulja — počeo je. Geo je shvatio da je glas posedovao onu istu 
muklost koja je pratila Zmijine neme poruke. — Doveli smo vas ovamo da vas 
upozorimo. Mi smo najstariji oblici inteligencije na ovoj planeti. Posmatrali smo sa delte 
Nila podizanje piramida; videli smo sa obala Tibra ubistvo Cezara. Videli smo kako je 
Engleska uništila špansku armadu i pratili smo čovekovu veliku metalnu ribu kroz okean 
pre nego što je došlo do Velikog požara. Nikada nismo pristupili ni boginji Argo ni 
Hamu, već smo ostali da živimo u talasima okeana. Dolazili smo u kontakt sa ljudima 
samo onda kad im je pretila smrt. Nosili ste i upotrebili dragulje Aptora, oči boga Hama, 
blago boginje Argo, Razarače razuma, dečije igračke. Bilo da ih koriste za kontrolu 
ljudskog uma, ili za rasplamsavanje vatre, svi posednici dragulja su osakaćeni. Ali mi vas 
možemo upozoriti, kao što smo i druge upozoravali. Kao i ranije neki će nas poslušati, a 
neki neće. Na vama je da odlučite. Upozoravam vas: bacite te dragulje u more. 

— Ništa nije nikada izgubljeno u moru i kada budu oprani od zla, biće vam ponovo 
vraćeni. Dotle ćete i vi biti oslobođeni vaše nesavršenosti. 

— Nijedno inteligentno biće nije savršeno. Ali mi smo stari i možemo ih držati 
milion godina pre nego što postanemo toliko zaraženi koliko ste vi. Vaša mlada rasa je i 
suviše opsednuta svojim življenjem da bi u svojim rukama tolerisala takvu moć. Ponovo 
vam kažem: bacite ih u more. 

— Znanje koje je čoveku potrebno da bi izbegao glad i bol koji prete ovom svetu, 
nalazi se u dva hrama na ovom ostrvu. Oba poseduju znanje kojim bi mogli da iskoriste 
te dragulje u što je moguće plemenitije svrhe. | oba su zaražena. Međutim, u Leptaru, 
gde nosite te dragulje, može se iskoristiti samo njihova zla moć. Tamo će doći do 
izražaja samo njihova razorna moć. 

— Aja? — provirila je Argo. — Ja ih mogu puno naučiti. — Uhvatila je jednu od 
četiri Zmijine ruke. — Upotrebili smo moć dragulja da pokrenemo naš motor. 

— Naći ćete nešto drugo čime ćete pokrenuti vaš motor. Ipak, morate da 
prepoznate nešto što ste već videli. 

— Naobali? — upitao je limi. 

— Da. — Starac je klimnuo glavom i uzdahnuo. — Na obali. Mi posedujemo 
znanje koje nam omogućava da činimo ono što vama izgleda nemoguće, kao ono kad 
smo vas nosili nedeljama kroz more i doneli vas ovamo zdrave i čitave. Možemo, kao 
Zmija, da vam čitamo misli. | možemo još mnogo više od toga. Posedujemo mudrost 
koja daleko prevazilazi mudrost Hama i Argo na Aptoru. Hoćete li baciti dragulje u more 
i poveriti ih nama? 

— Kako možemo da vam damo te dragulje? — insistirao je Urson. — Kao prvo, 
kako možemo biti sigurni da ih nećete upotrebiti protiv Argo i Hama? Kažete da niko 

nije imun prema njima. Vi ionako možete da utičete na ljudski um. Tako ste i nas doveli 
ovamo. A prema Haminim rečima, to je ono što korumpira... što kvari čoveka. 

— Postoji još nešto — rekao je Geo. — Pokušavali smo bezbroj puta da dokučimo 
motive i glavne motive i uvek smo se vraćali na jedno te isto: poveren nam je zadatak i 
treba da ga izvršimo. Treba da vratimo Argo i dragulje na brod i to ćemo i učiniti. 

— U pravu je — potvrdio je limi. — Pravilo broj jedan glasi: Drži se 
najjednostavnije teorije koja sadrži sve podatke. 

Starac je uzdahnuo po drugi put. 

— Pre petnaest hiljada godina, čovek koji je trebalo da upravlja jednom od 
metalnih ptica, tumarao je obalom mora. Dobio je zadatak koji je trebalo da izvrši. 
Pokušali smo da ga upozorimo, kao što smo i vas. Ali on je stavio ruke u džepove svoje 
uniforme i obratio se talasima, izgovarajući reči koje ste upravo i vi izgovorili. Oglušio se 
o naše upozorenje. Krenuo je uz peščane dune, ne vadeći ruke iz džepova. Te večeri je 
popio šoljicu kafe više nego inače. Sledećeg jutra, u pet sati, ušao je u metalnu pticu, 
uzleteo je i vinuo se u plave visine. Kad je stigao do svog odredišta, izvršio je svoj 
zadatak: pritisnuo je dugme kojim je osloboden plameni metal u skladištu kobalta. 
Zemlja je buknula vatrom. More je ključalo u lukama. I dve nedelje nakon toga i on je 
bio mrtav. Ono što je uništilo tvoju ruku, pesniče, njemu je spalilo celo lice, ugljenisalo 
pluća i mozak u lobanji. — Usledila je mala pauza. — Da, mi možemo da kontrolišemo 
ljudski um. Mogli smo da imobilišemo strah, teror, mogli smo da imobilišemo sve 
njegove nesvesne razloge da uradi ono što je učinio, na isti način na koji čovek može to 
da uradi pomoću dragulja. Ali da smo to učinili, mi bismo takođe imobilisali ljudsku 
prirodu na koju se on oslanjao. Da, mi možemo da kontrolišemo ljudski razum, ali to ne 
radimo. — Glas je postao odlučan. — Ali iskušenje da to učinimo nije nikada bilo toliko 
veliko kao sada. — Glas je ponovo postao normalan. — Možda ste u pravu. Možda je 
čak i za nas to iskušenje i suviše veliko. Možda bi nas dragulji naterali da pređemo 
preko linije koju nikada ranije nismo prešli i primorali nas da učinimo ono što nismo 
nika da radili. — Usledila je još jedna pauza. — Čuli ste naše upozorenje. Na vama je 
sada da odlučite. 

Stajali su ćuteći u visokoj pećini. Geo se okrenuo da pogleda napolje gde je lila 
kiša. 

— Tamo napolju je more — rekao je glas ponovo. — Odlučite se brzo. Plima 
nadolazi... Odluka je pala pre nego što su mogli i da je izgovore. Dvoje dece videli su u 
senci motor koji je zujao. Geo i limi su videli hramove boginje Argo u Leptaru. A Urson 
je video nešto mračnije. | za trenutak svi su videli sve te slike. A onda su te slike iščezle. 

— Onda dobro — rekao je glas. — Zadržite ih. 

Talas je prekrio pod i vatru koja je gorela na kamenu. Odjednom su se našli u tami. 

Kiša je lila po njima, ruke ih ponovo uhvatiše, vukući ih u toplo more, u tamu, 
zatim u ništa... 

Zmija je ponovo razmišljao... ovoga puta kroz kapetanove oči: 


Vrata kabine se otvoriše. Napolju je lila kiša. Mokar veo bio je zalepljen na njenom 
licu. Jorde, koji je dotle sedeo, diže se polako. Grom je prasnuo | ona je zatvorila vrata. 
— Dobila sam signal iz mora — rekla je. — Sutra ćeš odvesti brod do ušća. 
Kapetanov glas: — Ali, sveštenice Argo, ne mogu odvesti brod do Aptora. Izgubili 
smo već desetoro ljudi: ne mogu žrtvovati... 
— Po ovakvoj oluji — osmehnuo se Jorde. — Ako i sutra bude ovako, kako ćemo 

proći između grebena? 

Raširila je nozdrve i stisnula usne. Posmatrala je Jorda. 

Kapetan razmišlja. — Šta ima izmedu njih dvoje? Ta konfuzna napetost jako me 
uznemirava i zamara... 

— Otplovićeš čamcem sutra do obale, procedila je Argo kroz zube. Vratili su se... 
sa draguljima. 


Kapetan ponovo razmišlja: — Govore u šiframa koje ja ne razumem. Tako sam 
sada umoran. Moram da zaštitim svoj brod, svoje ljude, to mi je dužnost... 
Argo se obrati kapetanu: — Kapetane, uzela sam vas da izvršavate moja 


naređenja. Obećali ste to kad sam vam poverila ovaj zadatak i znali ste da on 
podrazumeva i opasnost. Morate narediti vašem prvom oficiru da otplovi brodom sutra 
ujutru do obale Aptora 

Kapetanove misli: — Da, da. Umor i neizvesnost. Ali moram ispuniti... dato 
obećanje... »Jorde«, počeo je. 

— Da, kapetane — odgovorio je prvi oficir — Ako vreme dopusti, gospodine, 
odvešću brod što je moguće bliže obali. Osmehnuo se zlobno i pogledao u Argo. 


XII 


Pod jednom stranom svoga tela osetio je pesak, a pod drugom toplotu sunca. OČI su 


mu bile vrele, a kapci crveni. Prevrnuo se i zario ruku u pesak. 

Otvorio je oči i podigao se na kolena. Gledajući prema moru, video je da je sunce 
samo nekoliko inča iznad horizonta. A onda je ugledao brod. 

Plovio je prema ušću reke koje se nalazilo dole niže na obali. Podigao se i pogledao 
oko sebe. Bio je sam. Usće je bilo levo od njega. Počeo je da traži tamo gde su bile 
stene i gusto rastinje. Pesak je bio hladan pod njegovim nogama. 

Trenutak kasnije spazio je limija kako trči iz džungle i juri prema to istom mestu. 
Geo je viknuo. Dahćući, stigli su jedan do drugog. Zajedno su nastavili da trče prema 
stenama. 

Kad su utrčali u šumu, skoro su naleteli na crvenokosu Argo koja je stajala u senci 
palminog stabla. Kad ih je prepoznala, pridružila im se ćutke. Konačno su stigli do hrpe 
stena, nekoliko stotina stopa iznad rečne obale. 

Rečno ušće bilo je nabujalo od jake kiše. Bljuvalo je smeđu vodu u okean, penilo se 
oko stenja i ključalo pod njima. 

Mada je nebo bilo vedro, daleko preko nabujale reke, more je na ranom suncu 
iskezilo opasno svoje bele zube. Trebalo je još petnaest minuta da brod prođe između 
granitnih stena do kamenite obale. 

Zureći u pobesnelu vodenu bujicu, Argo je prošaputala: 

— Tako brzo... — Ali hučanje vode nadjačalo je njen glas. 

Pramac broda našao se u ušću. Drveno korito konačno je prišlo obali i nesigurno se 
naslonilo na stenje. Siluete ljudi okupljale su se na palubi. 

— Hej — rekla je Argo, pokazujući na jednu siluetu. — Ono je mama. 

— Gde su, do vraga, Urson i Zmija? — upitao je limi iznervirano. 

— Eno Zmije... tamo dole — rekao je Geo. — Pogledaj! — Pokazao je svojim 
patrljkom od ruke. 

Zmija je bio šćućuren blizu daske koja je spuštena sa broda. Bio je iza velike stene, 
skriven od ljudi sa broda, ali vidljiv za Gea i njegove kompanjone. 

— Idem tamo dole — rekao je Geo. — Vi ostanite ovde. — Provlačio se kroz guste 
lijane, držeći se stenja. Stigao je do zaklonjenog uzvišenja, samo deset stopa iznad 
stene iza koje se bio šćućurio Zmija. 

Geo je pogledao prema brodu. Jorde je stajao na vrhu daske za spuštanje. Brod se 
ljuljao, a sa njim i daska za spuštanje. Jorde je u ruci držao neki crni bič čiji se kraj 
završavao u kutiji pričvršćenoj na njegovim leđima. Sa podignutim bičem, zakoračio je 
na dasku. 

Geo se zapitao kakav je to izum. Odgovor je dobio kroz mukli zvuk Zmijinih misli: 

> To... je... naprava... koju... je... upotrebio... za... sečenje... jezika... — Znači, 
Zmija je znao da je on blizu njega. Dok je pokušavao da shvati ono što mu je Zmija 
rekao, odjednom, brzinom ptice, Zmija je iskočio iz svog skrovišta i bacio se na kraj 
daske. Zatim se podigao i pojurio prema Jordu, očigledno nameravajući da ga gurne sa 
daske. 

Jorde je zamahnuo bičem koji se spusti na dečakovo rame. Bič ga nije udario, samo 
ga je dotakao, ali Zmija se zabatrgao, spustio na jedno koleno i rukama ščepao dasku. 
Geo je bio dovoljno blizu da čuje dečakov krik. 

— Ovim sam ti jednom odsekao jezik — rekao je Jorde mirno. — Sada ću te iseći 
na komade. — Ponovo je zamahnuo bičem... 

Geo je skočio na dasku. Iznenadan izliv gneva i straha naveo ga je da to učini, ali 
kad se našao na dasci i video kako se Jorde naginje prema šćućurenom dečaku, zapitao 
se koliko je to bilo pametno. A onda je morao da prestane da razmišlja i pokuša da 
zaustavi bič koji je zafijukao vazduhom. Nije mogao. 

Bič se spustio, očešavši ga po lieu, zatim po ramenu i po ledima. Zaurlao je od 
bola: imao je osećaj da mu je zderana cela strana lica i da mu se na ramenu otvorila 
duboka pukotina koja se širila niz leđa. Stegao je zube, uzdržavajući se da ne skoči u 
gustu penu koja se kovitlala između stenja i broda. Kada se bič odvojio od njegovog 
tela, suze mu navreše u oči. Zdrava ruka kojom se držao za dasku, podrhtavala je kao 
opuštena žica na gitari. Teturajući se, Zmija je naleteo na njega i skoro ga srušio sa 
daske. Kada je Geo obrisao suze, video je dve jasne modrice na Zmijinom ramenu. 
Jorde je zakoračio na dasku, osmehujuci se zlobno. 

Kada je bič ponovo udario, on nije bio siguran šta se dogodilo. Nagnuo se u stranu. 
Zmijine noge su poskočile u drugu stranu, a onda je video još samo četiri para prstiju 
koja su se držala za rub daske. Geo je ponovo kriknuo i zadrhtao celim telom. 

Dva para prstiju su hestala sa jedne strane daske i pojavila se na drugoj. Kad je 
Jorde po četvrti put podigao bič da otera sa daske tu dosadu sa jednom rukom, prsti su 
rapidno napredovali prema njegovoj nozi. Jedna ruka se podiže ispod daske, ščepa 
Jordov članak i bič promaši Gea. 

Jorde je izgubio ravnotežu, ali se u poslednjem času uhvatio za ogradu. U isto 
vreme, jedna noga, potom druga pojaviše se preko daske. Zmija se prebacio preko 
daske i počeo da puže gore. 

Geo je uspeo da se podigne na noge i posrćući siđe sa daske. Vrativši se do stena, 
seo je iscrpljen na jednu od njih. Ne dižući pogled, sagnuo se da ohladi leđa. 

Jorde, polusedeći na dasci, zamahnuo je bičem po strani. Zmija odskoči i bič je 
fijuknuo pod njegovim nogama. Bič je udario po koritu, ostavljajući za sobom nagorelu 
pukotinu. Bič je ponovo poleteo i Zmija je još jednom izbegao taj opasan udarac. 

Odjednom, pojavi se senka nad Geom i on ugleda Ursona kako trči i penje se uz 
dasku. 

— A sada pokušaj da se boriš sa nekim ko je malo jači od tebe — zaurlao je Urson. 

— Hajde, dete, skloni se. Na mene je red. — Izvukao je mač i zamahnuo njime. 

Zmija se okrenuo, zgrabio nešto sa Ursona, ali veliki mornar ga je tako snažno 
odgurnuo da je sleteo sa daske i tresnuo na obalu. Urson se nasmejao preko ramena. 

— Ne želiš da mi ostanu na vratu — doviknuo mu je. — Evo, pričuvaj mi ih. — 
Hitnuo je Geovu kožnu torbicu dole na obalu. Jorde je gnevno zamahnuo bičem. Mora 
da je bič okrznuo Ursona po grudima, jer su mu se leđa Odjednom zgrčila. A onda se 
bacio na Jorda koji je u poslednjem trenutku odskočio u stranu i izbegao smrtonosni 
ubod Ursonovog mača. Ursonov mač se zari u dasku na ogradi. Dok je Urson pokušavao 
da iščupa mač, Jorde je ponovo zamahnuo bičem. Bič se poput crne zmije omotao oko 
Ursonovog pasa. 

Urson je zaurlao bolno. Jednim snažnim trzajem iščupao je mač i zario ga duboko u 
Jordov stomak. Posrćući i urlajuci, Jorde krenu niz dasku. Otvorenih usta i zatvorenih 
očiju, pade preko daske u vodu. 

Ne prestajući da urla, i Urson krenu po dasci, zatetura se i pade u vodu. 

Geo i Zmija dopuzaše do ruba stene. Iza njih dolazili su limi i Argo. Pod njima, iz 
pene se pojaviše načas ruke, potom noge i daska. Uže koje je pridržavalo dasku, bilo je 
sada omotano oko Ursonovog vrata. Ponovo potonuše, ostavljajući za sobom mehuriće 
u gustoj, beloj peni. 

I brod je sada počeo polako da se ljulja i odmiče od obale. Zadnji deo mu se zaneo 
i lupio snažno o šiljato stenje. 

Geo je uzeo zalet, uhvatio se za svoj patrljak i skočio, bežeći od bola i užasa. 

Neko, verovatno kapetan, je uzviknuo: 

— Odmaknite brod od stenja. Odmaknite ga pre nego što se razbije. 

limi je uhvatio Gea za ruku. 

— Hajde, momče! — Uspeo je da ga ubaci u brod. Argo i Zmija su skočili za njima. 
Brod se otisnuo od obale. 

Geo se nagnuo preko ograde. Pod njim voda se kovitlala i razbijala o kamenitu 
obalu. Podigao je glavu i zagledao se tupo prema obali. Leđa su ga užasno bolela, 
stomak mu se grčio, ostao je bez ruke i Urson je... 

— Kapetane — rekao je. Odmakao se od ograde i uhvatio se za patrljak. Onda je 
zaurlao. — Kapetane. 

Mala crvenokosa spusti ruku na njegovo rame. 

— Ne vredi... nema mu pomoći. 

— Kapetane! — zaurlao je ponovo. Pride mu stariji, sivooki čovek. 

— Šta je bilo? 

Izgleda umoran, pomislio je Geo. | ja sam umoran. 

limi se stvori sada pored njega. 

— Ništa, gospodine — odgovorio je limi umesto Gea. — Ne verujem da možete 
sada išta da učinite. 

— Jeste li sigurni? — upitao je kapetan, gledajući podozrivo u Geovo šokirano i 
bledo lice. — Jeste li... 

— Nije važno — rekao je Geo i okrenuo se prema ogradi. 


Pred veče je izašao ponovo na palubu. Ogrnuta velom, sveštenica je stajala pored 


ograde. Kad joj je prišao, okrenula se i rekla tiho: 
— Nisam htela da te uznemiravam sve dok se dobro ne odmoriš. 
— Odmorio sam se — promrmljao je. — | sada vam podnosim raport. Vratili smo 

vam kćerku, dopadalo vam se to ili ne. Dragulje možete da uzmete od Zmije. Sada će 
vam ih dati. A kćerka neka vam objasni sve u vezi sa Hamom. 

— Već mi je objasnila — odgovorila je sveštenica, osmehujući se. — Dobro si 
obavio zadatak, pesniče, i hrabro. 

— Hvala — rekao je Geo. A onda se vratio u svoju kabinu. 


Kada je Zmija te večeri ušao u kabinu, Geo je ležao u svojoj postelji i zurio u krevet 


iznad sebe. Zdravu ruku je držao pod glavom. Zmija ga dotaknu po ramenu. 

— Šta je? — upitao je Geo, prevrćući se na stranu. 

Zmija mu pruži kožnu torbicu. 

— Hah? — iznenadio se Geo. — Još ih nisi dao sveštenici Argo? 

Zmija je klimnuo glavom. 

— Zašto ih nije uzela? Čuj, ne želim više da ih vidim. 

Zmija mu je ponovo pružio torbicu i zašištao: 

— ... Pogledaj... 

Geo je uzeo torbicu, otvorio je i istresao njen sadržaj na svoj dlan. Tri zlatnika 
stajala su mu na dlanu. Geo se namrštio. 

— Otkuda ti zlatnici? — upitao je. — Mislio sam... gde su dragulji? 

— ... U... okeanu... zašištao je Zmija. Urson... ih... je... bacio... 

— O čemu to govoriš? — insistirao je Geo. — Šta ti je? 

— ... Ne želim... da... ti... kažem... 

— Briga me šta želiš, protuvo jedna mala. — Geo ga je ščepao za ramena. — Reci 


mi. 

— ... Onda... kad... smo... bili... kod... slepih sveštenica... — Zmija je objašnjavao 
brzo... — on tražio... da mu... pokažem... kako... rade... dragulji... i... posle... toga... 
nije... hteo... slušati... samo... zle... misli... zle... misli... zle... 

— Ali on je... — počeo je Geo. — On ti je spasao život. 

— .. Ali iz... kojeg... razloga... ? — rekao je Zmija. —... Na... kraju... 

— Video si mu misli na kraju? — zaprepastio se Geo. — O čemu je mislio? 

— ... Mnogo... mržnje... mnogo... zle... mržnje... — Usledila je mala pauza... — i... 
ljubavi. 


Geo je počeo da plače. Suze su mu se u potocima slivale niz lice. Zagnjurio je lice u 
jastuk i pokušao da shvati zašto place; zbog umora, zbog straha, zbog Ursona ili zbog 
izgubljene ruke... 


limi, koji je uzeo ležaj iznad Geovog, stigao je nekoliko minuta kasnije. Geo nije bio 


raspoložen da jede. 

— Kako tvoj stomak? — upitao ga je limi. 

— Čudno — odgovorio je Geo. — Ali mislim da je bolje. 

— Odlično — rekao je limi. — Dobro bi bilo da nešto pojedeš. 

— Ješću kasnije — promrmljao je Geo. Zatim je uzdahnuo duboko. — Sada mi je 
jasno da nećeš nikada saznati šta si to video na obali, a što je bilo tako opasno. — Čulo 
se jasno zapljuskivanje vode koja je udarala o brodsko korito. Plovili su prema Leptaru. 

limi se nasmeja. 

— Saznao sam šta je to bilo. 

— Kako? — zaprepastio se Geo. — Kada? Šta je to bilo? 

— Isto kao i ti — odgovorio je limi. — Samo sam gledao. A onda mi je Zmija 

objasnio kasnije sve detalje. 

— Kada? — ponovio je Geo. 

— Zadremao sam pre večere i on je sa mnom prošao kroz sve to. 

— Išta je bilo to što si video? — Geo je bio nestrpljiv. 

— Pa... kao prvo; da li se sećaš šta je bio Jorde pre nego što je pretrpeo brodolom 
kod Aptora? 

— Nije li Argo rekla da je učio za sveštenika? Stara Argo, mislim. 

— Tako je — rekao je limi. — Da li se sećaš šta si ti pretpostavljao da smo mi 
videli? 

— Zar sam nešto pretpostavljao? 

— Spomenuo si da užas i bol produbljuju čovekovu moć zapažanja. 

— Ah,to — rekao je Geo. — Da, sećam se. 

— |tu si bio u pravu! Sada dodaj svemu tome nešto iz Haminog predavanja o 
dvostrukom impulsu života: spoji sve to i dobro promešaj. Nismo mi ništa videli; to što 
smo doživeli bila je situacija... ili bolje reći, jedno iskustvo. Nije moralo biti na obali. 
Moglo se bilo gde desiti. Čovek, sa svojim konstantnim dijametralnim motivacijama 
uvek pokušava da izgladi suprotnosti. Svaka radnja predstavlja izmirenje dualiteta 
njegovih motivacija. Sve ono kroz šta smo prošli shvati kao pometnju, bol, nered. Izgladi 
to sa velikim redom kao što je, na primer, more sa njegovim ritmom, njegovim plimama 
i osekama, talasima i snažnim mirom. Ako si u stanju to da učiniš, nešto ti se događa: 
počinješ da rasteš. Postaješ veća osoba, u stanju si da shvatiš ili poravnjavaš 
suprotnosti. 

— Dobro — rekao je Geo. 

— To je ono što smo videli, ili doživeli kad smo jutros sa broda gledali obalu. 
Haosom je zavladao red... red je pobedio haos. 

— Uredu — rekao je Geo ponovo. — Čak ću i da zaključim da je Jorde znao da su 
ta dva impulsa tog iskustva bila nešto užasno i konfuzno, kao na primer masakr one 
desetorice ili film o dečaku kojem je odsečen jezik, kao i nešto mirno i sa puno reda, 
poput obale i mora. A zašto bi on želeo da ubije nekog samo zato što bi taj neko mogao 
da doživi izvestan stepen osnovnog religioznog iskustva? 

— Izabrao si pravu reč — osmehnuo se limi. — Jorde je bio novajlija u 
svešteničkom redu nimalo liberalne religije boginje Argo. Jorde i Zmija su verovatno 
doživeli na Aptoru sve ono što smo i mi. I preživeli su. | kao i mi, i oni su izašli iz džungle 
užasa na obalu ispunjenu ritmom talasa i peska. Doživeli su sve ono što smo ti i ja i Argo 
doživeli. Mislim na malu Argo. | baš na tom mestu su slepe sveštenice stupile u kontakt 
sa Jordom. Učinile su to pomoću onih ekrana koji prenose glasove i slike sa bilo kog 
mesta, ali mogu i da ih emituju. Drugim rečima, usred ovog religioznog ili mističnog 
iskustva, jedan glas se materijalizovao, tvrdeći da je to glas boginje Argo. Možeš li da 
zamisliš kakav efekat je to imalo na njegov um? 

— Pretpostavljam da je to imalo velik značaj za njega — rekao je Geo. | za mene bi 
imalo. 

— | imalo je — potvrdio je limi. — Jorde nije bio stabilna ličnost. Ovo ga je učinilo 
gorim. Njegove mentalne funkcije prestale su da rade normalno. A Zmija, koji je u to 
vreme pročitao njegove misli, video ga je odjednom kako prolazi kroz užasan proces 
transformacije od zdravog ka nezdravom umu. Video je to ponovo u Ursonu, ali u nešto 
blažem obliku. Ali u pitanju je bio isti proces. Zmija je gotovo slučajno putem telepatije 
uspostavio kontakt sa Hamom. Ali Hamin podatak da slepe sveštenice žele da zadrže 
dragulje za sebe, bio je dovoljan impuls za dečaka. 

— Ali zašto je Jorde želeo da ubije bilo koga ko je doživeo da čuje taj boginjin 
glas? 

— Zato što je Jorde dotle uspeo da učini ono što uvek čini jedan statični um. Sve 
je dobilo iskrivljen smisao. Ta situacija, ta obala, za njega je sve to značilo odjednom 
otkrovenje i nije više ništa video sem same boginje. Znao je da je Zmija kontaktirao sa 
nekim drugim, slepe sveštenice su mu rekle da je to neko zlo, neprijatelj, đavo. Na 
splavu, potom na brodu, pokušao je religiozno da preobrati Zmiju da bi na kraju, u 
evangelističkom gnevu, odsekao dečaku jezik električnim generatorom koje su mu 
slepe sveštenice dale pre nego što je otišao od njih. Zašto je hteo da se otarasi svakog 
onog koji je video njegovu obalu, to sada posvećeno mesto za njega? Zato što su ti 
đavoli bili i suviše moćni i on nije želeo da bilo ko drugi potpadne pod njihovu vlast. | 
zato što se plašio da bi i neko drugi, u momentu nadahnuća, mogao da čuje boginjin 
glas. 

— Drugim rečima, mislio je da je ono što se dogodilo njemu i Zmiji nešto 
neprirodno i vezano samo za tu obalu i nije želeo da se ikom drugom dogodi. 

— Tako je. — limi je legao na svoj ležaj. — Što je donekle i razumljivo. Nisu došli u 
kontakt sa Aptorskom tehnologijom, pa su na takav način sve to shvatili. 

Geo je zatvorio oči. Zmija je ušao u kabinu i popeo se na ležaj iznad Geovog. Kad je 
zaspao, Zmija mu je pričao o Ursonu, o njegovim poslednjim mislima... o mržnji i o 
ljubavi. 


Kad je sledećeg jutra izašao na palubu, jarko sunce zaslepilo mu je oči. Morao je da 
zažmuri. Koračajući polako prema ogradi, spazio je mladu Argo kako prekrštenih nogu 
sedi na jednom od čamaca za spasavanje. 

— Zdravo — doviknuo je. 

— Zdravo. Kako se, osećaš? 

Geo je slegnuo ramenima. 

Argo je prebacila noge preko čamca i sa papirnom kesom u ruci, skočila na palubu. 
Spustila je ruku na njegovo rame i smeškajući se, rekla: 

— Podi sa mnom na krmu. Hoću nešto da ti pokažem. 

— Dobro. — Geo je pošao za njom. 

— Kad su stigli na krmu broda, Argo je iz kese izvadila neku napravu. 

— Bio je sakriven u mojoj tunici. Nadam se da se dobro osušio preko noći. 

— To je onaj tvoj motor — rekao je Geo. 

— Da. — Spustila je motor i naslonila ga uza zid kabine. 

— Kako ćeš ga staviti u pokret? — upitao je Geo. — Treba ti ono što se zove 
struja. 

— Ima više načina da se stavi u pokret — uveravala ga je Argo, vadeći iz tunike 
neka stakla i žicu. — Dobila sam ova sočiva od mame — objasnila je. — Ona je zaista 
divna. Obećala mi je da ću imati svoju laboratoriju. Dogovorile smo se da se ona bavi 
politikom, a ja naukom. Mudro, zar ne? — Nagnula se nad motorom. Pričvrstila je dve 
žice za druge dve i namestila sočiva. Armatura je počela da se okreće oko svoje osovine. 

Geo podiže glavu i spazi Zmiju i limija kako se naginju preko ograde na krovu 
kabine. 

— Hej — doviknula im je Argo. — Sklonite se sa sunca. 

Osmehujući se, oni se pomeriše. 

Četkice zazujaše na rotirajućim prstenovima. 


52 


— Pogledaj kako se okreće — Odmakla se i ponosno podigla glavu. 
— Pogledaj samo kako se okreće. 
Njujork 
februar 1962. 

»Kvinski, moraćemo da uradimo nešto sa tim zmijama u devojačkoj sobi«, reče Evropa 
Felan. »Dosta mi je već razmišljanja kako da ih se rešim, a i šta ćemo kad nastupi 
Zemaljska noć.« o 

»'Ajde, promeni ploču«, reče joj Kvinsi Felan. »Sta fali tim zmijama« One su nam 
lični prijatelji već duže vreme. Ako ih Hugo Kac ne voli, tim gore po njega. Ja ih volim, a i 
devojkama se sviđaju. Imaju stila, imaju šarma, lepe su, imaju obojenu dušu, 
dostojanstvene su i ljupke. Hugo Kac nema ništa od toga. Bolje da zadržimo zmije, a 
otarasimo se Huga Kaca.« 

Zmije su zaista imale stila i šarma, a bile su i lepe. Kaleidoskopski su menjale boje. 
Izgledalo je kao da se presipaju iz jedne čaše u drugu. Slivale su se kao šarena pena pri 
dnu vodopada i ponovo se dizale kao usporen vodoskok. Prevrtale su se, gutajući i 
povraćajući jedna drugu. Bile su slapovi dragulja što se slivaju i opet uzdižu sami iznad 
sebe! Bleštale su čineći kompoziciju boja u perspektivi, prizmatično se spajale i 
razdvajale u trakaste boje, bile su nalik hipnotičkom snu, čiji se točak okretao kao 
neverovatni zupčanik, bile su okretne, čudesno obojene šarene laže u brzoj promeni 
položaja. 

Bile su ličnosti sa svojim dijamantski osobenim očima koje bi sijale kad god nekog 
prepoznaju. Bile su aromatične, izazovne i dalekovide, alegorične i neverovatno strane. 
Mogle su da stvore svaki mogući miris i prevaziđu same sebe u toj veštini. Mirise su 
proizvodile po naređenju ili sugestiji. Bile su druželjubive, ali ne i gnjavatori. 

Bile su neme. Ali umele su da sviraju frulice i trube fiksirane na malom postolju, 
prilagodenom njima. Nisu bile tako muzikalne kao što bi se od tako šarenih stvorenja 
očekivalo, ali svirale bi sa dobrom voljom i od srca. Bile su dobre skoro kao i Stokerove 
foke u njihovoj vežbi, iako nisu mogle da zapamte toliko puno tonova kao foke. Kad bi 
čule originalnu melodiju, ne bi umele da odsviraju više od šest nota, ništa suviše 
komplikovano. 

Uračunljiv razum nisu imale. Pamet im nije bila jača strana. Bile su mutne. A tamo 
zaista nije bilo nijedne stvari sa kojom bi se mogle uporediti. Čak su se i stariji slabo 
sećali drugih zmija osim ovih, ali je uvek postojalo osećanje da su ove zmije nešto 
posebno. 

Niko nije znao koliko ih je tamo bilo. Dosad su zajedno videli najviše pet, ali su se 
bar dvanaestak puta pojavljivale. Verovatno je bilo moguće da pojedine zmije menjaju 
izgled svojom voljom. 

A u šali je prepričavano kako nikad niko nije znao ni koliko ima Felanovih devojaka. 
Dosad ih je zajedno viđeno šest, ali neke od njih su menjale izgled, posebno Antoaneta. 
Samo su tri Felanove devojke, Antoaneta, Meri i Tereza, još uvek prebivale u devojačkoj 
sobi. Irena je bila udata za Konrada Kaca. Margareta se udala za Džozefa Konstantina. 
Patriša je imala godinu dana i još je živela u stanu svojih roditelja, Kvinsija i Evrope 
Felan. 

Jedini na Robinzonadi koji je zaista mrzeo zmije i to iz ideoloških razloga, bio je 
Hugo Kac, komandant Broda—kolonije. A razlozi zbog kojih ih nije podnosio izgledali su 
skoro iracionalno. 

»Nismo doneli ni zmije ni zmijsko seme sa Zemlje«, govorio bi izlažući svoj složeni 
argument, »i zato na Robinzonadi ne može biti zmija. Zmije ne mogu da dođu ovamo 
kroz svemir. Ne mogu čak ni da lete. A ovde nema ni odgovarajuće faune. To ne mogu 
da budu prave zmije.« 

»Zašto se brineš zbog njih, Hugo?«, pitao bi ga Kvinsi Felan svaki put kad bi se o 
tome pričalo. »Ako su izmišljene, onda su i zamerke izmišljene. A nešto što je izmišljeno 
ne može nikome da naškodi.« 

»Nestvarne stvari su u stanju da naprave skoro totalnu štetu«, umešao bi se Hugo. 
»One moraju biti uništene. Te stvari su se potpuno iskomplikovale. One su histerična 
boleština. One su podlo praznoverje. Mašta je dozvoljena samo u slučajevima kad je 
šematski obrazložena. | još nešto, te nemoguće zmije su od neke nepostojeće vrste. 


55 


One su biološki nelogične. Zmije jednostavno nisu napravljene kao ove. Ne kreću se kao 
ove.« 

»Ali one su bezopasne, Hugo«, reče Kvinsl Felan. »Nema načina na koji bi mogle da 
ti naškode.« 

»One su začetak i kruna praznoverja«, često bi vikao Hugo. »Ne bi smele da budu 
ni ovde niti na bilo kom drugom mestu. Potpuni cilj ovih naselja, smeštenih na 
četrdeset sedam planeta Selkirka, jeste pročišćenje od svih ljudskih praznoverica. Naša 
povelja kaže da ih moramo iskoreniti čak i ako nam za to bude trebalo dvadeset godina. 
Ovde na Robinzonadi smo već dvadeset godina, ali simboli praznoverja još postoje. 
Druge planete slale su četiri ili pet, ili čak deset grupa za kolonizaciju, od kad smo ovde. 
Sad nas mogu proglasiti i za varalice i samo najčistijim od nas moglo bi se dozvoliti da 
idu dalje. A vi ostali i vaše prokleto seme, zajedno s vama, vi ćete biti nasukani ovde 
zauvek.« 

»Naravno, to bi im dobro došlo«, reče Kvinsi Felan, »ali ima li zaista praznoverja 
ovde, izuzev u tvojoj glavi i na tvom jeziku ?« 

»Zmije su ovde, u tvojoj sopstvenoj kući, Felan. | mi takođe verujemo da je neko iz 
tvoje porodice izvor zaraze. Zmije predstavljaju misteriju i zlo i one su uvek stranog 
porekla. Ali one se slažu samo sa onima koji su skloni praznoverju. Te zmije ne potiču sa 
Zemlje. One su zagonetka sa drugog sveta. Crni anđeo je bio taj koji je stavio na sebe 
masku zmije na prvom ispitu iskušenja: to je zmijama otvorilo vrata tamo. A šta im je to 
otvorilo vrata da uđu ovde, koje podlo praznoverje?« 

»Ne znam, Hugo.« 

»Sve to verovanje u bezvredne stvari, u 'nešto s one strane, to je zlo praznoverje, 
Kvinsi. I jesi li ti sam dovoljno lakom da to pogaziš?« 

»Mi smo svi na tom mestu van sveta, u 'onom izvan', Hugo«, reče Kvinsi, »jer 
nismo rođeni u svetu u kome živimo.« 

»Ne prosipaj mi sad tu neke metafore, Kvinsi. Ti si običan lovac i nemaš pojma o 
ovome. Ili ti fali nešto u glavi. Tebe i tvoje pleme mogli bi lako ostaviti ovde.« 


»Mi pojma nemamo o čemu on to govori«, reče Meri Felan s nipodaštavanjem o tiradi 
Huga Kaca. »Mi ne znamo kakve on to stvari vidi, i niko od nas nikad nije ni video tako 
nešto.« 

»Mi čak ni ne znamo šta su to zmije«, slaga Tereza Felan svojim devetogodišnjim 
jezikom. »I možda one i nisu tako loše. Prvi put to i nije bila zmija. Bio je to neko drugi u 
odelu zmije.« 

»Kod nas nema nijednog drugog živog stvorenja osim ovaca i zečeva i zemaljskih 
crva«, izjavi Antoaneta Felan. »I mi zasigurno ne znamo ništa o tim stvarima koje se 
zovu zmije.« 

»Pretpostavljam da je to sve proizvod tvoje mašte, Hugo«, blagonaklono slaga 
Kvinsi Felan. 

A onda izgleda da je jedna od zmija narasla četiri puta vise nego što bi trebalo. 
Stegla je ruku Huga Kaca smrtonosnim zubima, koji nisu baš bili nalik na zmijske. 
Barnabas Felan, srednji sin porodice Felan, morao je da je izgrdi glasno da bi je oterao. 
A Hugo skoro da je izgubio ruku u ovom napadu. 

A ipak moglo se lako dokazati da su zmije bile potpuno ili skoro bez zuba. Kome se 
to sve učinilo? Hugo Kac je bio taj koji je izgleda tada pretrpeo histeričan napad, 
zamišljajući da ga je ujela zmija, kao i da je to sve mnogo ozbiljnije nego što je bilo, da 
mu je ruka otekla i pocrnela sve do ramena, a u stvari u pitanju je bila samo ogrebotina. 
To je bilo nemoguće. A mora da je i tu povredu zaradio nekom drugom prilikom. 

»One ujedaju samo ljude koje ne vole«, reče Tereza Felan, s razumevanjem. 

Pa, pretpostavimo da su zmije ipak bile nekog nepostojećeg porekla i biološki 
nelogične i šta onda? Koliko od zmijske biologije bi trebalo da znaju devojčice od 
šesnaest, trinaest i devet godina, kad su ceo svoj život provele u svetu u kome nije bilo 
zmija? Koliko o zmijama znate i sami? 

Ali zmije su bile vrsta koja postoji. Bile su to Culebra Caleidoscopia, sa Zemlje, iako 
i tamo veoma retke. I kako su uopšte dospele na Robinzonadu? Neko mora da je, iz 
perverznih razloga, promuvao malena jaja ove zmijske vrste, jer bi verovatno bilo 
nemoguće prokrijumčariti žive zmije. 

Ali komandant Hugo Kac nastavio je da se ponaša nerazumno po pitanju zmija i 
sada je ponovo podivljao zbog njih, zaklinjući se da ih se moraju otarasiti pre Zemaljske 
noći. Zahtevao je da zmije i sva ostala lažljiva praznoverja nestanu. 

»Pa dobro, kako su te zmije dospele na Robinzonadu?« 

»To je delo neprijatelja«, reče Hugo Kac. 


2. 


Superiornija fauna na Robinzonadi podelila se na četiri grupe ili porodice: Kacove, 
Konstantinove, Haklbije i Felane. 

Kacovi su bili jedri, čekinjave kose i insistirali da budu glavni u svakom projektu. 
Pod patronatom svog oca-patrijarha Huga Kaca, komandanta Broda-kolonije, to im je 
bilo i osigurano. Svi Kacovi su bili zatucani, tačno su zacrtali i usmerili svoje mozgove, ili 
se bar onda to tako pričalo. Na kraju krajeva, ipak su bili oslobođeni svih praznoverica. 
Majka plemena bila je Monika Kac. Sinovi su bili Konrad (koji se unekoliko 
kompromitovao oženivši se Irenorn Felan), Frederik i Maks. Kćeri su se zvale Rita, Oliva i 
Veronika. Unuci su bili Vilijam i Lili. To je bila porodica osvajača mnogobrojnih medalja, 
nagrada i diploma za pokazivanje. 

Konstantinovi su bili ljudi bronzane puti, kovrdžave kose i puni neke sveobuhvatne 
vatre; ali nazori su im bili preširoki, a plamen ne tako topao. Bruno Konstantino, otac 
jata, bio je najveća osoba na planeti-ostrvu Robinzonadi. Njegova žena Davida (Vida) 
Konstantino bila je druga po veličini. Kćeri iz te porodice (da, kod Konstantina kćeri su 
bile važnije i uticajnije) bile su Redžina, Cecilija, Andela i Barbara. Sinovi su bili Džozef, 
Entoni, Edvard i Kristofer, a unuci Gabrijel i Katarina. 

Konstantinovi su bili najbolji odgajivači biljaka i životinja na Robinzonadi. Za takve 
majstore se kaže da su imali jedan zeleni i jedan crveni palac. Bili su najbolji graditelji i 
rukovaoci, najbolji biolozi i elektroničari, najnadahnutiji hemičari. Bili su takođe (iako su 
tek počinjali da se time bave) najbolji u svim umetnostima, kao i u muzici. Ali baš 
umetnosti i muziku najteže je održati neiskvarenim. Te su oblasti najpodložnije uticaju 
praznoverja. 

Haklbijevi su verovali za sebe da su centralni ljudi na Robinzonadi i donekle su to i 
bili. Dakle, ostale tri familije (čak i Kacovi) su ih voleli, a to nije zanemarljivo. Bili su 
dobri za večernje sate. A bili su i prijatni i nisu se pravili važni. King Haklbi je bio otac u 
klanu. Odri Haklbi bila je majka. Visoki sinovi bili su Esmond, Greivs, Stiven, Pol i 
Bernard. Jedre kćeri bile su Elvira, Dojs i Emili. Unuci su se zvali Džejn i Carls. 

Felanovi su bili rumeni i riđi ljudi. (Ovde je meko tlo, livade se rasipaju, ponori, 
čuvajte se svega toga). Felanima pripada zasluga za sva brojna otkrića koja su načinjena 
na Robinzonadi; ali svako otkriće desilo se prilikom nekog nesrećnog događaja, pa se to 
moglo dogoditi i članovima ostalih porodica. Otac familije bio je Kvinsi, a majka Evropa, 
oboje opasno lakomisleni u ovim nepredvidljivim vremenima. Kćeri su bile Irena, 
Margareta, Antoaneta (to u vezi s Antoanetom je veoma podmuklo), Meri i Tereza. 
Sinovi su bili Džejms, Barnabas (to u vezi s Barnabasom je ve-oma, veoma podmuklo), 
Blejz i Demijen. Unuci su bili Vinsent i Patriša. 

To je bilo četrdeset sedam osoba superiornije faune ili ljudske vrste na Robinzo- 
nadi. Osmoro je stiglo tamo pre dvadest zemaljskih. godina, brodom-satelitom 
odvojenim od Matičnog broda, koji se vratio. Ostalih trideset devet rodilo se na 
Robinzonadi. 

Kolonija koju su napravili bila je strogo isplanirana. Jedine životinjske vrste koje su 
poneli sa sobom bile su: rogata marva (jedna krava sa telećim blizancima u stomaku, 

muškim i ženskim), ovca (jedan ovcoliki stvor, spreman da se ojagnji), dve košnice sa 
pčelama u dubokom snu, tri kilograma zemaljskih crva, blago uspavanih, pregršt 
zaplenjenih pačjih jaja, nekoliko kapsula riblje ikre, tri skotne zečice, poneli su i izvesnu 
količinu đubriva, seme slatke deteline (propustili su da to zasade ovde), pasulj, 
Džonsonovu travu, pšenicu, kukuruz zlatni bantam, jabuke i grožđe, masline i breskve, 
hemikalije i hemijska sredstva za uzgoj, hranu i vodu za tri meseca (ispostaviće se da je 
najteže bilo da dođu do vode), alatke, naravno (sam satelit je bio skladište alata i 
pokretna prodavnica), trake i štampani materijal. | to je sve. 

I sve što su doneli pokazalo je veliki napredak. A ono što nisu doneli, nije uopšte 
trebalo ni da se pojavljuje, odnosno što manje to bolje. Ali, ipak, bilo je tu i 
neovlašćenih pojavljivanja, većinom ali ne i sva, bila su neopipljiva. Nijedno svesno 
stvorenje ne bi trebalo da se pojavljuje ako ne misli da se nađe u svesti osam 
naseljenika. A te svesti bile su potpuno kontrolisane, Kao što je to bio i njihov genetski 
sklop. 

Prva osoba u hijerarhiji Robinzonade bio je Hugo Kac, komandant Broda-kolonije. 
A četrdest sedma osoba bila je verovatno Antoaneta Felan. Ali još verovatnije bio je to 
Barnabas Felan. Barnabas je verovatno bio četrdest sedmo ostrvo. 

Zašto? Antoaneta je imala šesnaest godina. Barnabas je imao petnaest. A bilo je na 
Robinzonadi i dece stare jedva godinu dana. Nije ni važno, problem je bio u nečem 
drugom, a ne u godinama. 

Ko je zaista vodio ostrvo-asteroid-planetu Robinzonadu? 

Hugo Kac je verovao da je to on. 

Osovina Antoanet-Barnabas Felan verovala je da je ona. (Hugo Kac čak nije ni znao 
imena pojedine Felanove dece). Ali Antoaneta i Barnabas postavili su mladalačku mrežu 
zamki i zategli je kao strune na harfi. Muzika harfe bila je ionako među stvarima 
svrstanim u praznoverje. 

Antoaneta i Barnabas su verovali da lično upravljaju svetom ili da će to uskoro 
učiniti. Verovali su da su predodredeni da učine prevrat, preuzmu upravljanje i u isto 
vreme ga preobrate u nešto najpribližnije njihovim željama. 


3. 


Došla je Zemaljska noć. To je bila noć kada se sa Robinzonade moglo videti svih 
četrdeset sedam ostrvo-asteroid-planeta. U Zemaljskoj noći, koja zapravo počinje u 
podne jednog dana i traje do podneva sledećeg, mogli su da vide dvanaest planeta kao 
popodnevne i večernje zvezde, trinaest kao jutarnje i dvadeset jednu iznad i ispred, iza i 
oko njih, bilo po dnevnom svetlu ili po mraku. U Zemaljskoj noći nijedna od planeta nije 
bila direktno iza Selkirškog sunca, niti tako blizu Selkirku, a da se nije mogla videti bez 
svetlosnog filtera. | naravno, uvek su mogli da vide i četrdeset sedmu planetu, 
Robinzonadu, jer su na njoj stajali. 

Zemaljska noć, koja je obeležavala interval zemaljske godine, dešavala se svake 
3061. robinzonadske noći. Robinzonadska godina bila je duža, 3090 robinzonadskih 
dana. Podudarnost vremena podsetila je ljude na njihove veze sa Zemljom, iako je 
mnogi od njih nisu ni videli. Bilo je to posebno vreme. Sletanje na Robinzonadu bilo je 
tačno u podne, prve Zemaljske noći. 

Bilo je tu četrdeset sedam zemljolikih planeta u nepravilnom pojasu oko selkirškog 
sunca. Najveća je bila skoro tri puta veća od najmanje. Njihovi dijametri blli su izmedu 
8300 i 12000 kilometara. Bili su poznati pod imenom Asteroidska ostrva Selkirka. 

Sletanje na Robinzonadu podudarilo se sa sletanjem na četrdeset ostalih 
asteroidnih ostrva, satelitskim brodovimasa ogromnog Matičnog broda, koji je zatim 
otišao nazad. 

Matični brod vraćao se na Selkirški sistem nekoliko puta posle toga.Možda osam ili 
deset puta. Ali se nikad nije vratio na ostrvo Robinzonadu. Na ljude na Robinzonadi kao 

da je bila bačena ljaga, smatrali su ih nedovoljno čistim. Još nisu postigli dovoljnu 
čistotu i izoštrili stavove da bi bili poslati u značajnije kolonizacije. | tako je društvance 
ostalo tamo, polako napredujući pod komandom Huga Kaca. Materijalno, postigli su 
zadovoljavajuće ograničen zastoj u opstanku. 

Ova Zemaljska noć obeležavala je (po robinzonadskom kalendaru), vreme kada su 
prvi put tu sleteli. Hugo Kac je predložio da se taj period od dvadeset godina Zemaljskih 
noći nazove Periodom Huga Kaca, i predlog je usvojen bez otvorenog protivljenja. 

Dobro, dakle bila je Zemaljska noć; i što je još važnije bila je to noć Huga Kaca. 
Parabolični »prozirni oblaci« skupili su se nad Robinzonadom. Predrasude u vezi s tim 
oblacima bile su zabranjene. Vreme Zemaljske noći bilo je uvek vreme lova na 
praznoverice i njihovo istrebljenje. I tu bi lepo moglo da dođe do neslaganja. 

Parabolični prozirni oblaci nisu bili mračni; inače se ne bi moglo videti svih 
četrdeset sedam planeta. Oblaci su bili nalik prozirnom kristalu kroz koji se može sa 
savršenom jasnoćom videti, možda, i preuveličano. Ali neka dvostruka vizija se stvarala. 
Sve ono što se perfektno moglo videti kroz jedan oblak, takode je (iz drugog ugla 
gledanja) bilo kao ogledalo. Nekoliko njih kao da je činilo tunel sa ogledalima. 
Neverovatno je, ali svakako se putem ovih radoznalih paraboličnih oblaka mogla videti 
planeta Robinzonada svuda uokolo. Verovalo se da se zauvek može gledati oko plane te 
stotinama hiljada puta. 

Posmatrana kroz oblake nepravilnog oblika, onima koji su pre dvadeset godina 
došli tu, Robinzonada je izgledala kao krljuštima prekriven zmaj. 

I sada, tog dana-noći koji je predstavljao godišnjicu, mutantna providnost oblaka 
činila je da ostalih četrdeset šest planeta izgledaju nalik na japanske lampione okačene 
za vrtnu zabavu. 

»Ako pogledaš prozirni oblak izmedu Sveta kradljivaca pasa i Trumanovog sveta, 
možda ćeš videti lice onoga za koga ćeš se udati«, reče Frederik Kac Antoaneti Felan, 
dok joj je prilazio s leđa. Frederik je disao ubrzano dok je govorio, kao šta je uvek i činio 
kad se obraćao Antoaneti. Kako je bio zdrav i krupan mladić, nije bilo razloga da bude 
tako zadihan posle, jedva dvadesetšest izgovorenih reči. 

»Ali to je praznoverje, Frederik«, reče Antoaneta, »a ti znaš kako tvoja porodica 
mrzi praznoverice. Tvoj otac pomodri od besa zbog toga, kao što svaka ispravna osoba i 
treba. Ali ovo je neobično verovanje, optičko praznoverje. U torn oblaku, ja zaista mogu 
da vidim lice onoga za koga ću se udati. Vidim ga baš sad, iako je veoma praznoverno to 
što ga vidim.« € 

»Vidiš ga sad, Antoaneta? Čije, čije je to lice?x 

»Zaista, vidim nekoliko lica tamo. Vidim lice Stivena Haklbija, Greivsa Haklbija, Pola 
Konstantina, Entoni Konstantina, Edvarda Konstantina, Maksa Kaca (iako ne liči baš na 
njega), Bernarda Haklbija, Kristofera Konstantina (ova poslednja dvojica su malo 
premladi, ali možda bih mogla jednog od njih da odgajim onako kako bih ja htela). Ima 
tamo osam lica. Jedno od njih pripada onome za koga ću se udati. Na Robinzonadi i 
nema nikog drugog za koga bih se udala.« 

»Možda ima još neko lice tamo u oblaku, Antoaneta«, sugerisao je Frederik, »zar 
nema još jedno lice tamo?« 

»Nema. Čije bi to deveto lice moglo da bude?« 

»Moje. Moglo bi da bude moje.« 

»Ne. Oh, ne, ne, tvoje lice nije tamo.« 

»Pogledaj ponovo, Antoaneta. Zar tamo nije jedno lice koje stoji iznad ostalih, 
jedno koje gleda preko glava ostalih sleva? Pogledaj u gornji levi ugao prozirnog oblaka. 
Zar ne vidiš tamo jedno lice?« 

»Ne. To nije lice, to je samo velika mrlja.« 

»Nastavi da gledaš.« 

»Oh, jeste, to jeste nečije lice. To je lice svinje.« 

Uz zagušujući jecaj, Frederik Kac pobeže od Antoanete. Ona se nasmeja, a onda 

napravi svoju najzlobniju grimasu. | ona je bila malo uznemirena. Frederik Kac ju je uvek 
uznemiravao kao i njene sopstvene zloće ponekad. Frederik je bio omiljeni sin Huga 
Kaca, komandanta planete. U sedamnaestoj bio je već uspravan kao i bilo ko drugi u 
torn svetu. Pričalo se da ima dobru dušu. Kako se može znati da li neko ima dobru 
dušu? Izvadiš je i staviš na probu. Bilo je nekog mutnog sjaja kod Frederika. Jedina 
mana mu je bila ta što je bio nemoguć. 


4. 


Zemaljska noć se takođe zvala Strančeva noć ili Noć stranaca. Ali na Robinzonadi ne bi 
trebalo da bude stranaca. Treba da bude samo četrdeset sedam osoba iz tog sveta, 
deset iz Kacove porodice, dvanaest Haklbija, dvanaest od Konstantina i trinaest 
Felanove porodice. Nije postojao način da ijedan stranac dođe ovde. To je bio aksiom. 

U stvari, bilo je nekoliko redovnih načina na koje bi stranac mogao da dođe. A bilo 
je i neregularmh načina. Strancem se smatrao onaj koji bi došao na neki stran način. 

Jedina stvar od koje bi se moglo očekivati da može da odvrati strance od ostrva- 
planete Robinzonade, bila je blizina Sirotinjske visoravni. Tamošnji minerali nisu bili 
naročito prihvatljivi ni posebni, i bili su u manjoj količini eksploatisani jedino od strane 
četrdeset sedam ljudi na planeti. Mineralno blago nije bilo odmah iscrpljeno a nije bilo 
ni iskopano i uskladišteno. Zemljište na planeti nije se još susrelo sa organskim 
iskustvom, sve do pre dvadeset godina, a organski život na njoj još uvek je bio veoma 
mali i brižljivo održavan plamen. Možda će za sto godina postojati malene tačke obilja, 
ali za sada nije bilo nikakvog većeg sakupljanja u ambarima. 

Drago kamenje na Robinzonadi nije bilo prepoznatljivo, a fisija i fuzija sigurno nisu 
bile iznad proseka. A nije bilo ni jedinstvenih i čarobnih artikala i stvari za kupovinu. 

»Nijedna planeta nije tako siromašna da nema svoj sopstveni biser ispod cene 
neprocenjive vrednosti, koji bi činio isplativim i prevoz i trgovinu«, napisao je Džon 
Čansel. Ali Džon Čansel nije bio na selkirškom suncu. Robinzonada je u krajnjoj 
perspektivi bila srednje bogata, ali sada nije imala ništa čime bi se moglo trgovati ili šta 
bi se moglo ukrasti. Selkirški sistem je procenio nebeski špekulant sa »još uvek tamo 
nema ničega« i od svih planeta Robinzonada je budila najmanje izazova. 

(Selkirški sistem nije trebalo da bude deo opšteg saznanja; ali teško je išta sakriti 
ispod nebeskog svoda.) 

Dakle, ako bi na primer, stranci došli sa Trgovačke planete, teško da bi došli zbog 
trgovine. Ako bi stranci došli bilo otkud, bilo bi to samo iz njihovih stranih razloga. Bilo 
kako bilo, čule su se povratne glasine da su strani ljudi boravili ponekad na 
Robinzonadi, kao i strane životinje, strana prikazivanja, što bi se sve moglo nazvati 
stranskim poslom. Među strancima za koje se pretpostavljalo da su bili tamo, bio je i 
jedan trilioner zatvorenik, prognani diktator, čovek-senka, kaluđer. Među stranim 
životinjama, za koje se pričalo da su bile tu, bio je beli konj, zviždukavi los, leteća svinja, 
transilvanijski vuk, zmija Culebra Caleidoscopia. 

Među čudnim pojavama, za koje se takođe pričalo da su se desile na Robinzonadi, 
bila je i iluzija o mogucnosti jasnog gledanja oko planete putem paraboličnih reflektora 
ili »prozirnih oblaka«, »krljušti zmaja«; iskustvo bilokacije koje je bilo delimično i fizičko 
i mentalno i ponekad omogućavalo pravi binokularni način gledanja na stvari, a uopšte 
gledano, bilo je to i optičko praznoverje. 

Robinzonada je bila krcata praznovericama koje su zaista imale lokalna prebivališta 
i imena. Vizije na Zemlji mogle su dati samo bledu sliku ovog mesta. One ne izblede 
uvek kad im se priđe. U mnoge se može ući i uživati. Mogu se jesti mušmule odmah sa 
drveta iz mašte, ili razgovarati sa duhovima koji žive u njemu. Praznoverje, da. Pa, takva 
hranljiva halucinacija mogla je da nestane već sledećeg dana. Ali i posle dva-tri dana 
mogla je opet biti tu. Postojala je široka raznolikost takvih čudnih pojava. 

Među čudnim stvarima na Robinzonadi bile su — ne, ne sad, ne Zemaljske noći, ne 

ove Noći Huga Kaca. Nije bilo čudo što je Hugo bio uznemiren nedoličnim 
preznovericama koje su se odvijale. Neke od tih čudnih stvari bile su prljave i 
neprijatne. Neke su čak pomalo i plašile. Dakle, u stvari, bilo je nekoliko koje bi i 
najizdržljivije srce naterale da zadrhti od užasa. 

Čak i na ovu Noć Huga Kaca optičke praznoverice su se pojavile. Greivs Haklbi reče 
da je video, dole kod Duganove močvare, Prognanog diktatora na svom belom ždrepcu. 
Taj diktator još nije bio gotov. Imao je podmukli izraz onog ko kuje zaveru spremajući 
povratak. Entoni Konstantino reče da je video zatvorenika trilionera kako podmićuje 
dva čoveka koji su izgledali kao čuvari, po načinu na koji su ljuljali na ramenu svoje 
puške kratkih cevi. Antoaneta Felan reče da je videla (i čak ovog minuta još može da 
vidi) Čoveka-senku koji se krio u ulazu Šedrakove pećine. | tako su neki i otišli tamo (bila 
je udaljena oko tri kilometra) i Čovek-senka je zaista bio tamo (vili, na kraju krajeva, 
senka od Coveka-senke«, reče Stiven Haklbi.) 

Čovek-senka je izvodio svoju predstavu. Navikao je da to radi, u svakom mestu u 
kome je bio, u velikim kućama na plantažama, gde je bilo veoma malo zabave i gde bi 
gazde sakupile sve radnike ispod velikog hlada da vide predstavu, bačenu na zid 
pomoću sveće i ruku Čoveka-senke. Čovek-senka bi zabavljao radnike na oko dve 
hiljade različitih plantaža, svake godine. 

I sada je Čovek-senka imao svoj šou. Mladi ljudi, koji su došli da to vide, posedali 
su u mračnom enterijeru Sedrakove pećine, a Čovek-senka bacio je senke koje 
zabavljaju na široki beli, krečnjački zid, odmah kod ulaza u pećinu. (Pitanje: da li je bilo 
krečnjaka u svetu koji nije imao nikakvog organskog iskustva u svojoj zaostaloj 
prošlosti? Odgovor: to je zaista izgledalo kao beli krečnjak.) 

Neko bi uvek upalio sveću i pridržao je Čoveku-senki. Noćas je to uradila 
Antoaneta Felan. I Čovek-senka sa svojim nadarenim rukama, baci otresite lutkaste 
senke na zid i one počeše da učestvuju u brzohodnim dramama. Glumci-senke imali su 
glasove, a Covek-senka bio je nem; i tu je bilo nekoliko veoma tanušnih objašnjenja 
zašto je to tako. 

Ali noćas, sa tolikim mnoštvom planeta koje su svetlucale na nebu, bilo je 
neobično mnogo različitih figura i drama od senki, u Teatru na beloj steni. Sveća koju je 
držala Antoaneta bila je zaista poslednja od četrdeset sedam sveća koje su bacale senku 
na stenu. Njena je bila Robinzonadska sveća, ali bio je četrdeset šest drugih sveća na 
nebu. 

Čovek-senka i njegove skakutave slike predstavile su »Napoleonovo povlačenje, 
sa konjima, intendantskim kolima i topovima koji bljuju vatru. Ovo je bila stara i 
omiljena predstava na turneji po plantažama. Bila je tu »Crna okuka« i »Hoganova 
aleja«. Izveo je i »Noć u brvnari« i »Kradljivci dragulja iz Valenda sveta«. Sve ovo bilo je 
poznato mladim ljudima koji su posećivali ove nedozvoljene predstave na steni. 

A onda je Hugo Kac dreknuo na njih u jedva kontrolisanom besu. 

»Sa tugom i razočaranošću vidim da ste opet zapali u mračno praznoverje«, tvrdio 
je Hugo Kac stisnutim glasom. »Takav čemer odražava se nepovoljno na svaku osobu na 
Robinzonadi. Svi znate da je Covek-senka pojava koja je zabranjena, koja se ne sme 
upražnjavati ni pod kojim uslovima. Svi znate da sam ga rasturio na parčiće svojom 
toljagom još pre četiri dana i zabranio mu da se ponovo pojavljuje. Morate znati da 
ovde nema takvih stvari. Verujem da si ti, Antoaneta, predvodnik ovih pojava poznatih 
kao Covek-senka.« 

»Oh, nisam znala da sam to ja«, reče Antoaneta iskreno. »Možda grešite? Mogu li 
ja biti predvodnik, a da to ne znam?« 

Čovek-senka je promenio nešto u drami »Izraelci i zlatno tele«, dajući Mojsiju glas 
Huga Kaca. To je Huga veoma naljutilo; i Mojsije sa stene se veoma naljutio, skoro u 
dlaku isto koliko i sam Hugo. Hugo bi otvorio usta da zagrme kletve; a Mojsije-senka bi 
to predvideo i prozborio sve ono što je sam Hugo nameravao, istim glasom koji je i 
Hugo nameravao da upotrebi. 

Ali Hugo Kac je imao moćnu toljagu i njom je razbio Čoveka-senku na parčiće što je 
proizvelo krhotine škriljca debljine lista papira. | Hugo izvede mlade ljude iz Šedrakove 
pećine i povede ih dalje odatle. 

Ali oni su se osvrtali dok su se udaljavali i videli kako na steni poigravaju osvetljene 
reči sa porukom »vratite se posle kad se matori praznoglavac ohladi«. 


5. 


Mladi ljudi su igrali neki zamršeni i tajni trupkajući ples za vreme nebom-osvetljene 


noći. Hugo Kac, komandant planete, prišao im je upola ljut i nesiguran. 

»Da li vi mladi ljudi, verujete da su to prigodni plesovi?« upitao je. »Trupkate na 
pola takta i na četvrt takta i onda na prazno. Zar ne bi bilo racionalnije da igrate na ceo 
takt?« 

»Ali ovo su posebni koraci za ovu noć«, reče Barbara Felan. »Upravo smo igrali 
'Imperijalni ples Huga Kaca', u vašu čast. Onaj od malo pre bio je 'Slatki korak Huga 
Kaca'«. 

»Pretpostavljam da je to onda u redu«, reče Hugo Kac i ode umilostivljen što su 
plesovi bili posvećeni njemu. 

Ali ti trupkavi plesovi nisu bili baš u redu. Bili su tu stranci koji su došli do ivice 
plesnog podijuma i pridružili im se i ples je postajao sve više i više razbijen u taktu. 

Frederik Kac dode do Antoanete Felan i izvuče je iz kruga igrača. »Ne bih hteo da ti 
smetam, ako ti nije drago da budeš sa mnom«, reče, »ali ovo je jače od nas i deo je 
javnog mnenja. Određen sam da te indoktriniram, sada, noćas, jer pripadam tvojoj 
starosnoj grupi i poznat sam po tim stvarima. Pokazala si, tako su mi rekli, uzlete u 
svojim verovanjima koji izlaze iz okvira tolerancije. Naređeno mi je da te ispravim, 
popravim i obučim.« 

»Pa onda me ispravi i popravi i obuči, Frederik«, reče Antoaneta. »Kako ću znati, 
ako mi ne kažeš?« 

»Ah, to je sve u čvrstom i strogom fokusu«, reče Frederik, »nasi životi moraju biti 
usmeravani višestrukom oštrinom. Mnogo puta si čula sve ovo, ali nisi obraćala pažnju i 
sad moraš ponovo da čuješ. Nema mesta za obične ljude na bilo kom novom svetu. Sve 
proste osobe moraju ostati na Zemlji, ill moraju da se filtriraju u ovakvim usputnim 
stanicama kao što je ovaj Selkirški sistem. Samo jake ličnosti sa odličnim 
karakteristikama mogu otići na druge svetove. Ti ljudi moraju da se oslobode širokog i 
površnog ludila praznoverja i usmere svoju energiju i talenat u čvrstom i strogo 
odredenom pravcu.« 

»Radićemo samo racionalne stvari. Nećemo imati nikakve praznoverice ili 
iracionalne fenomene, ni strance, ni strane pojave. Zabludama nema mesta na novom 
svetu. Mi ćemo utirati samo pravi put, prema jakim i pravim pravcima svetovnog 
liberalizma koji su stvorili nasi očevi. Sve 'ono izvan', nedozvoljena područja, 
nenormalnosti i skretanja, moraju biti iskorenjeni i bačeni u bezdan. Reka koja teče u 
pogrešnom pravcu pretvara se u močvaru. Mašta koja ide besciljno može da odvede 
samo u močvaru gde će na kraju sve potonuti u mulj bezakonja. Mi ne smemo da 
imamo strance i strane pojave. Mi ne možemo da imamo bele konje i kaskadno 
obojene zmije, ili judesenke i monahe. Ove stvari potiču iz bolesne mašte.« 

»Govoriš kao tvoj otac, Frederik«, reče Antoaneta. 

»To je veća pohvala nego što je zaslužujem«, izgovori ponosno Frederik Kac.« Naši 
roditelji došli su na Selkirški sistem da imaju potomstvo u karantinskim uslovima, gde 
ne može da prodre nijedan od razarajućih i praznovernih uticaja. Tada će te porodice 
biti ozvaničene i poslate na druge svetove. Od četrdesetak svetova Selkirka, ovaj je baš 
dobro funkcionisao i oni su slali talas za talasom kolonista, svake dve ili tri godine. Za 
dva ili tri sveta (Robinzonada je jedan od njih) ne može se reći da su dobro funkcionisali. 
Ovaj svet propušta. Razarajuće infekcije i nezakonite praznoverice uvukle su se u njega. 

Čudne pojave se javljaju. I zato će mnogi ljudi biti klasifikovani kao 'nečisti' i prisiljeni da 
ostanu ovde zauvek. Samo nekolicina nas superiornih biće pozvana da ode na 'dalje 
svetove'.« 

»Sve više i više kao tvoj otac«, reče Antoaneta. 

»Hvala ti«, reče Frederik, »divno je od tebe što to kažeš. Ipak neke od tvojih 
aktivnosti, koje su mi prijavljene, nisu baš sjajne. Ali uprkos tome, ja sam bio veoma 
obuzet tobom i još uvek sam.« 

»Oh, pa udaću se za tebe, ako je to ono što želiš« reče Antoaneta. 

»Četrdeset sedam planeta selkirškog sunca nose veličanstvena imena osoba i 
koncepata koje su dovele Svetovni liberalni sporazum do sadašnje veličanstvene 
pozicije«, reče Frederik. »Imena, imena. Ničeova planeta, Hegel, Mordekaj, Darvin, 
Haksli, Frojd, Luter, Kalvin, Kromvel, Volter, Ruso, Franklin, Henrikus, Džojs, Zid, Vajld, 
Man, Rasel, Vilijam B. Zif, Maltus, Ruzvelt, Slobodan izbor, Zgazi petla, Relativitet, Etičke 
situacije, Mao, Truman, Država Kent, Zuti pas, Dijalektički materijalizam, Beloglavi, 
Nader, Pauling, Tielhard, Kenedi, Bela Abcug, Pank rok, Konjokradica, Sem Ervin, Majler, 
Pobrini se za broj jedan, Tip O'Nil, Karter, Kontrolisani očaj, Rolingstouns i Robinzonada 
na kojoj mi stojimo. Ovo su velike osobe i velike ideje, najviše tačke ljudskog 
dostignuća.« 

»Gledao si svako od ovih ostrva-planeta kad si mu spomenuo ime«, primeti 
Antoaneta. 

»Oh, naravno.. To je efektan trik u govorništvu«, odgovori Frederik. 

»Ali neke od njih već su bile iza horizonta, Frederik, a neke nisu još ni izašle iznad 
horizonta. Ali pogledao si u svaku kad si joj izgovorio ime i video si je u detalj. Znam da 
jesi.« 

»Da, jesam«, priznade Frederi, »postao sam žrtva optičkog praznoverja, što 
pokazuje da niko od nas nije savršen. Antoaneta, rekla si nešto malopre, kad nisam baš 
dobro slušao. Da li sam te čuo kako treba?« 

»Oh, rekla sam da bih se udala za tebe, ako to zaista želiš. A šta si ti čuo da sam 
rekla?« 

»Oh, ovo može biti u isto vreme i divno i užasno, Antoaneta. Moj otac te je za 
probu stavio na listu onih koji treba da ostanu na Robinzonadi, zato što si jogunasta. 
Moraću nekako da ti promenim narav.« 

»Nema potrebe da protivurečiš ocu, Frederik. Ostaču ovde, a i tisa mnom.« 

»Da ostanem na Robinzonadi? Ne, nikada! Ja sam jedan od odabranih i moja je 
sudbina da idem dalje u svetlije svetove.« 

»Da me voliš ti bi ostao sa mnom ovde.« 

»Ja te zaista volim, Antoaneta, uprkos tvojoj naklonjenosti praznoverju. Ali više 
volim počasti.« 

»Bravo«, reče Antoaneta. »Vidim nešto, Frederik, što samo praznoverna osoba 
može da vidi, iako je to još uvek ispod horizonta. Ali brzo se približava i uskoro će svi 
moći to da vide.« 

»Matični brod!« Frederik Kac je jedva dolazio do daha. »Dolazi! Zavladaće našim 
nebom još ove noći. Siguran sam da je neko javio mom ocu da dolazi. Zato je bio tako 
zauzet svojim listarna i odlukama i zato je zadužio ljude da provere satelit i pripreme ga 
za polazak. Verovatno je Matični brod već primećen na instrumentima i zato to nije 
pravo praznoverje što se video pre nego što se pojavio na horizontu. Da li da kažemo i 
ostalima da smo videli da dolazi?« 

»Naravno, Frederik. Svako je svakom rekao da dolazi, jer su ga svl videli.« 


6. 


»Sada činim nešto najteže u svom životu«, obraćao se Hugo Kac teškim glasom ljudima 
sa Robinzonade. Bio je razbarušen, imao je i modricu i tragove krvi na licu. »Moram da 

kažem i odlučim, kao komandant ovog ostrva-planete, ko od vas može da ide na 
uzvišenija neba, a ko mora da ostane ovde. Do mene je stigao glas: ovo drvo mora da 
rodi još noćas, makar i oskudno. Mučio sam se donoseći ovu odluku, ali neću dozvoliti 
nikakve ustupke po pitanju moje presude. Nijedna osoba sa porokom, bilo otvorenim ili 
prikrivenim, ne sme napustiti ovaj karantinski svet.x 

s Hajde, Antoaneta«, reče Stiven Haklbi i gurnu je, »Covek-senka se vratio na zid 
ispred pećine i predstava samo što nije ponovo počela. Bolja je nego ijedna koju Hugo 
Kac može da izvede.« 

»Hajde, četrdeset-sedmoplanetarna sestro«, reče joj Barnabas Felan. »lonako niko 
od nas nije izabran da napusti Robinzonadu. Suviše smo zaraženi praznoverjem i 
sveobuhvatnom boleštinom. Možemo da vidimo Matični brod isto tako dobro i sa 
Pozorišta beli zid, kao što ga vidimo odavde, a prva komedija koju će Covek-senka 
prikazati zove se 'Uplašeni ostaci majke nosilje, ona napušta pola svojih pilića'. Majka 
nosilja je Matični brod.« 

»Idi i kaži Coveku-senki da će ovde biti mnogo bolji skeč«, reče Antoaneta.« I kaži 
mu da sam ja to rekla. Može i on da dođe ovde i posmatra sa Darbin Dingla, a da ga 
niko od onih koji nisu praznoverni ne primeti. A onda kad satelit ode, svi ćemo ponovo 
sići dole do Šedrakove pećine i posmatrati njegovu predstavu koliko ko hoće.« 

»Ko će ovde napraviti bolji skeč nego što bi mogao Covek-senka?«, sumnjičavo 
upita Stiven Haklbi. 

»Ja ću«, reče Antoaneta. 

»Hugo Kac ima okrvavljenu obrvu«, primeti Entoni Konstantin. »A Antoaneta je 
napravila svoju najzlobniju grimasu. Je I' tu došlo do nekog sudara, ti perverzna 
devojko? Je li to deo skeča? Čime si ga pogodila?« 

»Da došlo je do sudara«, reče Antoaneta. To je deo mog skeča. Ali pogodila sam ga 
samo rečima. Moje reči mogu da izazovu krvarenje.« 

»Zar ne znaš da on ima moć da nas sve izvuče iz ove olupine i moć da nas ostavi 
ovde?« upita Stiven Haklbi. 

»Ja volim ovu olupinu, moju rodnu planetu i volela bin da me ostave ovde«, reče 
Antoaneta. »Pretpostavljam da sam se osigurala da ću biti među napuštenim ljudima.« 

»Među vama ima onih koji će biti napušteni«, govorio je Hugo Kac svojim snažnim, 
više sažaljivim nego ljutitim glasom, a izgledalo je kao da je uhvatio odjek Antoanetine 
rečenice. »Možete da urlate i da se ulagujete kad čujete presudu nad vama, a ipak ste 
sami, svojim ponašanjem, doneli takav sud o sebi. Niste odmeravali svoje postupke. 
Potpali ste pod uticaj idolatrije i praznoverja. Vaše oči čežnjiva pogleda bile su uprte u 
utvare kojima nije bilo dozvoljeno da budu ovde. Vaše uši su sa žudnjom osluškivale 
poziv na nezakonita iskušenja. 

Odabrani među nama napustiće svet Robinzonade zauvek, za nekoliko minuta, 
skoro odmah. Nećemo poneti ništa sa sobom kad budemo ulazili u satelit koji će nas 
odvesti do Matičnog broda. Nećemo poneti ništa sa sobom jer ćemo na Matičnom 
brodu dobiti bolje stvari nego što se mogu naći na Robinzonadi. 

Ovi i samo ovi ljudi poći će u veličanstveniji svet, pošto su prošli testiranje: ja lično, 
Hugo Kac, moja žena Monika Kac, moj najstariji sin Konrad Kac i njegova žena Irena 
Felan, moja najstarija kćer Rita Kac, moj drugi sin Frederik Kac, moja druga kčerka Oliva 
Kac, moj treći sin Maks Kac i Barbara Konstantino koja mu je obećana, moja treća 
kćerka Veronika Kac i moje dvoje unučadi Vilijam Kac i Lili Kac. Ovih dvanaest ljudi 
krenuće u svetliji svet. Vas trideset pet ostalih, zbog vaše perverzije i prostote, ostaćete 
na Robinzonadi. Svi znate za poslovicu 'Nema mesta za obične ljude ni na jednom od 
svetlijih svetova'. Vaša je sopstvena greška što ste nedostojne osobe.« 

»Oče«, pozva Frederik Kac glasno, »ta lista se mora ispraviti! Antoaneta Felan 

je meni obećana i mora da pode sa mnom. Nikad za svojih sedamnaest godina 
nisam se protivio tvome sudu. Ali sada se protivim. Antoaneta mora da pođe sa 
mnom.« 


64 


»Ta devojka ne može ići sa nama«, reče Hugo odlučno,x i ona ti nije obećana u 
dobroj nameri. Od svih četrdeset sedam osoba na ovom svetu ona je apsolutno na 
poslednjem mestu. Za nas bi bilo bolje da nas je bilo četrdeset šest i da nje nije bilo. 
Praznoverje se za nju lepi kao za svoju maticu. Covek-senka i Monah i Zmije, sve se to 
kači za nju. Ona je veštica i mora ostati ovde zauvek. Sad ćemo ući u satelit, nas 
dvanaest. Ulazi ženo, ulazite deco i unuci, snaje i verenice. Frederik, rekao sam da svih 
dvanaest udemo u brod odmah. Odmah!« 

Frederik Kac je pocrveneo od agonije i strasti. Srce mu se kidalo. Ali on nikad u 
svom životu nije protivrečio ocu, pa neće ni sada. Okrenuo se da uđe u satelit u koji ih 
je desetoro već ušlo i samo je njegov otac Hugo Kac ostao da ga sačeka. 

»Čekaj«, povika Antoaneta i glas joj odjeknu kao bronzano zvono. »Rastati se od 
njega zauvek, predugi je period! Dajte mi samo jedan minut sa njim, četvrt minuta. 
Deset sekundi!« 

Antoaneta zagrli Frederika sa apsolutno neodoljivom strašću. Zdera mu košulju i 
zagreba potiljak i leđa i ramena jakim noktima, ostavljajući izbrazdane rane koje su 
počele da krvare. Od ljubavi ga je izudarala i napravila mu modrice. 

»Ovo je dovoljno za deset sekundi s njim«, reče veliki Hugo Kac kivno. »Odbij, 
mlada veštice. Ulazi u satelit Frederik.« 

»Oh, čekajte, čekajte, ranila sam ga u brutalnom nastupu svoje ljubavi«, povika 
Antoaneta, »on je slomljen i krvari. Ali ja ovde imam lekovitu mast. Dajte da zaustavim 
krvarenje.« 

Antoanetin brat Barnabas dodao joj je specijalan lekovit preparat i ona ga umasira 
duboko u krvave brazgotine koje je načinila na Frederikovom potiljku. 

»Ništa mu neće biti«, reče Hugo Kac pri kraju strpljenja. »Na Robinzonadi nema 
sepse ili neke druge zarazne materije. To je dovoljno ti mlada veštice. Odlazi.« 

»Samo još nešto da mu kažem«, povika Antoaneta. »Frederik, iz ovog našeg 
kratkog susreta, kad sam te na nesreću ranila, proizići će stvari koje će te podsećati na 
mene. Neguj ih ispočetka u potaji. Ne dozvoli nikako da budu uništene. Zakuni se da ćeš 
mi učiniti tu malu uslugu i da će to obećanje biti zauvek.« 

»Obećavam da će zakletva biti večita«, reče Frederik. »Sve što me bude podsećalo 
na tebe, neću dozvoliti da bude uništeno.« 

Frederik je ušao u satelit. Ušao je i njegov otac Hugo. Satelit se uzdiže prema 
Matičnom brodu pet hiljada kilometara iznad njih. 

Dvanaest izuzetnih osoba napustilo je Robinzonadu zbog mnogo mnogo boljeg 
mesta. A trideset pet običnih osoba ostavljeno je za kaznu na maloj planeti — ostrvu 
dokle god budu živi. 

Zašto su se onda tako obradovali kad su otkrili da su nepovratno napušteni? 

»Kakav si to preparat utrljala u te duboke rane koje si zadala Frederiku, 
Antoaneta?« upita Stiven Haklbi, dok je grupa zajedno sa Čovekom-senkom išla dole 
prema beloj steni ispred ŠSedrakove pećine. 

»Zmijska jaja«, reče Antoaneta, jaja zmije Culebra Caleidoscopia. Ona su tako 
mala, a tako se lako legu i preživljavaju! Zmijska jaja u inkubacijskom želatinu, sa 
dodatkom 'brzoplodnog izazivača'. Biće zmija gde god se okrenu. I biće čuvane i pažene 
da ne nestanu: postoji za to večita zakletva. One će ih zaista podsecati na nas.« 

Prva predstava koju je Covek-senka prikazao te noći bila je komedija »Kao zmije iz 
zavičaja«. 

Stiven Robinet 


HELBENT 4 


Stephen Robinett: HELBENT 4, 1975 
S engleskog prevela Konstantina Malić 


Dobrodošao dični heroju! Odličja, počasti, zvanja i čestitanja 
vladara. Ali, ne i za tebe herojski pobedniče, slavni stari Hel- 


bente 4, koji si bio, otprilike, toliko dobrodošao koliko i Atila 
na vratima Rima. 

»Pozdrav Kontroli leta, da li me čujete? 
Prijem...« 

Umesto odgovora iz aparata se čulo 
krckanje, pucketanje i zavijanje. 

»Ovde je Helbent 4. Kontrola leta, javite 
Se...« 

Helbent je osluškivao, a zatim isključio 
komunikacioni kanal. Zašto da osluškuje 
zvuke iz prostora? Zašto da sluša smetnje 
na vezama? Život je dovoljno težak i bez 
ignorisanja, odbijanja i ispoljavanja pot- 
pune, krajnje ravnodušnosti. Tri stotine 
godina na zadatku, a sada da se oglušuju 
na njegov poziv, da ga ignorišu. Uključio 
je za trenutak komunikacioni kanal i 
pojačao ton do gromoglasnosti. 

»Kome je ovo potrebno, puzavci? Život 
je suviše kratak!« 

Šta sada? Da se vrtim oko Zemlje i 
čekam? Helbent je pretražio svoju banku 
podataka, proveravajući i ponovo ispitu- 
jući. Bio je programiran za svaku nepred- 
viđenu situaciju sem jedne — dolaska 
kući. Znao je tačno gde da pronađe 
Svemirce, tačno je znao šta treba da uradi 
kad ih nađe. Našao ih je i tako postupio; 
obavio zadatak i postigao cilj. Kasnije, 
kada je otkrio da je jedini preživeli, 
pretražio je svoju memoriju radi novog 
plana, novog cilja, ali ništa nije našao. 

Istina, njegovi konstruktori računali su 
sa mogućnošću nuklearnog uništavanja 
od deset prema jedan na obe strane. 
Tačno je da se ta procena pokazala 
ispravnom — barem što se tiče 
Svemiraca. Tačno je da su bili 99,999998 
procenata precizni i u proceni Zemljinih 
gubitaka, ali PROKLETI BILI — mogli su 
barem napraviti i neki program za onu 
malu mogućnost da Razarač preživi. 
Mogućnosti i procene su same po sebi 
bile na mestu — pre činjenice — ali 
nakon te činjenice, 0,000002 procentna 
mogućnost njegovog opstanka postala je 
stoprocentna izvesnost. 

Helbent je ušao u orbitu za parkiranje i 
nastavio da kruži oko Zemlje. Razmišljao 
je, sad sve to nema svrhe; u stvari, 


ostavljen sam sa prvobitnim ciljem — 
osećao se  nekorisnim. Nema više 
Svemiraca, nema više svrhe. Gotovo je 
požalio što ih je uništio. Na stopedese- 
togodišnjem putu u odlasku, sa ciljem da 
se sačuva čovečanstvo i unište Svemirci, 
nikada nije posustao. Tek nakon uspeha 
osetio je gubitak. 

Setio se kako se približavao armadi 
Svemiraca, praćen sa boka svojim 
prijateljima na razdaljini od milion 
kilometara sa obe strane. Setio se kako je 
izgledao brod Svemiraca, u početku jedne 
celovite jedinice duga pola miliona 
kilometara, koja se zatim prestrojila u 
delove i razvila pred njim na borbenom 
rastojanju. Setio se trenutka oklevanja 
pre bitke; svaka strana je čekala da druga 
otvori paljbu. Helbent je sam odlučio 
ishod. Znao je svoj zadatak. Imao je svoj 
cilj. Došao je da se bori. | borio se. 
Nanišanio je u najbližeg Svemirca i pucao. 

Nakon bitke — u vremenu od 2,478 na- 
nosekundi — nastupilo je iznenadno 
zatišje. Sam u svemiru, Helbent se pitao 
šta da radi. Svemirci su nestali. Njegovi 
prijatelji na dugom putu su nestali. Samo 
je jedno ostalo — Zemlja, čovečanstvo, 
mesto njegovog nastanka. Krenuo je 
nazad. 

Helbent je uključio sve komunikacione 
kanale. 

»l kako su me dočekali na povratku? 
Čak ni kako si!« 

»Zdravo!« 

Iznenaden, Helbent se trgnu i odvoji od 
predajnika. Je li zaista dobro čuo? Reč, 
glas, ljudsko biće? Oprezno, sa neveri- 
com, započeo je razgovor na radio- 
talasima. 

»Ko je tamo?« 

»A ko je tamo?« 

»Prvo vi. To bi 
Svemiraca.« 

»Molim?« 

»Čuli ste me. Ko je tamo?« 

»Ovde je Kontrola leta Hjuston —mis- 
lim, bila bi Kontrola leta, kada bismo imali 

mogla biti zamka 


šta da kontrolišemo. U stvari, to sam 
samo ja. Video sam vaš odraz na 
radarskom ekranu. Ne bi trebalo da bude 
tamo.« 

»To samo pokazuje koliko vi momci 
znate, zar ne?« 

»Dobro govorite engleski za jednog...« 

»Za jednog — šta?« 

»Stranca.« 

»Stranca«, rugao se Helbent, »vi bez- 
veznjaci ne biste prepoznali stranca ni 
kad bi pucao u vas. Koga si očekivao? 
Jermene? Programirali su me NASINI 
ljudi. Oni govore engleski, pa i ja govorim 
engleski. Nikada se nisam snalazio sa tim 
robotima što govore po ruski. Uvek mi je 
to zvučalo kao engleski naopačke. Morao 
sam da govorim s njima u binarnom 
sistemu. Prokleti bezličan jezik. Kontrola 
leta, sada mi recite šta želite da uradim. 
Vratio sam se.« 

»Da uradite?« 

»Da uradite?«, odvratio je Helbent, 
oponašajući verno čovekov glas, a zatim 
vraćajući se svom sopstvenom, ili, tačnije, 
glasu svog programera, mrzovoljnog 
čoveka sa kojim se Helbent nikada nije 
slagao: »Zvuči kao da nikada pre nisi čuo 
tu reč.« 

»Jesam, zapravo nisam, barem ne od 
nečeg iz svemira.« 

Helbent je planuo: »Nazoveš li me još 
jednom Svemircem, pucaću. Ubaciću u 
tvoju statičkim elektricitetom nabijenu 
trabakulu jednu... jednu...« Helbent je 
razmišljao, prebirući u sebi najmoćnije 
oružje u svom arsenalu, sada već uveliko 
isr pražnjenom »...jednu neutronku.« Ali 
takvih više nije imao. 

Ponovo prekid na vezama: pucketanje, 
krckanje, prasak. Kukavički, zaključio je 
Helbent. Tipično, kukavičko ljudsko pona- 
šanje. Samo im pomeneš neutronsku 
bombu, i oni odmah beže u šume. 
Oduvek je naslućivao da su ljudi kukavice. 
Zašto bi inače slali robota da radi umesto 
njih? 

Helbent je ponovo ušao u sinhronu 


orbitu nad Hjustonom. 

»Ti tamo dole, puzavče, 
Nema bombe, garantujem.« 

Čovek na nosaču je za kratko uključio i 
isključio predajnik, tek toliko da pro- 
mrmlja svoju poruku: »Šta želite?« 

»Rekao sam vam šta želim. Želim da 
znam šta treba sada da uradim. Tvoj sam 
sluga, zar se ne sećaš?« 

Kratko uključenje sa nosača: »Ne.« 

»Slušaj, ti tupavko pilećeg mozga, hoćeš 
li prestati sa škljocanjem tim prokletim 
predajnikom u moje uvo i početi da 
GOVORIŠ sa mnom? |, usput, pošalji 
nekoliko video-signala. Volim da vidim sa 
kim razgovaram.« 

»Video-signala?« 

»Sličica, znaš, televizija, nešto slično 
tome.« 

»Ne postoji oprema za slanje video- 
signala, kako ih već zovete.« 

»Znam vrlo dobro da postoji. Zašto bih 
inače imao opremu za njihovo primanje, 
kada vi ne biste imali opremu za emito- 
vanje? Reši tu zagonetku, mudra glavo. A 
sada, odlepi se od tog mikrofona i pošalji 
sličice.« 

»Ko ste vi, uostalom ?« 

U tom trenutku, Helbent je poželeo da 
ima barem jednu neutronsku bombu na 
brodu. »Reći ću to još jednom, i to jasno. 
A ti ćeš slušati sa oba uha i napregnućeš 
svoj mozak, ako ga uopšte imaš. Jesi li 
razumeo?« 

»Da.« 

»Dobro. Ja sam Helbent 4. Vraćam se 
vama klovnovima, jer ne mogu da smislim 
nikakav bolji način da utrošim svoje 
vreme. Kada bih smislio nešto bolje, 
možeš biti 99,99998 procenata siguran da 
bih to i uradio. Zadatak je izvršen. 
Razumeš? Nema više Svemiraca. Svi su 
nestali. Uništeni. Razumeš? Odluku o 
mom sledećem koraku prepuštam vama 
— pošto uviđam da je potpuno bez- 
nadežno pokušavati da se vodi inteli- 
gentan razgovor sa bićima ispod nivoa 
kretena koji sada naseljavaju ovu planetu, 

progovori. 


a želim da se uzdržim od nečega što bih 
kasnije mogao požaliti. Moj kanal za 
slušanje će biti uključen na ovoj frek- 
venciji, nešto NIŽOJ frekvenciji, rekao bih. 
Ako imate išta razumno da kažete, javite 
mi se. Jesi li razumeo?« 

Nastala ja pauza. Hjustonov nosač je 
ostao na vezi. Konačno, čovek je 
progovorio: 

»Ko su Svemirci?« 

Helbent, razgnevljen, sećajući se svojih 
izgubljenih drugova, ćutao je dokle je 
mogao, obuzdavajući svoj bes. Kada se 
pokazalo da je stišavati bes gore nego ga 
iskaliti, pojačao je potenciometar do 
maksimuma i rekao: 

»TO«, počeo je, umiren jedino mišlju da 
je za tri stotine godina osnovna ljudska 
osobina — nezahvalnost — istrajala, a 
istovremeno shvatajući da je prirodna 
svest potčinjena emocionalnom kapricu 
— što nije slučaj sa mašinama — što se 
mora uzeti u obzir kada se razmatraju te 
stvari, pri čemu svaka ispada neu- 
bedljiva, pa zaključi: »JE UVREDA!« 

»Izvini«, otkreštala je Kontrola leta. 

Helbent je čekao, nadajući se da će 
čovek biti dovoljno razuman da pronađe 
nekoga ko zna šta radi. A on je dao 
prednost kompjuteru da pronađe takvu 
osobu. 

»Nedovoljni podaci«. 

»Kako to misliš, nedovoljni podaci, ti 
glupa životinjo? Zašto se ne poslužiš malo 
maštom ?« 

»Nedovoljni podaci.« 

Helbent poče da gunđa, uviđajući da je 
gunđanje odličan način za stišavanje 
besa. Poznavao je ovaj kompjuter već tri 
stotine godina, i nikad nije, koliko se 
sećao, pokazivao ni najmanju sklonost da 
mašta. Bio je i ostao nema beštija, istina, 
njemu bliska naprava, brat po krvi, to je 
tačno, ali glup; njegova glupost se mogla 
meriti samo sa glupošću ljudi koji su njih 
dvojicu stvorili i koji su mislili da bi 
analitička funkcija odvojena od funkcije 
svesti učinila robota  prilagodljivljim, 


pošto je dozvoljavala nesputanoj mašti da 
teče bez analitičke kritike iz logičkih 
strujnih kola, obično izražene u vidu 
statističke verovatnoće. Samo su u borbi 


funkcionisali kao jedan, uz odvojeno 
odlučivanje u razmaku od jedne 
nanosekunde. 


Helbent je shvatio da je nerazumno 
očekivati od kompjutera da odjednom 
stekne maštu. Taj tip hladnog i logičnog 
kritičara retko je kad imao mašte. 
Helbent mu se izvini. »Oprosti«. 

»NEDOVOLJNI PODACI.« 

»Kad bi bar mogao da laješ, ili tako 
nešto, bio bi bolje društvo.« 

Helbent je čekao sat, dva, tri. Veče se 
približavalo i sumrak se spuštao na 
Hjuston. Rešio je da sluša vesti. Tri 
stotine godina su dugo vreme bez vesti. 

Potražio je stanicu na talasnoj dužini od 
50 000 megaherca, u nadi da će čuti vesti. 
Ništa, pokuša sa većom frekvencijom, a 
onda uključi laser-kom. Opet ništa. Setio 
se da je Hjuston na niskoj frekvenciji, pa 
je pretražio donji deo skale, gde je 
nailazio na komercijalne TV programe, 
obično na talasnoj dužini od oko 100 
megaherca. Podesi 5000 svojih vizuala na 
talasnu dužinu nešto veću od 5000 me- 
gaherca, na kojoj se emitovao komer- 
cijalni program, primetivši: »Ako sam ikad 
video džinovski korak unazad, onda je to 
ovaj«. 

Uz treperenje slike, spiker, po imenu 
Volter, čitao je vesti. 

»... i dalje, NASA izveštava da su tuđinci, 
koji sebe nazivaju Svemircima, zauzeli 
jednu sinhronu orbitu nad Hjustonom« 

Svemirci? Nad Hjustonom? Helbent 
brzo radarom ispita sferu do udaljenosti 
od 250 000 kilometara. Ni traga od 
Svemiraca. Ipak, dobro je bilo znati da su 
tu negde. 

»... ponovo, NASA opominje da nema 
mesta panici. Nedavno rasformirani Štab 
za svemirske operacije u Hjustonu je 
ponovo oformljen. Svemirski centar 
Kenedi upravo priprema jednu letelicu«. 

Spiker Volter se okrete čoveku koji je 
sedeo za stolom pored njega. Kamera se 
izmače da bi obojica ušli u kadar. 

»Voli, dok iščekujemo razvoj događaja, 
možda biste nam mogli reći po čemu se 
»Saturn 5«, koji se priprema za poletanje, 
razlikuje od onih korišćenih u misijama 
»Apolo«. 

»Svakako, Voltere« imitirao ga je 
Helbent, pitajući se istovremeno kakav li 
je taj »Saturn 5«. Poznavanje tehnike mu 
očigledno nije bila jača strana. 

»Samo trenutak, Voli«, upade Volter, 
»dozvolite da vas prekinem sa još 
nekoliko detalja iz biografije Breda Vilksa. 
Za one koji su nam se kasnije pridružili, 
Bred Vilks je čovek koji je prvi stupio u 
kontakt sa posadom došljaka.« 

»Hvala, Voltere«, reče Helbent, koji se 
»kasnije pridružio«. 

»On nipošto nije običan nadglednik. 
Završio je fakultet, kompjuterski je 
stručnjak, a magistrirao je i doktorirao na 
Institutu za tehnologiju u Masačusetsu, iz 
sistemskog inženjeringa. Pre no što je 
Kongres potpuno napustio svemirski 
program — i siguran sam, Voli, da će to 
imati uticaja na sledeće izbore«. 

»l ja sam siguran u to, Voltere.« 

»Pre toga, dr Vilks je bio nadzornik 
kontrole leta u Hjustonu«. 

»To objašnjava njegovo poznavanje 
opreme, zar ne, Voltere?« 

»Svakako, Voli. Ovde se s jetkošću kaže 
da je dr Vilks imao običaj da svakodnevno 
proverava opremu, najviše zbog toga da 
se podseti na stare dane. Baš tokom 
jedne od tih nostalgičnih provera sistema, 
dr Vilks je otkrio vanzemaljce na ekranu i 
razgovarao je sa njima. Tvrdi da su 
gotovo momentalno savršeno naučili 
engleski. Kako biste to prokomentarisali, 
Voltere?« 

»Ja im ne bih prišao ni na puškomet, 
Voli« 

»Dok čekamo (POGREŠNO UKUU- 
ČENJE), Erik ima nekoliko primedaba u 
vezi sa temom. Evo njegove analize, 


Erik?« 

Na ekranu se u krupnom planu pojavi 
čovek otmenog izgleda koji je već govorio 
u kameru. Helbentu je odmah pao u oči 
inteligentan izraz njegovog lica. 

»Danas se čovečansto susrelo s 
tuđinskom rasom, s nekim nepoznatim 
bićima...« 

S nekim Svemircem? upita se Helbent. 

»... inteligencija tako moćna da je 
naučila ljudski govor, i to idiomatski, već 
tokom prvog razgovora...« 

Helbent zadrhta, u prenesenom smislu 
te reči. Nikad se nije sreo sa TAKO 
moćnom vanzemaljskom inteligencijom. 
Svemirci, sudeći po škrtim podacima koje 
je imao o njima, jedva da su mogli da 
govore. Čak i posle kosmičke oluje, koja 
ga je skrenula sa kursa za nekoliko 
godina, kad je bio u dodiru sa bićima na 
planeti Volf 25c, pokazalo se da su gotovo 
imbecilni. Nadao se da će se moćna 
vanzemaljska inteligencija držati na 
odstojanju. 

»...godinama«, nastavio je dosto- 
janstveni Erik, »nas je naučna fantastika 


obasipala buljookim čudovištima i 
krilatim fantazmagorijama...« 
Helbent pregleda svoju memoriju, 


tražeći značenje reči »fantazmagorija«. 

»Godinama smo se smejali naučnoj 
fantastici u lice. Sada se više ne smejemo. 
Sada nagađamo onako kako je i ona to 
činila sama, tolike godine zanemarena. 
Tražimo razumevanje, znanje, međuzvez- 
dano bratimljenje i jedan , Saturn 5 koji je 
u stanju da ponese u svemir nuklearno 
oružje sa mnoštvom  bojevih glava. 
Vraćamo se vama, Voltere« 

Po _Helbentovom mišljenju, ovaj je 
čovek bio u pravu. Helbent se, na primer, 
nikad ne bi smejao u lice krilatoj 
fantazmagoriji. 

Niskofrekventni komunikacioni kanal iz 
Hjustona je proradio. Helbent isključi 
komercijalni kanal sa Volterom, Volijem i 
Erikom. 

»Zdravo, stranče. Ovde Hjuston.« 

»I o VREMENU takođe. 

s Nemojte se ljutiti.« 

»Ko se ljuti?« 

»Zvučali ste... hm... razdražljivo.« 

Helbent potraži značenje reči »razdraž- 
ljivo« u svojoj memoriji. R-s-z-d... prona- 
đe ga i odgovori: 

»Ko je razdražljiv?« 

»Ne želimo vam ništa loše.« 

»Hvala NASI za te male usluge.« 

»Ali moramo raščistiti neke nesuglasice 
iz prethodnog razgovora. Shvatićete da je 
to potrebno.« 

»Što se vas tiče, sigurno jeste.« 

»Možemo li da vam postavimo nekoliko 
pitanja?« 

Iznerviran, Helbent pristade na to, 
čudeći se kako ga mogu pitati. Tokom 
konstruisanja i početnog testiranja, ni od 
Helbenta ni od nekog drugog broda- 
robota iz armade niko nije tražio dozvolu 
ni za šta. Njemu je rečeno da izvršava 
naređenja. Rano je naučio da ljudska bića 
izdaju naređenja koja mašine primaju, da 
ljudska bića daju uputstva i određuju 
ciljeve i da roboti slede ta uputstva i 
ostvaruju te ciljeve. Ovaj ga je pitao za 
dozvolu. Njemu su bila potrebna 
naređenja. Želeo je da zna šta treba da 
čini. Ipak, molba koja je dolazila od 
ljudskog bića bila je isto što i indirektno 
naređenje. Kako čovek nije uspeo da 
odmah postavi svoje pitanje. Helbent 
reče: »Opali.« 

»ONI PUCAJU!« vrisnu Hjuston, naglo 
prekinuvši vezu. 

»Ko?« upita Helbent. Prekasno. Veza se 
prekinula. 

»Hej, Hjuston. Ko?« 

Helbent ispita radarom područje na 
udaljenosti od pola miliona kilometara. 
Nigde nikog. Ni Svemiraca, ni fantaz- 
magorija, bar nema pucnjave. Samo 
Zemlja pu... Zemlja? 

Nešto, očigledno nečija predstava o 
raketi, zatutnja iz pravca Zemlje. Helbent 
ju je očarano posmatrao. Ta stvar je 
izgledala kao neki antikvitet. Helbent 


iznenada shvati njenu stvarnu svrhu — da 
pozdravi. Neko je izvukao ovaj antikvitet 
iz Smitsonovog instituta i lansirao ga u 
njegovu čast. Sve drugo je bilo smišljeno 
da mu se odvrati pažnja kako bi ovaj 
trenutak priznanja zasijao kao ruža u ruci 
lepe žene. 

Helbent se oseti ponosnim, ne samo 
zbog toga što je u svojoj memoriji ponovo 
otkrio poređenje sa ružom iz nekog 
romana, već zbog ovog priznanja — tako 
neobičnog, prikladnog, dirljivog. Otvori 
sve komunikacione kanale da se zahvali 
za priznanje. 

»Hvala, Ameriko! Hvala, Zemljo! Kako 
nisam navikao da držim govore...« 
Helbent primeti da antikvitet otvara vatru 
srednjeg dometa. »lpak bih hteo da 
kažem nekoliko reči — ali samo nekoliko 
— o dubini onoga što osećam povodom 
ovog izraza poštovanja. Pošto sam se 
vratio iz kosmickih dubina, duboko sam 
dirnut dubokim osećanjem koje otkrivam 
iza ove romantične i duboko 
proživljene...« Helbent sad primeti još 
nešto: uporno mrmljanje kompjutera koji 
mu je upadao u reč. 

»Šta je, do vraga? Ja svetu govorim 
besmrtne reči, a ti stalno smetaš! Za ime 
NASE, šta ti je? 

»SUDAR, DVADESET JEDAN KOMA DVA, 
DEVET, PET SEKUNDI«. 

»Molim?« 

»SUDAR, DEVETNAEST KOMA, OH, OH, 
JEDAN SEKUND«. 

Helbentu je bilo mrsko da uništi taj 
klasičan primer ljudske genijalnosti, ali 
činilo se da je raketa skrenula sa kursa. 
Čak i da je nosila samo loše nuklearno 
oružje, opet je mogla prouzrokovati 
štetu, neko ulubljenje, ili ogrebotinu. U 
trenu, njegova preciznost se usaglasi s 
kompjuterovom. Nerado je otposlao 


jedan molekularni udarni talas i 
posmatrao kako projektil pada a zatim 
eksplodira. 


Helbent se odvoji od kompjutera i vrati 
svom govoru. 

»Kao što sam rekao, dame i gospodo, 
duboko dirnut ovim...« 

»SUDAR, ŠEST KOMA TRI, JE-DAN...« 

»Sudar! Šta to brbljaš, do davola? 
Upravo sam uništio sirotu stvarčicu«. 

«... sedam sekundi«, završio je 
neumoljivi kompjuter. 

Helbent je pretražio prostor. Još jedna 
starina — ruska po oznakama (prepoznao 
je ono CCCP koje su nosili njegovi pokojni 
drugari) — išla je prema njemu. Žalosni 
prizor koji je pružala ganuo ga je više 
nego ikada. Rusi koji pozdravljaju 
mašinom zamišljenom, razvijenom i 
izradenom u Americi (osim tu i tamo 
nekoliko japanskih elektronskih delova) 
— Ah, to je bila čast. 

Ali na nesreću, ruska ptica je takođe 
odlepršala u drugom pravcu. Očigledno, 
ruski muzejski eksponat je bio isto tako 
nepouzdan kao i američki. Helbent se 
povezao sa kompjuterom, otposlao jedan 
fotonski zrak u pravcu ruske letelice i u 
mislima odao počast njenom trenutnom 
nestanku. Odvojio se od kompjutera. 

Kanal Hjuston se otvorio. Helbent je baš 
zaustio da zahvali za njihovu duboku 
počast i da se izvini što je morao da uništi 
takav, poštovanja vredan, brod, kad ga je 
prekinuo neki glas, manje neodlučan, 
autoritativniji, mada je ispaljivao jednako 
besmislena pitanja kao i prethodni, 
bojažljivi. 

»Ko ste vi?« 

Helbent je, u skladu sa svojim polo- 
žajem, odajući dužnu pažnju, odgovorio 
tonom koji poštuje autoritet, a istovre- 
meno zanemaruje suštinsku glupost 
pitanja. »Gospodine! Helbent Cetiri, iz 
NASINOG odreda, Zemaljska armada, na 
službi, gospodine!« 

»Molim?« 

Helbentu je laknulo. Ponovo pogrešno. 
Još jedan kreten. 

Helbent se spremio da isključi kanal i 
nastavi svoj govor svetu. Prekinuo ga je 
onaj glas: 

»Rekli ste Zemaljska armada«. 


»Jesam, zaista«. 

»I NASA«. 

»Nacionalni aeronautički i...« 

»Znam šta to znači. Pokušavamo da 
utvrdimo — i od primarnog je značaja da 
to i učinimo — da li su vam namere 
prijateljske«. 

»l ja pokušavam da utvrdim istu stvar«. 

»Odlično, onda su nam interesi isti«. 

»Sumnjam«. 

»Mogu li vam postaviti nekoliko pitanja, 
Helbente Četiri, mogu li vas tako zvati?« 

»Helbent je dovoljno«. 

»Odakle ste, Helbente?« 

»Sa Zemlje«. 

»Kad ste otišli sa nje?« 

Pre tri stotine godina«. 

»Hiljadu šesto osmadesete?« 

»Tako nekako«. 

»lz koje zemlje?« 

Strpljenje slabi. Helbent se kontrolisao, 
pretpostavljajući da bi pitanja mogla biti 
u vezi sa nekom vrstom dobro smišljene 
sistemske provere. »U.S.A. To znači...« 
Čovek ga je prekinuo  zaštitničkim, 
očinskim glasom. »Hiljadu šesto 
osamdesete nije bilo Sjedinjenih Država, 
Helbente.« 

Helbentovo strpljenje je  popuštalo. 
»Slušaj ovamo, Hjustone, znam da ste vi 
tehničari slabi u istoriji, ali ja nisam. U 
svojoj memoriji imam sve — od Ger- 
berovog Slabljenja i propasti Kartaginskog 
carstva, do Celokupne istorije Sjedinjenih 
Država Henrija Ajrona Komangera. U 
prvom tomu se govori o ujediniteljima, 
Vašingtonu, Džefersonu i našem prvom 
predsedniku Švarcu, uz nabrajanje njiho- 
vih herojskih dela hiljadu petsto dvadeset 
prve — hiljadu petsto dvadeset prve, 
Hjustone. Ti znaš imena ujedinitelja, zar 
ne?« 

»Švarc mi baš i nije poznate. 

»Trebalo_ bi, Hari Š. Terman tog 
vremena, jedna od zaista velikih figura 
ljudske istorije. Da bih te prosvetio i 
poučio, pročitaću odlomak iz Istorije 
profesora Komangera. To će, uveren sam, 

imati više smisla nego tvoje lupetanjex. 
Helbent je počeo da čita prvi tom 


Hjustonu. 
»Mislim da imamo poteškoća sa 
sporazumevanjem«. 


Helbent je proverio svu svoju opremu. 
Izgledalo je da je sve u redu. »To je kod 
vas, Hjustone. Provera sistema ne 
pokazuje nikakve greške u 
funkcionisanju«. 

»Nisam na to mislio. Kažete da ste sa 
Zemlje«. 

»Ja jesam sa Zemlje«. 

»Kažete da ste iz Sjedinjenih Država«. 

»Čist domaći sin.« 

»Onda ste čovek.« 

»Naravno da nisam čovek. Da sam 
čovek, bio bih tu sa vama ostalim 
kukavicima, umesto što na stotinu i 
dvadeset svetlosnih godinu u svemiru 
rizikujem da mi gotovo pogode motor za 
uzletanje. A sad počinje užasno da me 
zamara odgovaranje na ova besmislena 
pitanja. Možemo li da pređemo na nešto 
drugo, nešto razborito?« 

»Kao na primer?« 

»Kao — šta hoćete da ja učinim«. 

»Sačekaj, Helbente.« 

Sačekaj. Sačekaj. Dođeš do suštinskog 
problema i Hjuston kaže: sačekaj. Počeo 
je da misli da je nešto u prvom Folio 
izdanju Darvinovog Porekla vrsta bilo 
pogrešno. Ono što se uzdigne, mora i da 
padne. Za tri stotine godina čovečanstvo 
je, bar onaj njegov deo u Hjustonu, 
očigledno krenulo na dugo povratno 
putovanje u prvobitni mulj. 

Helbent je uključio komercijalni kanal 
da bi prekratio vreme. Volter i Voli su još 
uvek razgovarali. Do Erika, za kog je 
Helbent želeo da preuzme kontrolu u 
Hjustonu, nije se moglo doći. 

»Voltere.« 

»Da, Voli«. 

»Po ovim novim podacima — i 
sovjetska i američka letelica su potpuno 
uništene, a Hjuston kaže da stvorenje 
tvrdi da Zemlja...« 


»Tvrdi da je sa Zemlje, Voli. To nije 
potpuno isto.« 

»Ipak, Voltere, to nije isto. Ako to 
stvorenje misli da je odavde, iz bilo kog 
razloga, ako su za njega naši ICBM što i 
nestašne muve dečacima...« 

»Mislim da je izraz 'muve nestašnim 
dečacima', Voli. Možda Erik zna.« Volter 
je pritisnuo slušalicu jače u uvo. »Erik?« 

»Tu sam, Voltere. Izraz je iz...« 

Voli se, uznemiren, nagnuo prema 
Volteru, ščepao ga za revere i protresao 
starijeg čoveka. 

»Slušaj, Voltere, ovo je važno.« 

»...šekspira«, završio je Erik. 

»Slušam, Voli.« 

»Možda bi, Voltere, ako oni mogu da 
učine sve, možda bi trebalo da odusta- 
nemo.« 

Volter je pogledao 
»Odustanemo?« 

»Zgnječio je naše dečake kao nestašne 
muve, Voltere. Voli je protresao Voltera. 
»Kao nestašne muve!« 

»Postaješ histeričan, Voli. Gde li je ona 
čuvena uravnoteženost astronauta?« 

Voli je pustio Voltera, i spuštajući glavu 
prema stolu naslonio je na ruku, čujno 
jecajući. »Propalo! Propalo! Sve je 
propalo! 

Volter je pogledao u kameru: »Pogle- 
dajmo šta Erik (slika loša) ima da kaže na 
to. Erik?« 

Konačno, 
razumno. 

Razumni čovek se pojavio na ekranu. 
»Voli, biću primoran da se ne složim sa 
tvojom analizom. Stvorenje je pucalo u 
samoodbrani. Istina, uništilo je naša 
najbolja oruđa. Istina, to pokazuje 
tehničke mogućnosti daleko superiornije 
od naših. Istina, NASA javlja da stvorenje 
ima osoran stav. Ali ne prestaje da priča. 
Izgleda da je spremno za razumnu 
raspravu. Ja bih odlučio da nastavimo taj 
razgovor, da se učimo od više kulture. 
Ako se dobro usmeri, čovečanstvo bi 
moglo napraviti značajan skok u 


zabezeknuto. 


pomisli Helbent, nešto 

budućnost. Nazad tebi, Voltere.x 

Helbent se isključio da bi razmislio. 
Negde u Erikovom komentaru ga se nešto 
dotaklo. Želeo je da razmisli o tome. 

»Kompjuteru, kolika je verovatnoća da 
su Volter i Voli — a naročito Erik — 
govorili, ne o Svemircima ili o krilatoj 
fantazmagoriji, već o meni?« 

»99,98%.« 

»Tako visoka?« 

»POTVRDNO.« 

»Prvi put čujem da si toliko potvrdan u 
nečemu.« 

Kompjuter je ćutao jer je odgovarao 
samo na pitanja i naredbe. 

»Koja je verovatnoća da se ova 
civilizacija degenerisala za trista go- 
dina?« 

»Nedovoljno podataka — neempirijska 
procena ispod 0,0001%.« 

Nenadno, ideja — intuitivna, neispi- 
tana, ipak ubedljiva — probila je put do 
Helbentovog razuma, upravo jedna od 
onih ideja koje su njegovi tvorci želeli da 
podstaknu odvajanjem zbunjujuće i 
kritičke sposobnosti kompjutera od 
Helbentove nepatvorene kreativne 
mašte. 

Šta ako — »Kompjuteru, kolika je vero- 
vatnoća da se može naći druga planeta u 
našoj galaksiji — ne, precrtaj to. U našem 
kosmosu — mogao bih baš i da mislim u 
tako velikim dimenzijama — neka druga 
planeta sa istom biološkom evolucijom 
kao Zemlja, istom društveno-kulturno- 
jezičkom evolucijom, istim geofizičkim 
karakteristikama, ali — ovo je važno, 
kompjuteru, pa obrati pažnju — evolucija 
na nivou od tri stotine godina iza Zemlje, 
patuljasta, zakržljala, sitna Zemlja, u 
istorijsko-kulturnom smislu?« 

Kompjuter je odmah odgovorio, izba- 
cujući decimalni broj u kom je iza nule i 
zareza sledio niz nula, toliko dug da je 
Helbent izgubio pregled. Red se završio 
»jedinicom na minus«, pa još jedna 
ogromna brojka. 

»Tako mala, a?« 


»Tačno«. 

Helbent je razmišljao. To je bilo 
besmislenije od onoga sto su govorili Voli 
i Volter. Ili postoje dve Zemlje — 
uzimajući u obzir primitivno stanje pos- 
tojeće tehnologije, zbrkane i nepouzdane 
istorijske podatke, kao i biološku 
disfunkciju u ljudskim mozgovima, ili — ili 
šta? 

»Potrebni su mi 
precizni podaci«. 

Pokušao je da prodre u Kongresnu 
biblioteku standardnom frekvencijom. 
Nije mu uspelo. Prebacio se iznad 
Vašingtona i prešao na visokofrekventno 
optičko posmatranje. Prodirući kroz gustu 
prevlaku oblaka zatražio je biblioteku i 
ugledao je kroz prljave prozore. 

»Knjige?« 

Helbent se naježio. Sa ovim nespretnim 
sistemom povratnih informacija bilo bi 
mu potrebno sledećih tri stotine godina 
da pronađe samo osnovne podatke. 
Druge ideje nije imao, pa je odustao od 
daljeg traženja. | tako je lebdeo u 
prostoru razmišljajući. Sada kada je sve 
zatajilo — pa čak i njegova mašta — 
ostala mu je ipak još jedna mogućnost — 
zdrava logika. 

»Kompjuteru, prekontroliši sve moguć- 
nosti za trenutnu situaciju, i daj mi 
njihovu verovatnoću.« 

Kompjuter se kolebao. Za tri stotine 
godina Helbentu se nikada nije dogodilo 
da se kompjuter koleba. Da li je i on to 
kazao? 

»Proveri sisteme. x 

»SVI SISTEMI ISPRAVNI I ZATVORENI.« 

»Šta onda, do đavola, sediš tu na tim 
svojim flip-flopovima? Kog vraga čekaš? 
Pripremi se! To je naređenje. Počni već 
jednom da iščitavaš. ČITAJ!« 

Kompjuter je užurbano čitao moguć- 
nosti i verovatnoće. Bila je to prava 
poplava podataka. Činjenice neverovatne 
složenosti proletele su kroz Helbentovu 
glavu kao uragan, povezujući biosinte- 
tičke sinopse kao na palminim stablima. 


podaci, boga mu, 

Polako se prilagodavao ovoj brzini, a 
zatim počeo da traži samo objašnjenja 
najveće verovatnoće. Podaci su mu 
izmicali, tek je poneki hvatao iz bujice. 
Odolevajući oluji, čekao je da uhvati još 
koji. 

Nije ih više bilo. 

Bujica informacija se stišala i pre-sušila. 

»To je sve?« 

»PROČITANO SVE.« 

Helbent je sa nevericom buljio u jedno 
objašnjenje najveće verovatnoće. Tako 
jednostavno. Tako očigledno. Da je bio 
sposoban da nosi kapu na glavi, da je 
ščepa, baci na pod i izgazi, to bi i uradio. 

»Ta prokleta oluja. A da su mi samo 
jednom rekli. Mora da su me milion puta 
upozoravali da se čuvam te proklete 
oluje.« 

Psovao je. 

»U redu. Oluja me je dezorijentisala u 
blizini Volfa 25c.Tako da jedino verovatno 
objašnjenje mora biti da sam skliznuo 
kroz pukotinu kada je oluja presekla crnu 
rupu, stvarajući međuprostor i tako me 
istisnula iz jedne galaksije u drugu. Tako 
sam stigao na ovu, tehnološki — i 
verovatno intelektualno —  zaostalu 
Zemlju. Pa šta?« 

Helbent je razmišljao. 

Javio se Hjustom 

»Gospodine Helbent, ovde Hjuston. 
Kakva je svrha vašeg dolaska ovde, vaše 
misije?« 

Helbent, sada potpuno svestan ljudskog 
neznanja, odgovorio je jednostavno i 
prijateljski: »Spašavanje čovečanstva.« 

»Od čega?« 

Mada mu je došlo da kaže: od njega 
samog, on pomirljivo reče: 

»Od Svemiraca, ali pošto su oni 
uništeni...« Helbent je zastao na pola 
rečenice, jer mu je odjednom sinula ideja. 

U njegovoj galaksiji Svemirci su bili 
uništeni. Kao jedini veteran iz te bitke on 
je to mogao posvedočiti. 

Ali ovde, u ovoj galaksiji... 

Pogledao je u pravcu Sagitarijusa. Zaista 


je postojao dvostruki život Svemiraca u 
kosmosu, tih slabih pegavih stvorenja sa 
patuljastim belim predvodnikom. Ako je, 
kao što je sada verovao, stigao na 
drugačiju Zemlju, u intelektualno nazadan 
svet, u drugačiju galaksiju koja je 
vekovima van kontakta sa njegovom, 
smatrao je da će do sukoba sa 
Svemircima iz ove galaksije sigurno doći. 

»Gospodine Helbente.« 

»Molim?« trgao se Helbent uznemiren, 
jer su ga prekinuli u razmišljanju. 

»Šta su to Svemirci?« 

Njegova pretpostavka se potvrđuje. 
Helbent je sad bio siguran. Osetio je silan 
val nove energije. Nema više praznih 
naklapanja. Postalo mu je jasno sa kojim 
ciljem i kuda treba da ide. Pogledao je u 
pravcu Sagitarijusa i osetio nešto toplo 
oko srca. Tamo, van dohvata Hjustonove 
bedne mašte, stajala je čitava, beskrajna 
vasiona, ogromna i divna, puna 
Svemiraca koji čekaju da budu ubijeni. 

Ponovo se vratio Hjustonu. Nije bilo 
vremena za gubljenje. Tri stotine godina, 
pročitao je negde, traju koliko i treptaj 
kosmičkog oka. Svemirci će doći tamo pre 
nego što iko bude saznao. 

»Slušajte, Hjustone, da li vi ljudi imate 
neku vrstu sistema za beleženje 
podataka: gramofone? Magnetofone? 
Nekog malog čoveka koji zapisuje na 
glinenim pločicama?« 

»lmamo.« 

»U redu, neka onda naoštri pisaljku: 
pričaću vam o Svemircima.« 


Helbent im je opširno pričao o 
zahtevima i  ustupcima, bitkama i 
osvajanjima i na kraju o sukobima 


imperija u onih zapanjujućih 2.478 na- 
nosekundi. Dodao je nešto o dugom 
putovanju kući, oluji svom dolasku. 

Kada je završio, bio je ushićen kao da je 
sve ponovo doživeo. 

Hjuston nije odgovarao. 

»Hjustone!« 

»Sačekajte pet 
razmišljamo.« 


minuta, Helbente, 

»Razmišljanje. Razmišljanje. Zar nije sve 
dovoljno jasno? Ne moram valjda da vam 
spelujem? Vi, čovečanstvo, Zemljo — svi 
ste u smrtnoj opasnosti. Morate odmah 
angažovati sva sredstva za borbu protiv 
ove surove opasnosti koja nagoveštava 
svoj skori dolazak. Možete li to da 
shvatite?x 

Hjustonu je bilo potrebno drugih pet 
minuta. 

»Doneli smo odluku.« 

»Hvala NASA.« 

»Nameravamo da se borimo.« 

Helbent je uzdahnuo sa olakšanjem. 

»Mada smo u početku želeli da sledimo 
put razuma, naš predsednik, posle kon- 
sultacije sa svim svetskim vođama, a uz 
neposredne savete najistaknutijih nauč- 
nika — odlučio je da pružimo otpor«. 


Helbent se smešio ponosno i 
zadovoljno. 

»Otvoreno govoreći, vaša priča o 
međuzvezdanim imperijama i osvaja- 


njima, olujama i bitkama, interesantna je 
i genijalna izmišljotina sama po sebi, 
ali...« 

»Izmišljotina?!« 

»... se ne može prihvatiti«. 

»Ne... hej, čekajte malo, Hjuston«. 

»Vi čekajte malo. Naši najveći naučnici 
nas uveravaju da je takva veza među 
galaksijama, čak i pod pretpostavkom da 
druge galaksije postoje, nemoguće. Vaša 
priča je prevara, lukavstvo i trik da biste 
zadobili naše poverenje«. 

»Prevara. Lukavstvo«. 

»Imate pet minuta da izađete iz orbite i 
napustite naš Sunčev sistem. Ako odbi- 
jete, ona dva projektila koja ste, kako 
smatraju naši stručnjaci, imali sreću da 
uništite, jer nisu krenuli na vas isto- 
vremeno, biće samo mali dokaz naše 
velike snage i našeg oštrog mača. Sve što 
može da vas ošteti, od metaka kalibra 22 
pa sve do moćnih bojevih glava iz našeg 
nuklearriog arsenala, biće upotrebljeno 
protiv vas. Tući ćemo vas na obalama, po 
poljima i u gradovima. Tući ćemo vas ako 


budemo morali i u podzemlju«. 

Halbent, koji nikada nije mario za 
stihove, pokušao je da ih prekine. 

Hjuston je nastavio: »Svi Zemljani će 
vam pružiti otpor. Svi ljudi na planeti 
Zemlji boriće se za svako zrno peska«. 

»To neće biti potrebno, Hjustone«. 

»Imate pet minuta«, odgovori Hjuston. 

Veza sa Hjustonovim nosačem se 
prekinula. 

Helbent je proveo pet minuta raz- 
mišljajući o mogućnostima i verovatnoći. 
Razmatrao je problem izlaska iz orbite i 
izvršavanje naređenja. Naređenja su ipak 
izdavala ljudska bića. Mada je cenio 
borbeni duh koji je stajao iza tih 
naređenja bez trunke ikakve sumnje 
takođe je znao da bi u ovom slučaju 
njihovo izvršavanje bilo bezumno. Ako 
izađe iz orbite, napustiće čovečanstvo, 
bar ovo čovečanstvo u ovoj galaksiji. Oni 
bi bili prepušteni svojoj zaostaloj kulturi i 
obrazovanju sve dok Svemirci ne dođu i 
smožde ih svojim gvozdenim pipcima. 

Nakon pet minuta Helbent je video 
nešto, što mu je mnogo ličilo na minija- 
turnu armadu, kako se diže sa Zemlje. Bili 
su to projektili ispaljeni iz arsenala širom 
Sjedinjenih Država, sa podmornica ispod 
mora i sa pokretnih rampi širom Sovjet- 
skog Saveza. Postepeno su se približavali i 
stremili ka njemu. Helbent je kompjuteru 
prepustio zadatak da prati i uništava 
rakete koje su milele ka njemu da bi 
mogao slobodno da razmišlja. 

Razmatrao je problem analitički i 
logički. Ova stvorenja su izgleda namerna 
i odlučna da ga odbace. Smetalo mu je 
što time u stvari profanišu pojam čoveka 
kao misaonog bića. Nikad im nije palo na 
pamet da nemaju sredstava da to 
sprovedu u delo, da je njihov arsenal 
napravio samo jedan mali tehnološki 
korak napred i tu se zaustavio, da njihovi 
kapaciteti nisu dovoljni da ga savladaju i 
da je sve ovo nerazumno. Rakete i bojeve 
glave su eksplodirale oko njega ne 
nanoseći mu nikakvu štetu. Zaključio je 

da ne može tek tako napustiti orbitu i 
prepustiti budale njihovoj ludosti. Jedna 
bojeva glava od 50 Kt eksplodirala je u 
blizini i potisnula brod, ali ga nije oštetila. 
I onda, što je više o tom razmišljao, sve je 
više dolazio do zaključka da bi napuštanje 
orbite istovremeno bilo odstupanje od 
primarnog zadatka. 

Plan, bio mu je potreban plan. Morao je 
da im ukaže na opasnost koja je bila pred 
njima. Morao je da ih ubedi da smesta 
učine nešto, da se pripreme tehnički i psi- 
hološki za neminovnu invaziju Svemiraca. 
Setio se nečega što je Erik rekao: »Ako se 
dobro usmeri, čovečanstvo bi moglo 
ostvariti značajan skok u budućnost«. To 
je imalo smisla i bila je to jedina razumna 
stvar koju je Helbent u poslednje vreme 
čuo. Ipak taj ga je smisao obeshrabrio. 
Išao je protiv svega duboko ukorenjenog 
u njegovoj memoriji, protiv svake 
direktive osim glavne. Da bi je izvršio, 
morao bi da učini stvari za koje njegovi 
tvorci nisu ni čuli, planirali ih, pa čak ni 
sanjali. Morao bi da promeni svaku nit 
svoje vojničke psihologije, i napusti 
kamen temeljac svog ponosa, srž svog 
identiteta, morao bi se vratiti na Zemlju, 
ne kao pobednik, već kao pobeđeni. Ipak, 
značajan skok, bio je značajan skok. 

Helbent je izabrao cilj i dao koordinate. 

»Pripremi izlazak iz orbite. Pripremi sve 
za ulazak u gravitaciono polje i sletanje«. 

Drugi put u tri stotine godina, kom- 
pjuter je oklevao. Prvi put u tri stotine 
godina, postavio je pitanje: 

»DA LI POGREŠNO FUNKCIONIŠEŠ?« 

»Slušaj ti, nepokorni komadu nečistog 
silikona, uradi kako ja kažem. NE 
funkcionišem pogrešno, i hoću da se te 
koordinate postave tačno na vrh kupole 
zgrade Kongresa. Jesi li razumeo?x 

Kompjuter je razumeo. Izašli su iz orbite 
i počeli da se spuštaju. lako su bili 


izgrađeni u svemiru i nisu bili stvoreni za 
ulazak u atmosferu, trenutna provera je 
pokazala da bi veći deo opreme — oružje, 
energetski sistem osnovna biblioteka 
broda — mogao stići na površinu sa 
manjim oštećenjima. Samo kontrolni 
centar — Helbent i veći deo kompjutera 
— mogao bi se rastopiti od toplote. Na 
udarac, brod bi se raspukao kao kokosov 
orah. 


Zahvaljujući krhotinama broda, 
njegovom lešu, čovečanstvo bi učinilo 
ogroman tehnološki korak napred. 


Možda bi za tri stotine godina bili u stanju 
da grade bolje robote. Helbent zažele da 
može da ih upozna. Ali njegova dužnost je 
zahtevala nešto drugo. Njegove kosti, 
razapete na vrhu Kapitol Hila, čove- 
čanstvu bi donele spasenje. 

Helbent otvori sve komunikacione 
kanale ka Zemlji i povika: 

»Šta je, vi kukavice, priglupa živino. Ja 
sam taj strašni Svemirac. Ja sam ogavni 
kučkin sin i dolazim da vas sredim. Bolje 
brišite kud koji, jer ja nisam sam. Tamo 
odakle dolazim ima nas još milion i za 
trista godina smrvićemo ovu planetu u 
param-parčad. Šta je, aha, kukavice. .« 

Olupina poče da gori, blešteći na 
noćnom nebu iznad Zemlje. 

Već sa sto metara narednik Berens je 
video da je novajlija Eriksen — budala. 

Kao prvo, suviše se često i suviše dobro- 
namerno osmehivao. Drugo, imao je one 
ni svikasto-plave, ni plavičasto-sive oči, i 
uz to tako okrugle i sa toliko fluores- 
centnim beonjačama, da su više ličile na 
tacne nego na oči. A kao treće, što je i 
najvažnije, indikator pritajenosti je Erik- 
senu napisao na traci prosto neverovatnu 
karakteristiku: taj dugajlija je govorio 
samo ono što je mislio i pronicljivi zrak 
indikatora, čak ni u najtajnijim skroviš- 
tima njegove duše nije otkrio ni even- 
tualne, povremene nalete zlobe, ni senku 
lažljivosti, ni blede nijanse zlonamernosti, 
ni elektro-potencijale izustačupalaštva 
(gramizivosti), ni molekularne nizove iza- 
leđoizdajništva (izdajništva) prikrivenih 
maskom uliceulizivanja (servilnosti). O 
magnetnim impulsima prema činovima i 
sili gravitacije prema toplom mestu nije 
bilo ni govora. Eriksen je bio elemen- 
taran: kao novorođenče i bezazlen kao 
televizijski toranj. Takvih ljudi odavno nije 
bilo na Marsu. 

»Vi, klinjol« reče debeli narednik 
Berens, odmeravajući odozdo nagore, ali 
sa visine, dvometraša Eriksena. Narednik 
Berens — visina sto šezdeset dva, težina 
devedeset četiri, karijerizam sedamdeset 
osam procenata, svirepost neznatno 
povišena, ograničenost srednje ekstrem- 
na, opšta ocena — savestan, apsolutni 
optimista — prema potčinjenima se 
ponašao nadmeno. Umeo je da postavi 
na svoje mesto čak i one koji su se na 
njemu već nalazili. 

»Nisam razumeo: iz koje ste ludnice 
pobegli? « 

Eriksen odgovori sa poštovanjem: 

»Ako dozvolite, naredniče, ja nisam bio 
ni u kakvoj ludnici.« 

Berens je sumnjičavo razmotavao traku 
magnetne legitimacije. 

»Pa, gde ste onda to živeli dok vas nisu 
pozvali u vojsku?« 

»Živeo sam u gradu broj petnaest, 
osamnaesti rejon, četrdeset peta ulica, 
drugi paviljon.x 

»Da poludiš«, reče narednik. »Na svim 
linijama na kojima se kod normalnih ljudi 
nalaze kancerozni otoci, kod ovog 
bezveznjaka sve same nule i blede crtice. 
Po meni, on je beznadežan slučaj. Šta 
rekoste, Eriksen? Grad broj petnaest? 


Znam. Četrdeset stepeni geografske 
širine, sto dvadeset osmi meridijan, 
ostrvce na mestu gde se presecaju prazan 
osamnaesti kanal i dvadeset četvrta 
presušena reka. Dvesta dvanaest hiljada 
stanovnika, polovina su standardni 
glupaci, oko četrdeset procenata je 
nestandardnih glupaka — ostali nemaju 
socijalni značaj.« 

»Upravo tako, naredniče.« 

»Mi smo jedanaest puta uništavali taj 
grad«, zamišljeno reče narednik. »U 
poslednjem napadu, pukovnik Flit je 
uspeo da razloži na molekule sve ljude i 
životinje. Samo je u jednom podrumu, 
zbog fluktuacijskih promašaja, čudom, 
tako je rekao general Brede, jedno dete 
ostalo čitavo, pola sata smo slušali njegov 
pa Flit je udarao po njemu iz super- 
vantnog oružja, Superatomska—3, 
megatonskog pojačivača moći pogleda. 
Bože, kako su samo sijale pukovnikove 
oči kada je priključivao pojačivač na 
oružje. To prokleto derište nas je koštalo 
dva miliona osamnaest hiljada dvesta 
dvanaest zlatnih marsova... Zamislite 
samo — dva miliona!...« Berens pogleda 
Eriksena, pa dodade: »īľo su bili 
kibernetički manevri. Napadi su se 
odigravali na stereoekranu.« 

»Da«, reče Eriksen. 

»Sačekajte!« uzviknu narednik, užas- 
nuto. »Rekli ste — drugi paviljon? Sto 
puta sam ga osmatrao na stereu, četiri 
puta sam ga uništavao... Znate li kako se 
on drugačije zove?« 

Eriksen obori pogled. 

»Uveravam vas, naredniče, sva pravila 
marsovske higijene...« 

»Zove se Vašljivi, eto kako se zove«, 
strogo reče narednik. »I ne pokušavajte 
da me slažete. Mesto vašeg stanovanja 
nazvano je tako zbog ljudi, a ne zbog 
insekata. Tamo kod vas, bila su zapažena 
čudovišna odstupanja od standarda, zar 
ne? To je bilo poslednje utočište emigra- 
nata sa Zemlje, najodvratniji paviljon na 
Marsu!« 

Eriksen je ćutao opterećen neopozi- 
vošću krivice. Berens ustade. Bio je širi 
nego duži. Pošto je brzo hodao izgledalo 
je kao da se klati. On dobaci Eriksenu: 

»Podite za mnom. Prvi zadaci su 
jednostavni: neuronsko-talasno ispiranje 
psihe na raketnim poligonima. 

Po ravnicama Marsa tutnjao je vetar. 
Ujutro su udari dolazili sa istoka, u podne 
je duvao sa severa, noću se kotrljao sa 
juga. Prvih godina kolonizacije Marsa 
pravci kretanja vazdušnih struja bili su 
ujednačeniji, ali je pre pedeset godina 
Vladar broj trinaest, odmah pošto je 
stupio na pult-presto, naredio vetrovima 
da duvaju samo na jug, zasipajući praši- 
nom gradove Donjeg Demokratskog Istin- 
skog Kapitalizma. Prefrigana Donja De- 
mokratija mobilisala je za otpor elek- 
tričnu snagu od skoro pedeset alberta, to 
jest pedeset milijardi kilovata, po 
tadašnjoj terminologiji. Rezultat rata 
prašinom koji je buknuo, bio je nestanak 
ujednačenosti uragana, njihova se jačina 
povećala, a prašine je bilo više nego 
ikada. Sadašnji Vladar 19, koji je četvrtu 
godinu sa slavom vladao severnom 
polovinom planete, odlučio je da napravi 
preokret u zategnutoj borbi, pa je pod 
antene svoje vojske pozvao skoro trećinu 
stanovništva države. Bila je uspešno 
sprovedena široka oblačna diverzija. 
Uslovi za veliki rat su sazrevali, i to ne za 
rat prašinom, već za rat vodom i krvlju. 

Eriksenu se prvi zadatak učinio 
neizrecivo teškim. »Balvane, predaj se u 
potpunosti, kompletno!« u glavi mu je 
odzvanjao narednikov glas. »Preciznije i 
bodrije!« Više nije osećao ni ruke, ni 
noge, ni trup, svi delovi tela su mu se 
sjedinili sa delovima mašine u jednu tut- 
njavu, gmizavu, jureću celinu: u živi 
automat, u kome Eriksen nije bio ništa 
više do njegov sitni deo. Manevrisao je 
zajedno sa stotinu istih takvih odušev- 
ljenih bojevih mašina. »Zivlje, sa više 
besa, mamlaze!« dernjao mu se Berens u 
mozgu. »Usredsredite se, tikvane, da vas 
ne prevrnu!« Eriksen je pokušavao da se 
usredsredi i da mu pogled izgleda žešce, 
ali ga je lako prevrtao, prezrivo ga 
gledajući, svaki vojnik koji mu je nailazio 
u susret. Njihove oči su plamtele i kada bi 
se našao u centru napada Eriksen je 
gubio samokontrolu. U prvom satu 
vežbanja on se desetak puta zaglibljivao u 
prašinu, izdižući motor uvis. Dovoljna mu 
je bila samo narednikova otrcana grdnja i 
dreka, pa da se i sam od sebe prevrće. 

Berens je komandovao voljno. 

»Kada biste se nalazili u boju, a ne na 
vežbama, balavče, već bi vas hiljadu puta 
razložili na atome«, reče on. 

Eriksen je ćutao, dotučen. 


»Ovde je pojačanje pogleda samo 


podese hiljada puta jače od šamara!« 
esneo je Berens. »A u borbi, pojačanja 
idu i do sto miliona — šta će tek onda 
biti, baš bih voleo da znam? Odgovarajte, 
klipane, kada vas narednik pita!« 

»Trudim se«, promrmlja Eriksen. 

»Trudite se?« razdra se Berens. »Vi se 
ne trudite nego se glupirate, tikvane. 
Morate da mi se prepustite, a vi to, 
jednostavno izbegavate, eto šta radite. 
Ne osećam, uopšte vaš mozak, šizoidni 
stvore. Gde su vaše moždane vijuge, truli 
panju? Vaš mozak je gladak kao lubenica, 

udalo jedna.« 

Eriksenu je i samom bilo jasno da 
Berens nije ovladao njegovim mozgom. 
Eriksen je bio loš vojnik. U najboljem 
slučaju, njegov mozak je obustavljao 
svaku aktivnost, dok su ruke, noge i srce 
poslušno ispunjavali narednikove koman- 
de. Vojnici bez mozga štete visoko- 
intelektualnom ratu isto toliko, koliko i 
vojnici zaraženi bolešću svojeglavosti. 
Uzgred, svojeglavosti već odavno nije 

ilo. 

»Šta će biti sa armijom, ako se raz- 
množe takvi nespretnjakovići?x urlao je 
narednik. Naša nepobedivost je zasno- 
vana na savršenoj duhovnoj sinhroni- 
zaciji, odozgo do dole. Jeste li ikada o 
tome razmišljali, blesane? | je li vam palo 
na pamet, degeneriče, da je samo jedan 
takav prekid intelektualnog niza, kakav vi 
stvarate, sasvim dovoljan, da nas nepri- 
jatelj dobije? Pitam vas, usijana glavo, 
nameravate li da mi odgovorite ili ne?« 

»Razumem!« reče Eriksen. »Razumem. 
Biće izvršeno.« 

Berens ga pogleda sa negodovanjem. 
Narednikov pogled nije bio pojačan 
mehanizmima i Eriksen ga izdrža ne 
trepnuvši. Ponovo počeše manevri. 

Eriksen je ubrzo osetio da mu je mozak 
pomalo naštimovan na _ narednikove 
talase. Komande mu više nisu tako 
odzvanjale, postale su = prigušenije, 
pretvarale su se iz Spojeni udara u 
unutarnje impulse. Eriksen je znao da će 
se potpuna sinhronizacija njegovog 
mozga sa vrhovnim mozgom koji 
komanduje armijom uspostaviti onog 
momenta kada naređenja spolja dobiju 
oblik njegovih želja i stremljenja, 
iznenadno izniklih u njegovoj strasti. Tada 
će se on, kao i ostali njegovi saborci, 
probijati napred, da bi neizostavno 
ostvario i ispunio svoju razbuktalu želju... 

Ipak, bio je daleko od ostvarenja takve 

sinhronizacije. Nešto mu je nedostajalo u 
glavi. Odjednom, poče da mu kuca u 
slepoocnicama, vreo znoj mu jurnu po 
telu. Izbečivši oči od napora, uhvatio se 
za grudi. Motori koji su do tada nečujno 
radili, odjednom zaurlaše prevrćući ga u 
mestu. Eriksen se u grču okretao po 
krugu, i svi oni na koje je pao njegov 
izbezumljeni pogled počeše da uzleću kao 
pahuljice, prevrćući se u vazduhu, ili da se 
kotrljaju po neravnoj zemlji, udarajući sa 
treskom o prepreke, histerično urličući 
motorima. 

»Stop!« prodra se Berens. »Stop, đavo 
nek' vas nosi!« 

Eriksenova sinhronizacija je otišla toliko 
daleko da ga je Berensov besni uzvik 
iznenadio više nego grmljavina. O drugim 
vojnicima da i ne govorimo: već više 
nedelja, Berens je razgovarao sa njima 
isključivo sniženim tonom. Na poligonu 
brzo zavlada tišina, koju je prekidao samo 
vetar koji se vraćao sa severa na istok. 

Berens se izvuče iž čaure i dreknu preko 
celog poligona: 

»Redov Eriksen, 
idiote«! 

Eriksen se isprsi pred narednikom. 

»Pogledajte samo ovo strašilo!« 
negodovao je Berens. »Ovaj badavadžija 
čas ne može ni okpm da mrdne, čas 
obara pogledom kao stosmerni laser. Sta 
buljite u mene, tikvane? Tim svojim 
razjarenim pogledom umalo da mi 
osakatite ceo vod, panju okati. Ili ste, 
možda, zaboravili da smo na vežbama, a 
ne u bici? Odgovorite nešto, kretenu«. 

Eriksen muževno odgovori: 

»U redu. Trudim se. Možete se osloniti 
na mene«. 

»U redu. Trudim se. Možete se osloniti 
na mene«, reče narednik Berens pod- 
smešljivo i okameni se. Pola minuta je 
sumanuto gledao Eriksena, a zatim 
prosikta: »Vi me zafrkavate, paranoiče? 
Da li možete da pretpbstavite, prase 
brljivo u kojoj meri pružanje otpora može 
da ugrozi vojnika ?« 

Eriksen je ćutao, pognuvši glavu. 
Eriksen je mogao da se zakune da ne 
zafrkava on Berensa, već Berens njega. 

»Sat odmora, stenice!« komandovao je 
narednik. »Na večernjim vežbama ćemo 


dolazite ovamo, 


obrađivati samopožrtovovanje po 
slobodnoj odluci duše, što naređuje 
komandant«. 


Odlazeći, u prolazu, on neprijateljski 
zaurla na Eriksena: 


»Smetenjače!« 

Odgegao se u kancelariju, a Eriksen leže 
na zemlju. Pored njega je legao i 
sredovečni riđokosi vojnik. 

»Oštar je naš narednika, reče 
sredovečni s poštovanjem. »Sručio je na 
vas najmanje sto pogrdnih reči«. 

»Svega dvadeset sedam«, umorno reče 
Eriksen. »Brojao sam. Degenerik, balvan, 


tikvan, badavdžija, smotanko, idiot, 
kreten, budala, prase brljivo, truli panj, 
šizoidni stvor, panj okati, stenica... | 


naravno, smetenjak. Kladim se da bih i 
sam mogao da dodam još desetak 
pogrdnih reči koje nisu gore od ovih«. 

»Narednik će ih i bez vas dodati«. 
ubeđivao ga je riđokosi. »U sferi pogrdnih 
definicija, Berens je neiscrpan. Uzgred, 
mogli bismo i da se upoznamo. Džim 
Proktor, četrdeset četiri godine, visina sto 
sedamdeset osam, težina šezdeset devet, 
lažljivost osrednja, podmuklost snižena, 
domišljatost ne veća od nula koma osam, 
nezdrave strasti i preokupacije u 
granicama dozvoljenog, lenjost i 
gramzivost na granici alarmantnog, sve 
ostalo ne podleže proganjanju zakona...« 

Eriksen mu pruži ruku. 

»Zao mi je što ne mogu da vam se 
predstavim sa takvom preciznošću i 
podrobno. U svim važnim sferama psihe 
ja imam nule. Ja, vidite u intelektualnim 
odnosima nisam baš sasvim...« 

»Ma, nema veze. | sa nulama se može 
proživeti, ako se čuvaš. Imali smo mi 
jednog vojnika Birgera, sa apsolutnim 
nulama u oblasti lažljivosti i egoizma i sa 
svega nula koma dva iz samoljublja. |, šta 
mislite? Odlično se osećao u kasarni i čak 
je povremeno jako uživao«. 

»Je I' on u našem vodu?« 

»Raspršili su ga na vežbama. Brzopleto 
je izletao pod pogled generala Brede, 
tačno kada nam je komandovao napad. 
Pa, valjda i sami razumete... Kvantovi 
umnoživači generala nisu ni prineti 
vojničkim. Siroti Birger, nestao je kao 
krpa natopljena benzinom. Ako nemate 
ništa protiv, ja bih malo odremao tu, 
pored vas«. 

»Samo vi spavajte«. 

Proktor je istog časa zahrkao. Eriksen je 
žalosno posmatrao ravnicu. Nad brego- 
vima je urlao uragan,  rasterujući 
crvenkastu prašinu. Od one godine kada 
su energetske stanice otpustile vetrove 
sa lanca, u atmosferi je bilo manje 
vazduha nego prašine — već na sto 

metara razdaljine predmeti su gubili oblik 
i konture. Hladna, narandžasta kugla — 
sunce, prigušeno je svetlela u prašini. 
Eriksen je mislio o tome kako od 
detinjstva nije video zvezde i kako bi baš 
voleo da se divi njihovoj lepoti. Ali o 
zvezdama nije vredelo misliti. Uragani 
rata prašinom danju i noću su grmeli nad 
planetom, oni su samo menjali pravac, 
odigravši u toku dana sve rumbe svetlosti 
i tame. Planeta je bila uglačana od 
vetrova, crvenkasta zemlja je svetulucala, 
kao metal, bila je metalno tvrda i glatka, a 
sve što se iz nje moglo izvući, odavno je 
već bilo izvučeno i večno je kružilo po 
vazduhu, ne sležući se. Danas je 
sudaranje vazdušnih struja bilo toliko 
jako da je narandžasta kugla sunca bila 
toliko rasplinuta i prigušena da je 
izgledala siva, a ne narandžasta. »Sivo, 
marsovsko sunce«, mislio je Eriksen. 
»Hladno, sivo sunce!« 

Mislio je još i o tome kako na dalekoj 
Zemlji koju su njegovi preci odavno 
napustili, nikada ne duvaju bure prašine i 
uragani tamo nisu tako svirepi, tamo ljudi 
mogu da razgovaraju bez opreme i bez 
opreme mogu da slušaju, bez rizika da će 
ogluveti. Eriksen se trgnu. Razmišljanje o 
Zemlji bilo je zabranjeno. Zemlja je bila 
zauvek zaklonjena od pogleda i zauvek 
zabranjena za razmišljanje. | Gornja Dik- 
tatura i Donja Demokratija, podjednako 
su zabranjivale podsećanje na Zemlju. 

Berens se izgega iz kancelarije. 

»U stroj, lenjivci!« grmeo je Berens, gu- 
šeći zavijanje urgana. »Navlačite bojne 
čaure, besposličari!« 

Proktor, koji se tek probudio, zevnu na 
groznog narednika koji se  prošivao 
izmedu vojnika. 

»Nešto bih mu poželeo, ali ne znam 
šta«. 

»A ja bih mu poželeo da se zaglibi 
nosom u zemlju i da nas, zatim, sve otera 
u kasarnu, na odmor«, tužno reče 
Eriksen. 

Eriksen još nije bio završio rečenicu, 
kada se narednih srušio sa takvom 
larmom da su ga svi morali čuti. 

On poskoči i razdrase: 

»Sta ste se izbečili, laseri, gadovi? Hitro 
uključujte motore, skotovi, i marš u 
kasarnu na odmor!« 

Vojnici jurnuše prema svojim čaurama. 
Počeše da zavijaju vazdušni motori. Ceo 
vod, čovek za čovekom, vraćao se u 
kasarnu. 


Narednik Berens, podešavajući grleni 
mikrofon, poće da urla još pomamnije: 

»Stoj! Prekidajte odmor, gadovi. Stoj 
kad kažem« 

Vod se žurno vraćao od kasarne prema 
naredniku. Berens je, klateći se uzduž 
stroja, besneo: 

»Ko je mojim glasom komandovao vra- 
ćanje u kasarnu? Sam sam čuo da je glas 
ličio na moj, mene nećete prevariti, 
barabe. Bar svoj glas poznajem, podlaci. 
Pitam vas, banditi, ko je vikao mojim 
glasom?..« 

Vojnici su ćutali. Berens se doklati do 
Proktora i zagrme: 

»Je l' ste to vi, bitango? Vi, proždrljivče? 
Vi, probisvetu? 

On pesnicom gurnu Proktora. Zadrh- 
tavši, Proktor graknu: 

»Ne, nipošto, nisam ja«. 

»Sada mi je sve jasno«, vikao je nared- 
nik. »To je vaše maslo, Eriksene. Eto kako 
su se pokazale vaše psihičke nule, idiote. 
Od početka sam znao da se od ovakvog 
kretena ne može ništa dobro očekivati. 
Pitam vas, vrtirepu, zašto ste vikali mojim 
glasom?... Čujete li me, punjena ptico?« 

Eriksen, prebledeo, jasno odgovori: 

»Razumem, čujem vas. Ne, nipošto, ja 
nisam vikao vašim glasom. Ja ne umem 
da govorim tuđim glasom«. 

Berens je još malo besneo, a zatim 
počeše vežbe. Eriksen i Proktor su 
napadali u prvom redu. Proktor vešto 
okrznu Eriksena optičkim pojičavačima i 
prošaputa: 

»Vi ste, izgleda, čudotvorac. To baš 
nisam od vas očekivao«. 

Istoga dana kada su otpočele Berensove 
neprilike sa novajlijom Eriksenom, neda- 
leko od njih, u Vrhovnom uredu, na 
Centralnom državnom pultu — skrećeno 
CDP — dežurao je komandant Kvantne 
pogledobojne armije — skraćeno KPA — 
poznat čelo Marsu, nikada poraženi, 
odvažni pukovnik Flit. Šetao se pored 
štita sa automatskim dušegledima — tako 
se odnedavno nazivao nekadašnji auto- 
matski regulator društvene strukture — i 
razgledajući dijagrame, pevušio je 
popularnu melodiju: 'Budeš li me, klinjo 
ljutio, razložiću te odmah na atome.' 
Dežurstvo se dobro odvijalo. Dispečeri- 
zacija države odvijala se na visokom tota- 
litarnoenergetskom nivou. 

Odjednom, Flit se namršti. Krivulja 
jednog od dušegleda pokazivala je da na 
CDP dolazi Flitov načelnik, general Brede. 
Flit nije podnosio generala Brede, iako su 
oficijelno, po neutronskim zapisima, oni 
važili za prijatelje. Nije se radilo samo o 
tome što je generalu Brede, kao prvom 
zameniku Vladara 19 sledovalo ne tri, kao 
Flitu, već osam procenata sumnje i ne 
dva, kao i ostalim vrhovnim načelnicima, 
već pet procenata ironije. Brede je sam, 
sudeći po  impulsivnim izveštajima 
Uređaja lične tajnosti, koji su se često 
ponavljali, raspodeljivao limit sumnje i 
ironije koji mu je bio određen Zakonom, a 
Flit je to smatrao odvratnim i opasnim. 

General Brede je izgledao kao 
anahronizam u državnoj hijerarhiji Gornje 
Diktature. To je bio ostatak drevne, 
raketno-atomske epohe. Mislio je u 
preživelim kategorijama sveopšteg 
mehaničkog razaranja i energetskog 
raspada. Ugljenisana planeta, pretvorena 
u radioaktivnu prašinu — takva je bila 
njegova primitivna koncepcija budućeg 
rata. Istina, Brede nije javno iznosio ta i 
takva gledišta — ne samo ljudi, već i 
samopisači bi se rugali zaostalosti 
njegovih strateških koncepcija — ali Flit 
nije sumnjao da ih se, potajno, Brede 
nikada nije odrekao. 

Nije samo Flit primećivao, da Brede 
potcenjuje poslednja dostignuća vojne 
tehnike, koja su omogućavala uništavanje 
ljudi tako, da se u potpunosti sačuva 
njihova oprema i imovina. Kada je 
otkriveno da ljudski pogled, pojačan 
automatskim uredajima, poseduje veću 
efikasnost od bombe, da se sa kranjom 
lakoćom može podesiti na bilo koju 
jačinu, baš u ono vreme, kada sumnji već 
nije bilo mesta, Brede je posmunjao: 
prihvatao je Kvantnu pogledobojnu 
armiju kao jedan deo armije, ali je uporno 
odbijao da prizna KPA za glavnu udarnu 
silu. Osim toga, lična generalova optika 
nije bila na visini. Komandant armije 
Gornje Diktature, bio je tupook toliko, da 
je to bilo dostojno svakog prezrenja. 
Svojim pogledom ne bi mogao ni muvu 
da ubije, a da ne govorimo o uništenju 
čoveka ili paljenju kuće. Potčinjenima, na 
koje je Brede usmeravao pogled, skoro 
nikada nisu klecala kolena. Cak i 
generalovu visinu, koja je bila sedam 
centimetara visa od standarda za 
velikodostojnike, Flit je smatrao 
nedopustivim narušavanjem autoriteta. 


Crnook, sa standardnom figurom, sa 
standardnim težnjama, Flit je, pak, bio 
ovaploćenje borbenosti. U njegovim 
oštrim očima — najmanje ih je bilo 
moguće nazvati samo bezizražajnom reči 
'oči' — skoncentrisala su se dostignuća 
optičke selekcije četiri generacije vojnika. 
Čak ni sam Vladar nije uvek imao tako 
prodorno divljački, i bez pojačavanja, 
rušilački pogled, kakvim se odlikovao Flit 
Sa njim je bilo opasno razgovarati bez 
svetlosnih filtera. Sa ženama je 
razgovarao samo u tami, da ih neoprezno 
ne bi ranio nežnim žarom svoje prirodne 
optike. Njegova prva žena poginula je u 
noći posle venčanja, i iako je od onda 
prošlo već deset godina, Flit nije prestao 
da za njom tuguje. Tačnije, noć je, kako je 
pokazao izveštaj kontrolno-supružničkih 
automata, protekla sa  standrdnom 
burnošću, ali je u zoru, zaboravivši da 
spusti roletne, Flit spalio svoju sirotu 
nevestu, sunčevom svetlošću, odraženom 
u njegovim očima. 

Ušavši u CDP, Brede klimnu Flitu, sede u 
fotelju ispred Državnog pulta i zamišljeno 
podignu na njega noge. 

»Nešto mi se danas ne dopada Zemlja«, 
progunda on. »Ne volim kada je Zemlja u 
fazi treće četvrtine«. 

»Ništa se naročito ne dogada sa 
Zemljom — polagano se okreće oko 
Sunca«, reče Flit. 

»Izložite mi zemaljsku situaciju«, zatraži 
Brede. 

Flit pomisli da bi Brede i sam mogao da 
se pozabavi izveštajima samopisača. Sa 
Zemljom se, zaista, nije ništa novo 
događalo. Gradila su se sedamdeset četiri 
nova grada, isušivala su se tri manja 
morska zaliva, nalivalo se četrdeset 
sedam slatkovodnih mora, sekle su se 
divlje, tropske šume i sadili su se tropski 
parkovi. Sa zemaljskih kosmodroma, za 
vreme Flitovog dežurstva, u oblasti 
Sunčevog sistema startovala su tri 
kosmička broda, u međuplanetarnom 
prostoru nalazi se četrdeset jedan eks- 
pres. Puštene su u rad još tri termo- 
atomske stanice — integratori svakog 
sekunda fiksiraiu nivo korišćenja energije 
u celom zemaljskom čovečanstvu u visini 
od jednog erga na deseti sa dvadeset pet 
nula, to jest od oko milion alberta snage. 

»Skoro hiljadu puta vise energije nego 
kod nas«, reče Brede »Na visokom je 
nivou ovaj zemaljski komunizam«. 

»Ne vidim u tome ništa strašno, gene- 

rale. Vi zaboravljate koncentrisanost na- 
šeg supertotalitarnog stroja. Mi nemamo 
tako niske pobude da stvorimo ljudima 
rajske uslove, čime se tako pomno bave 
na Zemlji. Naš erg je sto puta borbeno 
sposobniji od zemaljskog erga«. 

»To je, molim vas lepo, tačno«, složio se 
Brede. »Pređimo na Mars. Šta je novo u 
Donjoj Demokratiji?« 

U Velikoj Donjoj Demokratiji Istinskog 
Kapitalizma takođe se nije događalo ništa 
novo, izuzev govora drugog oligarha, 
emitovanog na unutarnjim kanalima 
Društvenog saznanja. Drugi oligarh je 
demagoški ubeđivao mozgove koji su mu 
potčinjeni, da je samo kod njih prava 
sloboda, a da kod njihovih neprijatelja 
slobode uopšte nema. Tamo gde Jada 
jedan čovek, nema mesta za ličnu neza- 
visnost i privatnu inicijativu, kreketao je 
on. | lajao je još i o tome da sve dok 
postoji gornja totalitarna država, postoji i 
večna opasnost po individualne slobode, 
ne govoreći, naravno, o problemu pobu- 
njene Zemlje, za šta još uvek nije pro- 
nađeno rešenje. Dole gornji totalitarni 
diktator, dernjao se, živela slobodna 
demokratija Razjedinjenih oligarha i pri- 
vatna inicijativa pod našim neprikosno- 
venim rukovodstvom. 

»Načula je strvina, da se spremamo da 
ih sve uništimo«, reče Brede. »Pređimo 
na domaće poslove. Sta je sa kosinusom 
psi?« 

»Kosinus psi u oblasti nula koma deve- 
deset tri. Smatram da je sinhronizacija 
Vladara 19 i naše društvene strukture 
idealna.« 

»Idealnost je stoprocentna, pukovniče.« 

»Sto procenata je teorijski nemoguće«, 
Flit se usprotivi načelniku. s Na kraju 
krajeva, postoje konstruktivne greške 
instrumenata. Radi se o odstupanjima u 
psihi podanika, o psihi vladara, naravno, 
ne govorim, mada su ona neznatna, 
zanemarljiva i nisu bitna.« 

»Baš suprotno, vrlo su bitna, pukovniče. 
Ako su individualna odstupanja u psihi 
nevažna, zbog čega onda, sinhronizujemo 
vojnike na poligonima?« 

»Dozvolite da primetim: zahtevi koji se 
postavljaju vojnicima stroži su od zahteva 
koji se postavljaju podanicima, pa su tu, 
prirodno, rezultati lošiji. Tangens teta, 
koji simbolizuje vaše jedinstvo sa 
armijom, još nikada nije bio viši od 
devedeset. Naše društvo je tešnje 
sjedinjeno sa Vladarom 19 nego armija sa 


vama. « 

»Tja, tja, tjal« reče Brede. »Deset 
procenata mog razilaženja sa armijom, 
manje me uznemirava od jednog 
procenta asinhronosti Vladara sa 
narodom.« 

Pukovnik Flit je naoštrio pogled do 
granica izdržljivog: 
»Vi govorite 

generale.x 

Komandant armije nije čak ni prstom 
mrdnuo. 

»Njihova neobičnost ne prevazilazi 
granice mojih državnih prava na sumnju i 
ironiju. | još moram da dodam da smo 
isto tako visok konsinus psi imali i u 
vreme vladavine Vladara 13, ali se tada i 
sedam procenata asinhronosti pokazalo 
dovoljnim da naš društveni sistem 
zapadne u takva autokolebanja koja se 
umalo ne  završiše komunističkom 
revolucijom.« 

»Prerano poginuli Vladar 13 bio je 
genije«, svečano izjavi Flit, »a kada je 
čovek genije, čak i ako je diktator, njegovi 
postupci se ne uklapaju u društvene 
oblike razumevanja...« 

»Vladar 13 bio je budala«, reče general. 
»A kada budala sedne na presto, njegova 
glupost izgleda kao genijalnost.« 

Flitu se prekide disanje. 

»Kako to da shvatim?« progovori on, 
zamuckujući. »Ako sam dobro... vi ste 
sada unekoliko prevazišli...« 

Brede skloni noge sa državnog pulta i 
otvori vratanca Uredaja lične tajnosti, 
ugrađena na unutrašnjem štitu. 
Samopisač komandanta armije ispisivao 
je željenu krivulju. Flit, dotučen, spusti, 
glavu. Pogled generalovih plavih očiju bio 
je crnooko težak. »Ne sudite mi po svojim 
merilima, pukovniče. Vama ne priliči ono 
što je meni dozvoljeno. Kada biste se vi 
tako izjasnili o jednom od prethodnih 
vladara, ne govorim o ovome koji je sada 
sa nama tako sinhronizovan, i biste 
momentalno streljani. Uzgred, za sada 
vam ne preti slična kazna. Izgleda da je 
već dvanaest sati. Hajdemo, zove nas 
Vladar.« 


iznenađujuće stvari, 


4 


Odmah do Centralnog državnog pulta 
— skraćeno CDP — nalazila se prostorija 
pulta-prestola — skraćeno PP — u kome 
je stalno obitavao Vrhovni sinhronizator 
države — Vladar 19. Njegovi prethodnici 

su ponekad izlazili iz svoje majušne 
rezidencije. On to sebi nije dozvoljavao. 

On se nikada nije pomicao od pulta- 
prestola. Dvadeset četiri sata dnevno je 
sedeo za njim ili je ležao na njemu: i jeo 
je i pio je i spavao na njemu, a u dane 
državnih kriza sa PP je odašiljao poruke 
koje su po svojoj prirodi uvek insistirale 
na nekakvom ujedinjenju. Sve to se nije 
događalo zbog bojazni Vladara da će ga 
neko lišiti pulta-prestola, već iz viših 
državnih razloga. 

Radilo se o tome da je uticaj Vladara 19 
na državne poslove opadao obrnuto 
proporcionalno kvadratu njegovog 
rastojanja od pulta-prestola. Prokleti 
zakon kvadratne zavisnosti od rastojanja, 
koji je lakomisleno utvrdio fizičar Njutn u 
davna vremena, visio je kao giljotina nad 
svakim nepromišljenim korakom 
Vrhovnog sinhronizatora. Jedan od 
njegovih prethodnika, u istoriji Marsa 
čuveni Vladar 13, jednog od svojih 
nadahnutih dana proglasio je ukidanje 
ovog zakona, ali, kako se ubrzo pokazalo, 
sam zakon nije dozvoljavao ukidanje. 
Tom neuspehu sledio je drugi veliki 
poduhvat Vladara 13 — naređenja 
ženama da prekinu da rađaju decu, a čin 
reprodukcije je u potpunosti prepušten 
muškarcima, kao objektima koji su daleko 
pogodniji za standardizaciju. Zene su se, 
naravno, sa redošću odrekle vekovnog 
jarma trudnoće, ali muškarci, koliko god 
da su se trudili, nisu otkrili tehnologiju 
rađanja — bilo je neophodno da se vrate 
na primitivni metod proizvodnje ljudi. 
Vladar 19, veliki ljubitelj istorije, držao je 
u glavi sve greške svojih prethodnika. 
Njegova deviza je bila: 'Ni centimetar od 
državnog rukovođenja.' On je prodirao u 
dubine nepristupačne podanicima. Znao 
je za sebe da je najveći od svih 
dotadašnjih vladara Gornje diktature, pa 
je naredio da se iz prostorije pulta- 
prestola iznesu portreti njegovih 
prethodnika, kao nedostojni da se nalaze 
na istom mestu na kome i on. Presedan je 
napravljen samo u slučaju Hitlera. »Taj 
drevni gubitnik je malo šta dobio«, 
govorio je osećajno o Hitleru, »ali, on je 
bio moja preteča i plameni prorok takvog 
društvenog aparata kakav smo stvorili 
MI. « 

Jedna od najvažnijih državnih odluka 
bila je promena naziva vladarskih 
zapovesti (koje su se do tada nazivale 
invektivama) u dispečerektive. 


General Brede i pukovnik Flit su, 
pojavivši se ispred PP, prvo, kako nalaže 
etikecija, pozdravili Hitlerov portret, a 
zatim su se poklonili Vrhovnom sinhro- 
nizatoru. Ovaj ih je jednim pokretom 
pozvao da sednu u fotelje rasporedene 
oko PP. U foteljama su sedeli i drugi 
velikodostojnici koji su upravljali spoljnim 
poslovima, psihologijom i načinom života 
podanika i energosocijalnom strukturom 
društva. 

Sam Vladar 19 sedeo je na pultu- 
prestolu u paradnoj uniformi — na glavi 
visoki cilindar sa perjanicom, crni mundir 
sa ordenjem, plave gaćice iz kojih su virile 
gole, maljave noge (jedina razonoda koju 
je Vladar sebi dopuštao za vreme 
prijema, sastojala se u  čačkanju 
čvornovatih nožnih prstiju, to skoro 
uopšte nije smanjivalo njegov uticaj na 
državne poslove). U činjenici da je bio 
bosonog i bez pantalona, krio se duboki 
državnički smisao. Iskustvo mnogih 
pokolenja Vladara je pokazalo da se 
emanacija državništva u najvećoj meri 
kanališe kroz donje ekstremitete, odeća 
je ekranirala emanaciju od prijemnika PP, 
pa se ispostavilo da su se poslovi u državi 
bolje odvijali što je manje odeće bilo na 
Vladarovim nogama. 

I licem i figurom Vladar je podsećao na 
svoje dragocene noge — mršav, kosmat, 
sa različitim očima, brzog govora: jezik 
mu se micao skoro isto toliko brzo kao i 
prsti na nogama, mada pokretanje jezika 
nije bilo od tolikog značaja kao 
preplitanje nožnih prstiju. Vladar 19 se 
ponekad, kada bi se zaboravio, češkao 
ispod pazuha, po grudima i drugim 
mestima: kupanje na PP-u nije bilo baš 
najugodnije, a nije se usuđivao da ode u 
kupatilo tako daleko od državničkih 
poslova. Uzgred, sve ostalo vreme se 
ponašao dostojanstveno i bio je skoro 
prijatan. 

»Pozvao sam vas, gospodo, da bih vam 
objavio završno rešenje problema Donje 
Demokratije Istinskog Kapitalizma«, reče 
Vladar 19. »Biću maksimalno kratak.« 
Zvanice su se udobno smestile u 
foteljama. Kada je Vladar 19 nameravao 
da bude kratak, govorio je oko dva sata. 

Počeo je od prikaza triju velikih državnih 
sila koje su danas aktivne u Sunčevom 
slstemu. Prva od njih je država na Zemlji. 
Sa Zemljom je izašlo na loše — o Zemlji 
nismo vodili dovoljno računa — tako je 
glasila jedina ispravna formula, Kada su 

preostale stare države uspele da jednim 
odvažnim potezom zauzmu Mars, niko od 
tadašnjih rukovodilaca nije ni 
pretpostavljao da će tim aktom izgubiti 
Zemlju. A upravo se tako dogodilo. Na 
Mars je bio poslat najveći deo vojske, 
materijalni resursi, a na Zemlji, koja je 
ostala bez glavnih oslonaca i čuvara 
poretka izbila je revolucija. 

Na Zemlji se rasprostranila neprirodna 
filozifija sveopšteg blagostanja. Na večitu 
razliku u boji kože i očiju, karakteristike 
krvi i gustinu kose, dimenzije tela i oblik 
glave, nacionalnost i obrazovanje, 
imućnost, klasu predaka, na sve te 
osnovne razlike među ljidima, na Zemlji 
su počeli da gnusno pljuju. Podsticana je 
ekstremna anarhija — svako samostalno 


bira svoj životni put: jedan ide u 
muzičare, drugi — u kosmonaute, treći — 
u brodograditelje — i nikome od njih ne 


pada ni na kraj pameti da za svoje 
sklonosti i zanimanja izmole državnu 
dozvolu. Svaki muškarac voli svoju ženu, 
svaka žena — svog muškarca, oni zajedno 
vole svoju decu, a još i svi oni vole 
svakoga. Uzajamna neosnovana ljubav, 
haotično uzajamno poštovanje, ničim 
neskriveno prijateljstvo — od toga se 
sastoji taj odvratni cement koji danas 
objedinjuje sve Zemljane. | sva se ta 
papazjanija obilno napaja drevnim 
energetskim izvorima Zemlje, koji su do 
danas toliko povećani, da, na žalost, sada 
nema ni govora o ponovnom zauzimanju 
naše praplanete i zavodenju reda na njoj. 
Još uvek nije došlo vreme (Vladar 
ubrzano poče da mrda prstima) da je 
ponovo uzmemo u svoje ruke. 

Ali ako je od invazije Zemlje sa velikom 
žalošću morao da digne ruke, nije bilo 
nikakvog razloga da se hitno i odlučno ne 
obračuna sa državnim neprijateljem, 
nazvanim Velika Donja Demokratija 
Istinskog Kapitalizma. Svako otezanje bilo 
je besmisleno. Danas je jedan od oligarha 
trabunjao o nepobedivosti njihovog dru- 
štva Privatne inicijative. Ta je nepo- 
bedivost — iluzorna. Nijedan oligarh 
Demokratije ne poseduje nikakvu moć, 
Realna moć na Marsu skoncentrisana je 
samo u njihovoj Gornjoj Dikatuturi, 
totalno dispečerizovanoj voljom Vladara 
19. On je konstatovao sa punom odgo- 
vornošću: do sada još nije postojala toliko 
savršena država kao što je Gornja 
Diktatura. Jedinstvo sugrađana kod njih je 
dostiglo najviši stupanj centralizacije — 


bit u jednom. Ako na Zemlji ugađaju 
ličnim prohtevima svojih sugrađana — 
»Razvijaju ljudske sposobnosti« — kako 
tamo govore, ako se Donja Demokratija 
trudi da kontroliše sklonosti svojih 
sugrađana, dozvoljavajući im samo da 
ugnjetavaju jedan drugoga, onda oni, on i 
Vladari, njegovi prethodnici, jednostavno 
zamenjuju sve lično kod svojih podanika. 
Oni su oslobodili čoveka od sopstvenih 
ciljeva u životu, od privatnih prohteva i 
nastranosti, od individualnih osobenosti, 
od neopštih misli. Covek se ne oseća 
dovoljno slobodnim ako za mnogo čim 
žudi. Nesloboda čoveka je — u 
neostvarenosti njegovih želja. U Gornjoj 
Diktuturi, gde je sve što je lično uništeno, 
ljudi ni za čim ne žude, nemaju nikakvih 
naročitih preokupacija, pa logično, ne 
znaju ni za nezadovoljstvo i tragediju 
neuspeha. Oni žele samo ono što u njima 
želi on, Vladar 19 — njihove želje se lako 
ispunjavaju. On ponovi: nije još nikada 
bilo toliko slobodnog... 

Vladar 19 odjednom prekide da govori, 
lice mu se užasno izobliči, pa progovori 
nečijim tudim glasom: 

»Sta ste se izbečili, laseri, gadovi? Hitro 
uključujte motore, skotovi, i marš u 
kasarnu na odmor!« 

Njegov iznureni krik pretvorio se u opšti 
vapaj. Velikodostojnici su poskakali iz 
fotelja urlajući, takođe, nekakvim tuđim 
glasovima: »... Marš u kasarnu na 
odmor!« 

»Ostav! Prekidajte odmor, gadovi!« 
zaurla Vladar. Oni koji su mu bili bliže, 
kao divlji eho ponoviše njegovu koman- 

u. 

Na usnama Vladara 19 pojavila se pena. 
Drhtao je na pultu-prestolu udarajući ga 
zadebljalim rukovodećim petama. Glas 
mu je postajao sve tiši, Vladar je mumlao 
nešto kao »probisveti, podlaci, klipane, 
nedonošče, punjena ptico... « 

Nastade grobna tišina. Vladar 19 se 
Kave osvrtao. Noge su mu bile čvrsto 
priljubljene uz PP. Cilindar sa perjanicom 
pao mu je na uvo. Neočekivana zbrka u 
samom srcu državnog aparata, bila je 
uspešno likvidirana. 

»Hoću da znam šta se to dogodilo« 
progovori Vladar. »Generale Brede, od- 
govorite, šta se to dogodilo!« 

General ustade i smrknuto odgovori: 

»Vaše Besmrtno Visočanstvo, koman- 
dovali ste nešto što je za sve nas bilo 
krajnje neočekivano. A zbog čega ste to 

uradili — mi ne razumemo.« 
_ Velikodostojnici ga jednoglasno podr- 
žaše: 

»Mi ne razumemo, Vaša Preuzviše- 
nosti!« 

Vladar 19 se trže. Trebalo je podviknuti 
njegovim rastrojenim najbližim sarad- 
nicima. Razmišljao je oko pet sekundi, 
spustivši teške kapke preko razjarenih 
očiju. 

»Tačno, vi ne možete da razumete 
skrivenu dubinu mojih postupaka. Znate li 
zbog čega sam vikao? Poželeo sam da se 
našalim. Kratko rečeno, za nedelju dana 
ulazimo u rat protiv Demokratskih 
Oligarha. Svako od vas će u svom 
dijapazonu izvršiti pripreme za rat. A 
sada, marš na posao!« 

On se sa teškom mukom uzdrža da 
poslednju  dispečerektivu ne izgovori 
istim onim tuđim glasom, kakvim je 
malopre urlao. 

Flit se vratio na CDP. Pred jutro je stigao 
i general. Brede nije zaseo za pult i stavio 
na njega noge, kao što je to obično činio, 
već je namršten i zabrinut šetao pored 
štitova sa automatskim dušegledima. 

»Kosinus psi je odličan«, primeti 
pukovnik. »Jedinstvo Vladara 19 i naroda 
dostiglo je stepen potpunog spajanja u 
jednu celinu. Vaš lični tangens teta, 
takode je izvrstan, iako je, istina, za 
nijansu lošiji od kosinusa.« 

»Zbunjuje me to jedinstvo Vladara i 
naroda«, neočekivano reče Brede, 
okrenuvši se prema pukovniku sa 
namrgođenim izrazom lica. 

Flit je bio istinski zaprepašten. 

»Zbunjuje vas savršenstvo našeg 
sistema? Pa, sve vrednosti našeg društva, 
naročito naša borbena osposobljenost, 
izgradene su na tom temelju«. 

»Dragi moj pukovniče, najstrašniji 
nedostaci često su druga strana 
vrednosti. Ako se našem obožavanom 
Vladaru nešto desi... « 

»To je apsolutno isključeno. Sinhroni- 
zacija izmedu Vladara i naroda uspo- 
stavlja se automatski.« 

»Upravo to me i uznemirava — 
automatizam totalitarnosti... « 

Komandantu KPA se učinilo da je najzad 
uhvatio svog načelnika u jeresi. 

»Budite malo jasniji, generate!« 

Komandant armije za mnogo godina 
svoje službe nije jednom neke svoje 
kolege — podvrgavao razlaganju na 
poligonima. Pukovnik Flit je bio suviše 


beznačajan protivnik da bi se na njega 
trošile duhovne snage. Brede izražajno 
slegnu ramenima. 

»Meni je određeno mnogo sumnje, ali 
ni moji limiti nisu beskonačni. Bolje da 
razgovaramo o stvarima koje su manje 
opasne. Nije li vam se glas kojim je 
progovorio Vladar, učinio poznatim ?... « 

Flit se udari po čelu. 

»Đavo ga odneo, neverovatno poznat 
glas. | neka sam proklet ako to nije glas 
narednika Berensa, najokrutnijeg ratnika i 
nepopravljive protuve u redovima naše... 
« Flit je ošamućen gledao generala Brede. 
Brede napravi značajan izraz lica. Flit, 
skočivši, povika da se čulo u celom CDP: 
»Slušajte, pa to je neozbiljno, to nije 
moguće. Nećete valjda da mi kažete da ta 
podia vaška Berens hoće da preuzme 
vrhovnu sinhronizaciju?« 

Brede hladno izjavi: 

»Ako se ne varam, vi ste počeli o 
Berensu, a ne ja. Ja sam vam samo 
skrenuo pažnju na neobičnu promenu u 
glasu našeg Vladara. Moram usput da 
primetim da ste prekoračili svoj oskudni 
limit, pukovniče Flite.« 

On pokaza na Uređaj lične tajnosti. 
Krivulja Flitove pouzdanosti bila je 
povređena oštrim skokom u 
nedopustivost, koja se graničila sa 
zloslutnom crvenom trakom neminovne 
propasti. Flit nervozno odskoči od 
strašnog vrha krivulje. Nedostajalo mu je 
samo tri milimetra da dospe do oblasti u 
kojoj su nemilosrdni gamakažnjavači 
automatski uzimali život okrivljenoga. 
Brede spokojno zatvori vratašca uređaja. 
Prišao je Aparatu za energetski balans 
države. Ovde je nešto toliko zaprepastilo 
generala, da se nekoliko minuta nije 
pomakao od štita. 

Flit se još nije povratio od užasa i šoka 
koji je u njemu izazvala pomisao na 
gama-smrt, kada začu  odmereni 
generalov glas: 

»Pukovniče, koji je prvi potez u našoj 
strateškoj pripremi za rat?! 

Flit nije razumeo zbog čega ga general 
pita o tako elementarnim stvarima u 
strateškom rasporedu. 


»Mobilizacija vodenih resursa, 
naravno.« 

»Kako se odvija ta mobilizacija?! 

»Za sada odlično. Uspeli smo da 


sakupimo sve skriveno isparenje i da ga 
skoncentrišemo u oblake na severnom 
polu. Prisvojili smo i veću količinu 

vodenih rezervi naših neprijatelja, a oni 
nisu ni primetili da ih pljačkamo. Jutros je 
na polu bilo skoncentrisano preko 
četrnaest milijardi tona vode, to jest 
sedamdeset procenata ukupnih rezervi 
cele planete.« 

»Sada mi recite: kada nameravamo da 
te oblačne mase stavimo u pokret?« 

»Kakvo je to pitanje, generate. 
Naravno, u momentu kada bude 
objavljen rat« 

»Rat još uvek nismo objavili? « 

»Ja vas zaista ne razumem, generale. 
Zar niste čuli dispečerektivu? Rat počinje 
za nedelju dana. Još sedam dana će se 
zgušnjavati oblaci na polu, a zatim ćemo 
jednim snažnim udarom pretvoriti rat 
prašine u rat prljavštinom i neprijateljska 
vojska će potonuti u blato.« 

»U tom slučaju, dužan sam da vam 
saopštim, pukovniče«, hladnokrvno reče 
Brede, »da su se pre dvadeset minuta 
oblačne mase pokrenule i da u ovom 
momentu idu pravo prema nama.« 

Flit, kriknuvši, jurnu prema energet- 
skom štitu. Pogled mu pade na nešto još 
strašnije. Osnovni pokazatelj države, 
kosinus psi je opadao. Flit jurnu prema 
štitu na kome se ispisivao tangens teta. 
Tangens teta je stajao tačno na 
devedeset. 

»Generale!« zavapi Flit okrenuvši pre- 
ma Bredeu lice izobličeno od straha. 
»Armija je još uvek u vašim rukama, ali 
država propada. Sinhronizacija opada 
prema...« 

Brede pritrča do Flita, ščepa ga za vrati 
protrese. Komandant KPA je obesnažen 
škrgutao zubima. 

»Idiote!« prosikta general. »Sreća vaša 
što se sa državom nešto događa, inače bi 
vas gama-kažnjavači... Uključujte signali- 
zaciju za kvarove na svim kanalima.« 

Flit se baci prema pultu. 

Nije prošao ni jedan sekund, a planeta 
je bila obaveštena da je državni aparat 
Gornje Diktature zahvatio nerazumljivi 
grč. Brede odvuče Flita do vrata pulta- 
prestola. 

»Još uvek nije sve izgubljeno«, reče 

eneral uobičajeno pribrano. »Podići 
ćemo Vladara, ako već i sam nije ustao. 
Neka sam popravlja svoju razrušenu 
sinhroni zaciju. Mislim da se dogodilo 
čudo. « 

»To je revolucija«, mrmljao je iznemogli 
Flit. »Napadaju nas Zemljant Bože moj, 
šta da radimo? Sta vi mislite, da 


zamolimo hitno za 
Demokratije?« 
»Kretenu!« odgovori mu general. 

Uzročnik kataklizme koja je uzdrmala 
državni aparat Gornje Diktature, bio je, 
naravno, Eriksen. 

Narednik Berens je dokazao vojnicima 
da reči koje je izgovorio u vezi sa 
odmorom nemaju ničeg zajedničkog sa 
njegovim istinskim namerama. Posle 
vežbi, vod je jedva dopuzao do kasarne. 
Vojnici su bili toliko izmučeni da su mnogi 
od njih čak odbili večeru. Eriksen se 
stenjući bacio na postelju. Njemu je bilo 
još teže nego drugim vojnicima — 
narednik je na njemu iskaljivao svoj bes. 
Cela je kasarna odavno bila apaa, ali 
Eriksenu san nikako nije dolazio na oči. 
Eriksen je uzdisao preturajući se po 
postelji. Tada mu je prišao Proktor. 

»Slušaj, momak«, reče Proktor prešavši 
na ti, što se u Gornjoj Diktaturi smatralo 
krajnjim prostaklukom. »Meni se čini, da 
si ti, ipak, čudotvorac. « 

»Cudotvorci ne 
odgovori Eriksen. 

Proktor uzbuđeno prošaputa: 

»Nemoj tako, momak. To ranije nije 
postojalo, u vreme pirata. Naravno, dok 
čovek nije ukrotio prirodu, sve se odvijalo 
po zakonima prirode, kako je bog odre- 
dio. Cuda su bila tehnički neostvarljiva, i 
to je sve. A sada, kada smo na tako 
visokom... razumeš? Danas je bez čuda 
skoro nemoguće. Nismo mi vitezi da se 
snalazimo bez čuda.« 

Ne sačekavši odgovor. Proktor nastavi: 

»Kada sam čuo da narednik urla tvojim 
glasom, tvoje reči, tada sam shvatio da se 
dogodilo čudo.« 

»Normalna telepatija«, reče Eriksen. 
»Seansa hipnoze na razdaljinu. Sugerirao 
sam Berensu šta treba da govori, i to je 
sve.« 

»Nije to telepatija, nego čudo«, Proktor 
je ostajao pri svome. ml nije hipnoza, ni 
odnos dvoje ljudi, već energetska 
emanacija koja je narušila strukturu 
države — eto kako treba tumačiti tvoj 
postupak, momak.« 

»Ne razumem vas, Proktore.« 

»Sta tu ima da se razume? Na nas se ne 
dere Berens, već pukovnik Flit urla 
njegovim glasom. U pukovniku vice 
general Brede, a generalom komanduje 

pomoć Oligarhe 


postoje«, tromo 


lično Njegova Preuzvišenost. Nije moguće 
da to nisi učio u školi? U svima nama, 
koliko god nas ima misli, oseća i 
komanduje Vladar 19, a to što nam se 
čini, da su to naše misli, naša osećanja i 
nasi glasovi, to je zbog toga što imamo 
slobodu da uobražavamo... da mi... Zar 
nije tako? I ti nisi potisnuo Berensov glas, 
ne. Ti si u Berensu potisnuo Flitov glas, to 
jest glas Breda, a to jest glas Njegove 
Preuzvišenosti... Ti si ugušio glas cele 
države, eto šta si uradio. A država je 
zaštićena energetskom bazom od hiljada 
milijardi kilovata, i sve te hiljade milijardi 
kilovata ti si sam samcit... i pitam te sada, 
zar to nije čudo?« 

»Sta vi, uopšte, hoćete od mene?x 
umorno upita Eriksen. 

Proktor prošaputa sa još većom strašću: 

»Učini još jednom čudo. Ako si 
narednika Berensa uspeo da sa takvom 
lakoćom... To je sve isti lanac, razumeš. 
Kada osvojiš jedan šraf, ovladao si celom 
mašinom. Slušaj me šta ću ti reći. Na polu 
koncentrišu oblake, da bi ih, iznenada, 
prolili na neprijatelje. Dovuci te oblake na 
nas. Makar slabašnu kišicu, raz-umeš?« 

»A šta će vam kišica?« 

»Kao prvo, neće biti dovoljna da zalije 
neprijatelje toliko da im mehanizacija 

otone u blato — tada će napad na njih 
biti riskantan. A kao drugo, kod nas će sve 
pokisnuti i pogledobojno oružje će 
zarđati — pa nećemo imati čime da 
napadnemo... |, umesto rata — ništa!« 

»Vi ne želite rat?« 

»A ti ga želiš? Ja hoću kući — jednoga... 
I da sve te centralizacije i totalizacije... 
Nećeš me izdati, momak ?« 

»Naravno da neću. Osim toga, ja nisam 
tako surov kao gama-kažnjavači.« 

»Sumnjam da će se ikada nama poza- 
baviti. O, Eriksene, kada bi samo mogao 
da razrušiš celu ovu vražju hijerarhiju, a 
da sam ostaneš po strani. | da živimo ne 
obazirući se na suseda, i da radimo ono 
što nam je po volji, samo da druge ne 
ugrožavamo, i da nema nikakvih ratova ni 
neprijateljstva. Kad samo pomislim, sav 
zatreperim — takva jednostavnost 
življenja.x 

Eriksen se zagleda u riđokosog Prok- 
tora. U polumraku kasarne boja kose se 
nije videla, ali se zato jasno videlo kako 
mu je lice ozareno i kako mu sijaju oči. 
Više i nije šaputao, gotovo je vikao. 
Eriksen je ćutao neko vreme, a zatim 
reče: 


»Znate li da takav način života već 
postoji na Zemlji?« 

»Neću ništa da znam. Ta mi je stvar na 
duši, a gde je ona već ostvarena, 
svejedno mi je. Hoćeš li učiniti čudo?« 

»Već sam vam rekao: čuda ne postoje.« 

»A ja vam ponovo kažem: nismo mi 
divljaci da ne verujemo u čuda. Razvoj 
nauke učinio je svako čudo mogućim. 
Učini čudo, Eriksene.« 

Eriksen je shvatio da se neće lako 
osloboditi čudnog vojnika. 

»U redu, pokušaću. A sada, hajde da 
spavamo.« 

Proktor je otišao, ali Eriksen još ne 
mogade da zaspi. Iza zidova kasarne urlao 
je noćni uragan. Vazduh u kasarni se 
prečišćavao, ali je prašina prodirala kroz 
mikroskopske pore na zidovima — teško 
se disalo. 

Eriksen je ležao otvorenih očiju, ali nije 
video kasarnu već ono, što je bilo izvan 
nje — ogromnu, za čoveka neprijatnu 
Planatii Sta je njegove pretke dovelo 
ovamo? Zbog čega su ostali ovde? Zašto, 
ne, zašto su se od ljudi pretvorili u 
bezdušne mašine?« 

Eriksenu je nedostajalo vazduha, pre- 
vrtao se u postelji i ponovo je razmišljao 
o onome o čemu je na Marsu bilo 
zabranjeno da se misli. | odjednom kriknu 
od prodornog bola koji mu jurnu kroz 
mozak. U glavi mu se stvorila zbrka: čuli 
su se nečiji uzdasi i krici, škripa, 
pucketanje, kao da se nešto kretalo, kao 
da je mumlalo beživotno: »Kosinus psi — 
devedeset devet koma pet, potpuna 
sinhronizacija. Kosinus psi — devedeset 
devet koma pet!... Ah! Ah! — odjednom 
neko zavapi u mozgu. Doterajte te 
proklete oblake ovamo, doterajte ih 
ovamo!« Eriksen je napregnuto, bez 
ikakvih misli osluškivao zvukove u mozgu, 
trudio se da nešto razume i poveže, ali 
mu nije uspevalo, mogao je samo da 
sluša. Tada odluči da sam počne da 
razmišlja, ali su se misli rađale usporeno i 
toliko su se sporo kretale po moždanim 
vijugama, tako su zapinjale na svakom 
moždanom udubljenju i ispupčenju, da se 
činilo da je svaka za sobom vukla 
neizmerno veliki teret, i da je iznemogla 
pod njegovom ogromnom težinom. 
»Oblaci!«, teško je mislio Eriksen. »Ah, 
da... oblaci... Ma, ne... Oblaci... Pazi 
bogati — ti oblaci... A, ne — sinhro- 
nizacija... Ne, gde sam ja? Ah, šta... Šta je 
to sa mnom?...« On se tromo, kao u 

polusnu, kao u bunilu, čudio samom sebi: 
potpuno se promenio u toku te noći. Ta 
mu se promena nije dopadala. Ne, ranije 
je lako i slobodno mislio, misli su mu se 
razgarale kao vatre, jurile su brzometno, 
kao senke, pa šta, ne, šta se dogodilo? 
»Oblaci«, ponovo je i uporno mislio 
Eriksen. »Svi... ob-laci... ovamo... i kišica... 
ujutro... hoću sa pola ovamo... hoću!« 

I kada je uspeo ne da domisli, već da 
doradi tu tešku misao, izmučen je dao 
svojoj glavi slobodu da više ni o čemu ne 
razmišlja i tada pade u san kao u bezdan. 

Probudila ga je galama u kasarni. Vojnici 
su poskakali iz postelja, i onako 
neobučeni jurili prema vratima. 

»Kiša! Kiša!« vikali su uzbudeno. 

Eriksen se takođe probio do vrata. 
Samo je u drevnim pričama i bajkama 
koje mu je pričala baka čuo o nečem što 
je ličilo na ovo što se sada, pred njim 
događalo na ravnici. Zahvaćen istim 
uzbuđenjem kojim i drugi vojnici vikao je 
radosno i iznemoglo: 

»Kiša! Kiša!« 

Svet je postao neverovatno proziran. 
Marsijanska ravnica se videla na nekoliko 
kilometara. Lebdeće zavese crvenkaste 
prašine koja je oduvek ispunjavala 
atmosferu, bile su oborene snagom vode. 
Vetrovi koji su urlali i zavijali bez prekida 
sada odjednom umukoše, a ravnomerni 
šum vode koja je padala bio je toliko slab 
u poredenju sa njihovim užasnim 
tutnjem, tako da se činilo da se na svetu 
uspostavila nekakva prijatna tišina. A 
gore su plovili oblaci, gusti, svakog 
sekunda su menjali boju i gustinu, iz 
oblaka su se obrušavale svetlucave 
kapljice vode, potočići vode, svetleće 
vodene strele. To je bila prva prava kiša, 
prva kiša, koju je Eriksen ikada u životu 
video. Kao što kiša nije prestajala da se 
izliva po marsijanskoj pustinji, tako ni 
Eriksen nije prekidao da uzbudeno viče 
zajedno sa ostalim vojnicima: 

»Kiša! Kiša!« 

Tada začu Proktora. Riđokosi vojnik se 
popeo na stolicu i vikao je koliko ga grlo 
nosi: 

»Slušajte me, vojnici. Svi slušajte. Ovo je 
čudo. Učinio ga je vojnik Eriksen. Noćas 
sam molio Eriksena da pošalje kišu i on ju 
je poslao. Slavite čudotvorca Eriksena. 
Slavite čudotvorca...« 

Svi vojnici punim grlom prihvatiše Prok- 
torov poklič: 


»Slavite čudotvorca Eriksena. Slavite 


našeg čudotvorca!« 

Desetine ruku  podigoše  Eriksena. 
Vojnici su, trijumfujući nosili Eriksena na 
kišu, a Proktor je i dalje vikao: 

»Molite čudotvorca  Eriksena za 
završetak rata. Molite ga da nas pošalje 
kućama da živimo svoj život. Tražite od 
našeg čudotvorca Eriksena još jedno 
čudo.« 

Vojnici grmljavinom glasova zagušiše 
Proktorovu molitvu: 

»Na slobodu, Eriksene. Prekini rat. Pusti 
nas u naš život, Eriksene!« 

Eriksen je pokisao i srećan gledao 
vojnike koji su, takođe bili mokri i srećni i 
uzbuđeno vikali, i bio je spreman da im 
obeća sve što su od njega tražili. 

»Otići ćete kući!« povika on. »Otpustiću 
Vas sve u vaše živote!« 

Odjednom, vide da kiša prestaje. Oblaci 
su polako počeli da se povlače nazad. Još 
malopre su jurili sa pola ovamo kao psi 
raspušteni sa lanca, a sada ih je neka 
moćna sila vraćala nazad na pol, kao pse 
u štenaru. Vojnici su, takođe pratili 
prevrtljivo kretanje oblaka. Eriksen je 
pokušavao da siđe na zemlju, ali ga 
vojnici nisu spuštali — on je, kao i do sad, 
nadvišavao gomilu. 

I prvi je ugledao razjarenog Berensa koji 
se gegao prema njima. 

»Nazad u kasarnu, besposličari!« vikao 
je narednik izdaleka. »Naumili ste da se 
pobunite, bagro. Odmah silazite, bara- 
bo!« prodera se na Eriksena. »To ste se 
vi, nesrećniče, usudili da dirnete u sinhro- 
nizaciju. Pokazaću ja vama šta je to 
stvarno čudo.« On strašno blesnu na 
Eriksena laserskim — binokularima, ali 
vojnici, koji su došli sebi od iznenadenja, 
podigoše svoje optičke štitnike, pa 
Berensov ubilački pogled izgubi oštrinu. 
Novi napad grdnje i besa bio je ugušen 
Proktorovim prodornim krikom: 

»Čuda, Eriksene. Cuda!« $ 

Vojnici kao zaraženi prihvatiše: »Cuda, 
Eriksene!« i Eriksena obuze očajanje. 
Njegova kratkotrajna snaga misli nestala 
je onog momenta kada je ugledao 
Berensa. Cuda je nestalo ili ga nije ni bilo. 
Nešto se slučajno narušilo u čudovišnom 
državnom mehanizmu, neki šraf je ispao 
iz ležišta, stvorio se ogroman energetski 
vakuum i povukao je oblake sa pola. A 
sada je šraf vraćen na svoje mesto, i 
hiljade marsijanskih termoatomskih sta- 
nica sinhronizovanih u isti poriv, vraćaju 
nazad milijarde tona vode koje su se 

otele na slobodu. On nema nikakve veze 
sa tim što se dogodilo; sve se dogodilo i 
poništeno je mimo njega i njegove volje. 

I samo zato da bi umirio razjarene 
vojnike, nipošto zbog toga što je verovao 
u sebe, on podignu ruke uvis i povika: 

»Svi oblaci — prema meni. Neka poginu 
svi koji mojoj želji stoje na putu! 

I tada, potresen, on ugleda čudo koje je 
stvorio. Oblaci koji su bili odvučeni na 
sever vraćali su se nazad, a prema njima 
su nadirali oblaci sa juga. Odjednom tama 
oko njih poče da se zgušnjava. Nad 
glavama vojnika sevnuše munje. Grmlja- 
vina u razredenoj marsijanskoj atmosferi 
nije bila jaka, ali su blesci zaslepljivali, kao 
pogledi pojačani laserskim umnoživačima 
— vojnici su spusti-li svoje kvantne 
štitnike. 

Za to vreme, narednik Berens je 
pokušavao da prodre u gomilu vojnika i 
dokopa se Eriksena da se sa njim 
obračuna prsa u prsa, Proktor povika: 

»Eriksene, uništi ga munjom!« 

Eriksen jedva stiže da izda komandu, 
kada se na njega spustiše narednikove 
ruke: 

»Gubi se! Budi uništen!« 

Narednik polete visoko u vazduh. Još 
nije uspeo da dotakne zemlju kada se na 
njega iz razjarenog neba prosu reka vatre, 
a za njom jurnuše nove vatrene reke. 
Narednik Berens, već pretvoren u 
plazmu, već je razbacivao po ravnici sve 
svoje atome, a munje su još uvek tukle i 
tukle to mesto na kome se nalazio u 
poslednjem momentu života. 

Tada Eriksen, koga obuze strah od 
svega učinjenog, povika oblacima: 
»Raziđite se! Svi na svoja mesta!« 

Njemu ni samom nije bilo jasno kakvog 
smisla ima u njegovoj komandi, ali je 
smisla, očevidno, bilo: oblaci koji su 
nadirali u ogromnim količinama, počeše, 
odjednom, da se raspadaju. U proredima 
između oblaka zasvetlelo je neverovatno 
čisto nebo, odavno nevideno na Marsu, 
jasno nebo sa bledim dnevnim zvezdama 
i bledim, dalekim Suncem. 

»Gotovo je!« reče neko 
sveopšteg uzbuđenog muka. 

Eriksena ponovo podigoše i on vide da 
iz Državne kancelarije koja se nalazila 
nedaleko od kasarne, prema njima idu 
visoki funkcioneri — general Brede i 
pukovnik Flit. 


usred 

Kada su Brede i Flit uspeli da se uvuku u 
pult-presto, Vladar 19 je sedeo na PP, kao 
na konju, rastrojeno mamuzajući 
kosmatim, bosim nogama bokove 
vrhovnog državnog mehanizma. Uzgred, 
pronicljivom Bredeu Vladar nije ličio na 
odvažnog jahača koji upravlja konjem, 
već na ogromnu, naduvenu, do smrti 
preplašenu žabu. Mudri general je 
pritajio negativne asocijacije koje mu 
padoše na um. 

»Šta se dogodilo?« promuklo promrm- 
lja Vladar. »Tako nešto se još nikada nije 
dogodilo.« 

»Direktiva Zemljana, Vaša Preuzviše- 
nosti«, referisao je Flit. 

»Cudo«, mračno konstatova Brede. 

»Čuda se ne događaju« sa strahom reče 
Vladar 19. Od žalosti mu se izobličilo lice. 

»Vi zaboravljate na naučna dostignuća, 
Vaša Besmrtnosti. Mi smo se razvili do 
nivoa na kome je svako čudo moguće«. 
(Brede, naravno, nije znao da je 
ponavljao Proktorove reči). 

»To je užasno!« reče Vladar 19 koji je 
postajao sve bleđi i bledi. »Noge mi ne 
osećaju državu. Da poludiš, ovo se još nije 
dogadalo!« 

»Kosinus psi je ispod nula koma 
četrdeset«, reče Flit. »I još uvek opada. 
Energetske stanice više nisu pod vašom 
kontrolom.« On pogleda noge devetna- 
estoga Sinhronizatora. »Propadamo, Vaša 
Besmrtnosti«. 

»Hitno referišite: šta da radimo?« reče 
Vladar 19 generalu Brede. »Užas, neve- 
rovatno!« 

Brede prošeta pored pulta sa 
najvažnijim uređajima države, a zatim 
širom otvori prozor. Oblaci koji su jurnuli 
sa pola zgušnjavali su se iznad rezidencije 
Vladara 19. Lila je užasna kiša, koja je 
poremetila čvrstu šemu rasporeda snaga. 
Brede je jedan minut osluškivao 
antidržavnu kišu, a zatim se, ne 
odgovorivši Vladaru, obrati Flitu: 

»Eto, to su vam ti nedostaci koji se 
javljaju s onu stranu naše vrline, nedavno 
ste, ako se ne varam, insistirali da vam to 
objasnim... Automatska sinhronizacija 
države od strane jedne ličnosti dovela je 
do toga da je društvenom mehanizmu 
postalo svejedno ko ga centralizuje i 
sinhronizuje: Neki probisvet je lakše 
ovladao našim društvenim sistemom 
nego vi, Vaša Besmrtnosti, i automati su 
na njega preveli sinhronizaciju. Žarište 
zbrke je u kasarni narednika Berensa.x 

Vladar 19 žalosno ponovi: 

»Sta daradim, gospodo? Kakvu dispeče- 
rektivu da izdam?« 

»Usredsredite se na upravljanje«, posa- 
vetova Brede. »Automatska sinhroni- 
zacija vaše ličnosti sa društvom više ne 
postoji — uspostavite je snagom volje. 
Borite se za vlast, do đavola!« 

Pomamne, duboko upale Vladareve oči 
pobeleše od straha. On razjareno udari 
nogama o bokove pulta-prestola. 

»Potrudiću se... Vratiću ja svoju vlast!« 

Na očigled prisutnih on pote da se 
nadima od napora. Neposredno zatim on 
radosno kriknu, osetivši izgubljeni puls 
kontakta sa državom. U tom momenta 
narednik Berens se  klatio prema 
pobunjenim vojnicima. Brede je ćutljivo 
posmatrao kako se usporava jarosni ju-riš 
oblaka sa pola i kako se stišava preteća 
kiša. Vladar 19 je, naravno, bio budala, ali 
se silno i dobro borio za Vrhovnu 
Sinhronizaciju. Pukovnik Flit je, obuzet 
uzbudenjem, čas igrao, čas marširao oko 
pulta-prestola. 

»Kosinus psi raste!« uzvikivao je. 
»Sedamdeset četiri. Osamdeset dva! 
Osamdeset pet! Pobeda, Vaša Preuzvi- 
šenosti!« 

»Pobeda!« povika Vladar, poskakujući 
na PP. »Moja je! Moja je!« 

Brede sumnjičavo zavrte glavom. U 
glasu Vladara 19 čula se tuđa boja glasa. 
Prava borba je tek počinjala. Nepoznati 
uzurpator koji je preko noći preuzeo vlast 
nad državom, uskoro će baciti svu svoju 
moć na vatreno iskušenje sinhronizacije. 
Cak i kada je koncentrisanim napadom 
uspeo da udalji stranca, Vladar 19 nije 
mogao da se oslobodi njegovog glasa. 

I kada Vladar kriknuvši, odjednom poče 
da klizi sa prestola, Brede mu pritrča u 
pomoć. 

»Svi oblaci — prema meni!« mrmljao je 
Vladar, sada već nesumnjivo tuđim 
glasom. »Neka poginu!.. « 

»Ućutitel« očajno kriknu Brede. 
»Bezumniče, vi ponavljate naredbu vašeg 
protivni... « 

Nije stigao da dovrši rečenicu, nije 
stigao da pridrži Vrhovnog Sinhronizatora 
koji se srušio na zemlju. Na mestu gde se 
doskora nalazio Vladar 19, uzvisio se 
plameni stub. Prvi put, posle mnogih 
decenija, pult-presto bio je prazan. 

Brede se na vreme zaustavio, a Flit 
odskoči od mračne praznine za pultom- 
prestolom. 


»Berens je razložen«, izloži Flit izveštaj 
uređaja. »Država je propala. Preostalo 
nam je samo da uperimo sebi u čelo 
sopstveni smrtonosni pogled odražen u 
ogledalu. Bože moj, kakav kraj!« 

»Daleko je još do kraja!« energično reče 
Brede. »Pozovite automate obezbeđenja. 
Ono što nije uspelo loše naoružanom 
Berensu, možda će uspeti nama.« 

»Tačno!« uzviknu Flit, grozničavo 
izdajući komande uređajima. »Ja ću se 
lično obračunati sa tim gadom, možete 
da budete mirni. Pukovniku Flitu još niko 
nije živ pobegao.« 

Izašavši iz kancelarije general i pukovnik 
videše Eriksena na rukama vojnika. Culi 
su radosne uzvike mase. 

»Kako su se dogovorili!« prošapta Flit. 


»Sa sigurne razdaljine ću jednim 
pogledom razložiti ovog... « 
Flit iščeze ne uspevši da krikne. 


Nedaleko od Bredea se zakovitla vazdušni 
vrtlo zlatasto-narandžaste plazme. 
Smrdljiva prašina padala je na generala. 
Automati bezbednosti odnesoše Bredea 
dalje od mesta pogibije pukovnika Flita. 
General je ošamućeno gledao ono u šta 
se pretvorio njegov nedobronamerni, ali 
verni pomoćnik. 

»Tako, tako!« reče Brede. »Gama- 
kažnjavači opet funkcionišu. Pa neka, 
utoliko bolje !« 

On priđe gomili. Eriksen dade znak da 
ga spuste na zemlju. Vojnici su stajali oko 
Eriksena u dva reda da bi ga zaštitili ako 
general pokuša da nanese neko zlo 
njihovom čudotvorcu. Ali, Brede pade na 
kolena pred Eriksenom i proglasi: 

»Ziveo Vladar 20! Raportiram, Vaša 
Besmrtnosti: Još nikada do sada naša 
država nije bila sinhronizovana tako kao 
što ste to vi uspeli da učinite, Vaša 
Preuzvišenosti! Slava Vladaru 20!« 

Pobledeli Eriksen gledao je Bredea 
razrogačenih očiju. Vojnici zanemeše. 
Brede, ne podižući se, povika: 

»Na kolena, tikvani! Slava 
Vladaru 20!« 

Jedan za drugim vojnici popadaše na 
kolena. Poslednji je kleknuo Proktor. 
Državni mehanizam koji se zakratko 
poremetio ponovo je funkcionisao. 

»Dopustite, Vaša Preuzvišenosti, da vas 
povedem na pult-presto«, reče Brede 
ustajući. »Upoznaću vas sa tajnama 
upravljanja našom nesalomivom Gornjom 
Diktaturom.« 

Eriksen mrzovoljno koraknu napred. On 


92 


novom 


začu Proktorov šapat, ali se ne zaustavi. 

»Mislio sam da si čudotvorac, a ti — 
Vladar«, ogorčeno reče  Proktor za 
Eriksenom. 

Tek na stepeništu Državne kancelarije 
se okrenu. Vojnici su se ćutke razilazili. 
Eriksen ne vide Proktora u masi. Proktora 
više nije bilo. 

Posle obilaska uređaja za centralizaciju 
društvenog života, Eriksen priđe pultu- 
prestolu. Oko PP tiskali su se visoki 
funkcioneri Gornje Diktature, koji su došli 
da se poklone novom vladaru. 

»l, tako kažete, prevrat je odlično 
izvršen?« upita Eriksen Bredea. 

»Perfektno, Vaša Preuzvišenosti. Pogi- 
nulo je nekoliko budala i drznika, ali je 
država izašla iz krize jača nego što je bila. 
I to, što vas je ona sama pronašla i učinila 
vas centrom totalne sinhronizacije, čini 
državi čast. Od sada je čovek iz 
Briljantnog paviljona... « 

»Paviljon u kome sam se rodio zove se 
Vašljivi, generale«. 

»Pre pola sata promenjen mu je naziv u 
Briljantni. Ovog trenutka se u njemu 
otkriva vaša statua. | tako, usuđujem se 
da konstatujem...« 

»Hteo bih da vas zamolim za jedno ob- 
jašnjenje«, reče Eriksen. »Vi ćete, 
naravno, razumeti da mene, kao novajliju 
u upravljanju više od svega interesuje 
koliko je čvrst taj državni U usla čiji 
me je nervni centar... da tako kažem... 
izabrao. Odakle da očekujem opasnost? 
Vi me, svakako, razumete, Brede?« 

General je odgovarao sa vojničkom 
preciznošću: 

»Samo četiri uzroka mogu da unište 
totalnu sinhronizaciju — napad spolja, 
ustanak podanika bonapartijski prevrat i 
tehnološki raspad sistema.« 

»Hoću da detaljnije čujem o dejstvu tih 
rušilačkih faktora. Čini mi se da ih je 
isuviše da bi čovek mogao da ostane 
miran.x 

s Napad spolja. Njega može da izvede 
samo Zemlja ili Donja Oligarhija. Zemljani 
se diče time što njihovo društvo 
funkcioniše samo zbog sreće svojih 
sugrađana i u unutrašnje odnose drugih 
planeta nemaju nameru da se mešaju. 
Sto se tiče Donje Oligarhije, njihov vojni 
potencijal je mnogo manji od našeg. 
Mislim i da je o pobuni naših podanika 
besmisleno govoriti. Što se tiče... hm... 
vašeg ličnog slučaja, očekivati da se 
ponovi... Trebalo bi, da tako kažem, 


posedovati genijalnost kao što je vaša, 
čak i višu od vaše, iako vi već...« 

»Da, tačno. A sada tehnološki faktor.« 

»On je najmanje verovatan. Naš državni 
sistem će se uništiti ako uređaji 
upravljanja počnu da se uništavaju 
međusobno. Sve dok mozak Vrhovnog 
Sinhronizatora u sebi koncentriše uprav- 
ljanje, takva opasnost ne postoji. Na- 
ravno, nijedan Vladar neće narediti 
samouništenje, to jest trenutnu čudo- 
višnu eksploziju, jer je to ravno 
samoubistvu.« 

»Pa da, i to je logično«, progovori 
Eriksen »Mislim da bi Proktor bio 
zadovoljan.« _ 

»Proktor? Sta hoćete time da kažete, 
Vaša Preuzvišenosti?.. « 

»Hoću da kažem, da Vladar 20 počinje 
svoju eru sinhronizacije.« 

I pre nego što su ošamućeni veliko- 
dostojnici stigli da se umešaju, Eriksen 
skoči na pult-presto i raširi nad njim ruke. 
O tome što se neposredno zatim dogo- 
dilo niko od njih ne bi umeo da ispriča 
svetu, mada ih i tako više nije bilo. 
Eriksenu se u nekom milionitom deliću 
sekunde učinilo da se u blistavoj odeždi i 
ovenčan slavom uzdiže u nebeske visine. 
A odmah zatim, nije prošao ni deseti deo 
sekunde, milijarde atoma njegovog tela, 
u sjajnom plazmenom obliku, raznosile su 
se po oslobođenoj planeti. 

SNIVA: 


FU-DO JE MUŽJAK OVE SUBOTE 


»Ko si ti?« skoro režeći me pita, sva nervozna, divlja, zapeta kao samostrel. 

»Fu-Do« muklim glasom izgovaram svoje omiljeno ime i gledam nestašno po- 
skakivanje malih dojki ispod crne majice. »Tražim ženku«. 

Pribija se uz mene i pritišće se udobnom prednjom površinom. Neoni blešte, farovi 
blešte, želje blešte. 

»Nađa«, zuri mi u oči, »ja tražim mužjaka.« 

Uzajamno se pričvršćujemo rukama, trljamo se, divlje ljubimo dok ne ostanemo 
bez daha. 

»Rasturiću te« jedva izgovaram. 

»Rasklimaću ti kosti.« 

»Celu noć...« 

»... režaćemo i vrištati.« 

Drhtimo uzbuđeni do ludila. Još jedan ozbiljniji zahvat i povaljaćemo se nasred 
Terazija. 

»Ne ove noći« bistrim pomračinu sa osnovne ideje. 

»Ne« savladuje se Nada. 

»Tražim Onu Koja Mi Je Noćas Potrebna.« 

» Tražim Onog Koli Mi Je Noćas Potreban.« 

»Onda...« 

»... do Velikog Bluda!« 

Okreće se i trči kroz rulju vitlajući dugom crnom kosom. Ja se malo sabiram i 
mrštim nozdrve. 

Hej, hej, hej! Subota je, ja jesam Fu-Do, Bludnik, i tražim Onu Gore Pomenutu. 

Mirišem parfeme razne, gledam lepe noge otkrivene najsmelijim minićima života, 
rekonstruišem sisiće na osnovu otisaka na letniim majicama i haljinama. 

Hej, hej, hej! Pusti mi ruku, žurim u kafiće, u diskoteke, stanične prolaze letnje 
bašte, kulturne institucije. 

Evo dobre! 

Probijam se, probijam se, gleda me sa zanimanjem i raspoloženjem; mirišem je i 
jedva dobijam informaciju zbog preobilja veštačkih mirisa u koje se zamotala — nije to 
ta. 

Štipam je za obraz (mala investicija za neizvesnu budućnost) i nestajem u Knez 
Mihajlovoj guran njenim razočaranjem. 

'Ej, Beograd! 

'Ej, dobar izbor ženki; 'ej moj drugi grad! 

Hodaju, stoje sa strana, smeju se, čekaju! 

Za tren mislim da eto je, okrećem se tragom onjušljive erotike i vidim muško. Ne, 
hvala. Večeras. 

Ulećem u kafić. 

Za šankom dva pijanca piljare o kvalitetima pripadnika nekih nacija, barmen zna 
odgovor, nekoliko skojevaca pije coca-colu i izmaštava bolji svet. Pored dela sa 
ogledalima, red curica podobnih za rasplod i mladih klipana koji prodaju pamet umesto 
muških hormona. 

Šnjof, šnjof, šnjof; dve zanimljive. Nedovoljno za totalno otkačenje, Big Beng, 
Nirvanusamadhisatori, ni blizu kvalifikacijama koje se traže za Veliki Blud. 

Polazim napolje i leva nosnica nešto registruje. Uvlačim To, punim plućima, 
plućima punim sebe i unutar kože razapinjem pravi-pravcati svemir sa svim 

zajebancijama: Nove, Kvazimondari, komete i, hej, Crne Rupe. 

Okrećem se i suočavam sa cvetom išetalim iz tradicionalno smrdljivog klozeta. 

Sudara se sa mojom požudom i caklećim pogledom i plaši se malko. Obara slatku 
glavicu i brza do skojevca koji davi o nužnosti, slobodnoj volji i oslobođenju kao da je sa 
Razapetim zajedno Indijom gluvario. 

Hvata ga za ruku i kao ne zna više za mene, ali miris! Ej, miris! 

Udišem ga slasno i osećam da se i moje izlučevine prostiru skučenim prostorom. 

Gleda me, drhti, suzbijam želju da zaurlam i šćepam je. Gleda me, usnice tanke joj 
drhture, ne trepće. 

Govori nešto šetaču, odlazi za šank, kao otvara neki sok i tako to, i u prolazu mi 
dodaje cedulju. 

'Ej, u deset pred njenim stanom u Hilandarskoj! 

Skoro istrčavam. 

Dođe mi da viknem: 

»Subota je, ja jesam Fu-Do, Bludnik i našao sam Onu Koja Mi Je Noćas Potrebna!« 

I vičem. Smeju se budali. 

Dok sundam u krugu od pet ulica brojeći sekunde primećujem Nadu, pohotnu i 
srećnu, sa jednim čupavim i bradatim obmotanim oko nje — odlaze tamo gde ću i ja 
uskoro jezditi na talasima Big Benga. Namigujemo jedno drugom i sladimo se budućim 
susretom, koji će uslediti pošto izmirimo sebi ugovorene obaveze. 

To je Deset, to je Stan, to je Ona. 

Smušeno mrmlja jedno 'Azra' i pita za slatko, kafu i sve redno; pružam ruku do 
kose, do uva, do obraza i samo varnica što ne zvrcne. Gubimo se, pod nas prihvata. 

Postoji seks, postoji blud, ali Veliki Blud dolazi samo kad se iz sve snage traži. 

Dodirneš dlanom but i osećaš kao da je celu celim sobom dodiruješ. 

Rastvoriš joj usne i spoznaješ one fazone kad si i cilj i strela i strelac, i sve što može 
sa gađanjem biti povezano. 

Milovanje osećaju i unutrašnji organi i godi im. 

Spajanje galaksije i godi im. 

Big i Beng i deset milijardi godina trajanja do vraćanja svesti. 

Pa opet. 

»Hejl« čuje ona nešto posle ponovljenog Postojanja. »Otac otključava vrata! 
Beži!« 

»Zar?« iskreno se čudim, 

»Beži!« 

Ne pitam, u principu posle Velikog Bluda nijednu ništa ne pitam: žurno kupim 
prnje, otvaram prozor i... 

Bežim u noć. 


SITNI VEZAK 


»Ja na stolu, priključen na infuziju, prolazim pored svesti na mahove a stomak mi 
rasporen, creva i džigerica ispadaju« sa žarom pričam čoveku sa druge strane stola u 
kafani »Zora«. »l, na prozor skoči mačka. Mrda brcima, miriše...« 

Pijem neki vinjak zabacujući glavu. 

»Jebote?« zapanjen je slušač. 

»Crna. Ko noć. Osoblje brblja po instrumentima, niko ne gleda šta se, bog te mazo, 


vitaminima i mirodijama iz dus-flaše isučem! Zver pobeže.« 
Pa se sladim, ustajem i prosto letim od miline, jer subota je, ja jesam Fu-Do, Lažov, 

i sipam neistine uokolo. 

Obećavam mračnima zavere i pomoć od Istoka i Zapada, sirotima bolje dane i 
opštu jednakost, učenima carstvo razuma koje neumitno dolazi. 

Prodavcima pljeskavica govorim da im je hrana izvrsna, vinarima da su im 
kiselinčine i sirće ravni nektaru i da ih badava bacaju neposvećenima na sto. | umetnike 
srećem i vatreno tvrdim da je sredina nezrela i tvrda i neškolovana i da će sa 
zakašnjenjem shvatiti njihov značaj i kvalitete. 

Jer, subota je, Vreme Laži, a ja sam onaj koji jesam. 

Laž, laž, laž! Noćas, hej, laž je. 

Čujem zvuke besomučne novokomponovane iz birtije i srce mi obuzima nežnost — 
to je mesto. Muzika sa lažnim osećanjima, ljudi sa lažnim životima, a ja ću im, hej, 
pomoći da lažnost bude što uverljivija. 

Ulazim u dim, u smrad, u pijani svet, u buku strašnu. 

Klizim pored stolova kao lasica, kao lisica, spreman da medim: guram mentalni 
japaner prepun mentalnog koksa a jezik moj lažljivi jeste lopata kojom ću peć obmana i 
samozabluda noćas nahraniti. 

Biram društvo mereći temperaturu vatre fola i propuštam Velike Zavodnike, 
Vidovite Igrače Lotoa, Pametne Kockare, Pripadnike Velikih Nacija, Obrazovane A 
Neuklopljene, Hrabre Muževe. Ne, nisu mi dovoljno topli ni Slobodni Kojima Niko Ništa 
Ne Može, Uspešni Šverceri, ni Mogli Su Ali Nisu Hteli. 

Fu-Do, Lažov, traži Srećne i Zadovoljne da im vatru podjari. 

Evo ih. 

Sede za dva sastavljena stola i jesu šoferi, sportisti, šverceri i politikanti. Imaju 
pare, imaju devize, imaju kuće i žene koje ih tamo (hahaha!) čekaju. Znaju za 
devalvacije, ko šta sređuje, preko koga se kriminal zataškava. Znaju rezultate utakmica 
nedelju dana pre susreta i telefone uglednih kurvi. 

Znaju da sastave stolove u kafani, piju najgori špricer i krkaju preslanu svinjsku 
kolenicu i uvereni su da se tako, baš tako ponašaju Srećni i Zadovoljni. 

»Imam dolare ispod kursa« šapćem na svinjsko uvce, čekinjavo i ušiljeno. 

»Sedi, brate«, ruke širi, ljubljenje eskiviram. »Sta piješ?« 

Vest huji oko stola i svi se smeše i namiguju, 'ej, srećniji su! 

Spremam televizor i satelitske antene bez porekla za smešne pare, opštinu sa 
malim porezima, carinske deklaracije za uvoz malih aviona. 

»Dete,« zove Svinjoslav harmonikaša, »dajde ono o onoj što je ostavila siromašnog 
studenta i udala se za gazdu kafića!« 

»S oluju ili bez?« 

»S.« 

Puštam jezik da radi i osluškujem pesmu »s oluju«. 

»Fu-Do«, čujem glas i okretom se suočavam sa sraslim obrvama namrgođenim i 
povijenim nosem. »Oćeš ti da ženiš moj šćer Azra?« 

Sabiram sve. | ime i naglasak i znam da je Albanka, i da nema veze koji je vek. 

»Odbila me,« širim ruke. »Pitao sam je da se uda.« 

Zbunjen je, mrači se. 

»Pitaću ga« kaže. »Ako lažeš, teško tebi.« 

Odlazi prezirući pijance i prosto sam prinuđen da ga gledam sve do izlaska. 

Muzikanti rokekokaju nemilice, pevaljka pokazuje fizičke osobine studentkinje i 
dušu para kafedžije, a onda bubnjar pomahnita: besomučno udara po timpanima i urla 
»Oluja! Oluja!«. Basista se pokvareno kesla i pritiska prekidač; ogromni ventilator 
podiže suknju ispod koje predebela žena nema ništa. 

Rulja skače na noge i vrišti. Ja pogotovu. 

Delim posetnice i uzimam akontaciju. 

Izlazim, i bučno udišem i opet: 

»Fu-Do«, čujem glas i okrećem se. 

Bože, Gručo Marks! 

»Ja sam Kanterbrau, najveći čarobnjak Severa« prilazi mi polako. 

»Ličiš na Gruča.« 

»Ali nisam« vragolasto se smeje. »Ti ličiš na nekog površnog plejboja a najveći 
čarobnjak si Mediterana!« 

»Lud si« smejem se, »ja sam Fu-Do, Lažov!« 

»Lud sam« ne ljuti se Gručo. »Ipak sam čarobnjak i želim da se borim sa tobom«. 

Treba ga se otarasiti i srećan sam što lažem: 

»Nisam u fazi borbi. Poseti me za četiri-pet subota pa ćemo videti«. 

»Razumem« saosećajno se naklanja i odlazi. Bio bih zadovoljan da nije nekoliko 
sitnica: 

e sanjao sam vodenicu i sebe kako bacam vitlo od cveća u reku koja je daleko i 
duboko i Gručo Marks doleće i čini to umesto mene; 

e  vollm filmove Gručo Marksa i 

e volim pivo Kanterbrau. 


Bežim u noć. 
SVI SMO MI LOPOVI 


Čuvajte džepove, o prosjaci, evo me, dolazim! 

Ja kradem. 

Uzimam zgužvanu novčanicu iz ruke Ciganke jadna lica, šaku sitnine iz kutije od LP 
ploče postavljene pored »TAČNE VAGE«; neprimetno otvaram damske torbice i vadim 
kreditne kartice, skrivene burme, umrljana ogledala, upaljače i prezervative. 

Svetla se pale, mesec jača, na scenu stupa Fu-Do lopov do srži svoje. 

Je li to šaka jadnih para u plavoj koverti šljakera? Daj ih! 

Je li to zlatan lanac propalog švercera? Daj ga! 

Je li to Reč, mudra ili glupa, unovčiva ill uzvišena? Daj je! 

Jer: subota jeste ona lopovska i Fu-Do krade i plamičak iz nadarene zenice. 

Trčim kradem, trčim otimam i kuće evo, bogate, sa vrtom. U mraku. Dišem 
ubrzano, gledam nebo, gledam rastinje i zaključujem da bi to mogla biti posledica 
prekrasne lopovske noći. 

Nevidljiv za pozornika, neonjušljiv za psa, nedokučiv za alarm — ulazim. 

Čulo svojstveno samo totalnim aždahama dugoprstim voda me iz sobe u hodnik iz 
hodnika kroz trpezariju do biblioteke i znam: plen nije pehar zlatni, ni sablja u krvi 
kaljena; novčići davnovremeni, ni maske nesvrstane. 

Očajno spoznajem istinu osetljivim duhovnim završecima jer nije mi draga. Fu-Do 
jeste lopov, najveći ove subote, ali je i tup da iz jasnih znakova iščita da je on plen 
noćašnje pohare. 

Svetla se pale, padaju maske. 

»Dobro veče, gospodine«, kiselo se smejem. 

»Bedo bedna« kaže golemi sa pucom. 

Taj glas! 

»Onakav čovek« nastavlja naoružani sumnjivo poznatog glasa, »ona ljudina sad 
nevešto krade!« 

»Ja sam bog lopova!« bunim se. 

»Ti si stručnjak za hemije, alhemije, i slične gluposti! Bili smo zajedno u 

istanbulskoj ekspediciji«. 

Uzdišem setno. Ej, Istanbul! Mirisi opojni, zadatak bajan: naći kraljicu noći, uzeti joj 
uzorke izlučevina i ustanoviti zbog čega pri svakom izlasku za njom kaska ljudska 
kučnica. 

»Ti si Kristofer« konstatujem. 

»Jesam, stoko lopovska«. 

»Kako si mi namestio čeku?« 

»Kanterbrau«. 

Sve jasnije i crnje. 

»Hoću da ideš sa mnom u Amazoniju« prelazi Kristofer na stvar. »Neke ptice dube 
gnezda u steni nekim lišćem. Omekšavaju kamen«. 

»Ni lud«. 

»Ima i piramida. Iz jednog bloka viri ljudska dlaka. Omekšan kamen«. 

»Dlaku ošišaj, kamen prožderi i iseri. Jebe mi se za omekšivač«. 

»Milicija, mafijaški nastrojen gazda ovog skromnog doma, Azrin otac, Kanterbrau«. 

Gledam, ne verujem. 

»I ti bi me isporučio?« pitam. 

»Za takvu stvar bih rođenu majku isporučio«. 

»Ostavi lovu, ostavi kartu zbornog mesta. Dolazim u subotu« 


PALI ZELENI ANĐEO 


Fu-Do je istraživač ove subote, jer i to neke subote mora biti. 

Koračam obučen u safari odelo ka logoru te kamene ekspedicije i razmišljam o 
svim ispijenim flašama i uvaženim ljudima svog života. Pretresam zajedničke ludosti i 
znam da sam već odavno pečen za jedno pravo izdajstvo; zatežem tregere i odlučnije 
krećem u ralje jednog divnog prijatelja. 

»Eto te« smeje se. 

»Dao sam tvoju adresu onim elebacima što traže da se pismo umnoži i posalje na 
deset adresa ili će te snaći strašna nevolja« lažem i milo mi je što osmeh iščile. 

»Kako si nas pronašao u ovoj zabiti?« 

»Išao sam pod lažnim imenom« 

Ni meni nije jasno zašto sam to rekao. Svakako nešto znači: Kristofer je zbunjen. 

»Pođimo« ustaje i daje znak Indijancima. 

Idem, šta bih drugo. Svetlost jarka kroz lišće se probija: svetlo-tama-svetlo-tama- 
svetlo... Golemi stroboskop poziva moje neurone na ples u ovoj diskoteci čudnih 
bogova. Svetlo-tama i moje opiranje jer znam za svoje preklope na podijumima ispod 
lajt-mašina. 

Ako odustanem, poteraće me. Ako zažmurim, upašću u rupu, stati na zmiju ili 
lupiti glavom u nisku granu. 

Trepćem kao isprepadano mače i vidim ono što se ne vidi: 

e stenu preko reke, nedostupnu i hiljadu ptica — oblak oko gnezda svijenih u 
steni: 

e Indijance drugačije od ovih što sa nama hode, lucidne i rezervisane i blesak 
čuđenja u očima najlepše išaranog pri pojavi moje malenkosti; 

e avetinjsku izmaglicu smrti koja kao oreol obavija mog bivšeg druga iz Is- 
tanbula. 

Dok sve u meni vapi za jednim trkom u srce šume, dobro znam da ću klempati sa 
»ortacima« do te mutne vode, odstatirati koliko se može, posvađati se sa Kristo-ferom 
HER 

Pobeći u noć. 
Do tada, razum na rezervu. 


ZAŠTO NE VOLIM BUĐENJE 


Stvarnost me uvek iznenadi, eto zašto. 

Posle šamara, drmusanja i dreke otvorio sam okca i začuđeno posmatram izbe- 
zumljenog druga sa istanbulskog druma i isprepadane Indijance. 

»Zašto tako?« primičem se ovom danu. »Zar samo zato što sam obrastao 
paučinom, mahovinom, gljivicama i izgledam kao leš?« 

»Budalo,« tepa mi drug, »Moji plaćenici u koloru natrapali su na tebe ni sto 
metara od linije požara! Kažu: mrtav je, a živ! Kažu: životinje ga ne registruju i ne jedu! 
Kažu: čarobnjak ili bog!« 

»Kažem: gladan sam« ustajem i pucketam prstima. 

Padam udaren drugarskom šakom. 

»Ubiću te!« šizi Kristofer. »Ko si?« 

»Stručnjak za hemije, alhemije i slične gluposti« citiram pljuckajući krv i pipajući 
jezikom zube. 

Indijanci malo uzmiču. 

»Ubiću te! Ko si?« 

Sabiram, uzdišem i gledam ga u oči. 

»Ja sam Fu-Do...« 

9... najveći čarobnjak Mediterana!« 

Svi se beče na pojavu Gruča Marksa. | ja. 

»Jesi li spreman za dvoboj?« pita ljupko. 

Prevrćem očima i smišljam odgovor, bespotrebno, jer Kristofer poteže argument 
sa devet metaka i galami. Naređuje čas levo, čas desno, postrojava nesrećne Indijance, 
Sever i Jug i jednog momenta zapanjeno konstatuje da se Kanterbrau neopaženo 
izvukao. 

I drug to primećuje i uz psovku odmahuje argumentom. 

»Sad igramo oštro« kezi se tužnom zboru. »Od vas golih hoću lišće, od tebe, živog 
mrtvaca, želim analizu«. 

»Ali...« pokušava jedan što zna španski. 

»Nemaali!« 

»Ali... « pokazuje goli čovek rukom. 

Kristofer se okreće i nerado suočava sa slikom dvadesetak išaranih tipova sa 
duvaljkama. 

»Da li te svirale sviraju dok strelice izleću?« smejem se kao hijena polutrulom 
krmetu. 

Dok nas vode ka selu intenzivno razmišljam o noći koja dolazi i životu kojim bih 


mogao živeti. 
NI DAN NIJE LOŠ 


Ako nisi na dnevnom redu kao negativac. 

Mrki čovek sa španskim jezikom nabraja dvadesetak tabua, prekršenih od strane 
okrivljenih i osuđenih, i argument sa devet metaka, kojim vitla na sve strane i zaviruje 
mu u cev na mahove. 

Tu je i negde pomenuti blok kamena sa ljudskom dlakom okružen nekolicinom 
išaranih sa bleskom u oku. 

Onda igraju. 

Donose bakrač i verige. 

Vodu sipaju, amazonsku. 

Lišće, sušeno, mrve prstima uz ptičije krike i mahanje rukama. 

Vatra liže potamneli sud, rozikasti dim se izvlači iz uznemirene tečnosti i draška na 
kijanje nesvikle nosnice dva druga (do groba?). 

Jedan skoro lep, zahvata malo tečnosti drvenom kutlačom i nosi do kamena. Drugi, 
pljunuti moj kolega sa Fakulteta političkih nauka u Beogradu, razliva tečnost po 
nesrećnom bloku. 

Sve miruje. Nema mehurića, nema reakcije. 

Onda treći, skoro bog, uzima nož sa krivom oštricom i reže sloj po sloj kamena kao 
da kačkavalj za picu odvaja. 

Kruži oko dlake kao bolnički brica oko rane a vitla mahnito rukom. Kao da sam nož 
oči ima. 

On radi, sve miruje. Biće da se i taj veliki požar, što izjeda zelena pluća sveta, u 
ovom trenu odmara — čeka presudu vešte ruke. 

I već se vidi nepojmljivo, već vrisak traži put iz grudi. Ja Fu-Do, šta li sam već ove 
subote, čije su oči videle kako šakali izvlače creva beguncu iz zatvora, samospaljivanja 
radnika, rezbarenje lica »skakavcem« i sve ono što nije za gledanje vrištim, u duetu. 

Jer to je glava što se izkamena pojavljuje. 

Jer to je riđa glava blesavog Koste, šefa, finansijera istanbulske ekspedicije. 

Sad je jasno zbog čega nije proizveo čudesni miris Turkinje — teško je to učiniti 
čućeći u utrobi kamena negde Bogu iza kičme. 

Naši prijatelji se vesele. 

To traje, dugo. 

Onda dovlače drveni kalup čija veličina ne dovodi u sumnju namenu; u bakrač 
ubacuju komade kamenja i mešaju. 

Kristofer i ja se gledamo. On je bled, beskrvan i drhtav. Ja bih se smejao, ali neću. 

Prvo prilaze njemu i udarcima ga teraju da ude u kalup i čučne. Prstom probaju da 
tečnost nije suviše vrela i sipaju. Drug jauče. 

»Zašto?« pitam. »Nije vruće«. 

»Budalo!« histerično odgovora. »Zar ne shvataš da je ovo kraj« 

»A raj? A lepi pakao? Zamisli koliko tamo društva imamo!« 

Pokušava da dopljune do mene, a Indijanci kuvaju još jednu turu, pa još jednu, 
pa... 

»Hej,« pomirljivo izgovara a kamen mu do vrata dopire, »izvini.« 

»Prosto ti je«, pravim krst desnom rukom. »Kako dišeš?« 

»Jedva« setno me gleda. »Ubij me, molim te.« 

Ispod oka osmatram onog tipa što zna španski — jebeš ga, poliglota je poliglota. 

Ovaj ne reaguje. 

Nadlanicom udaram onog trećeg, skoro boga, preko splačinare, otimam mu krivi 
nož i dok bacam, bivši drug se smeši i zatvara oči. 

A sad mu duša ka početku putuje. 

Kamenoresci vrište, udaraju me. 

»Ti nećeš imati takvu milost!« dere se onaj na španskom. 

»Kismet« kažem. 

Zalivaju Kristofera i dovlače drugi kalup. 

Gledaju me ispod oka, ja ne reagujem. 

Lepo smišljenu scenu prekida ogroman plavokrili leptir dolećući iz šume. 'Ej, leti 
kao da nevidljivu muziku sledi, vrluda izmedu zgranutih Amazonaca i......sleće na moju 
balkansku tikvu. 

Onaj što je podozriv od početka kuva od besa i ja spremam žvaku da mu objasnim 
neobjašnjivo. 

Nepotrebno: iz šume izlazi Kanterbrau milujućl lijane, mameći ptičice i zmije i 
igrajući; skraćeno: glumeći ludu devojku. 

Prilazi mi i leptir klapara do njegove severnjačke tikve, malo miruje, pa opet sleće 
na moju. 

Onda govori na nekom šteketavom jeziku i zapanjuje me što ga kamenoresci 
razumeju, padaju na kolena i mahanjem ruku pozdravljaju nas bele. 

»Tukuna Indijanci« obraća mi se, »veruju u magičnost ovih plavih leptira iz roda 
morfo.« 

»l još?« 

»l još: rekao sam ko smo i da nam predstoji važan dvoboj. « 

»l?« 

»Nadaju se da će pobednik biti milostiv i oprostiti njihovim grešnim dušama za sve 
što je moralo biti.« 

I eto, pada noć, možda je subota i Fu-Do je čarobnjak ove noći. 


MALO PRIČE PRE DVOBOJA 


Tu smo, pored nemog diva Amazona. U vodu uklizava matora anakonda ne 
obraćajući pažnju na nas. 

»Zašto si krio da si čarobnjak?« pita Gručo Marks raščešljavajući desni brk. 

»To nije nemoralno.« 

»Nije« slaže se, »ali red je da odgovoriš na izazov kad si lociran.« 

Nemam reči. 

»I zašto razni životi subotom?« 

Cutim. 

»Čista profesionalna znatiželja.« 

»Dobro« gledam ga u oči, »jesam taj koji jesam i uspešno izbegavam da postanem 
magijski revolveraš kog traži svaki balavac da se oproba. | jesam živeo tuđim životima 
subotom već mesecima jer mi je kazano da ću ove godine nastradati nasilnom smrću.« 

»Vidim...« gleda me s poštovanjem. »Sest dana provodiš u hibernaciji, subotom 
izađeš, odabereš život i potpuno ga odigraš. Svet te i ne dovede u vezu sa tvojom 
pravom ličnošću. Koju metodu lažne smrti koristiš? Haiti?« 

»Izvorna Afrička. Tip od kog sam je dobio obećao mi je i recepturu za višednevni 
boravak pod vodom.« 

»Sjajno!?« oduševljava se. 

»Na suvom nisam uspeo da ostanem neprimećen« iskreno uzdišem. 

Saosećajno klima glavom. 

»Onda...« kaže. 

»...da počnemo.« 


SAMO MALA OBMANA 


O-hoj! Subota je, noć magije i Stvarnog sveta, i ja, Fu-Do, čarobnjak prvog reda 
hitam kroz šumu golemu. 

Eto ga sjaj vatre, mami me, jer oko takvog plamena mogu se naći mnoge duše — 
leptirice. 

I moja duša ranjena leti do samog srca ognja, miriše vrelinu i vapaje i beži u vlažni 
noćni dom! 

Pružam umne pipke, razgibavam nevidljive zglobove. Kojekakvim čulima okolinu 

prepipavam i nema, nema ga. 

Smejem se, jer lukav je Gručo; veselim se, jer dugo pravog izazova ne imadoh. 

Srce mi leti kao soko i začikava pospale kondore. 

Odjednom, sneg. 

Odjednom, živi led oko nogu. 

I mesec severnjački bled i sumoran. 

Trzam se i znam da Kanterbrau prvi napada. 

Što veću snagu u noge ulažem, živi led se više penje. 

Daj, samo mirno. 

Sa planinske kosine kreću nordijci sa puškama na leđima. Skoreni sneg ječi pod 
skijama, zašiljeni zubi čelični svetlost mesecu vraćaju. 

Oči im zgasnuše, suze krvave. 

Umesto štapova ledenice nose. 

I dalje miran. 

Nemo se spuštaju i na propisanom rastojanju bacaju ledenice i ležu. Skidaju puške. 

Nemam vremena da ga tražim, a dok ga ne otkrljem, teško ću ga obmanuti. Treba 
se vaditi. 

I ja kezim zube, i čude se, jer moji zubi nisu ni ljudski ni metalni. 

Vučji su. 

Naspram meseca ugasle oči vide siluetu starog kurjaka i znaju da je zloglasni čopor 
iza njega. Usporeno se zgledaju pa pilje u srednjeg. Tu smo. 

Hitam mu sliku vučjih orgija po torovima severa i strašne price o pojedenim 
planinarima i smučarima, i živi led jauče i pušta moje ohladene noge. Ipak: 

malo me hladno dostiglo... 

...i teško koračam... 

...d iznad mene hiljade tona leda postoje... 

...a ovo Severno more hladno je. 

Zadrži dah. 

Studen mi kroz kosti zavija, krv kao mrazom izmrvljeni sneg kroz ponore skrućenih 
vena curi. Strah me da mi oči kao krhka skrama leda na gorskom jezeru ne puknu. 

Ako ga nema u slici, nije fer. 

Ako i nije fer, pobedu će brojati. 

Da li je on breg ledeni? Saljem mu more viskija u kom se uz iskrenje rastače, i 
ništa. 

Eno foke! Dama u bundi i oči belog mladunčeta spremnog za kuku i deranje. Ništa. 

Srce kao malj po stegnutim prsima otkiva, ne ronim već nesuvislo mlataram 
rukama. 

Negde pred mrak koji kuca na moje skrivene prozore setim se kitova, cediljki i 
raspršenih kilograma planktona i padam u bujnu travuljinu. 

Neko živinče se budi i beži. Stotinu koraka dalje čuje se veseli Gručo koji uz krike 
pokušava da okupi izjedene, deliće duše. 

Hvatam ritam disanja pogodan za brze oporavke i užurbano prikupljam energiju iz 
okoline. 

I evo ga, napada: ka meni tutnji mamut mamutski i vidim da sumnje nema — on 
je, glupo je užurban. Pokušava da spreči moj oporavak. 

Prvi napad eskiviram bacanjem u stranu jer vidim plavu silu dozvanu iz neke zveri 
kako u mene žuri. 

Mamut proleće, koči, a mene trese ona divna struja plazulja, kapci mi drhte i 
kričim nesnosno. 

Zovem majku svih vatri koja ovde u Amazoniji godinama neobuzdano besni i oko 


103 


rutave životinje obavljam zid vreline, sjaja i očišćavajuće smrti. Za tren mi se čini da ga 
dobijam al' ono čulo, recimo sedamnaesto, šapuće mi da taj komedijaš sa Severa 
sprema novi prizor iznam da moram bitl brži i 

jesmo u dimu u smradu i pijanom svetu u buci strašnoj. Okolo Velikl Zavodnici, 
Vidovlti Igrači Lotoa, Pametni Kockari, Pripadnici Veliklh Nacija, Obrazovani | 
Neuklopljeni, Hrabri muževi, Slobodni Kojima Niko Ništa Ne Može, Uspešni šverceri, 
Mogli Su ali Nisu Hteli i, hej! hej! hej!, Srećni I Zadovoljni sa Gručom u vrhu stola. 

Muzikanti rokekokaju, pevaljka opet pokazuje koješta o studentkinji i gazdi kafića, 
a ja sam kvarni basista — drmam jadnog »fendera», podvriskujem na mahove i čekam 
najlepši deo pesme. 


Kanterbrau se okreće okolo ne verujući da se na ovoj planeti nalazi. Udaraju ga po 
ramenu, mašu masnim parama ispred njegovog prefinjenog nosa, podriguju i pokazuju 
šta bi radili pevačici samo da im se, eh, primakne. 

Jadnik ustaje i pogledom unezverenim traži vrata u dimu skrivena; fudbaler ga 
vuče da sedne i uz pomoć večitog direktora f irme sa pet ljudi naliva ga šećerušom- 
džibrušom. 

Jauče. 

I onda bubnjar pomahnita kao nikad dosad, recimo, postao je svestan šta mu sada 
neko drag radi sa nekim mrskim, lupa po timpanima, šeta bas bubanj, baca stolicu u 
prozor i urla: »Oluja! Oluja!« 

I opet ima neko da se kvarno smeši i da uključi ventilator, i više to nije vetrić koji 
suknjicu zadiže već kolekcija svih mirisa koji se u prostoriji nalaze. 

Iz čojanih odela izvire onaj otužni neoper, iz grla mnogih bazd duvana i mešanih 
pića; iz cipela izvlačim dokaze o smrzljivim nogama i izbegavanju pranja. Međunožne, 
potpazušne i upalne miomirise muljam sa svim aromama što mogu naći u urušenom 
WC-u, a ima ih. 

Gručo povraća velikom kamiondžiji lice i tetura se ka vratima. Lomim ga! 

»Hajde, evo šezdeset petice!« gura ga devojka ka vratima autobusa iz kojih nemo 
vrište ruke, noge i glave izbezumljenih pogleda. 

»Šta...« 

I usisan je. 

Vrata se zatvaraju gnječeći mu rebra, jedan od sto dvadeset kila mu stavlja ruku u 
želudac i oslanja se svom težinom. Vruće je, zagušljivo je, a vozač kao da govna na 
prosipanje vozi. 

»Čekajte...« stenje. 

Ja, Fu-Do, vozač ovog filma naglo kočim, pa dajem gas, normalno. Mašina jauče, 
putnici na sve svikli psuju, a Kanterbrau ugnječen jauče. 

Vozači imaju duše i Fu-Do dugmence sa polupanom kontrolkom pritišćem i sav tav 
jad oko Severnjaka prosipam. 

Izvlačim se iz uniformisanog i on uz krik uleće u zadnji kraj parkiranog kamiona — 
mala omaška. 

Jer žurio sam, treba pomoći čoveku, i evo nas iz Hitne pomoći kako lenjo stižemo i 
izlazimo iz belog auta. 

»Mislim da sam slomio nogu...- kaže ipak sabrano. 

Samo graške znoja po bledom čelu kažu mi koliko trpi to čeljade. 

Sa cigaricom u uglu usta namigujem kolegi i stavljamo ga na nosila uz uobičajenu 
pažnju i nikako nam nije jasno što se sada dere kad je junački lom podneo. 

Ječi i dok vozimo, i dok ga guramo kroz hodnike otvarajući vrata baš tom nogom. 

Stenje i dok ga pretovaramo na rendgen, i dok mu bezbroj puta krv vadimo i 
osećam da će stenjati dok neobrađene noge bude provodio besanu noć na urološkom, 
dakle potpuno pogrešnom odeljenju bolnice. 

I znam... 

Jebi ga. 

Nešto mi nažao dode i traku cepam, film prekidam. 

On stoji uz stoletno deblo gromom svaljeno, trese se, usne mu drhte. 

»Ti si pobednik«, samo što ne plače. 

»Nije to tako strašno«, tešim ga." 

»Tvoja mašta je zastrašujuća moćna.« 

»Nije to ništa«, gorko se smejem. 

Prilazim, žurno jer i meni se iznenada plače, stežem mu ruku i tapšem po ramenu. 

»Dobar si. Skoro si me imao.« 

»Ti si bog«. 

»Ne...« moram da se nasmejem«, to je stvarno ništa. Imao sam u rezervi mnogo 
jače adute..« 

I bleskam mu u umu slučajno gurakanje u disku za trista ljudi u koji se naguralo 
osamsto sa svim po redu: šamar, noga i izbacivanje iz cipela udarcem »slučajnog« 
prolaznika; tuču sa penzionerima oko narodnog hleba uz svitanje zimsko; sednice, hale, 
stanične restorane i klozete; kafansku atmosferu iz lokala pored Ibarske magistrale i i i i 
lili. 

»Dođi na školovanje« ozbiljno ga pozivam. »Samo ko prođe sve to u raznim 
varijacijama može biti čarobnjak.« 

Štipam ga za obrazi 

... bežim u noć. 

NEŠTO ŠTO ME NA POČETKU ČEKALO 


Evo toplog posle toliko zime, evo predaha zasluženog: ja Fu-Do, klackator jajca ove 
predivne subote ležim i bacam kamičke u mutni Amazon. 

A ležim onde gde Bog zapoveda da treba leći ako želiš što brže otići, Jugici, srcu 
svome: u jaruzi sa nekoliko krvožednih stvorova, anakondom sa nekim povelikim 
živinčetom u buragu i nekom vrstom lešinara što čuči na drvetu na onoj strani gde 
sunce zalazi. 

To je život! 

Preko mene mile golemi pauci, oko mojih nogu vrzu se i trasu prave oni mrtvi što 
jedu sve sem koščica. 

Razmišljam šta da hvatam da hranim piranice. 

Ej, divno mesto za čekanje transporta do dežele moje. 

A tamo, sav onaj svet što zgrozi čarobnjaka sa severa, a tamo — čeka me ona ljuta 
Nađa da Veliki Blud činimo. Sad sam besan i moćan, mogli bismo se ganjati i po 
Terazijama. 

Iza leđa neki šušanj. Ne trzam. Ko računam, neka prosta zver. 

Pa opet šuma, jebote, obuven! 

Uoštravam pogled i glavu okrećem. 

»Dobro veče« kaže. 

I gleda me! 

One crne obrve skroz je natuštio. 

»Ja mislim« nekako teško izgovara, »da ti neš' da ženiš moj šćer Azra.« 

Nemam argument. 

Bežim... 

INTERVJU 


STIVEN KING 


Iznosi gomilu debelih, živopisnih džepnih 
knjiga. »Pogledaj ovo. Pogledaj šta sam 
upravo kupio«. Podiže jednu i me- 
lodramatično reži: »Žedni su!« od Roberta 
MekKamona.« Odmahuje glavom, kao da 
žali. »Bojim se da ću zavoleti ovu knjigu. 
Baš imam ukus za sranje. Verovatno će mi 
se vise dopasti od ove ovde, »Krvavi 
rubini«. Uzima drugu džepnu knjigu. »Ali 
ova će mi se verovatno dopasti najviše od 
svih. Sudnji dan od Nika Šarmana. Kladim 
se da će na nekom mestu neko da bude 
ubijen u kadi, i da će pocrneti, i da će 
nečiji tuđi prsti da zarone u njihovo 
drhtavo meso«. Veselo se kezi. 

Verujem da je ovo jedna od stvari kakve 
možete očekivati od Stivena Kinga, 
naročito ako ste pročitali Mrtvački pies, 
njegovu knjigu o samom sebi i horor 
literaturi, u kojoj ispoljava svoj popularni 
ukus i izbegava svaku naznaku aka- 
demske literame kritike — iako ima 
podlogu da je piše, ako se za to odluči. 

Ali on se za to ne odlučuje. On jasno 
ističe da, bez obzira na svoj uspeh i novac, 
on i dalje odlazi i kupuje knjige i otkida na 
jevtina zadovoljstva kao i svaki drugi 
ljubitelj horora. Sebe predstavlja kao 
običnog Amerikanca, baš poput onih o 
kojima tako ubedljivo i tako osećajno piše 
u sopstvenim romanima. 

Ali, naravno, postoji i začkoljica. Bez 
obzira koliko on pokušavao da bude 
običan tip, njegov poseban spisateljski 
talenat i dalje je tu da pokaže kako je on 
sve samo ne prosečan. A kada govorim o 
talentu, ne mislim samo na njegovu 
sposobnost da šokira ljude. Njegova 
novela »Dobar učenik« u zbirci Godišnja 
doba jasno pokazuje da, ako je i bilo 
nekih sumnji, on ume da piše dobru 


prozu, suptilnu i preciznu. Lično, smatram 
da je on najbolji popularni romanopisac 
koga imamo, kada se radi o tome da se 
uhvati svakodnevni život, zaista shvati 


američki karakter i izgradi struktura 
modernih mitova na tom temelju 
neposredne realnosti. U svojoj 


verovatnosti i svojim fantazijama, on 
izražava suštinu našeg doba. 

On bi možda dobio više hvale od 
ozbiljnih kritičara kada bi pokvario svoje 
knjige čineći ih težim, manje dra- 
matičnim, pretencioznijim, i manje zabav- 
nim. Ali on kao da ima sopstveni Ustav 
koji propisuje da mora da se suprotstavlja 
svakom tragu snobizma u svojoj prozi i u 
stilu života. On i dalje živi u Mejnu i 
odbacuje njujorški kontinuum koktel-žurki 
koji je poslužio kao plodno tle za toliko 
drugih jalovih literarnih reputacija. 

»Jedan od razloga zbog kojih ne želim 
da živim u Njujorku«, kaže on, »jeste to 
što na to gledam kao na neku vrstu 
literarne žurke sa svim tim ptičicama u 
uštirkanim košuljama koje puze po tebi 
govoreći, 'Hej, hajdemo napolje da 
popijemo koje pivo dole u Lavljoj glavi', 
ili, 'Da skoknemo do mog stana, 
proradimo nekoliko redova i pričamo o 
knjigama'. Ali ne da pišemo knjige, zbog 
toga što ćemo proraditi redove i popiti 
nekoliko piva u Lavljoj glavi«. 

»Ono o čemu, u stvari, pisci stvarno 
razgovaraju nije umetnost već novac. Oni 
žele da znaju, 'Kakav ti je ugovor? Kakav 
budžet za reklamu dobijaš?' Uvek sam 
uočavao da su piscu najgori neprijatelji 
tipovi oko njega«. 

Zato on ostaje u Bangoru, gradu koji još 
u sebi nosi neki na-sve-spreman, grani- 
čarski osećaj, poseduje veliku staru kuću 
sa stepeništem koje vodi do velikog 
prednjeg trema s belim stubovima i dva 
tornja, jednim kružnim, jednim  četvr- 

tastim — ogromnu veleposedničku kuću 
za koju se, unutra, ispostavlja da je na- 
meštena po gotovo anonimnom savreme- 
nom američkom ukusu: ništa jevtino, ali 
takođe ništa razmetljivo. 

King je visok, pomalo povijenih ramena 
kao da se stidi da pokaže svoju visinu, i sa 
više spremnosti govori o čitanju ili pisanju 
nego o sebi. Njegovo lice je vrlo izražajno 
i brzo se menja od đavolastih jamica na 
obrazima do naznaka melanholije. Sedi sa 
nama napolju na zadnjoj verandi, pijući 
pivo, odeven u staru majicu i pohabane 
ružičaste somotske pantalone, dok mu se 
deca igrajuu u vrtu. Izgleda srećan zbog 
toga što je okružen porodicom i ćaska na 
promišljeno opušten način sa mnom i sa 
Daglasom Vinterom (koji je dogovorio 
ovaj intervju i iskoristio nešto od 
njegovog materijala u svojoj knjizi Lica, 
straha, koju je izdao Berkli, Njujork 1985). 

»Većina ljudi misli da, pošto pišem 
horor, mora da sam uvrnut«, kaže nam 
King. »Kada me upoznaju, dođe do 
nekakvog opreznog pristupa, kao, 'Da li je 
sa vama sve u redu? Nećete me ujesti, ili 
nešto slično?' Mnogo puta osetim da sam 
ih razočarao time što delujem veoma 
blago i ne naročito opasno. Kada bih 
samo imao nešto šarma Borisa Karlofa ili 
Bele Lugošija, ili tako nešto — makar i 
Kristofera Lija!« 

»Naravno, drugi mit je da mora da 
vodim vrlo raskošan život, na rivijeri i sve 
to. Pa, ovo je lepa kuća, i udoban život, ali 
ne liči na nešto od Rozmari Rodžers. Nije 
glitterati«. 

Neko tako slavan poput Stivena Kinga, 
naravno, već je bio beskrajno mnogo 
intervjuisan, do one tačke kada se može 
očekivati da nema ništa novo da kaže. 
Opet, njegovi drugi intervjui (a pročitao 
sam ih celo tuce) kao da jedva grebuckaju 
po površini, a i njegov Mrtvački ples kloni 
se samoanalize. Intervju koji ovde dajem 
mnogo više otkriva, a desilo se takođe i 
da obuhvata mnoge teme iz Tvoraca 
snova* 


Neki čitaoci mogu prigovoriti da King 
piše horor, a ne naučnu fantastiku pa mu, 
prema tome, nema mesta u ovoj knjizi. 
Ali, kao što sam već rekao, smatram ga 
našim istaknutim modernim tvorcem mi- 
tova; a sa otkrivanjem njegovog identi- 
teta kao Ričarda Bahmana, postaje oči- 
gledno da je on, u stvari, pisao naučnu 
fantastiku. 

»Bio sam na nekoliko konvencija na- 
učne fantastike, kaže on, »i ti ljudi su bili 
u nekoj jebenoj praznini. Bilo je ljudi koji 
su bukvalno odvojeni od stvarnosti. U 
osnovi, činilo mi se da se svi oni osećaju 
tuđincima, i možda zbog toga vole nauč- 
nu fantastiku. Ima ljudi koji pripadaju 
Društvu za očuvanje kreativnih anahro- 
nizama, ili šta je već (grupa koja glumi 
srednjovekovne fantazije pod punom 
opremom), mislim, tipovima su pregoreli 
osigurači! Nema ih! Da nemaju ljude koji 
vode računa o njima, neki od njih bili bi u 
ludnici«. 

Naginje se napred i dodaje, u samo- 
podsmešljivom, poverljivom stilu, »Mnogi 
od njih su još i debeli. Jesi li ikad zapazio 
to na konvencijama naučne fantastike? 
Uvek ima poneki momak koji kipi iz lifta, 
nosi kombinezon na tregere, i ima devet 
stopa u širinu. Pod se strese!l« »Nikad 
nisam bio objekat mreže ljubitelja. Nikad 
nisam imao takvu vrstu podrške. Rastao 
sam u gradiću po imenu Duram, koji je 
negde na sto pedeset milja odavde. U 
gradu pronadeš druge ljude, slične sebi, 
koji vole iste stvari. | onda samo pričaš, 
pričaš, pričaš na sastancima kluba ili 
konvencijama, a to je opasna stvar. Svako 
počinje da daje podršku svakome, i 
počinje da piše o svačijim likovima. 
Razvijate mit. Kad god iko razvije mit, to 
znači da je i poslednja unca kreativnosti 
negde isparila. Kao — Lin Karter zauvek!« 
Smeje se. 

Čitao je naučnu fantastiku, ali sada više 
ne toliko. 

* Naslov knjige Čarlsa Prata iz koje je 
intervju preuzet — prim. prev. 

»Ako pogledam prvu stranu, i ugledam 
mnogo kurziva i rečenice kao, 'Sevnuo je 
svoj hemskamer i odfrotirao do Bileguma' 
— ne želim da čitam knjigu gde moram 
da učim čitav novi rečnik. Toliko je mnogo 
ljudi na polju naučne fantastike — neću 


ih imenovati — koji nisu naročito dobri 
pisci. Oprašta im se što pišu nespretno, ili 
neoriginalno, ili pomalo dosadno, zato 


što je to naučna fantastika. 

»Ali samo zato što radiš u žanru, ne bi 
smelo da ti se dopusti da pišeš jadnu 
prozu. Ne sme da ti se dopusti da kažeš, 
'Ja mogu da pišem ovakvu prozu zato što 
je, u kontekstu naučne fantastike, to 
sjajno spisateljstvo.'« 

Možda će čitaoci naučne fantastike biti 
uvredeni ovakvom kritikom od čoveka koji 
je već priznao svoju slabost prema 
knjigama kao što je Žedni su. Ali verujem 
da je King veoma analitičan čitalac čak i 
kad tvrdi da žudi za jevtinim zado- 
voljstvima. 

Kada je počeo da piše, pisao je naučnu 
fantastiku. 

»Mislim da mi je sigurno bilo sedam ili 
osam. Bio sam bolestan, prosto stalno 
bolestan, od iste stvari koju i danas imam 
— bronhitisa. Jedne godine uopšte nisam 
išao u školu, samo sam ležao u postelji i 
pisao puno priča. Bio sam veoma svestan 
koliko sam loš, pa sam ponekad kopirao 
tuđe priče, sve dok mi neko nije rekao, 'O 
Stivi, to ne valja! Za to možeš da odeš u 
zatvor!x, 

»Počeo sam da šaljem stvari negde u 
dvanaestoj, časopisima kao što su 
Fantastic ili Fantasy and Science Ficition. 
Te priče su bile odevene u ruho naučne 
fantastike, dešavale su se u svemiru, ali 
bile su, u stvari, horor-priče. Jedna od 
nekoliko dobrih bila je o rudaru asteroida 
koji je otkrio ružičastu kocku, a iz kocke je 
počela da izlazi sva ta materija i potiskuje 
ga nazad dalje i dalje u njegovu svemirsku 
kolibicu, probijajući se kroz vazdušne 
komore, jednu po jednu. | ta stvar ga se 
na kraju dočepala. Svi časopisi naučne 
fantastike su je vratili, zato što su 
prokleto dobro znali da u njoj nema 
nauke, da nema tuđinaca koji pokušavaju 
da komuniciraju koristeći psioničke talen- 


te, ili ičega sličnog. Tu je bila samo ta 
velika ružičasta stvar koja je nameravala 
nekog da pojede, i pojela ga.x 

»Imitirao sam sve što mi se dopadalo. 
Imao sam kratke priče koje bih započeo 
kao Rej Bredberi, a završio kao Klark 
Ešton Smit. Ili još gore, počinjale bi kao 
kod Džejmsa Kejna a završavale kao kod 
H. P. Lavkrafta. Bio sam običan blesavi 
klinac. A još i danas, biće prikaza koji će 
reći, 'Najblaže što možemo reći o Stivu 
Kingu jeste da nema neki naročiti stil'. 
Nikad ga nisam imao, znam. Ali mislim da 
ima dosta kritičkog interesovanja za 
pisanje koje je lepo, pre nego za pisanje 
koje može da posluži, a mene više 
interesuje ogoljavanje. Ne želim da u 
knjizi ljudi uopšte vide moje lice«. 

U stvari, izgleda da on skreće u pisanje 
u najpopulamijem, kolokvijalnom idiomu, 
kao da bi išta drugo nosilo rizik da izgleda 
pretenciozno. Iz nekog razloga, koji ne 
mogu da uočim, pretencioznost ga 
mnogo brine. To je jedna od tema o 
kojima očigledno nerado govori. 

»Kada neko pokušava da od toga što je 
pisac napravi 'stvar', dovoljno je loše«, 
kaže on. »Ono što je još gore, jeste kada 
te ljudi zovu Autorom, a ti im to dopustiš. 
To je strašno!« 

»Na koledžu bih se muvao unaokolo sa 
knjigom Džona D. Mekdonalda, ili zbir- 
kom kratkih priča Roberta Bloha, a neki 
seronja bi uvek rekao, 'Zašto to čitaš?' A 
ja bih rekao, 'Hej, taj čovek je sjajan pisac' 
I, u stvari, Mekdonald je napisao roman 
sa naslovom Kraj noći za koji sam spre- 
man da uđem u polemiku da je jedan od 
najvećih američkih romana u dvadesetom 
veku. Može se svrstati uz Smrt trgo- 
vačkog putnika: može se svrstati uz 
Američku tragediju. 

»Ali ljudi bi videli sliku na naslovnoj 
strani, džepnu knjigu Zlatna medalja sa 
nekom ženom kojoj slatkiši ispadaju iz 
bluze, pa bi rekli, 'To je đubre'. Ja bih 
onda, 'Jeste li ikada pročitali nešto od 
ovog momka?" 'Ne, sve što treba da ura- 
dim jeste da pogledam tu knjigu, i da 
znam'. To je bilo moje prvo iskustvo sa 
kritičarima koji su, u ovom slučaju, bili 
moji profesori na koledžu.« 

»Uvek sam voleo tu vrstu literature, i to 
sam oduvek želeo da pišem. Trebalo bi da 
postoji neka srednja oblast, gde to možeš 
da radiš sa izvesnom plemenitošću, 
umesto da budeš ili a) šlohmajstor ili b) 
neko ko govori 'Hej, svi samo pričaju da 
sam ja samo popularan pisac. Oni ne 
shvataju koliko je moja duša senzitivna'. 
Trebalo bi da postoji mesto u sredini gde 
možeš da kažeš, — 'Pokušavam da radim 
što bolje mogu onim što imam, i da 
stvorim stvari koje su poštene bar onoliko 
koliko i ijedan proizvod nekog zanatlije.'« 

U svoju novelu »Leš«, u zbirci Godišnja 
doba, King je uključio i nešto što je 
izgleda bilo jedna od njegovih najranijih 
kratkih priča — i ruga se njenim pomalo 
samodopadljivim stremljenjima time što 
kaže da je »bolno nezrela...« Može li išta 
biti ozbiljnije? Literarnije?« — kao da je 
to najveća moguća neprilika. 

»Leš« takođe opisuje, izgleda autobio- 
grafsko, detinjstvo među decom niže 
srednje klase, bez perspektive; gotovo 
antiliterarna podloga, gde nema mesta 
nikome ko se prepušta afektacijama. 

»U porodici iz koje potičem«, kaže on, 
»mnogo se cenilo kada zadržavaš sve za 
sebe. Visio sam sa decom, radio na 
kolima, bavio se sportovima — morao 
sam da igram fudbal, zato što sam bio 
velik. Kad ne igraš fudbal, a velik si, to 
znači da si jebeni peder, jel'da? U sebi, 
osećao sam se drugačije, i mnogo puta 
nesrećno. Ali taj deo sebe zadržavao sam 
za se-be. Nikad nisam želeo da iko do 
toga dođe. Mislio sam da će to ukrasti 
ako saznaju šta mislim o ovome ili onome 
ili nečem trećem. Nije da se toga stidim, 
već želim da to zadržim sam za sebe to 
razmotrim«. 

»Umeo sam da pišem, i to je bio način 
na koji sam sebe definisao, čak i kao dete. 
Možda nisam mogao da postignem poen 
pored ćentarfora i možda sam u fudbalu 
bio dobar samo kod levog zahvata za 
obaranje. Znaš, obično sam imao jasne 
tragove blokeja na leđima. Ali umeo sam 
da pišem, i to je način kako i dalje 
definišem sebe, a to je opasno, zato što 
se upetljaš u sopstveni imidž, u svoju 
muževnost; bilo šta, u to da možeš da 


radiš to, što znači da ako to izgubiš, 
ostaješ bez ičega«. 

»Posle objavljivanja 'Keri', moja žena 
Tabi bila je jako ogorčena na mene, i 
govorila, 'Zaradio si sav taj novae, uspeo 
si, hajde malo da ga trošimo'. Ali u sebi 
sam bio nesiguran, dugo vremena, i 
govorio, 'Čuj, ne verujem u ovo. Niko to 
ne može da uradi. Ovo ne možeš da 
uradiš dva ili tri puta'. Mislio sam, uspeh 
se nikada neće ponoviti, i da zato treba 
da zavrnemo slavinu. Možda će deca za 
večeru jesti 'Cheerios' i puter od kikirikija, 
ali — to je okej! Neka in! Ja ću da pišem.« 

A onda, kao da oseća da sve ovo počinje 
da zvuči suviše ozbiljno, dodaje: 

»Uvek sam smatrao da je biti pisac kao 
nekakav trzaj, kao da umeš ovo da radiš.« 
(Mrda palcem, koji ima dupli zglob). 
»Jedino što to« — ponovo mrda njime — 
»ne donosi nikakav novac. Ali posebnost 
ili želja da se sve zapiše jesu isti takav 
trzaj«. 

Pitam ga da li, kao neki drugi pisci, 
oseća da piše za neku određenu osobu. 

»Mislim da može biti. Stvarno mislim da 
se o meni radi; ali kao da zaista postoji 
meta prema kojoj sve to teče. Uvek me je 
zanimala ideja da mnogo pisaca proze 
piše svojim očevima, zato što su ih očevi 
napustili.« (Kingov otac je napustio 
porodicu u vreme kad je on bio beba). 
»Ne znam ima li tu nečega ili ne. Ali 
postoji taj osećaj da to ide prema nekoj 
tački, kada je najbolje.« 

Čini se da niko ne može zahtevati 
potpuniji stav o kreativnom procesu od 
ovoga, tako da grabimo sledeću temu, a 
ona je očigledna: horor romani. Sta misli 
da je najvažniji element horora? 

»Lik. Morate zavoleti ljude u priči, zato 
što nema horora bez ljubavi i bez 
osećanja. Horor je emocija kontrastna 
našem shvatanju svih stvari koje su dobre 
i normalne. 

»Ako ne možeš da daš lik u koji ljudi 
veruju i prihvataju ga kao deo normalnog 
spektra, onda ne možeš da pišeš horor. 
To je problem koji ima dosta romana iz 
supermarketa: ne veruješ u ljude, pa zato 
ne veruješ ni hororu i ne bojiš se.« 

Zato su Kingova dela gotovo uvek o 

svakodnevnim likovima u svakodnevnim 
situacijama sa kojima čitalac u potpunosti 
može da se identifikuje. Za neke ljude, 
opet, njegova dela mogu da postanu 
malo previše stvarna. 

»Izazvao sam stvarno jaku reakciju pri- 
čom »Dobar učenika u Godišnjim dobi- 
ma. Moj izdavač je zvao da protestuje. 
Rekao sam, 'Pa, misliš li ti da je ona anti- 
semitistička?' Zato što je reč o nacis- 
tičkom ratnom zločincu, i on počinje da 
trtlja sva ona stara sranja, kada ga klinac 
u priči podstakne. Ali nije u tome bio 
problem. To je bilo isuviše stvarno. Da je 
ista priča bila postavljena u svemiru, to bi 
bilo okej, zato što bi tada imao zgodan 
sloj onoga, 'To je samo kao-bajagi, pa 
možemo mirno da ga otkačimo.' 

»Bili su tom pričom tako uznemireni, pa 
sam mislio u sebi, 'Au, opet sam uspeo. 
Napisao sam nešto što se nekome 
stvarno uvuklo pod kožu'. A to baš volim. 
Volim osećaj da sam nekome posegnuo 
baš među noge« — pravi živopisan 
pokret hvatanja — »eto tako. Uvek je 
postojao taj primitivan impuls kao deo 
mog pisanja«. 

Obnovljena popularnost horora još je 
relativno skorog datuma naravno. Neki 
pisci u Tvorcima snova žalili su se da nji- 
hova dela ne odgovaraju kategoriji proze, 
i da zbog toga trpe. Kingov odgovor, kako 
se ispostavilo, bio je da razvije novu 
kategoriju proze koja će odgovarati 
njegovim delima. On zna kako bi stvari 
izgledale da je pisao u drugo vreme. 

»Pedesetih, uzeli bi rukopis Salemovog i 
prepolovili ga, pa onda objavili kao naslov 
u 'Klubu zločina', a ja bih zaradio hiljadu 
petsto dolara. Postoji roman Ričarda 
Metisona, Komešanje odjeka, objavljen 
kao naslov u 'Klubu zločina' pedesetih. 
Niko nije hteo da ga pipne. Ali sad ga 
mogu nazvti 'horor_ romanom' pa je 
komercijalan. A kritičari to u potpunosti 
gutaju. Kritičari će progutati skoro sve što 
im izdavač servira.« 

Najpre deluje kao da okleva da se žali 
na kritike koje je dobio. Opet, očigledno, 
postoji izvesna uvređenost. 

»Neki kritičari kao da misle da nešto što 
je jako popularno ne može da bude zaista 


dobro, zato što taj niski zajednički 
imenitelj predstavljaju ljudi kao što je 
Sindi Seldon, Džeklin Suzan, ljudi koji nisu 
dobri.« 

»Ali ja sam ubeđen da većina kritičara, 
koji daju prikaze popularne proze, nema- 
ju za nju razumevanja kao za celinu. Kao 
da u njoj nemaju osnovu. U nekim po- 
ljima deluju skoro nepismeno. Ima toliko 
popularne proze koju niko nikad ne vidi, 
zato što ne dospe na Tajmsovu listu 
bestselera. Postoje knjige koje nisu 
bestseleri, koje jesu popularna proza, 
koje su predivni romani, predivne priče. 
Postoji momak po imenu Don Robertson; 
pisaca u zemlji. Postoji jedan horor-pisac 
koga čak ni verzirani ljudi nisu čitali; on je 
napisao Prevarene a ime mu je Tomas 
Kulenin, i on je zanimljiv pisac. Južnjački 
gotičar. Pomenuo sam ga u Mrtvačkom 
plesu. A niko nikad nije dao prikaz 
romana Majkla Mekdauela u kritičkoj 
štampi, koliko ja znam, a ja mislim da je 
on jedan od vrhunskih romanopisaca u 
zemlji, u ovom trenutku. Niko ne piše 
bolje knjige koje se originalno pojavljuju 
kao džepne, od njega; ali njemu ne daju 
prikaze.« 

»Ne zanima me naročito kult ličnosti, ali 
ako mnogo radiš na knjizi, mrziš kada 
vidiš da je otkače u dva ili tri pasusa, ili da 
je uopšte ne prikažu. Ni za jednu moju 
knjigu nije se našlo mesta u nedeljnom 
prikazu knjiga Njujork Tajmsa još od 
Uporišta, a taj prikaz je bio dug oko tri 
pasusa, i moralno tvrdim da tip knjigu 
nije pričitao, ili je to uradio površno.« 

»Posle nekog vremena; ako dovoljno 
dugo živiš, i kada ostariš toliko da počneš 
da parodiraš samog sebe ili zaista počneš 
da degenerišeš kao pisac, a i ti i tvoji 
savremenici uspeli ste da doživite sve 
svoje srčane udare, tada ljudi počnu da ti 
daju dobre prikaze — mahom zbog toga 
što si preživeo smrtonosnu trku. To je 
vreme kada počinješ da dobijaš dobre 
prikaze: pošto si završio sva svoja bitna 
dela.« 

Dodaje da izgleda da neki kritičari ne 
podnose njegove knjige jednostavno zato 
što izdavači za njih toliko mnogo plaćaju. 

Zbog toga je svoj sledeći roman Kristinu 
prodao sa avansom od jednog dolara. 
Kada dođe vreme, on će doneti honorar u 
vidu procenta od cene svake prodate 
knjige; ali nema unapred datog novca 
zbog kojeg bi se kritičari žalili, a on će biti 
plaćen samo proporcionalno broju ljudi 
koji su zaista kupili knjigu. 

Verujem da bi se on radije pouzdao u 
procenu prosečnog kupca knjiga nego 
nekog kritičara — pa čak i urednika, kad 
je o tome reč. 

»Čini mi se da dosta urednika izdanja u 
tvrdom povezu poseduje senzlbilitet Ajvi 
Lige*. Ranije su bar izdavali pristojne 
romane, čak i ako se oni nisu prodavali u 
više od dve hiljade primeraka.x 

»Ali sada kažu »—prelazi u snobovski 
riaglasak—« 'Pa, u redu, moramo da 
izdajemo taj grozan šund, pa ćemo se 
zato opredeliti za to. | onda izaberu 
najgore, najgroznije, nebulozne knjige da 
ih guraju. Ne govorim o bestselerima — 
govorim o onima koje se stvarno snažno 
guraju i ne postanu bestseleri. Bila je 
jedna od tipa po imenu Vilijam Kinsolving 
i zvala se Rođen sa vekom. To mora da 
spada u najužasnije đubre koje postoji. 
Prema tome Princeza Dejzi izgleda kao 
Rat i mlr. A opet, neko je mislio da će to 
zaraditi puno para, zato što nije imao 
nimalo razumevanja za popularan ukus — 
razumevanja koje stičemo onim što uz- 
memo u novinarnici. Ti urednici ne idu u 
novinarnice. Ako upitaš urednika izdanja 
u tvrdom povezu šta je pročitao u naj- 
većem broju slučajeva reći će, 'Pa, po peti 
put se mučim sa Henrijem Džejmsom, a 
inače nisam imao vremena da pročitam 
ništa, sem rukopisa.'« 

»Istina je da je nivo ukusa, kod najvećg 
broja ljudi koji čitaju u ovoj zemlji, malo 
viši nego što je većina urednika izdanja u 
tvrdom povezu, u svom neznanju, voljna 
da prizna. Ono što je stvarno loše, neće 
se prodavati. Ali američka publika hoće 
da odgovori kvalitetnoj popularnoj knji- 
ževnosti. Na primer, Brežuljak Voteršip je 
bio veliki bestseler.« 

* Ivy League — grupa od osam najstarijih 
američkih univerziteta; prim. prev. 


Čini se da neko ko je toliko uspešan kao 
Stiven King ne bi više trebalo da ima 
nikakve teškoće u radu sa urednicima, 
dogod je o njegovim delima reč. A opet, 
taj uspeh stvara nove, sopstvene 
probleme. 

»Volim da pišem tri verzije: prvu, drugu, 
i ono što smatram uredničkom verzijom, 
kada sednem i proradim urednikove 
kritike u glavi, pa čitavu knjigu ponovo 
proturim kroz pisaću mašinu, i izglancam 
uzgred i druge stvari. Ali, kako je nicao 
uspeh za uspehom, bilo mi je sve teže da 
ubedim urednike da mi daju vremena da 
uradim tu treću verziju. Ono čega se sada 
stvarno plašim jeste da će neki od njih 
reći, 'Mislim da je sjajno', samo zato što 
se uklapa u rok za objavljivanje. Svake 
godine sam na sve bržoj stazi. Trebalo bi 
danas da dobijem korekturu za Godišnja 
doba. To je knjiga od šesto strana ali 
Viking hoće da korekturu iščitam za pet 
dana, tako da može da uzme avans za 
reklamu u kooperaciji još sa kućom za 
džepna izdanja i filmskom kompanijom 
koja snima Jezovnik. Imaće strip Jezovnik 
Bernija Rajtsona, i tvrdo izdanje Godišnjih 
doba, i džepno izdanje Kudža, u 3.200 
skladišta ne samo u knjižarama već i 
radnjama 'Kupuj-i-štedi' ili tako nešto. | 
zbog toga bi ja trebalo da iščitam 
korekturu za pet dana. A sad, šta ako 
propustimo gomilu glupih grešaka? Sada 
nije vreme vladavine kreativnosti, ili 
nastojanja da se knjiga uradi na najbolji 
mogući naćin — već vladavine reklama. A 
to me đavolski plaši jer ćemo za koji dan 
dobro da zajebemo stvar, pa će ljudi moći 
da kažu 'Stiven King piše radi para', i u 
torn slučaju biće u pravu.« 

»U slučaju nekoliko poslednjih knjiga 
koje je radio Viking, prodaja u tvrdom 
povezu bila je neviđena. Nešto blizu 
385.000 primeraka u tvrdom povezu. 
Zato govorimo o bruto iznosu od 13,95 
dolara puta 385.000. Ovo je dovoljno 
važno da sada pomislim da bi, ukoliko mi 
se sugeriše neka izmena koju ne želim, 
trebalo samo da kažem, 'Ne, neću to da 
uradim'. | uopšte se ne bi postavilo 
pitanje hoće li povući moj ugovor, zar ne? 

Na kraju bi rekli samo, 'Pa dobro, uradi to 
onda tako'. Što praktično znači da, 
ukoliko želim da budem stvarno 
beskompromisan, ne bi ni bilo uredničke 
intervencije.x 

Neki pisci mogu ovo da vide kao idealan 
položaj moći. Ali King uvida opasnost od 
toga da više ne bude podložan nikakvom 
uredničkom fidbeku. 

»Strašno je biti u takvom položaju. 
Mislim da bi trebalo da se rešim da 
prihvatim uređivanje, čak i ako mislim da 
su izmene pogrešne. Učiniti drugačije 
značilo bi postati monstrum i tvrditi da ja 
to radim ispravno, i da mi nije potrebna 
nikakva kritika, urednička pomoć, ili 
putokaz. A ja to ne mogu.« 

»S druge strane, kažem sebi, 'Stvari koje 
radim jesu one stvari koje su me učinile 
uspešnim'. A kad neko počne da čačka u 
to, možda nije u pravu.« 

»Odnos pisac-urednik bio je tema koja 
se stalno iznova javljala u Tvorcima sno- 
va, jer sam pokušavao da pokažem kako 
dolazi do kompromisa između onoga što 
pisac želi i onoga što urednik misli da će 
čitaoci hteti.« 


Stiven King, naravno, više ne mora 
mnogo da brine oko toga da li će mu 
odbaciti delo, ili da li će morati da svoje 
knjige skroji tako da odgovaraju 
potrebama tržišta — on jeste tržište, ili 
barem veliki njegov segment. Ali njegovi 
komentari o tome kako dozvoljava 
uredništvo nad sobom pokazuje da, bez 
obzira koliko pisac postao značajan, 
njegovo pisanje i dalje ne egzistira u 
izolaciji. Uvek postoji suptilna međuigra; 
proces kroz koji se knjiga objavljuje još 
uvek na njoj ostavlja svoj trag. 

Na početku svoje zbirke Godišnja doba 
Stiven King stavlja prilično skroman moto: 
»Važna je priča, a ne ko je pripoveda.« 
Međutim, kao što njegov sopstveni profil 
jasno pokazuje priča jeste onaj ko je 
pripoveda; a ona je takođe i proizvod 
komercijalnih ograničenja, finansijskih 
pritisaka, i drugih praktičnih faktora koji 
truju ili čine plodnim kreativni proces. 

Pokušao sam da ukažem na neke od 
ovih faktora u profilima koje sam ovde 
predstavio, kao i da za vas dam portret 
tvoraca snova čija će inspiracija i talenat 
uvek ostati najvažniji faktor od svih. 

Prikazi knjiga 

Izdavačka kuća »Wilhelm Heyne Verlag 
GmbH« iz Minhena objavila je novo, 
prošireno, masivno izdanje knjige koja se 
zove Lexicon der Science Fiction Literatur. 
To je jednotomna SF enciklopedija na 
nemačkom jeziku. Urednici su Hans 
Joakim Alpers, Verner Fuks, Ronald M. 
Han, i Volfgang Ješke. Ova knjiga ima 
1272 strane, spada u kategoriju većih 
knjiga u mekom povezu, formata je 18 x 
13 cm i debela 63 milimetara! 

Prvo izdanje pojavilo se u dva toma 
1980. godine, i odnosilo se ne samo na SF 
nego i na fantastičnu literaturu. Ova nova 
knjiga bavi se striktno SF delima (u 
Nemačkoj i u svetu), a proširena je i na 
materijal do 1987. godine. 

Leksikon ima šest glavnih odeljaka: (I) 
Istorijski razvoj naučne fantastike, (2) SF 
teme (od utopije/distopije do svemirske 
opere, katastrofa, i unutrašnjeg svemira), 
(3) Biografski rečnik (ovo je glavni deo 
knjige, od devetsto stranica), sa 
biografijama autora, brojnim fotografi- 
k'k i bibliografijama (navode se nemač- 
a izdanja), (4) Pseudonimi autora, (5) 

Nagrade (uključujući »Lokus«-ovu listu 
naj eijn dela svih vremena, formiranu 
1987), (6) Važnije knjige o naučnoj 
famastići. Postoji i dodatak o serijskim 
knjigama na nemačkom jeziku (od samo 
dve knjige u seriji »Doktor Hu« do više od 
hiljadu u seriji »Peri Rodan«). 

Urednici napominju da je knjiga name- 
njena prvenstveno čitaocima i kolekcio- 
narima SF dela, a ne naučnim radnicima. 
Ovo je jedina SF enciklopedija koja se 
trenutno može kupiti. Druge knjige te 
vrste, kao što je Enciklopedija naučne 
fantastike Pitera Nikolasa objavljena 
1979, rasprodate su. 

Cena je 29,8 nemačkih maraka; ISBN 3- 
453-02453-2. Za dalje informacije, pišite 
na adresu: W. Heyne Verlag, Turkenstr. 5- 
7, 8000 Miinchen 2, West Germany. (To 
jest, Bundesrepublik Deutschland.) 

U međuvremenu, u Kanadi, u pokrajini 
Kvebek, izdavač »Editions du preambule« 
objavio je obimnu bibliografiju naučne 
fantastike na francuskom jeziku, pod 
naslovom Ecrits sur la Science Fiction. 
Autor je Norbert Spener (Spehner). Prvi 
deo, koji se odnosi na opšte studije, 
pokriva članke u magazinima i knjigama, 
referentne radove, teorijska i istorijska 
dela, uključujući neobjavljene teze, 
studije o držanju nastave iz oblasti SF li- 
terature, o SF delima za omladinu, i 
studije o likovnoj SF (u stripovima itd.) i o 
SF filmu. Drugi deo posvećen je 
proučavanju autora. Postoje indeksi SF 
autora i indeksi pisca publicističkih dela o 
SF. Bibliografija pokriva studije objavljene 
izmedu 1900. i 1987. uglavnom francuske 
i engleske, i poneku na drugim jezicima. 
Cena je 35 kanadskih dolara; međuna- 
rodni standardni knjižni broj ove knjige je 
ISBN 2-89133-092-7. Za dalje informacije 
pišite na adresu: Editions du Preambule, 
169 rue Labonte, Longueuil, Que-bec, JAH 
2P6, Canada. 


Orson Skot Kard, izdaja (Treason). 275 
stranica, novembar 1 

Pokušavao sam E aai rane radove 
Orsona Skota Karda, ali dve stvari su me 
odbijale: veliki prostor posvećen muče- 
njima i zbrljano izlaganje fabule. Kard se 
vratio i preradio jednu od tih ranih knjiga 
koje nisam mogao završiti, naslovljenu 
Planeta zvana Izdaja, i ona je sad ponovo 
objavljena pod naslovom Izdaja. Nije mi 
bilo teško da je dovršim. Zapravo, uživao 
sam u njoj uprkos dalje prisutnim 
mučenjima; to je sad dobro promišljena 
pripovest, u kojoj su filozofski elementi 
bolje integrisani sa pričom. Planetu Izdaju 
(Treason) naseljavaju zaraćena plemena, 
potomci ljudi koji su pokušali da zamene 
republikansku vladavinu oligarhijskom. 
Republika zadržava samo jednu vezu sa 
ovim plemenima, a to su ambasad- 
mašine, koje daju gvožde u zamenu za 
stvari koje Republika smatra korisnim. 
Protagonist je naslednik familije Miler, čiji 
je osnivač genetičar kome je uspelo da 
odgaji ljude što se brzo regenerišu posle 
svakog zamalo-fatalnog napada. Pošto je 
on jedan od malobrojnih radikalnih 
regenerativaca, čija tela se ne zadržavaju 
na opravkama nego produkuju i nove 
udove, organe i tome slično, 
ekskomuniciraju ga. Kontaktirajući sa 
razlicitim plemenima, on saznaje strašnu 

tajnu protiv koje se mora boriti; ali kako 
da se bori kad ga sva plemena mrze? 

Kard dobro opisuje usamljenog super- 
mena u koga niko nema poverenja ali koji 
treba da spase sve ljude od posledica 
njihove gluposti. U ovom slučaju njegove 
akcije su sasvim opravdane, mada se 
protagonist, suočen sa dilemom, dugo 
predomišlja. Priča se kreće brzo, a likovi, 
ako baš i nisu trodimenzionalni, bar su 
izrezani od vrlo debelog kartona. Brine 
me ukupna poruka. Ako glavni junak 
mora da ubija da bi spasao svoj svet, i ako 
se ne može obratiti snagama zakona zbog 
esefičnih situacija kakve se u realnom 
životu ne pojavljuju, do koje mere to 
navodi ljude u ovom svetu na istu vrstu 
ubijanja da bi zaštitili ono što sagledavaju 
kao svoje živote? Ako je ta tema samo 
povremena, nema problema; ali Kard kao 
da je fasciniran temom, i vraća se njenim 
varijacijama i u  Enderovoj igri i 
Hronikama Vordinga (The Worthing 
Chronicles). Pitanje je trnovito, ali zašto 
ga uvek iznova postavljati? Uz ovo 
upozorenje, preporučujem ovu knjigu. 

e 


Rej Bredberi, Tojnbijev konvektor (The 
Toynbee Convector). Izd. kuća »Knopf«, 
294 str, juni 1988. 

Kratke priče Reja Bredberija, one naj- 
bolje, oduvek su bile prepune magije. Bez 
obzira da li se Bredberi zaputio u SF, 
fantaziju ili horor (ili neku četvrtu) prozu 
ona je pasionirana a likovi pokreću 
čitaoca. Možda SF literatura više ne može 
tvrditi da Bredberi pripada nama — 
njegov Mars je zastareo koliko i Mars 
Edgara Rajsa Berouza, a većina njegovih 
vizija budućnosti govori nesumnjivo o 
sadašnjim i prošlim vremenima — ali on 
je još uvek sposoban da piše briljantno. 

Dokaz ovoga je i njegova nova kolekcija, 
Tojnbijev konvektor. Nije bitno što je 
neujednačena. Ima beznačajnih pričica sa 
neiznenađujućim završecima; ima 
nekoliko SF priča, ali sa logičkim 
greškama (u naslovnoj priči jedan važan 
paradoks ostaje neobjašnjen); ali to ne 
može umanjivati uspehe, »Na Orijentu, 
severno« je fina priča o preduzimljivom 
duhu i njegovom novopronađenom prija- 
telju; »Banši« daje providno maskirani 
portret režisera Džona Hjustona, i dovodi 
u jak kontrast jednog upadljivog ženska- 
roša i ženu staru više vekova kojoj je 
učinjena nepravda. Priča »Zapadno od 
oktobra« jurca među životima i uspome- 


nama jedne porodice lafertijanskih uvr- 
nutih talenata. Priča »Prava, istinski 
egipatska, kod kuće napravljena mumija 
pukovnika Stounstila« podseća nas da čak 
i Bredberijevi slikoviti gradići moraju 
ponekad da se bore protiv dosade, što je 
slučaj »očajne praznine«. 

Tu je i nekoliko glavnotokovskih priča, 
koje su glatko ukiopljene među žanrovske 
priče, jer Bredberijevi likovi imaju svoju 
zajedničku, nesavršenu, čudnu lepu 
ljudskost, i svoj osećaj za divote i groze 
života, bez obzira da li se suočavaju sa 
duhovima, improvizovanim mumijama, ili 
prosto jedni sa drugima. (U ovom 
poslednjem, ističu se price »Ljubavni 
slučaj Laurela i Hardija« i »Redom!«.) 

Postoji ovde i priča o Marsu »Ljubavni 
slučaj«, ispunjena žarećom ironijom iako 
se čini da su i prizor i ljudski lik jako 
zastareli. Na kraju, nije ni bitno da li te 
priče govore © četrdesetim ili 
osamdesetim godinama. Ovde gotovo sve 
priče zrače šarmom zavodljivim za svakog 
ko je ikad dospeo pod uticaj magije Reja 
Bredberija. 

e 

En Mek Kafri, Zmajska zora (Dragon- 
sdawn). Del Rej, 431 str, novembar 1988. 

Zmajska zora (Dragonsdawn) En Mek 
Kafri pati od mnogih problema koji su 
tipični za prednastavke i »prednastav- 
kitis« (»predquelitis«), među kojima je 
predvidljivost jedan od značajnih. Čitaoci 
koji su od početka pratili seriju »Jahači 
zmajeva na Pernu« verovatno mogu da 
pogode glavninu ove priče iz nagoveštaja 

oji su razasutii kroz sve te knji-ge. lako 
daju fantazijski osećaj, knjige ove serije 
uvek su imale jednu SF premisu: kolonisti 
koji su ostali u zamci na nepodobnoj 
planeti stvorili su genetskim inženje- 
ringom ognjene zmajeve radi borbe 
protiv kosmičkih spora koje su im pretile. 
Tokom godina, to znanje je izgubljeno, i 
građani Perna počeli su da žive u stilu 
srednjovekovne fantazije. 

Zmajska zora se vraća na taj SF početak, 
na prvo prizemljenje kolonista, i na 
njihove početne napore da razviju tu 
planetu. Pokriven je širok teren, a veliki 
ansambl likova sprečava da se razvije 
jedan jak, simpatičan centralni lik — 
problem koji nije uobičajen kod Mek 
Kafrijeve, u čijim drugim radovima ima 
veoma istaknutih likova kao što su Lesa i 
Menoli. Da bi problem bio veći, mnogi 
likovl imaju prezimena koja su u kasnijim 

knjigama postala toponimi stičući, ujedno 
i izvesne konotacije. Benden mora biti 
dobar momak. Sem toga, likovi izgledaju 
odveć savremeno, a etnička mešavina 
nategnuta. Ako u toj dalekoj budućnosti 
siromašni irski petljaroši još uvek 
slobodno lutaju sa svojim zaprežnim 
kolima, onda kojim su to uticajem oni 
mogli za sebe da obezbede mesto na 
jednoj međuzvezdanoj ekspediciji? 
Pohlepa i borba za vlast stvaraju ovoj 
kolonijl izvesne probleme, ali početak 
padania Vlakana vraća onu dobru znanu 
orbu koja se provlači kroz sve knjige o 
jema zmajeva. Prednost prednastav- 
a (prequel) je u tome što daje oprav- 
danje da se ponovo odigraju neke omi- 
ljene stare scene: otkriće ognjenih guš- 
tera, užasi Vlakana, uzbuđenje prvog 
letenja na zmaju. Tačka gledišta je 
tehnološki naprednija, pa odgovara na 
izvesna pitanja, ali i dodaje neka. (Na 
primer, šta se desilo sa delfinima?) lako 
finale donosi trijumf novim jahačima 
zmajeva, ostalo je još mesta za 
istraživanje »istorije« Perna, jer počinje 
izgradnja vejrova i razvoj novog načina 
života. Odani fanovi biće zadovoljni što je 
istoriji Perna dodato novo tkivo, ali 
drugim se može učiniti da je sasvim 
dovoljno imati one ranije romane te 
serije i osloniti se na nagoveštaje tamo 
date i na svoju sopstvenu imaginaciju. 
e 


Najbolja ovogodišnja SF: peta godišnja 
zbirka (The Year's Best Science Fiction: 
Fifth Annual Collection). Urednik: Gard- 
ner Dozois. Izdavač: »Sent Martins«. 
Stranica: 678. Maj 1988. 

Najbolji svetski SF 1988 (The 1988 
Annual World's Best SF). Urednik: Donald 
A. Volhajm. Izdavač DAW. Stranica: 303. 
Jun 1988. 

Najbolja fantazija godine: prva godišnja 
kolekcija (The Year's Best Fantasy: First 
Annual Collection). Urednici: Elen Detlou i 
Teri Vajndling (Ellen  Datlow, Terry 
Windling). Izdavač: »Sent Martins«. 
Avgust 1988. 

Godina 1987. bila je dobra za kratku 
fantaziju i SF literaturu, i ako to treba 
dokazivati, dovoljno je da čovek samo 
pogleda ovogodišnje kolekcije tipa 
»ovogodišnje najbolje«. 

Naravno, postoje neka preklapanja. 
Dozois ima dvadeset osam priča, od kojih 
se šest pojavljuju i u Volhajmovoj 
antologiji od deset priča, a tri u antologiji 


Detlou-Vajndling koja ima trideset osam 
priča. A od te tri priče, dve se mogu naći i 
u antologiji Arta Sahe (Art Saha) Najbolje 
ovogodišnje fantazijske price — 14. 
dve su »Bufalo cure, zar nećete izaći 
noćas« Legvinove i »Od tad pa zauvek« 
Suzane Palvik. Saha ima četrnaest priča, 
uključujući još jednu objavljenu u 
antologiji Detlou-Vajndling, a to je priča 
Gvinet Džounz (Gwyneth Jones) »Snežne 
jabuke«. Jedna priča iz antologije Detlou- 
Vajndling pojavila se i u knjizi urednika 
Karla Edvarda Vagnera Najbolje 
ovogodišnje horor priče — serija XVI, i to 
priče Majkla Sie (Michael Shea) »Debelo 
ice« napisana u stilu priča o Ktul-huu 
(Cthulhu). 

Već pet godina, Dozoisove godišnje 
kolekcije zauzimaju poziciju onih koje 
treba dostići i prestići. Dozois objavi veći 
broj priča nego iko arugi; kad tome 
dodate i listu (na raju knjige) 
preporučenih priča, vi obično, imate u 
rukama, glavninu dobrih kratkih dela za 
tu godinu. Ovo se pokaže prebrojavanjem 
koliko se radova nominbvanih za Nebulu 
nalazi u zbirci. Tu su, eto, pet od 
nominovanih šest noveleta, i tri od 
nominovanih sedam kratkih priča. Dobra 
žetva, ali to nisu jedine dobre priče u ovoj 
kolekciji. Meni lično, najomiljenije su 
sledeće priče: Pet Marfi, »Zaljubljena 
Rejčel« — priča o očovečenoj ženki 
šimpanze; Nil Beret junior, »Bluz 
kontinuiteta«, luckasta priča bliska 
delima Tomasa M. Diša; Ursula Le Gvin, 
»Bufalo cure...«; jeziva priča Oktavije 
Batler o ljudskoj genetici, »Veče, jutro i 
noć«; priča Hauarda Voldropa »Noć 
Kutersa« (»The Night of the Cooters«) 
koja iz novog ugla pristupa H. Dž. Velsu; 
okrutna priča Dina Vitloka o Vijetnamu, 
»Rana od milion dolara«; i, »Gonzo« priča 
Kima Stenlija Robinsona o penjanju na 
Mont Everest, »Boginja — majka sveta«. 
Drugačije raspoložen, mogao bih ovde da 
navedem bar još toliko priča; u 
Dozoisovoj knjizi nema nijedne priče koja 
nije bar interesantna. Ali osoba koja želi 
čistu načnu fantastiku naći će ovde 
nekoliko priča koje to nisu i nikakvim 
natezanjem se ne mogu za to proglasiti: 
Takve su priča »Od tad pa zauvek« 
Palvikove, Robinsonova, i priča Le 
Gvinove, za početak. 

Volhajm se, kao i obično, čvršće drži 
definicije naučne fantastike. U ovoj knjizi 
svaka priča sadrži ili ljude budućnosti, ili 

vanzemaljce, ili putovanje kroz vreme. A 
što su sve bitni elementi »čiste« SF 
literature još od tridesetih godina. Ali 
nijednu od ovih priča Hugo Gernzbek ne 
bi objavio, a Džon V. Kembel bi odbacio 
skoro polovinu. Što će reći da ovde ima 
odličnog pripovedanja, i to često u vezi sa 
realističnim ljudima, ne herojima, nego 
ljudima koji imaju svoje strasti i svoje 
probleme. Šta ćete propustiti ako 
zaobiđete ovu kolekciju a pročitate 
Dozoisovu? Propustićete deprimirajući 
priču Tanit Li »Plakanje na kiši«, u kojoj se 
ekološki zagađena budućnost tretira na 
način ne preterano originalan; izvrsnu 
priču Lucijusa Separda »Sunčani pauka o 
životu na Suncu; zaista impresivnu priču 
Džejmsa Tiptrija juniora »Drugi odlazak« 
— to je jedna od najprovokativnijih priča 
u svim ovogodišnjim antologijama; i Don 
Sejkerovu »A mi — padaj svil«, mističnu 
priču o budućoj kugi koja me je ostavila 
relativno nezainteresovanim. Samo zbog 
te jedne Tiptrijeve priče vredi kupiti tu 
knjigu, a Šepard je vrlo malo iza nje. 

Ove godine je Dozois po prvi put izgubio 
u pogledu dužine. Detlou i Vajndling su 
sastavile antologiju koja kombinuje horor 
i fantaziju, i postavile standard koji će, 
kao i Dozoisov, biti u budućnosti ono što 
treba da bude domašeno i nadmašeno. 
Čini se da su bar još u jednom pogledu 
radile bolje nego Dozois: nisu se plašile 
da zavire u nestandardna mesta i da 
uključe nestandardne forme. Tri stavke u 
ovoj kolekciji su pesme; tri su uzete iz 
antologija »zajedničkog sveta« (kad više 
pisaca pišu o događajima u istom 
zamišljenom svetu, prim. prev.). (Izgleda 
da Dozois nije čitao nijednu priču iz 
zajedničkog sveta. Nijedna se čak nije 
pojavila na njegovoj listi preporučenih, 
uprkos činjenici da je jedna priča iz Divljih 


karata uspela da se probije na listu 
kandidata za Nebulu, i uprkos činjenici da 
i iz te serije 


su i neke druge priče 


izvanredne i neosporno SF). Vajndlingova 
u svom uvodu čak govori o fantaziji u 
popularnoj muzici. Pošto su otišle toliko 
daleko, praktično su morale uzeti i 
poneku lošu stvar. Uzeti mađarsku 
narodnu priču »Cučkari« (»Czucskari«) iz 
Brustovog romana Sunce, mesec i zvezde, 
loša je usluga romanu. Priča je sama po 
sebi dovoljno zabavna, ali ona je ključ za 
razumevanje neverovatno kompleksne i 
oduševljavajuće strukture romana: ako 
ljudi pročitaju ovu priču zasebno, to bi in 
moglo navesti da je kasnije, u romanu, 
preskaču, a ona je tamo apsolutno 
potrebna da bi se shvatila fabula romana. 
A priča Eda Brajanta »Autorske beleške« 
bolje funkcioniše nagomilavanjem jeze, 
što se gubi u ovakvoj kolekciji. Ali to su 
izuzeci: priče su, većinom, veoma 
interesantne. Od čisto fantazijskih, zaista 
su mi se svidele De Lintova »Papagajski 
sajam ujka Dobina«, zatim priča Patricije 
Ridi (Wrede) »Nepropisna princeza« i 
Džoane Ejkin (Aiken) »Stari pesnika. 
Među hororićima, »Debelo lice« Majkla 
Sie, »Prolazak Halejeve« Majkla Mak 
Dauela, »DžentImen« Džona Skipa i 
Krejga Spektora, i »Kruškasti čovek« 
Džordža R. R. Martina zavukle su se, sve, 
pod moju kožu. A kao najbolje iz oba 
sveta, navodim priču Alana Mura (Moore) 
»Hipotetični gušter«, jednu od tih iz 
zajedničkog sveta. To je priča o kojoj će 
se dugo pričati: što više o njoj razmišljate, 
sve više vas uznemirava. Ako je niste 
pročitali u trećoj knjizi Liaveka (Liavek), 
pročitajte je ovde. Veoma je jaka; našao 
sam da je efektnija pri drugom čitanju, 
što je kod horora retko. 

Sve u svemu, dobra godina. Ako možete 
da kupite samo jednu, kupite Dozoisovu 
knjigu, a ako možete, kupite i Volhajmovu 
radi čiste naučne fantastike, i Detlou- 
Vajndling da biste proširili svoje vidike; a 
sledeće godine Dozoisu bi bilo bolje da 
pripazi. 

LOKUSOVA LISTA 
NAJBOLJIH ROMANA 


U „Alefu” broj 1 doneli smo listu najboljih SF romana po glasanju „Lokusovih” čitalaca 
pre jedanaest godina. Prošle godine, glasanje je ponovljeno, i sada možemo da 
uporedimo te dve liste. ,Peščana planeta" Frenka Herberta je ostala na prvom mestu. 
Među prvih dvadeset u odnosu na 1977. godinu probila su se samo tri romana: ,,Kapija" 
Frederika Pola, ,Trun u božjem oku" Nive i Purnela i ,Večni rat" Džoa Haldemana. 
»Reklamokratija“ Frederika Pola, „Leteći gradovi" Džejmsa Bliša i čuveni ,Zvezdotvorac" 
Olafa Stejpldona ispali su sa liste. Pojedini autori, nama dobro poznati jednostavno nisu 
pomenuti među osam stotina glasača: Brajan Oldis, Balard... Ovog puta, u glasanje je 
uvrštena i kategorija fantazi romana, što je samo još jedan dokaz da se fantastika sve 
više razvija. Međutim, u kategoriji fantazi romana apsolutno prvo mesto pripada 
Tolkinu i njegovom „Gospodaru prstenova“. Pet autora je dospelo na obe liste: Ursula 
Legvin, Rodžer Zelazni, Robert Silverberg, Rej Bredberi i Robert Hajnlajn. Uostalom, 
pogledajmo kako sve to izgleda. Romani su složeni po broju glasova koje su dobili, u 
zagradama su godine prvog objavljivanja. 


Lista SF romana 


1. „Peščana planeta", Frenk Herbert (1965) glasova 297 
2. „Leva ruka tame“, Ursula Legvin (1969) 129 
3. „Kraj detinjstva“, Artur Klark (1953) 115 
4. „Mesec je zao gospodar", Robert Hajnlajn (1966) 113 
5. , Zadužbina", Isak Asimov (1953) 102 
6. „Stranac u stranoj zemlji", Robert Hajnlajn (1961) 100 
7. ,Kantikulum za Lajbovica“, Volter M. Miler (1959) 93 
8. „Kapija”, Frederik Pol (1977) 83 
9. „Prsten”, Lari Niven (1970) 77 
10. „Zvezde - moje odredište“,- Alfred Bester (1956) 69 
11. „Gospodar svetlosti”, Rodžer Zelazni (1967) 67 
12. ,Vise nego ljudski“, Teodor Sterdžer (1953) 67 
13. „Čovek u visokom dvorcu“, Filip K Dik (1962) 55 
14. „Trun u božjem oku“, Lari Niven i Džeri Purnel (1974) 54 
15. ,Uporište na Zanzibaru", Džon Braner (1968) 50 
16. ,Večni rat", Džo Haldeman (1974) 47 
17. „Čovek praznih šaka“, Ursula Legvin (1974) 46 
18. ,Razoreni čovek", Alfred Bester (1953) 43 
19. ,Vremeplov", Herbert Džordž Vels (1895) 42 
20. ,Marsijanske hronike”, Rej Bredberi (1950) 42 
21. „Umiranje iznutra“, Robert Silverberg (1972) 41 
22. „Vojnici svemirskog broda“, Robert Hajnlajn (1959) 39 
23. ,Tranzitna stanica", Kliford Simak (1963) 30 
24. „Sastanak sa Ramom“, Artur Klark (1973) 30 
25. ,Dalgren", Semjuel R. Dilejni (1975) 29 
26. „Dovoljno vremena za ljubav", Robert Hajnlajn (1973) 28 
27. „Idite k svojim rasutim telima”, Filip Hoze Farmer (1971) 28 


DOO M OI LI a 


»Zemlja opstaje", Džordž R. Stjuart (1949) 
„Grad”, Kliford Simak (1952) 

„Veštice Karesa”, Džejms Šmic (1966) 
„Grad i zvezde”, Artur Klark (1956) 

„Prolaz u leto”, Robert Hajnlajn (1957) 
„Čelične špilje”, Isak Asimov (1953) 
„Vremenski pejzaž”, Gregori Benford (1980) 
„1984”, Džordž Orvel (1949) 

„Norstrilia”, Kordvajner Smit (1975) 

„Misija Gravitacije”, Hal Klement (1954) 
„Odiseja u svemiru 2001”, Artur Klark (1968) 
„Stanica za dole”, K Dž. Geri (1981) 

„Ubik”, Filik K. Dik (1969) 

»Farenhajt 451«, Rej Bredberi (1953) 


Lista fantazi romana 


„Gospodar prstenova”, Dž. R R. Tolkin (1954) 
„Hobit”, Dž. R. R. Tolkin (1937) 

„Čarobnjak Zemljomorja”, Ursula Legvin (1968) 
„Senka mučitelja”, Džin Vulf (1980) 

„Poslednji jednorog", Piter Bigl (1968). 

„Jednom i budući kralj”, T. H. Vajt (1958) 

„Devet prinčeva Ambera”, Rodžer Zelazni (1970) 
„Jahačica zmajeva”, En Mekafri (1968) 

„Anali Tomasa Kovenanta”, Stiven Donaldson (1977) 
„Alisa u zemlji čuda”, Luis Karol (1865) 

„Malo, Veliko”, Džon Krouli (1981) 

„Gospodar tajni Heda”, Patricija Mekilip (1976) 
„Gormengast trilogija”, Pervin Pike (1950) 
„Brežuljak Voteršip”, Ričard Adams (1972) 
„Nekompletni opsenar”, Prat i De Kamp (1941) 
„Umiruća Zemlja”, Džek Vans (1950) 

„Čarolija za Kameleona", Piers Entoni (1977) 
„Staza slave”, Robert Hajnlajn (1963) 

„Zamak Lorda Valentina”, Robert Silverberg (1980) 
„Drakula”, Bram Stoker (1897) 

„Nešto zlo dolazi ovim putem”, Rej Bredberi (1962) 
„Uporište”, Stiven King (1978)- 

„Ćarobnjak iz Oza”, L. Frank Baum (1900) 
„Silverlok”, Džon Majers (1949) 

„Narnijske hronike”, C. S. Luis (1950) 

„Beli zmaj”, En Mekafri (1978) 

,Vidovitost", Stiven King (1977)' 

,Začarana supruga", Fric Lajber (1953) 

SERŽ 
BRISOLO O 
SEBI 


U vreme kada sam još mukotrpno sas- 
tavljao priče za jednu noć, koje zatim ni- 
sam znao kome da uputim, jedan prijatelj 
mi je predstavio naučnu fantastiku kao 
neku vrstu mitske zemlje naseljene ljudi- 
ma koji su spremni da prihvate sve što ih 
začuđuje, koji svim silama teže ka novim 
iskustvima, koji sanjaju samo o tome 
kako će bez prestanka pomerati granice 
svojih svetova i koji su očarani mišlju da 
će se pojaviti pisci koji znaju za nove 
puteve i koji poseduju nepokolebljivu 
volju da otvore nove pravce koji vode 
kroz oblast bez jasnih granica, u kojoj je 
većina predela još uvek predstavljena 
samo kao bela mrlja, poput neispitanih 
krajeva na starim pomorskim kartama. 

Ubrzo sam otkrio da stvari ne stoje baš 
tako, čim sam se iskrcao na malo ostrvo 
zvano naučna fantastika. 

Pisac naučne fantastike, pun komplek- 
sa, pateći što ga ne priznaje književni 
establišment, piše pogleda neprestano 
uperenog na književnost glavnog toka od 
koje bi hteo da primi odobravanje, da ne 
kažem blagoslov. Zbog toga on sam sebi 
nameće neka pravila, hoće da bude veći 
katolik od pape, po cenu da zapadne u 
hermetizam ili nadriučenost. A kritičari 
tada počinju da igraju ulogu profesora, 
pronalaze »greške« u delima pisaca, 
oponašaju tako manire onog najgoreg 
dela salonskih »intelektualaca«. 

I tako, od članka do članka, od jednog 
stava do drugog, jedan mali krug pisaca je 
želeo da pokaže da je SF izuzetno ozblljna 
stvar. Možda suviše ozbiljna da bi ostala 
u rukama sanjara. 

U svakom slučaju, stvar s kojom nema 
šale. Može li se, uostalom, šaliti sa sred- 
stvom za razobličavanje sadašnjosti ili 
predskazivanje budućnosti? Ozbiljno oru- 
đe analize i borbe, vatreno oružje pod 
okriljem fantazije, papirna bomba sa 
nabojem od štamparske boje, naučna 
fantastika — takva kakvu su mi je tada 
predstavili — pokazala se suviše obuzeta 
svojom »misijom« da bi se brinula za 
čitaoce... pa čak i da li je neko uopšte či- 
ta? Uskoro sam se, dakle, našao između 
dve vatre: između pristalica političkih 


predskazanja budućnosti i ideološkog ra- 
da na rušenju sadašnjosti, i književnika 
opsednutih podrobnom analizom i uobli- 
čavanjem forme, koji u tom radu otkri- 
vaju nekakav »novi roman« sa žarom 
četrdesetogodišnjaka... Usred te strašne 
pustoši morao sam da tražim sopstveni 
put i oslanjam se samo na sopstvena 
rešenja. 

Trebalo je da iskoristim svoju sklonost 
ka čudesnom. Odlučio sam, dakle, da sebi 
dopustim — karnevalsku i kanibalsku 
slobodu da bih našao put ka »sense of 
Wonder«, ka iznenađenju i svetlosti. 
Pisaću naučnu fantastiku da bih oživeo 
svetkovine sataninih pristalica i skupove 
veštica, da bih se narugao razumu i 
svemu što je logično. 

Pisaću naučnu fantastiku da bih otkrio 
kratkotrajni blesak košmara koji eksplo- 
diraju na jastuku u toku mračnih noći bez 
mesečevog sjaja. 

Pisaću naučnu fantastiku da bih otkrio 
književnost bez stega, = razularenu, 
nagonsku, da bih otkrio užasne i čudesne 
grčeve svetova koji se upravo rađaju. “ 
Da, sve to ću učiniti u nadi da ću uspeti, 
dok traje jedna knjiga, da izbacim čitaoce 
iz sedla, da ubacim u njih nekoliko čestica 
ludila koje će u njihovim mozgovima 
izazvati kratak spoj i tako definitivno 
oštetiti sivu masu. 

Sanjao sam o naučnoj fantastici koja je 
kao droga na koju se možemo naviknuti, 
ali je ishod tog navikavanja uvek, fatalan. 

Sanjao sam o naučnoj fantastici silovitoj 
i nasilničkoj. 

Sanjao sam o naučnoj fantastici koja je 
kao crna masa u kojoj bi i razum i razne 
teorije potonuli veoma brzo u baruštinu 
lažnih velikih ideja. 

Hteo sam, dakle, da udahnem život 
jednoj naučnoj fantastici punoj snage, da 
napravim knjige-kaleidoskope u kojima bi 
se na svakoj strani nalazili čitavi svetovi 
koji bi pod nogama čitalaca otvarali 
ponore. Zeleo sam mnoštvo, bogatstvo 
oblika, želeo sam da mu se pred očima 
rasprsnu moje mašine i da_mu ne ostave 
ni najmanju priliku da izbegnu pad u crnu 
jamu snova. 

Evo cilja koji sam postavio sebi da 
izgradim jedno čudesno crveno i crno 
ukidajući sve klasifikacije, dovodeći do 
prožimanja svetove, stvarajući zbrku 
mineralnog, životinjskog i ljudskog sveta. 
Da Sre užujem lepu i jezivu svetkovinu u 
kojoj bi se susreli elementi koji su obično 

jedni drugima strani. 

Mislio sam, pre svega, da treba začuditi 
čitaoce i danas, pošto sam napisao dva- 
deset romana, ne mislim da sam po 
grešio. 

Mada nisam ni intelektualac ni teoreti- 
čar, mada ne poznajem mnogo naučnu 
fantastiku kao ni »main stream«, poku- 
šao sam da izgradim jedan svet, da oslo- 
bodim svetove koji su se rađali i bujali u 
meni. Neki će reći da Brisolo ne piše na- 
učnu fantastiku. To je bez sumnje tačno, 
kao što je tačna i činjenica da mi je ta- 
kozvana »klasična«, naučna fantastika 
smrtno dosadna... Zeleo sam, u stvari, 
književnost slobode, prostor gde su uki- 
nute sve stege i pritisci i gde ću moći da 
podignem šatre i vrteške svog vašara 
bliskih boja. Zahvaljujem onima koji su 
me hrabrili na tom putu. Pišem i nasta- 
viću da pišem nešto što nije unapred 
smišljeno već izbija iz same dubine mog 


bića, nepredvidivo i razorno poput bujice, 
ne pitajući se kakvu će etiketu ljudi staviti 
na moje delo. 

Danas je važna samo sirova snaga koja 
teče, ruši sve pred sobom, rugajući se 
mudro sročenim delima i stilističkim pre- 
nemaganjima. Pucam sačmom na fanto- 
me koji se sve jasnije vide, više se ne 
ustežem! Važno je da imam dovoljno mu- 
nicije da izdržim opsadu. Srećom, arsenal 
mog izdavača je dobro snabdeven. Mogu 
sasvim mirno da sačekujem čudovišta 
koja mi dolaze u pohode. Isporučiću ih 
čitaocu neuglađene i neočešljane, u svoj 
njihovoj odvratnoj ružnoći, velike grbave 
životinje isečene na neugledne komade 
mesa koji, nadam se, mogu da izazovu 
snažne halucinacije. 

Neka oni koji me vole pođu za mnom da 
bi prstima jeli ustajalo meso mojih snova! 
Što se tiče onih drugih... 

ZNAK SAGITE 


Konkurs za domaću SF priču 


ZNAK SAGITE raspisuje KONKURS za domaću SF priču radi objavljivanja u almanahu 
MONOLIT i antologiji TAMNI VILAJET. Da bi priča bila uvrštena u razmatranje žirija, 
mora ispuniti SVE propozicije konkursa: 


1. Pravo učestvovanja imaju svi državljani SFRJ, s tim da imamo mogućnosti da 
prihvatamo samo verziju na srpskohrvatskom jeziku. 

2. Jedan autor može učestvovati najviše sa dve priče, koje prethodno nigde ne 
smeju biti objavljene. 

3. Priče treba da budu dužine izmedu deset i šezdeset kucanih strana, sa najviše 
trideset redova na strani i šezdeset pet slovnih mesta u redu. 

4. Priče slati u DVA primerka, NEPOTPISANE. U zatvorenoj koverti zajedno sa 
pričom poslati sve podatke o piscu: ime i prezime, adresa, broj telefona i broj 
žiro-računa. 

5. Žiri ZNAK SAGITE, čiji će sastav naknadno biti saopšten, odabraće deset priča po 
redosledu od kojih će prve dve biti objavljene u MONOLIT-u 6, a preostalih osam 
u TAMNOM VILAJETU. 

6. Rukovodilac konkursa (ne i član žirija) Boban Knežević zadržava pravo da pored 

deset prvoplasiranih priča otkupi bilo koju drugu priču sa konkursa, o čemu će 

autori biti blagovremeno obavešteni. 

Krajnji rok za prispeće priča je 5. oktobar 1989. godine. 

Priče za konkurs slati na adresu: ZNAK SAGITE, 11070 Novi Beograd, Poštanski 

fan 19. 

9. Konačni i kompletni rezultati biće objavljeni u decembru 1989. godine u ALEF-u 
ill SIRIUS-u, a svi učesnici će biti pismeno obavešteni. 

10. Sve priče poslate na konkurs su pod opcijom ZNAK SAGITE i kao takve ne smeju 
se, do objavljivanja rezultata, nuditi drugim izdavačima. 

11. Svi autori koji bi želeli da konkurišu za objavljivanje u TAMNOM VILAJETU, a priče 
im ne ispunjavaju u potpunosti prvi ill treći uslov konkursa (pisane na slove- 
načkom ili makedonskom, duže od šezdeset ili kraće od deset strana) mogu 
nezavisno od konkursa slati svoje radove na recenziranje. 


ooN 

ZNAK SAGIE 1-6 


Najkvalitetnija jugoslovenska SF edicija ZNAK SAGITE nudi vam mogućnost da nabavite 
SVA dosadašnja izdanja. Knjige su formata 13 x 20 cm, povez broširan, korice 
plastificirane - odličan izbor dela, profesionalni prevodi,dopadljiva likovna oprema, 
mogucnost plaćanja u ratama. 


1. Christopher Priest - INVERTIRANI SVET 28000 dinara 
2. Antologija savremene francuske fantastike 38000 dinara 
3. Samuel R. Delany - VAVILON 17 38000 dinara 
4. Samuel R. Delany - AJNŠTAJNOVSKI PRESEK 38000 dinara 
5. Robert Silverberg - UMIRANJE IZNUTRA 38000 dinara 
6. Roger Zelazny - ON KOJI OBLIKUJE 38000 dinara 
7. Roger Zelazny - STVORENJA SVETLOSTII TAME 38000 dinara 
8. Roger Zelazny - ZOVEM SE KONRAD 38000 dinara 
9. Roger Zelazny - OSTRVO MRTVIH 38000 dinara 
10. Roger Zelazny - PROLAZ U PESKU 38000 dinara 
11. Roger Zelazny - DEVET PRINČEVA AMBERA 38000 dinara 
12. Philip K. Dick - TECITE SUZE MOJE, REČE POLICAJAC 38000 dinara 
13. Grregory Benford - VREMENSKI PEJZAŽ 58000 dinara 
14. TAMNI VILAJET, izbor jugoslovenskog SF-a 38000 dinara 
15. Dragan R. Filipović - ZLATNA KNJIGA 38000 dinara 
16. HOROR (King, Barker, Lovecraft) 38000 dinara 


PRETPLATNICA 
Ovim se pretplaćujem na sledeće knjige edicije ZNAK SAGITE (zaokružiti): 
123456789 10 11 12 13 14 15 16 


po ukupnoj ceni od .................... dinara koje ću platiti: 
a) odjednom po naznačenoj ceni 
b) u četiri mesečne rate, po ceni 30 posto većoj od naznačene 
c) u osam mesečnih rata, po ceni 50 posto većoj od naznačene 


Ime:L:prezime...::.zela ove sja Ri a Da RV O VA A aa A SJENE JAG 
Poštanski broji mesto slika seek Ea ade obk eda Lek da bo 
Ulica broj AA ona 


Pretplatnicu popuniti čitko štampanim slovima i poslati na adresu: 
ZNAK SAGITE, 11070 Novi Beograd, poštanski fah 19 

OSVRT NA UPRAVO ISTEKLU GODINU 


Kada se retroaktivno pogleda upravo istekla godina kroz prizmu SF izdavaštva, 
osnovni utisak bi mogao biti sledeći: znamo i za berićetnije godine od tridesettri nova 
naslova, ali ne mnogo puta i ne mnogo više. Dakle, sve u svemu, jedna prilično uspešna 
godina u kojoj su neinstitucionalizovani izdavači (po dr Živkoviću) ponovo imali glavnu 
reč: devetnaest naslova prema četrnaest državnih. Pokrenuto je nekoliko novih edicija, 
što privatnih, što društvenih, ali o njima ćemo govoriti više ukoliko potraju. Jedna 
dugovečna i nekoliko puta gašena i obnovljena edicija (KENTAUR) izgleda da je konačno 
okončala svoje postojanje. Pogledajmo sada kako sve to izgleda po edicijama, uz 
napomenu da smo vam ovde pripremali popis samo novih naslova. 


KENTAUR 


Izdavač »Prosveta«; SF edicija sa najdužim stažom u Jugoslaviji i najvećim brojem 
naslova, ponovo lebdi u limbu. Ubuduće, SF literatura će se u »Prosveti« objavljivati u 
okviru drugih edicija — izdavački trik za obmanjivanje publike koji već desetak godina 
uspešno primenjuju zagrebački izdavači. KENTAUR u 1988. godini pored tri reprinta 
(dve Klarkove knjige i Lemov »Solaris«) ima samo dva nova naslova: 


1. Slobodan Čurčić - ŠUME, KIŠE, GRAD I ZVEZDE (zbirka) 
2. Dejvid Brin - PODIZANJE ZVEZDANE PLIME 


GAMA 


Izdavač »Mladost«. U ovoj ediciji je poslednjih godina objavljeno desetak manje ili 
više SF romana, a 1988. godina je u svakom pogledu rekordna. Ostaje da se vidi da li je 
razlog tome preuzimanje najavljenog plana edicije »Delta« ili trajnija orijentacija 
najpoznatijeg zagrebačkog izdavača. 

1. C.J. Cherryh - PONOS CHANURA 

2. R.A. Macavoy - ČAJ SA CRNIM ZMAJEM 

3. Tim Powers - ANUBISOVA VRATA 

4. J. G. Ballard — SUDAR 

5. Erica Jong — SERENISSIMA 


HIT 


Izdavač »Znanje«. Biblioteka moderne literature u kojoj se, s vremena na vreme, 
proturi poneko delo sa elementima SF-a, češće, kao u slučaju Pekića, fantastika. 


1. Borislav Pekić - ATLANTIDA I-II 
ZENA 


Izdavač »Globus«. Edicija ŽENA do sada je imala ukupno dva kola sa po šest knjiga i 
u svakom se pojavio po jedan SF roman, prvo »Kako sam preživjela« Doris Lesing, a 
sada i »Sluškinjina priča«, roman koji je 1986. godine bio u najužoj konkurenciji za 
nagradu NEBULA 


1. Margaret Atwood - SLUŠKINJINA PRIČA 
124 


ATLANTIS 


Izdavačka Književna zajednica Novog Sada. Edicija »Atlantis« predodređena je za 
knjigu sa marginalnih područja nauke: Atlantida, leteći tanjiri, velike misterije sveta... 


1. ZONA SUMRAKA (zbirka) 


SUPERNOVA 


Izdavač »Dnevnik«. Nakon prvih šest knjiga ove edicije, koje su obuhvatala uglav- 
nom novele izabranih pisaca, za drugo kolo od šest knjiga odabrani su romani. U 1988. 
godini pojavila su se dva: 


1. Robert Hajnlajn - ČOVEK KOJI JE PRODAO MESEC 
2. Rodžer Zelazni - ALEJA PRORLETSTVA 


AZ 


Izdavač »Dnevnik«. Novopokrenuta edicija »Dnevnika« koja bi trebalo da 
objavljuje aktuelne svetske SF—hitove, beleži u 1988. godini samo jedan naslov: 


1. Orson Skot Kard - ENDEROVA IGRA 


DŽEPNA KNJIGA 


Izdavač »August Cesarec«. Izdavači džepnih knjiga tradicionalno povremeno 
uvršćuju i SF — literaturu. Kod »AC« to je slučaj sa svakom desetom knjigom, a u 1988. 
godini desilo se samo jedanput. 


1. Gore Vidal - KALKI 


POLARIS 


Privatna edicija: Zoran Živković i Žika Bogdanović. Najpoznatija privatna SF-edicija 
u Jugoslaviji, specijalizovana za objavljivanje kod nas favorizovanih autora i nastavaka 
njihovih najpoznatijih dela — samo četiri od dvadeset sedam objavljenih romana u ovoj 
ediciji ne pripadaju serijalnim. Pored devet reprint knjiga, u 1988. godini beleži i pet 
novih naslova. 
Stanislav Lem — FIJASKO 
Bob Šo - DVORAC VEČNOSTI 
Isak Asimov - FANTASTICNO PUTOVANJE II 
Ursula Legvin - TRILOGIJA O ZEMUOMORJU 
Isak Asimov - PRELUDIJUM ZA ZADUŽBINU 


ZNAK SAGITE 


Privatna edicija: Boban Knežević. U 1988. godini edicija ZNAK SAGITE je ostvarila 
najveći broj novih SF-naslova od svih izdavača naučne fantastike u Jugoslaviji. Među 
njima su i jedina dva naslova od svih privatnih izdanja posvećena domaćim autorima. 


1. Roger Zelazny - ZOVEM SE KONRAD 
2. Roger Zelazny - OSTRVO MRTVIH _ 
3. Gregory Benford - VREMENSKI PEJZAZ 


OUBOVNE 

. Philip K. Dick — TECITE SUZE MOJE, REČE POLICAJAC 
. Roger Zelazny — DEVET PRINĆEVA AMBERA 

. Dragan R. Filipović - ZLATNA KNJIGA 

. TAMNI VILAJET — Izbor jugoslovenskog SF-a 


ZOROASTER 


Privatna edicija: Branislav Brkić. Edicija ZOROASTER održala je i u 1988. godini svoj 
redovan ritam od dve knjige godišnje. 


1. Brajan Oldis - HELIKONIJA PROLEĆE 
2. Brajan Oldis - HELIKONIJA LETO 


ISAAC ASIMOVS ROBOT CITY 


Privatno izdanje: Aleksandar Đorđević. Novi samostalni izdavač SF-a iz Beograda, 
kome SF-literatura nije osnovna orijentacija u poslu. Ipak, za ljubitelje Asimovljevih 
robotskih civilizacija pripremljena serija od šest knjiga biće prava poslastica. U 1988. 
godini pojavile su se prve dve. 


1. Majkl K. Mekdauel - ODISEJA 
2. Majkl Mekej — SUMNJA 


NEZAVISNA IZDANJA 


Kada je SF-literatura u pitanju, u Jugoslaviji je vrlo čest slučaj samostalnog 
izdavanja svoje knjige. Godina 1988. rekordna je u tom pogledu — čak tri naslova: 
međutim, samo je prvi čisto SF-štivo. 

1. Ariel Šimek - ZBIRKA SCIENCE FICTION PRIPOVJEDAKA 

2. Dejan Đorđević — PROKLETSTVO (horor) 

3. Ante Skobalj — IZLAZ IZ SVEMIRA (religijska fantazmagorija) 


NOURA 

Romani koji dolaze 


Orson Skot Kard 
GOVORNIK ZA MRTVE 


»Dnevnik« — Novi Sad, 1988 


»Posle fascinantne »Enderove igre« science — fiction 
romana u kome je majstorski ispričana priča o 
manipulaciji detetom — mašinom za ubijanje, odnosno za 
odbranu ljudske rase od insekata, superiorne tuđinske 
kulture, Orson Skot Kard, definitivno jedan od 
najznačajnijih SF autora poslednjih godina, u romanu 
Govornik za mrtve (nagrade Hugo i Nebula za 1987. 
godinu), stvara sagu o iskušenjima daleke budućnosti. U 
drugom delu svoje izuzetne trilogije, autor gradi složenu i 
vrlo atraktivnu priču o prožimanju različitih kultura, kao i 
o stalnoj moralnoj dilemi ljudi, suočenih sa nepovratno 
izgubljenim snovima o dominaciji u svemiru. Psihološka 
nijansiranja likova su već uočen visoki kvalitet pisca koji će 
i ovom knjigom privući znatan broj čitalaca, svojim lakim 
stilom i ukazivanjem na temeljna pitanja svakog društva, i 
postati i ostati jedan od najaktuelnijih i najozbiljnijih 
pisaca naučne fantastike danas« 


VOJISLAV DESPOTOV 


Format: 10,5 x 17 sm. Povez: višebojne plastificirane 
korice. Latinica, Oko 420 strana. 


Cena u pretplati 25000 dinara 

U SLEDEĆEM BROJU »ALEFA« IMAĆETE PRILIKU DA ČITATE 
PRVI OD ČETIRI NASTAVKA ROMANA JANA VOTSONA 
»KNJIGA REKE«. NASLOVNA NOVELA BIĆE »TRANZIT« 
VONDE MEKINTAJER, NEKE OD STRANIH | PRIĆA: 
»ZAKOTRLJAJMO KOSTI« FRICA LAJBERA, »TAMNI ČOVEK« 
ROBERTA HAUARDA | »EGZOTIČNA UŽIVANJA« PITERA 
KAREJA. DOMAĆA PRIČA JE »NASLEDNA STRAŽA« MIHE 
REMCA. OBJAVIĆEMO | KOMPLETAN SPISAK NAGRADA 
HUGO | NEBULA U POSLEDNJIH PET GODINA SA 


NOMINACIJAMA. 


mI U 


Cena pojedinačnog primerka 8.000 dinara. Godišnja pretplata: 96.000 dinara. Polugo- 
dišnja pretplata: 48.000 dinara. Godišnja pretplata za inostranstvo: 39 DM, 270 Asch, 
32 Sfr, 128 FF, 134 Skr, 31 USA $,42A$i42C$ 


Dinarska pretplata uplaćuje se opštom uplatnicom na žiro-račun: 65700—603— 6350 — 
NISRO »Dnevnik«, OOUR Izdavačka delatnost, Novi Sad, sa naznakom »za Alef«. 


Pretplate za inostranstvo uplaćuju se na devizni račun NIŠRO »Dnevnik«, Radna zajed- 
nica zajedničkih službi: 25730—421—8049882, takođe sa naznakom »za Alef«. 


Cena oglasnog prostora za crnobelu stranu iznosi 540.000 dinara, za unutrašnje strane 
korica 600.000 i za poslednju, spoljnju stranu — 750.000 dinara. 


ALEF - SCIENCE FICTION MAGAZIN e Izdavač: NIŠRO »Dnevnik«, OOUR Izdavačka 
delatnost, 21000 Novi Sad, Bulevar 23. oktobra 31 * Direktor NIŠRO »Dnevnik«: JOVAN 
SMEDEREVAC = Rukovodilac OOUR Izdavačka delatnost: ILIJA VOJNOVIĆ e Glavni i 
odgovorni urednik OOUR Izdavačka delatnost: TODOR ĐURIĆ e Sekretar Redakcije: 
ZDENKA KARABASIL * Korektor: SAVA MALEŠEVIĆ eŠtampa: NIŠRO »Dnevnik«, OOUR 
Štamparija 

